
Jauna moteris Kelsė Baiden sužino, kad jos motina, 
kurią ji laikė mirusia, gyva ir neseniai išėjo iš kalėjimo. 
Norėdama viską išsiaiškinti pati, Kelsė važiuoja pas moti- 
ną į jos fermą Virdžinijoje, kur patenka į jai nepažįstamą 
lošėjų ir žirgų lenktynių pasaulį. Čia Kelsė sutinka azar- 
tišką ir nuostabų vaikiną, lošėją profesionalą Geibą. Įsi- 
traukę į aistrų sūkurį, jaunuoliai dėl savo meilės pasiruošę 
įveikti visas kliūtis. 

Bet iš praeities atėjusios paslaptys sunazplioja ir taip 
sudėtingus Kelsės santykius su motina 1r mylimu vyriš- 
kiu. Tačiau net jos nepajėgia išskirti vienas kitą mylinčių 
jaunuolių. 

Išėmusi iš pašto dėžutės laišką, Kelsė negalėjo nė pa- 
manyti, kad jis atėjo iš moters, kurią ji laikė mirusia. Smė- 
lio spalvos vokas, kruopščiai ranka užrašytas adresas ir 
Virdžinijos valstijos pašto antspaudas atrodė labai kasdie- 
niškai. Jis buvo toks neišvaizdus ir pilkas, jog Kelsė, au- 
damasi kambarinėmis basutėmis, metė laišką — kartu su 
kita korespondencija — ant senoviško belkerinio, svetai- 
nėje stovinčio staliuko. 

Iš tenai ji tuojau nuėjo į virtuvę ir įsipylė taurę vyno. 
Išgersiu jį neskubėdama, mažais gurkšneliais, tarė sau Kel- 
sė, ir tiktai tada imsiuosi korespondencijos. 

Žinoma, jai nereikėjo griebtis alkoholio, kad susigau- 
dytų sąskaitose, šūsnyje reklaminių prospektų ir linksmu- 
čių atvirukų, atsiųstų jos pažįstamos iš Karibų salų, kur ji 
keliaudavo pailsėti. Visa esmė buvo storas, advokato at- 
siųstas, vokas. Kelsė žinojo, kad jame yra jos ištuokos liudi- 
jimas. Oficialus dokumentas, iš Kelsės Monro vėl atvertęs ją 
į Kelsę Baiden — iš ištekėjusios moters į išsiskyrusią. 

Žinoma, dėl to jaudintis buvo kvaila, ir Kelsė tai su- 
prato. Paskutinius du metus ji vis dar buvo Veido žmona 
grynai formaliai, o jos bendras ištekėjusios moters stažas 
tiktai truputį viršijo šį laiką. Tiesiog advokato, pavertusio 
ištuoką faktu, laiške buvo daugiau konkretumo, negu vi- 
suose ginčuose, ašarose, honoraruose juristams ir visokiau- 
siuose laviravimuose bei vingrybėse, neišvengiamai susi- 
jusiose su santuokos nutraukimo procesu. 

“Kolei mus išskirs mirtis..." — prisiminė Kelsė ir nu- 
gėrė gurkšnelį vyno. Kokia kvailystė! Jeigu tai būtų buvu- 
si teisybė, jai būtų tekę dabar, turint dvidešimt šešerius me- 
tus, mirti. O ji buvo gyva, jautėsi gyva, nors perspektyva 
vėl atsidurti netekėjusių moterų tarpe ją šiek tiek gąsdino. 

Kelsė sudrebėjo. 


Tikriausiai Veidas dabar su savo figūringa drauguže 
iš reklamų agentūros švenčia skyrybas. Tai su ja jis surez- 
gė intrigėlę — ryšį, kuris, kaip jis kartą pareiškė sukrėstai 
Kelsei, jos neliečia ir neturi nieko bendra su jų šeimyni- 
niu gyvenimu. 

Bet Kelsė taip nemanė. Galimas daiktas, jos pačios 
mirtis arba netikėtas Veido išsikraustymas iš šio pasaulio 
ir neatrodė jai vienintelė jų skyrybų prielaida, tačiau į ki- 
tas, per jungtuves duotas priesaikas ji žiūrėjo labai rim- 
tai. Ir ištikimybės įžadas šiame sąraše užėmė vieną iš svar- 
biausių eilučių. 

Na bet pašvilpk! Kelsė buvo įsitikinusi, jog guvi mažy- 
lė Lerė su savo viliojančia šypsena ir įspūdingu lieknu, tar- 
si nulipdytu begalinių aerobikos pratybų kūnu, turi su ja pa- 
tį tiesiausią ryšį, ir ji nusprendė Veidui nenusileisti. Kupina 
ryžto nežiūrėti pro pirštus, anot Veido, į “minutės silpny- 
bes", Kelsė negaišo veltui laiko ir, pasiėmusi pačius būti- 
niausius daiktus, metusi viską, ką jie užgyveno per trumpą 
bendrą gyvenimą, ji išsikraustė iš jų namo Džordžtaune. 

Sprukti atgal pas tėvą ir pamotę buvo žeminantis da- 
lykas, bet išdidumas neleido likti ir su Veidu. O kai dėl 
meilės, tai ji mirė tą pačią akimirką, kai tik Kelsė sužino- 
jo, kokį jaukų lizdelį Atlantos viešbučio numeryje susisu- 
ko Veidas ir Lerė. 

Taip, pašaipiai prisiminė ji, visiems trims tai buvo siur- 
prizų siurprizas, kai ji įėjo į numerį su kelioniniu ranki- 
nuku per petį, atvažiavusi į Atlantą, romantiškai ketinda- 
ma su Veidu praleisti paskutines jo komandiruotės dienas. 

Galgi ji buvo nepakankamai principinga, lanksti, iš da- 
lies egoistiška ir kietaširdė — būtent tuo ją ir kaltino Vei- 
das, kai ji, pareikalavusi skyrybų, ne tik nepanoro atsisa- 
kyti savo ketinimų, bet ir įtikino save, kad teisybė visais 
atžvilgiais yra jos pusėje. 

Baigusi gerti vyną, Kelsė grįžo į savo jaukaus ir ty- 
laus butuko padorioje Vifezdoje' svetainę, kur ji persikėlė 
po to, kai paliko Veidą. Jos naujame būste nebuvo nei vie- 


'Vifezda — ištaigingas Vašingtono priemiesčio rajonas (Čia ir 
toliau vertėjo pastabos). 


nos kėdės, nei vienos žvakidės iš jų namų Džordžtaune, 
ir kambariai atrodė truputį tuštoki, ypač dieną, kai juos 
užliedavo ryški saulės šviesa, bet užtat čia vyraujanti be- 
veik sterili švara ją labai raminamai veikė. Buto apstaty- 
mo skurdumas ją gelbėjo nuo atsiminimų ir padėjo laiky- 
tis priimto sprendimo. Skyrybos tai skyrybos! Ji norėjo 
jų, ji jų pasiekė. Paprasti, šaltų šviesių tonų baldai ir mu- 
ziejų vaizdų atvirukai, kurie ją dabar supo, priklausė jai 
ir tiktai jai. 

Užtrukusi prie stereo įrenginio, Kelsė įsijungė kom- 
paktinių diskų elektrofoną, ir kambaryje suskambo Betho- 
veno Trečioji patetinė sonata. Meilę klasikai ji paveldėjo 
iš tėvo, ir tai buvo anaiptol ne vienintelė jų bendra aistra. 
Kaip ir jis, Kelsė dievino sužinoti ką nors nauja, ir jeigu 
ne darbas Veido reklamų agentūroje “Monro asociacija", 
tai buvo jos pirmas rimtas darbas, ji galėjo tikrai tapti am- 
žina studente. 

Bet, net dirbdama, ji nemetė paskaitų, uoliai krimsda- 
ma pačias įvairiausias disciplinas, pradedant antropologi- 
ja ir baigiant zoologija. Tiesa, Veidas dažnokai iš jos šai- 
pėsi, nes jos blaškymasis tarp įvarių universiteto kursų — 
nuo vienos specialybės prie kitos — buvo jam visiškai ne- 
suvokiamas. 

Kai ištekėjo už Veido, Kelsė iš “Monro asociacijos" 
tuoj pat išėjo. Jo uždarbio ir santaupų iš paveldėto globos 
fondo užteko, tad jai nebuvo jokio reikalo vargti, kad užsi- 
dirbtų duoną, ir ji ėmėsi laisvalaikiu pertvarkinėti ir puoš- 
ti miesto namą, kurį buvo nusipirkę. Kelsei patiko triūsti 
namuose — skusti senus dažus, blizginti grindis, dulkėto- 
se antikvarinėse parduotuvėlėse ieškoti retų, jos mėgsta- 
mų daiktelių. Ji taip stengėsi susitvarkyti savo gyvenamą- 
ją aplinką, kad išvalė mažutį gėlių darželį, sodo takeliuose 
nušveitė plytas, išravėjo piktžoles ir suplanavo nors ir ma- 
žutį, bet visus reikalavimus atitinkantį anglišką sodelį. Šis 
nelengvas darbas jai teikė malonumą, ir šiek tiek daugiau 
negu per metus apleistas miesto vasarnamis virto tikru meno 
kūriniu, jos skonio, kantrybės ir pastangų paminklu. 

O dabar, kai viskas žlugo, jis tiesiog tapo kartu užgy- 
ventu nekilnojamu turtu, kuris turėjo būti padalytas pusiau. 

Iš karto po to, kai buvo demaskuota neištikimybė, Kel- 
sė grįžo prie akademinių studijų — į šį ramybės uostą, kur 
jei ir nebuvo galima užmiršti realaus gyvenimo, bent buvo 
įmanoma atitolinti jį nors kelioms valandoms per dieną. 
Be to, Kelsė susirado pusės etato darbą Nacionalinėje ga- 
lerijoje, kur ją maloniai priėmė, kai tik ji pateikė sertifika- 
tą apie išklausytą meno istorijos kursą. 

Jai po senovei nereikėjo dirbti dėl duonos kąsnio. Jos 
vardu paliktas senelio iš tėvo pusės globos fondas aprū- 
pindavo Kelsę pakankamomis pajamomis, kad ji savo nuo- 
žiūra galėtų užsiimti tuo, kas ją labiausiai domino. 

Taigi, aš vėl laisva moteris, pagalvojo Kelsė, žvelg- 
dama į kalną korespondencijos. Jauna, vieniša, patraukli. 
Po truputį žinanti apie viską, bet gerai — apie nieką. Net 
santuoka, kurioje, kaip jai atrodė, ji užėmė lyderio vietą, 
atsisuko visiškai diametraliu žlugimu. 

Kelsė tylutėliai atsiduso, priėjo prie belkerinio staliu- 
ko ir į valdišką voką neryžtingai pabarbeno pirštais — il- 
gais plonais pirštais, kurie mokėjo skambinti pianinu, piešti, 
spausdinti, ruošti valgį, kurti kompiuterines programas. Jos 
pirštai daug ką mokėjo atlikti nuostabiai, bet tiktai ant jų 
neišsilaikė vestuvinis Žiedas. 

Bailė! — garsiai nusikeikė ant savęs Kelsė, bet vis dėl- 
to advokato paketą atidėjo į šalį. Vietoj jo ji paėmė ilgą 
voką, ant kurio adresas buvo užrašytas į jos pačios panašiu 
braižu — tokiomis pat apskritomis, kruopsčiai, bet trupu- 
tėlį skėtriai išraitytomis raidėmis. Jausdama nedidelį smal- 
sumą, Kelsė atplėšė voką. 

“Brangioji Kelse! 

Aš suprantu, jog tu tikriausiai nustebsi, gavusi šį laiš- 
ką..." 

Kelsė ėmė skaityti toliau, ir po truputį smalsumas jos 
akyse užleido vietą pačiam didžiausiam sukrėtimui, kuris 
savo ruožtu pasikeitė į abejonę. O abejonę išstūmė kažkas 
panašaus į baimę. 


Tai buvo mirusios moters laiškas. Moters, kurią Kelsė 
manė esant mirusia ir kuri aplinkybių sutapimu buvo jos 
tikra motina. 


Kiek Kelsė pamena, kilus kokiam nors sunkumui arba 
problemai, kurių negalėjo savarankiškai įveikti, ji visuo- 
met kreipdavosi patarimo ir pagalbos į vieną žmogų. Jos 
meilė ir tikėjimas tėvu buvo vieninteliai pastovūs neramaus 
1r besikaitaliojančio Kelsės charakterio bruožai. Ir jis vi- 
sada atsirasdavo greta, pasilikdamas ne tyliu uostu, kuria- 
me galima pasislėpti nuo audrų ir štormų, 0 viltimi ir tvir- 
ta ranka, už kurios buvo galima laikytis, kolei pro šalį pra- 
ūš viesulas. Su juo buvo susiję patys ankstyviausi Kelsės 
atsiminimai — su jo rimtu, ramiu veidu, su jo minkštomis 
ir švelniomis rankomis, su jo negarsiu, be galo kantriu bal- 
su. Ji pamena, kaip jis jai rišdavo kaspinus, pagal Bacho 
arba Mocarto muziką pindamas juosteles į jos stangrius ir 
labai šviesius plaukus. Tai jis bučiniais gydė jos mėlynes 
ir sutrenkimus, jis mokė ją skaityti, važinėti dviračiu ir 
šluostė jos karčias vaikiškas ašaras. 

Kelsė dievino tėvą, labai didžiavosi juo ir jo svarbiu 
Džordžtauno universiteto anglų literatūros fakulteto de- 
kano darbu. Kai jis vedė antrą kartą, ji labai pavydėjo, bet 
turėdama aštuoniolika metų Kelsė visiškai sąmoningai 
džiaugėsi, kad tėvas sutiko kažką, ką pamilo ir su kuo ga- 
lėjo pasidalyti gyvenimu. Jų namuose ir — kas taip pat bu- 
vo gana svarbu — Kelsės sieloje atsirado vietos Kendei, ir 
slapta ji net didžiavosi savo “suaugusiu" nesavanaudišku- 
mu ir kilnumu, su kuriuo ji priėmė pamotę ir įbrolį. 

Ko gero, jai tai buvo gana nesudėtinga, nes ji supra- 
to, jog niekas niekada negalės sugriauti to tvirto dvasinio 
ryšio, kuris siejo ją su tėvu. 

Niekas niekada, pamanė ji, išskyrus motiną, kurią ji 
tiek metų laikė mirusia. 

Deginantis apmaudas, sukrėtimas, suvokus, kad ją iš- 
davė, jos viduje grūmėsi su šaltu įniršiu ir rūstybe, kolei ji 
skverbėsi per transporto kamščius, sukdama prie turtingų 


vilų, stūksančių Merilendo valstijoje ant Potomako kran- 
tų. Iš buto Kelsė iššoko be striukės ir net savo “Spitfairo" 
salone neįjungė šildytuvo, tačiau ji net nejuto smelkiančio 
vasario vakaro šalčio. Priešingai Kelsės skruostai degė nuo 
joje šėlstačių jausmų, nuo kurių jos porcelianinis veidukas 
tarsi švietė iš vidaus, o pilkos kaip Žiemos ežero vanduo 
akys svaidė žaibus. 

Sustojusi prie šviesaforo, Kelsė laukė leidžiančio va- 
žiuoti signalo, beviltiškai trokšdama, kad greičiau užsidegtų 
žalia šviesa, ir ji galėtų skubėti, skubėti, skubėti toliau. Ji 
iš visų jėgų stengėsi nusiraminti ir apie nieką negalvoti, 
bet jos burna tuo pat metu susičiaupė į ploną, bekrauję 
liniją, iškreipdama putlių lenktų lūpų grožį ir duoslumą. 

Tiktai dabar reikia apie nieką negalvoti, įsakė sau Kel- 
sė. Nereikia galvoti apie tai, kad jos motina, pasirodo, ne- 
mirusi ir gyvena Virdžinijoje — viso labo tiktai už geros 
valandos kelio. Negalima apie tai galvoti, antraip ji, neiš- 
tvėrusi, ims rėkti. 

Jos rankos smarkiai virpėjo, kai ji suko į prašmatnią, 
didžiuliais medžiais apsodintą gatvę, kur praėjo jos vai- 
kystė, ir artėjo prie mūrinės trijų aukštų kolonijinio stiliaus 
vilos, kurioje užaugo. 

Namas atrodė tvarkingas ir ramus kaip bažnyčia. Ne- 
seniai nudažyti langų rėmai blizgėjo nuplautais stiklais, o 
išorinė apdaila savo baltumu piršo mintį apie nepriekaiš- 
tingą dvasią. Iš kamino kilo garbanoti dūmų ratilai, o dar- 
želio klomboje aplink guobą iš žemės žvelgė pirmieji dro- 
vūs krokų ūgliai. 

Nepriekaištingas namas nepriekaištingame rajone. Taip 
Ji visada manė. Patikimas, saugus, jaukus, pasinėręs į savo 
paties ramų orumą ir respektabilumą, esantį tiktai už kelių 
minučių kelio nuo Kolumbijos apygardos, kurios teritori- 
joje buvo ir šalies sostinė su visomis galerijomis ir pa- 
minklais. 

Garsiai trenkusi durelėmis, Kelsė iššoko iš automobi- 
lio ir, pribėgusi prie laukujų durų, staigiai jas atidarė. Į šį 
namą ji galėjo įeiti nepasibeldusi. Tačiau nespėjo ji žengti 

ant berberiškais geometriniais ornamentais marguojančio 
kiliminio takelio, kuriuo buvo uždengtos baltos prieangio 
plokštės, kai iš svetainės jai priešais išėjo Kendė. 

Kaip visada ji buvo skoningai apsirengusi. Savo kon- 
servatyviu mėlynu vilnoniu kostiumėliu Kendė atrodė kaip 
tikra profesoriaus žmona. Jos plaukai buvo sušukuoti į vir- 
šų, gražiai atskleisdami malonų, dar visiškai jauną veidą ir 
paprastus perlinius auskarus. 

— Kelse, koks malonus siurprizas! Tikiuosi, tu pasi- 
liksi vakarienei? Šiandien kaip tik priimame kai ką iš fa- 
kulteto, ir aš galėčiau... 

— Kur jis? — staigiai nutraukė Kelsė, ir Kendė su- 
mirksėjo iš netikėtumo. Tiktai dabar ji pastebėjo, jog Kel- 
sė tiesiog verda ir po sekundės sprogs. Jai visų mažiausiai 
norėjosi, kad likus valandai iki svečių vizito jos namai 
taptų arena vienos iš audringų scenų, kurias sukelti jos po- 
dukra buvo didelė meistrė. 

— Kas nors atsitiko? — pakausė sunerimusi ji. 

— Kur tėtė? 

— Tu susinervinusi, Kele. Tai vėl dėl Veido? — Ken- 
dė taip mostelėjo ranka, tarsi ši problema nebūtų verta dė- 
mesio. — Aš suprantu, skyrybos — nelabai malonus daly- 
kėlis, bet vis dėlto tai ne pasaulio pabaiga. Einam geriau į 
svetainę ir pasikalbėsim. 

— Nenoriu su tavimi kalbėtis, Kende. Noriu pasišne- 
kėti su savo tėvu, — Kelsė nesąmoningai suspaudė kumš- 


čius. — Ar man bus pagaliau pasakyta, kur jis, ar teks 
pačiai ieškoti? 
— Labas, sesute! — laiptais, plačiai šypsodamasis, 


lipo Čeiningas. Iš motinos jis paveldėjo patrauklią išvaiz- 
dą ir aistrą nutrūktagalviškoms avantiūroms, kuri, pasak 
Kendės žodžių, nežinia iš kur atsirado. Kai jo motina ište- 
kėjo už Filipo Baideno, jam buvo tiktai keturiolika metų, 
tačiau įgimtas humoro jausmas ir nepalaužiamas optimiz- 
mas jam padėjo be vargo apsiprasti su nauja padėtimi. 
— Ir kas gi atsitiko? 

Kelsė giliai įkvėpė oro, sunkiai susilaikydama, kad 

nesuriktų. 


— Kur tėtė, Čeinai? 

— Ponas profesorius dirba kebinete, prašė netrukdy- 
ti. Įsirausė į ataskaitinį pranešimą, ar ką jis ten rašo.. 

Tai sakydamas Čeiningas truputėlį pakėlė antakius. Jis 
irgi nesunkiai pastebėjo didžiausio įniršio požymius — 
Kelsės skruostuose degė raudonis, 0 akys svaidė kibirkš- 
tis. Buvo laikai, kai jis puldavo š šią ugnį gesinti, bet kartais 
Čeiningas sau leisdavo ją pakurstyti iki nedidelio miško 
gaisro. 

— Paklausyk, Kelse, juk tu nesiruoši tuščiai kiurkso- 
ti visą vakarą, bedraudama su šiomis knygų žiurkėmis? Gal- 
būt mudviem su tavimi pasitrankyti po artimiausius nakti- 
nius klubus? 

Kelsė tylėdama tiktai krestelėjo galva ir puolė pro 
brolį į tėvo kabinetą. 

— Kelse! — nuaidėjo jai įkandin netikėtai skardus Ken- 
dės balsas. — Nejaugi negalima būti truputį santūresnei? 

Negalima, pamanė Kelsė, energingai plėšdama tėvo ka- 
bineto duris. Negalima, velniai rautų! 

Užtrenkusi už savęs duris, ji kurį laiką nieko nekal- 
bėjo ir tiktai tankiai ir sunkiai alsavo, kolei žodžiai — grei- 
ti, karšti — virė jos krūtinėje, nepajėgdami išsiveržti per 
spazmų gniaužiamą gerklę. 

Filipas Baidenas sėdėjo už savo mėgstamo ąžuolinio 
stalo, beveik visiškai pasislėpęs už popierių šūsnių ir kny- 
gų barikadų. Liesa ranka jis neryžtingai spaudė tušinuką. 
Profesorius visada tvirtino, kad geriausi dalykai gimsta ir 
geriausios idėjos ateina būtent slėpiningu rašymo metu, to- 
dėl atkakliai atsisakė perkelti savo mintis į kompiuterį. 

Jo akys už akinių plonais sidabrinais rėmeliais atrodė 
didelės ir apskritos kaip pelėdos. Toks žvilgsnis neišven- 
giamai liudijo faktą, jog profesorius, atsijungęs nuo visos 
aplinkos, kuria. Bet štai jo žvilgsnis praskaidrėjo, jis paži- 
no Kelsę ir nusišypsojo. Jo trumpuose žiluose plaukuose 
blykstelėjo stalinės lempos šviesa. 

— O štai ir mano dukrelė! Užeik. Kaip tik laiku... Štai, 
perskaityk. Tai mano naujo straispnio apie Jetso poeziją 
Juodraštis. Bijau, kad aš vėl pradėjau pernelyg iš toli. 

Kelsė spėjo pagalvoti, kad jis atrodo toks normalus. 
Visiškai normalus, vilkėdamas savo nepriekaištingu tvidi- 
niu švarku ir pažįstamu kaklaraiščiu. Ir dar — gražus, ra- 
mus, patenkintas. O ir kaip jam nebūti patenkintam šiame 
jaukiame pasaulėlyje, jeigu jį iš visų pusių supa poezijos 
tomai — genijų ir apie genijus knygos... O jos pačios pa- 
saulis ką tik išsilakstė į visas puses. 

— Ji gyva! — išpleškino Kelsė. — Ji gyva, o tu... tu 
man visą Mano gyvenimą melavai! 

Filipas Baidenas išblyško, o jo žvilgsnis šmurkštelėjo 
į šalį. Tiktai sekundės dalį, kažkurią akimirką Kelsė jo 
akyse išvydo sukrėtimą ir baimę. 

— Apie ką tu, Kelse, kalbi? — paklausė jis apsimesti- 
nai ramiu balsu, tačiau galėjai justi, jog jam reikia didelių 
pastangų, kad suimtų save į rankas ir neleistų žodžiams nu- 
skambėti gailiai. 

— Tiktai dabar nemeluok! — Vienu šuoliu Kelsė atsidū- 
rė prie stalo. — Nemeluok, girdi?! Mano motina gyva, ir tu 
tai žinojai. Zinojai iš pat pradžių, o man sakei, kad ji mirė. 

Filipui tiesiai į širdį smigo aštri tarsi skalpelio ašme- 
nys panika. 

— Iš kur gavai šiuos duomenis? 

— Iš jos pačios. — Kelsė įkišo į rankinuką ranką ir iš 
ten ištraukė nelemtąjį laišką. — Iš mano motinos. Galbūt 
nors dabar pasakysi tiesą? 

— Galima pažiūrėti? 

Atmetusi galvą, Kelsė pažvelgė į jį iš viršaus žemyn. 
Šis žvilgsnis jį kiaurai pervėrė. 

— Tai mano motina mirusi? 

Filipas dvejojo. Melas, kurį jis tiek laiko slėpė savo 
širdyje, jam tapo toks pat artimas kaip ir duktė, bet jis 
suprato, kad, pasirinkęs vieną, neišvengiamai praras antrą. 

— Ne. Ar galiu pažiūrėti laišką? 

— Vadinasi, taip ar ne? — Ašaros, kurias Kelsė taip 
sunkiai laikė, staiga susitvenkė akyse. — Tiesiog "ne" ir 
viskas? Po tiek melo ir apgavystės metų? 

Tik vienas melas, tik viena apgavystė, pagalvojo Fi- 
lipas. O ir laiko praėjo visai nedaug. 

— Aš tau pasistengsiu viską paaiškinti, Kelse. Bet man 
norėtųsi iš pradžių perskaityti laišką. 

Nesakiusi daugiau nė žodžio, ji atidavė tėvui voką. Bu- 
vo sunku į jį žiūrėti, ir Kelsė pasisuko į aukštą siaurą lan- 
gą, kur tamsa po truputį gesino paskutinius vakarinio pa- 
zaro atšvaitus. 

Laiškas taip smarkiai virpėjo Filipo Baideno rankose, 
kad jam teko padėti popierių ant stalo. Jis iš karto pažino 
braižą. Klysti buvo neįmanoma. Jis būtent ir bijojo šia ran- 
ka parašyto laiško. Ir vis dėlto jį perskaitė atidžiai, nepra- 
leisdamas nė vieno žodžio. | 


Brangioji Kelse! 

Aš suprantu, jog tu tikriausiai nustebsi gavusi šį laiš- 
ką. Bet rašyti tau anksčiau man atrodė neprotinga ir ne- 
garbinga. Galbūt šioje situacijoje telefono skambutis būtų 
kur kas geriau, bet man atrodo, jog tau prireiks tam tikro 
laiko, kad viską kaip reikiant apgalvotum. Ir apsispręstum. 
O laiškas tau palieka kur kas platesnę pasirinkimo laisvę. 

Jie tau pasakė, kad aš miriau, kai tu buvai dar visai 
mažytė. Kai kuria prasme taip iš tikrųjų ir buvo, todėl aš 
sutikau su jų sprendimu tavęs pasigailėti ir išgelbėti nuo 
visa, kas galėjo tave užgriūti. Bet nuo to laiko praslinko 
daugiau kaip dvidešimt metų, tu jau seniai ne kūdikis ir, 
kaip man atrodo, turi teisę žinoti, kad tavo motina gyva. 
Ko gero, tai ne pati maloniausia naujiena, tačiau aš taip 
nusprendžiau ir niekada to nesigailėsiu. 

Jeigu tu panorėsi mane pamatyti ir tau kils reikau- 
jančių atsakymo klausimų, — atvažiuok. Aš gyvenu Virdži- 
nijos valstijoje, Bliumanto apylinkėse, “Trijų gluosnių “fer- 
moje. Sio pakvietimo laikas neribojamas. Jeigu kada nors 
tu nuspręsi atvažiuoti, tai galėsi pasilikti tiek, kiek panorė- 
si. Tuo atveju, jeigu tu man visiškai nieko neatsakysi, aš ži- 
nosiu, kad tu nenori palaikyti su manimi jokių santykių. Be- 
Je, tikiuosi, kad smalsumas, kuris tau buvo būdingas dar vai- 
kystėje, tave privers nors kartą su manimi pasikalbėti. 

Tavo Naomė Čedvik. 

Naomė!.. Filipas užsimerkė. Naomė... Praslinko be- 
veik dvidešimt treji metai nuo to laiko, kai ją paskutinį kartą 
matė, bet jis viską taip aiškiai atsiminė, tarsi tai būtų įvy- 
kę vakar. Jis atsiminė jos kvepalų dvelksmą, žadinantį min- 
tis apie tamsias alėjas, kur nuo ąžuolų šakų kabo sidabri- 
nės ispaniškų samanų girliandos, atminė jos užkrečiantį, 
skambų juoką, kuris versdavo atsisukti vyrus, šviesius, pe- 
leniškai platininius plaukus, tarsi rūkas krintančius jai ant 
nugaros, jos lankstų kūną ir ramias tamsias akis. 

Jo atsiminimai buvo tokie aiškūs, kad kai Filipas atsi- 
merkė, akimirksnį jam pasirodė, kad jis vėl prieš save regi 
Naomę. Pirmą sekundę jo širdis padarė neapsakomai pa- 
siutusį šuolį — tai laisvėn veržėsi baimė ir geismas, ku- 
riuos jis tiek laiko buvo savyje malšinęs, — bet tai buvo 
Kelsė, kuri įsitempusi ir tiesi Žiūrėjo kažkur pro šalį. 

Nejaugi jis galėjo Naomę užmiršti? Kaip jis galėtų ją 
pamiršti, kai pakanka vieno žvilgsnio į dukrą, kad kuo aiš- 
kiausiai pamatytų ją prieš savo akis? 

Jis atsistojo iš užstalės ir įsipylė iš krištolinio grafino 
viskio. Paprastai retai prisiliesdavo prie ko nors stipres- 
nio, negu lengvas kokteilis arba gervuogių trauktinė, ir viskį 
laikydavo svečiams, tačiau dabar būtinai reikėjo išgerti ko 
nors stipresnio, kad galėtų įveikti rankų drebėjimą. 

— Ir ką tu rengiesi daryti? — paklausė jis. 

— Dar nenusprendžiau. — Kelsė atkakliai Žiūrėjo į 
šalį. — Tai priklausys nuo to, ką man dabar pasakysi. 

Filipui labai norėjosi prie jos prieiti ir tvirtai apka- 
binti už pečių, bet jis nesiryžo. Jis abejojo, ar Kelsė šį ges- 
tą teisingai supras. Gerai būtų dabar atsisėsti ir paslėpti 
delnuose veidą, pamanė jis, bet tai būtų silpnumo parody- 
mas, ir vargu ar tai galėtų padėti. 

Bet labiau už viską Filipui Baidenui norėjosi grįžti į 
laiką prieš dvidešimt trejus metus ir pabandyti ko nors im- 
tis, kas sutrukdytų aklai lemčiai sugriauti, paversti dūlė- 
siais jo laimingą gyvenimą. 

Bet tai — deja! — buvo neįmanoma. 

— Viskas ne taip paprasta, Kelse. 

— Melas retai būna paprastas. 

Pagaliau ji atsisuko į tėvą, ir jo pirštai mėšlungiškai 
suspaudė taurelę. Koks nuostabus panašumas! Tokie pat 
šviesūs ir taip pat nerūpestingai išsidraikę plaukai, tokios 
pat tamsios akys ir taip pat raudoniu dega aukšti, ryškiai 
išsišovę skruostikauliai. Taip, taikliai pastebėta, jog dau- 
guma moterų gražiausiai atrodo tais akimirksniais, kai jų 
emocijos ir jausmai priartėja prie aukščiausio taško. 

Taip atrodė Naomė. Taip pat — jos dukra. 

— Juk tu man visus šiuos metus melavai, taip? — tęsė 
Kelsė. — Tu melavai, senelė melavo, ji taip pat melavo...— 
ji parodė į stalą, kur gulėjo laiškas. — Ir jeigu jis būtų ne- 
atėjęs, tu mane ir toliau būtum apgaudinėjęs... 

— Taip. Bent jau iki to laiko, kolei būčiau manęs, jog 
tau taip geriau. 

— Geriau man? Kaip tai gali būti? Gera, kad aš laikau 
mirusia savo motiną? Kaip apskritai melas gali būti geres- 
nis už tiesą? 

— Tu visada pernelyg puikiai žinojai, kas gerai, o 
kas blogai, kas balta, o kas — juoda. Tai pavydo verta savy- 
bė. — Profesorius palingavo galva ir gurkštelėjo. — Ir, at- 
virai prisipažįstu, gąsdinanti. Net vaikystėje tu niekada 
neatsitraukei nuo, hm-m... savo moralinių normų. Bet dau- 
geliui žmonių kartais būna nelengva teisingai spręsti apie 
savo pačių ir kitų poelgius. 

Kelsės akys blykstelėjo. Tuo pačiu ją kaltino ir Veidas. 

— Vadinasi, viskuo kalta aš? 

— Ne, ne... — jis užmerkė akis ir mąsliai pasitrynė 
kaktą. — Tu niekuo nekalta, nors visa tai prasidėjo būtent 
dėl tavęs. 

— Filipai! — Pabeldusi į duris, į kabinetą įkišo galvą 
Kendė. — Atėjo Dorsetai. 

Profesorius nusišypsojo iškankinta, pavargusia šypsena. 

— Užimk juos, brangioji. Man reikia pasikalbėti su 
Kelse. Tai truks tiktai keletą minučių. 

Kendė niūromis slapčia metė į podukrą žvilgsnį. Šia- 
me Žvilgsnyje buvo sumišęs nepritarimas ir paklusnumas. 

— Gerai, tiktai, prašau, neilgai. Vakarienę paduos ly- 
giai septintą. Tau padengti, Kele? 

— Ne, Kende, ačiū. Vakarieniauti nepasiliksiu. 

— Na gerai, tiktai neužlaikyk pernelyg ilgai tėvo. — 
Ji išėjo sandariai uždariusi paskui save duris. 

Kelsė atsiduso ir vėl išsitiesė. 

— Ji Žino? 

— Taip. Man teko jai pasakyti dar prieš tai, kai susi- 
tuokėme. 

— Teko jai pasakyti... — pakartojo Kelsė. — Jai, o ne 
man. 

— Patikėk, šis sprendimas man buvo nelengvas. Ir nie- 
kas, atsidūręs mano padėtyje, nebūtų galėjęs to padaryti 
be abejonių. Naomė, tavo senelė ir aš — mes trise manė- 
me, kad tai darome tavo labui. Tau buvo tiktai treji metu- 
kai, ir tu ką tik buvai peržengusi kūdikystės slenkstį. 

— Bet štai jau kiek metų, kai aš suaugusi, tėtuk. Aš 
buvau ištekėjusi ir net suspėjau išsiskirti. 

— Tačiau kol kas dar nežinai, kaip greitai kartais le- 
kia laikas. — Jis atsisėdo, neišleisdamas iš rankų stiklinės 
su viskiu. Per praėjusius daugiau kaip dvidešimtį metų Fi- 
lipas Baidenas suspėjo save įtikinti, jog į šį panašus mo- 
mentas niekada neateis, ir dėl to jo nusivylimas buvo dvi- 
gubai kartesnis. Iki šio vakaro jo gyvenimas tekėjo toly- 
giai ir ramiai, ir jis net negalėjo pamanyti, jog kada nors 
jam vėl teks atlikti lankstų lyg amerikietiškuose atrakcio- 
nuose viražą. Beje, Naomė nė kiek nevertino ramybės — 
nesvarbu, ar tai būtų sava, ar svetima. 

Ir Kelsė lygiai taip pat. Jai atėjo teisybės momentas, ir ji 
privertė visus sakyti tą tiesą, kad ir kokia nemaloni ji būtų. 

— Aš jau esu tau sakęs, jog tavo motina buvo viena iš 
mano studenčių. Ji man atrodė labai graži, visai jauna ir 
baikšti. Taip ir nesupratau, kodėl ji manimi susižavėjo, vie- 
nintelis dalykas, ką galiu pasakyti, tas, jog viskas įvyko 
labai greitai. Svaiginančiai greitai. Mes susituokėme pra- 
slinkus pusmečiui po to, kai pirmąkart išvydome vienas 
kitą. Pasirodė, jog šito laiko buvo per mažai, kad kiekvie- 

nas mūsų suprastų, kokių skirtingų charakterių ir proto im- 
lumo mes buvome. Abu gyvenome Džordžtaune, abu bu- 
vome kilę, kaip sakoma, iš respektabilių šeimų, bet Naomė 
pasižymėjo tokia vidine laisve, apie kokią aš negaliu nė 
svajoti. Ji buvo spontaniška, nesivaržanti, bet pats ryškiau- 
sias jos bruožas pasirodė besąs jos potraukis bendrauti su 
naujais žmonėmis, ją traukė naujos vietos, daiktai. Ir, Ži- 
noma, jos arkliai... 

Jis nurijo dar vieną gurkšnį, kad prislopintų atsimini- 
mų skausmą. 

— Dabar man atrodo, jog būtent dėl arklių viskas ir 
prasidėjo. Tau gimus, Naomė nusprendė grįžti į savo fer- 
mą Virdžinijoje. Jai norėjosi, kad tu augtum tenai. Kai dėl 
manęs, tai visos mano ambicijos, norai, viltys ateičiai bu- 
vo čia. Aš jau buvau pradėjęs rašyti daktarinę disertaciją, 
ir mintis, kad tapsiu anglų literatūros fakulteto dekanu, 
glostė mano savimeilę. Tuokart mes sugebėjome rasti lai- 
kiną kompromisą. Visas išeigines dienas leidau Virdžini- 
joje, bet to, pasirodo, nepakako. Paprasčiau kalbant, mes 
ėmėme vienas nuo kito tolti. 

Ne paprasčiau — saugiau, pamanė jis, liūdnai žvelg- 
damas į taurę. Tada ne taip skaudu. 

— Galų gale nusprendėme išsiskirti, bet čia iškilo dar 
viena problema. Naomė reikalavo, kad tu pasiliktum su ją, 
fermoje, o aš norėjau, kad tu augtum čia. Žirgų lenktynės, 
grynakraujų veislių išvedimas — nuo viso to buvau perne- 
lyg toli ir nesupratau žmonių, kurie ją nuolatos supo: visų 
tų Žokėjų, išjodinėtojų, bukmekerių. Iš pradžių mes ginči- 
jomės vienas su kitu iki užkimimo, vėliau kiekvienas pasi- 
samdėme advokatą. 

— Globos procesas? — aiktelėjo sukrėsta Kelsė. — 
Jūs bylinėjotės dėl to, kam aš atiteksiu? 

— Tai buvo negraži ir gėdinga byla. Kaip galėjo du 
žmonės, kurie kadaise vienas kitą mylėjo ir kuriems gimė 
kūdikis, per tokį trumpą laiką tapti mirtinais priešais? Žmo- 
giškai prigimčiai tai ne itin didelis komplimentas. — Jis 
pakėlė galvą ir pagaliau susitiko akimis su dukra. — Aš 

anaiptol tuo nesididžiuoju, Kelse, bet sielos gilumoje bu- 
vau įsitikinęs, jog tu priklausai man. Apie Naomę jau su- 
kosi kiti vyrai, ir sklido gandai, kad vienas jų buvo susijęs 
su nusikalstamu pasauliu. Tokia moteris, kaip ji, visada 
traukia prie savęs vyrus, o Naomė pernelyg ir nesistengė 
susilaikyti. Tarsi tyčiom, tarsi mesdama iššūkį man ir vi- 
sam pasauliui, ji flirtavo su visais iš kairės ir iš dešinės, 
rengė begalines vakarones, žavėjosi žirgų lenktynėmis, tarsi 
norėdama parodyti, jog gyvena taip, kaip jai labiau patin- 
ka, ir nemato čia nieko baisaus. 

— Žodžiu, tu bylą laimėjai, — niūriai linktelėjo Kel- 
sė. Tu išlošei globos procesą, gavai savo visiškon žinion 
mane ir nusprendei sumeluoti, kad mano motina mirusi. 

Ji vėl nusisuko į šalį, — į langą, kuris buvo visiškai 
tamsus. Stikle atsispindėjo jos pačios neaiškus, vaiduok- 
liškas pavidalas. 

— Bet juk ne jūs vieni išsiskyrėte aštuntajam dešimt- 
metyje. Buvo ir daugiau atvejų, kitų vaikų, kurie atsidūrė 
tokioje pat padėtyje. Globa numato pasimatymus. Aš turė- 
jau teisę su ja susitikinėti. 

— Ji nenorėjo, kad tu su ja matytumeis. Kaip ir aš. 

— Bet kodėl? Todėl kad ji pabėgo su kažkokiu savo 
meilužiu? 

— Ne, ne dėl to. — Filipas atstūmė stiklinę į šalį, at- 
sargiai ją nuleidęs ant sidabrinio padėklo. — Todėl kad ji 
vieną iš jų nušovė. Todėl kad ji dešimt metų sėdėjo kalėji- 
me už žmogžudystę. 

Kelsė lėtai pasuko galvą. Lėtai, nes oras kambaryje 
netikėtai pasirodė sunkus ir tirštas kaip vanduo. 

— Už žmogžudystę? Tu nori pasakyti, jog mano moti- 
na — Žmogžudė? | 

— Aš tikėjausi, kad man neteks tau apie tai pasakoti. 
Niekada... — Filipas sunkiai atsistojo iš užstalės. Jis buvo 
beveik įsitikinęs, jog absoliučioje kabineto tyloje Kelsė 
išgirdo, kaip grikštelėjo jo sąnariai. 

— Kai tai atsitiko, tu buvai su manimi, ir aš dėkoju 
Dičvui už tai. ios tu buvai ne fermoje. Naomė nušovė sa- 

vo meilužį — jaunuolį pavarde Alekas Bredlis. Jie abu bu- 
vo miegamajame, kai... kai tarp jų kilo ginčas. Naomė iš- 
traukė iš stalčiaus revolverį ir jį nužudė. Tada jai buvo dvi- 
dešimt šešeri — lygiai tiek, kiek dabar tau. Teismas ją pri- 
pažino kalta antrojo laispnio žmogžudyste. Kai paskutinį 
kartą mačiau Naomę, ji jau buvo kalėjime. Ji man pati pa- 
sakė, jog bevelytų, kad tu ją laikytum mirusia. Tuo atveju, 
jeigu aš sutiksiu, tarė ji, ji prisiekia tavęs neieškoti. Ir iki 
pat šio laiko savo Žodį tesėjo. 

— Nieko nesuprantu! — Kelsė užsidengė rankomis 
veidą. 

— Aš irgi buvau tos nuomonės, kad geriau tave išva- 
duoti nuo šio žinojimo. — Filipas švelniai paėmė ją už rie- 
šo ir privertė nuleisti rankas, kad matytų dukros veidą. — 
Jeigu ginti, saugoti tave visais įmanomais būdais buvo ne- 
teisinga, tada — taip, aš prisipažįstu, jog klydau. Bet atsi- 
prašyti man nėra už ką. Aš tave mylėjau, Kelse. Tu buvai 
visa mano gyvenimo prasmė. Nesmerk manęs už tai. 

— Ne, aš tavęs nesmerksiu. — Paklusdama savo se- 
nam įpročiui, Kelsė padėjo ant tėvo peties galvą. — Man 
pačiai reikia gerai pamąstyti, kad spėčiau viską suvokti. 
Visa tai atrodo neįtikėtina. Aš jos net neprisimenu, tėtuk. 
Visai neprisimenu. 

— Tau tada buvo pernelyg mažai metų, — sumurmėjo 
profesorius, jausdamas, kad jį užgriūva palengvėjimo ban- 
ga. — Bet tu panaši į ją. Taip panaši, jog tai kartais man 
atrodo neįtikėtina. Nepaisant kai kurių trūkumų, Naomė bu- 
vo patraukli ir subtiliai jautri moteris. 

Polinkis prievartai buvo vienas iš jos trūkumų, pama- 
nė Kelsė. Nejaugi ir Čia aš į ją panaši. 

— Pernelyg daug klausimų, — garsiai ištarė ji. Kol 
kas nepajėgiu rasti nė vieno išmintingo atsakymo. 

— Kodėl tau pas mus nepernakvojus? — pasiteiravo 
po truputį atsitokėdamas Filipas. — Kai tiktai palydėsiu 
svečius, galėsim pasikalbėti konkrečiau. 

Tai buvo gana viliojantis pasiūlymas. Labiausiai Kel- 
sei norėjosi atsidurti savo saugiame, iki paskutinės grindų 

lentos pažįstamame nediduke miegamajame ir — kaip ne 
kartą buvo — leisti tėvui save guosti, išsklaidyti visas ją 
graužančias abejones. 

— Ne, man reikia grįžti namo. — Kelsė skubiai atšo- 
ko, palikdama jaukų tėvo petį, kad neištižtų ir nepasiduotų 
silpnumui. — Man reikia kurį laiką pabūti vienai. Ir taip 
jau Kendė pyksta, kad sutrukdžiau tau priimti svečius. 

— Ji viską supras. 

— Na, žinoma, supras, bet tau vis dėlto geriau lipti 
žemyn. O aš, ko gero, išeisiu per atsargines duris — man 
kažkodėl nesinori su niekuo iš mūsų senų pažįstamų susi- 
tikti. 

Filipas pastebėjo, kad susijaudinimo raudonis nuo Kel- 
sės skruostų išnyko ir nuo to jos šviesi oda ėmė atrodyti 
dar plonesnė ir švelnesnė. 

— Gal vis dėlto pasiliksi, Kele? 

— Nenoriu, aš puikiai jaučiuosi. Tiesiog man reikia 
laiko, kad apmąstyčiau naują informaciją. Pasikalbėsim po 
to, tėtuk. Eik pas svečius, o paskui, vėliau dar aptarsim, 
ką daryti. 

Kelsė atleidimo ženklan pabučiavo tėvą, tarsi įparei- 
godama jį paskubėti. Likusi viena, ji priėjo prie stalo ir 
pažvelgė į gulintį ant stalviršio laišką. 

Taip praslinko kelios akimirkos. Pagaliau Kelsė su- 
lankstė laišką ir įsidėjo voką atgal į rankinuką. 

Na ir dienelė, pamanė ji. Viso labo tiktai per keletą 
valandų ji neteko vyro ir įgijo motiną. 


Zi 


Kartais esti labai naudinga nepaklusti savo pasąmo- 
nės impulsams ir norams. Na, galbūt labai retai, pasitaisė 
Kelsė, vairuodama automobilį 7-uoju plentu, kuris čia ropš- 
tėsi į lėkštas Virdžinijos kalvas, čia vėl leidosi į slėnius. 
Kad ir kas būtų, ji jautė pasitenkinimą — taip būdavo kiek- 
vieną kartą, kai ji įgyvendindavo netikėtai priimtą spren- 
dimą. 


Galimas daiktas, kur kas protingiau būtų neskubėti, o 
pasikalbėti su tėvu dar kartą ir viską kaip reikiant apgal- 
voti, tačiau Kelsė netikėtai panoro šokti į automobilį ir 
lėkti į “Trijų gluosnių" fermą, kad savo akimis pamatytų 
moterį, kuri beveik dvidešimt metų jai buvo mirusi. 

Tai mano motina, priminė sau Kelsė. Ir ji nužudė žmogų. 

Bandydama nuslopinti šias mintis, ji taip garsiai įjun- 
gė radiją, jog Rachmaninovo muzika tikriausiai buvo gir- 
dėti ir lauke, sklisdama pro pusiau atdarą langą iš salono. 

Važiuoti automobiliu diena iš tikrųjų pasiteikė tinka- 
ma. Būtent tuo save bandė įtikinti Kelsė, kai ankstų vėsų 
rytą iššoko iš savo buto, norėdama pašildyti palikto nak- 
čiai aikštelėje priešais namą automobilio variklį. Beje, ji 
sau neprisipažino, kad vyksta ne šiaip sau pasivažinėti 
net tada, kai žvelgdama į žemėlapį mėgino nustatyti patį 
patogiausią maršrutą iki Bliumonto. 

Niekas nežinojo, kur ji važiuoja. Ir niekas niekur jos 
nelaukė. 

Čia ir buvo laisvės esmė. Arba bent jau vienas iš jos 
aspektų. Kelsė spaudė greičio pedalą, mėgaudamasi grei- 
čiu, besiveržiančiu pro langą šalto oro srautu ir galingais 
simfoninės muzikos garsais. Ji buvo laisva važiuoti į bet 
kurią vietą ir daryti viską, ką panorės. Ir nebuvo nieko, 
kam ji būtų privalėjusi atsiskaityti dėl savo ketinimų ir po- 
elgių. Niekas nieko jos neklausinėjo. Visi klausimai, kurie 
galėjo jai būti pateikti, pasiliko jos pačios galvoje. 

Galbūt ji buvo apsirengusi kur kas kruopščiau, negu 
to reikalavo eilinis pasivažinėjimas, bet užtat to reikalavo 
jos išdidumas. Ji žinojo, kad jai tiko šilkinis, persikų spal- 
vos švarkelis, o aptemptos kelnės tiktai paryškino jos fi- 
gūros lieknumą. 

Galų gale kiekviena moteris, kuri ruošiasi susitikti su 
savo motina po dvidešimties metų, norėtų kuo gražiausiai 
atrodyti. Būtent dėl to Kelsė, kruopščiai supynusi į kasą 
plaukus ir sudėjusi ją ant galvos įmantria forma, makijažui 
sugaišo kur kas daugiau laiko nei paprastai. 

| Be to, visi šie pasirengimai padėjo nuraminti sudirgu- 
sius nervus. 

Ir vis dėlto, kai ją skyręs nuo Bliumonto nuotolis ėmė 
trumpėti, — Kelsė pradėjo jaudintis. 

Net sustodama prie parduotuvės, kad pasiklaustų ke- 
lio iki fermos, Kelsė sau tvirtino, jog dar gali apsigalvoti. 
Galų gale gauti nurodymus ir juos vykdyti — du skirtingi 
dalykai. Bet kurį momentą ji gali apsisukti ir grįžti atgal į 
Merilendą. 

O dar ji gali važiuoti toliau ir nesustodama perkirsti 
Virdžiniją, pasiekti Karoliną. Gali pasukti į vakarus arba į 
rytus, prie pakrantės. Anksčiau ji ne kartą pasielgė būten 
taip: atsisėdusi už automobilio vairo, Kelsė važiuodavo, 
kur akys veda ir pasukdavo į šalį tada, kai panorėdavo. Taip, 
pavyzdžiui, atsitiko iš karto po to, kai ji paliko Veidą. Ji 
prisiminė, kaip tada praleido dvi nuostabias išeigines die- 
nas žŽavingame Rytų pakrantės motelyje, kur jai niekas 
netrukdė. 

Akimirksnį Kelsė sisimąstė, ar jai vėl į ten nepasu- 
kus. Norint įgyvendinti šį sumanymą, jai tiktai reikėjo pa- 
skambinti į darbą ir pakeliui užšokti į supermarketą, kad 
apsirūpintų baltinių pamaina. 

Ne, motelis niekur nuo jos nepabėgs. Be to, šitoks el- 
gesys labai jau panašus į sprukimą. 

Sprukimas? Bet nuo ko gi ji bėga? 

Mažutė parduotuvėlė buvo taip ankštai prikimšta ste- 
lažų su instrumentais, lentynomis ir prekių dėžėmis, kad 
joje buvo sunku apsisukti net trims pirkėjams. Už prekys- 
talio stovėjo pagyvenęs pardavėjas, prie jo alkūnės rūko 
pilka nuorūkų peleninė. Jis buvo visai plikas, ir jo šafrano 
spalvos makaulė tamsoje blizgėjo kaip naujutėlis nikelis. 
Ant jo pūpsančios lūpos buvo prilipusi nešvari cigaretė, o 
kaklas apvyniotas languotu vilnoniu šaliku. Pastebėjęs Kel- 
sę, pardavėjas pakėlė galvą ir, merkdamasis nuo dūmų, įsi- 
žiūrėjo į jos veidą. 

— Ar negalėtumėte man pasakyti, kaip pasiekti “Tri- 
jų gluosnių" fermą? — paklausė ji. 

Pardavėjas dar keletą akimirksnių tylėdamas ją apžiū- 
rinėjo paraudusomis nuo dūmų akimis. Pagaliau jis nusi- 
kosėjo ir prabilo: 

— Ar jūs kartais ne mis Naomės ieškote? 

Kelsė krūptelėjo, bet pasisistengė suteikti savo veidui 
išraišką, kurią ji buvo perėmusi iš savo griežtos senelės. 
Jos apskaičiavimais, toks žvilgnis turėjo akimirksniu pra- 
blaivinti pardavėją. 

— Aš ieškau “ Trijų gluosnių" fermos, — pabrėžė kiek- 
vieną skiemenį ji. — Kaip man sakė, ji yra kažkur šiame 
rajone. 

— Na taip, žinoma. — Pardavėjas, nė kiek nesijau- 
dindamas dėl jos šaltumo, šyptelėjo. — Štai ką jums reikia 
padaryti: iš pradžių dar truputį pavažiuoti šiuo keliuku, gal 
kokias dvi mylias, mis. Ten pamatysite baltą aptvarą. Nuo 
jo reikia pasukti kairėn, į Čedvikroudą, ir važiuoti dar apie 
penketą mylių. Pakeliui jums iš pradžių bus “Rizikingoji 
byla" — tai irgi ferma, jūs ją lengvai pažinsite iš apkaus- 
tytos tvoros, O ir pavadinimas ten užrašytas, tai nesuklysi- 
te. Bet jums, manding, ten nereikia, todėl drąsiai važiuo- 
kite pro “Rizikingąją bylą“ ir lėkite iki pirmo posūkio. 
Ten išvysite porą akmeninių stulpų, o ant jų piestu sto- 
vinčius arklius. Tai ir bus “Trijų gluosnių" ferma. 

— Dėkoju jums. 

Pardavėjas giliai užsitraukė cigaretę ir iš burnos išlei- 
do ploną dūmų srovelę. 

— Ar jūs kartais ne mis Čedvik būsite? 

— Kartais ne, — atsakė Kelsė ir kaip kulka šovė iš 
krautuvėlės, su pasipiktinimu trenkdama durimis. Senio 
žvilgsnis jai degino nugarą iki tol, kol ji išvairavo iš aikš- 
telės ir grįžo į kelią. 

Ką gi, to ir reikėjo tikėtis, nusprendė ji. Tokiame ma- 
žame miestelyje, kaip šis, visi, be abejo, vienas kitą pa- 
Žįsta, ir kiekvienas pašalinis asmuo iš karto krinta į akis. 
Ir vis dėlto jai labai nepatiko, kaip į ją žiūrėjo tas senis. 

Ji susirado baltą aptvarą ir pasuko kairėn, patraukda- 
ma tolyn iš miesto. Čia, pakraštyje, namai stovėjo vienas 
nuo kito daug toliau, atskirti plačių erdvių ir kalvų, ku- 
rios, rodos, užgaišo pusiaukelėje tarp žiemos ir pavasario, 
vis dar nenuspręsdamos nusimesti žiemos mėnesių sustin- 

gimą ir galutinai apsirengti vešlia žolės žaluma. Kalvų šlai- 
tuose ganėsi arkliai, ir vėjas šiaušė jų karčius. Vis dar pa- 
sidengusios tankiu žiemos kailiu, rimtai rupšnojo iš žemės 
prasikalusią jauną žolę kumelės; čia pat laigė ir kumeliu- 
kai, netvirtai statydami plonas it dantų šepetėliai kojas. Tai 
šen, tai ten plytėjo suarti ir paruošti pavasario sėjai lau- 
kai; tokie sklypai buvo panašūs į didelius rausvai rudus 
lopinius, ryškiai išsiskiriančius švelniai skaidriame kalvų 
žalumos fone. 

Prie “Rizikingosios bylos" Kelsė truputį pristabdė. 
Fermos pavadinimas buvo iš tiesų išraitytas metrinėmis rai- 
dėmis virš grotuotų kaustytų vartų pritvirtintoje iškaboje; 
už vartų buvo matyti viršun, į pačią kalvos keterą kylan- 
tis, skalda nubarstytas kelias, kur stūksojo iš akmenų ir ked- 
rų rąstų suręstas didelis namas-sodyba. 

Vingiuotas, skalda nubertas kelias buvo apsodintas 
storomis guobomis; jos atrodė daug senesnės ir kur kas tra- 
diciškesnės negu pats namas, kurio šiuolaikinės linijos ir 
moderni architektūra atrodė, palyginti su jomis, vos ne rėks- 
mingai. Ir vis dėlto jis vainikavo kalvos viršūnę, buvo toks 
šeimininkiškai valdingas, nepriklausomas, beveik didingas 
1r, kaip atrodė Kelsei, būdingas šiems kraštams. 

Kurį laiką Kelsė sėdėjo nejudėdama mašinoje. Ne dėl 
to, kad ją labai domino namo architektūra ar vietos peiza- 
žas, nors ir viena, ir kita tikrai buvo verta dėmesio; ji jau 
suprato, kad jeigu važiuos keliu pirmyn, tai atgal nebepa- 
suks. Vadinasi, jai paskutinį kartą reikėjo viską gerai ap- 
galvoti. 

Mintyse ji nusprendė, jog ferma “Rizikingoji byla" su 
jos nuostabiai tinkančiu šiam atvejui pavadinimu, bus tas 
punktas, iš kurio ji pajudės — arba nepajudės — pasitikti 
nežinomybės, ir užsimerkusi pasistengė susikaupti ir su- 
imti save į rankas. Jeigu ji vis dėlto pasuks tolyn, tai vi- 
siems jos veiksmams ir poelgiams turės vadovauti šaltas 
protas ir blaivus mąstymas. Būsimasis susitikimas neturėjo 
nieko bendra su melodramiškų aplinkybių išskirta motina ir 
jos mylima dukra; čia viskas buvo kur kas sudėtingiau. 

Jos abi buvo svetimi žmonės, kuriems teko spręsti, ar 
jos pasiliks tokios ir ateityje, ar tarp jų vis dėlto įmanomi 
kokie nors giminiški arba, blogiausiu atveju, grynai drau- 
giški santykiai. 

Ne, pataisė save Kelsė. Tai aš spręsiu, ar mums paląi- 
kyti santykius, ar ne. : 

Iš tikrųjų ji atvažiavo čia ne tam, kad patirtų motinos 
meilės skonį, o kad gautų atsakymus į savo klausimus. Jos 
kol kas dar nedomino nei Naomės poelgių motyvai, nei jų 
galimi traktavimai. Čia Kelsė sau priminė, kad niekada nie- 
ko nesužinos, jeigu dabar pasuks atgal ir nesugebės moti- 
nai pateikti savo klausimų. 

Ji niekada nebuvo bailė. Kelsė išdidžiai sumojo, kad 
turi visus pagrindus pridurti šią paskutinę savybę prie sa- 
vo dorybių sąrašo ir pajudėjo iš vietos. Ir vis dėlto, kai ji 
pasuko į kelią tarp dviejų akmeninių stulpų su piestu ant jų 
stovinčiais Žirgais, vairą spaudžiančios jos rankos buvo šal- 
tos ir drėgnos nuo prakaito. 

Šis skalda nubertas kelias vedė prie motinos namo — 
prie namo, kuris vasaros metu tikriausiai slypėjo trijų pla- 
čiašakių gluosnių paunksmėje, iš kur, matyt, ir kilo fermos 
pvadinimas. O dabar beveik iki pat žemės nukarusios plo- 
nos šakos buvo vos paliestos švelniai žalio tiulio, kurį 
buvo galima įžiūrėti tik labai iš arti. Pro jų netvarkingą 
raizgynę Kelsė įžvelgė namo fasadą, platų mūrinį prieangį 
su baltomis dorėninėmis kolonomis ir kiliminiu takeliu, 
apskritas trijų aukštų vasarnamio, pastatyto plantatorišku 
stiliumi, linijas. Namas Kelsei pasirodė švelniai moteriš- 
kas ir tuo pat metu toks grakštus ir išdidus, kaip ir šį archi- 
tektūrinį stilių sukūrusi epocha. 

Vila buvo apsupta sodų; ji gyvai įsivaizdavo, kaip per 
artimiausias kelias savaites jie išsprogs lapų žalumu ir gėlių 
aromatu. Ims zvimbti darbščiosios bitės, sučiulbės nerūpes- 
tingi paukščiai, pakvips glicinijos ir našlaitės, o į ūksmėtą 
takelį išeis ilgu iki žemės, nertiniu paltu ledi Naomė... 

Nuvijusi šias mintis, Kelsė pakėlė galvą ir, žvelgda- 
ma į sodybos langus, ėmėsi spėlioti: kurgi tas kambarys? 

Kur miegamasis, prieš dvidešimt metų tapęs tragiškų įvy- 
kių arena? 

Stabdydama automobilį, Kelsė pajuto, kaip per jos nu- 
garą nubėgo skruzdės. Iš pradžių ji norėjo prieiti prie pa- 
radinių durų ir pasibelsti, bet po to, pati nepastebėjusi kaip, 
užėjo už namo kampo ir ten aptiko akmeninę terasėlę-pa- 
tijų, į kurį išėjo aukšti prancūziški langai. 

Iš čia ji išvydo ir kai kuriuos ūkinius pastatus — kele- 
tą užuolaiduotų stoginių ir arklidę, kuri Kelsei pasirodė 
tokia pat tvarkinga ir graži, kaip ir pats namas, oO truputį 
toliau, kur gūbrinosi vaizdingos kalvos ir ganėsi arkliai, 
atsispindėdamas saulės šviesoje blizgėjo vandens tvenki- 
nio veidrodis. 

Beveik tą pat akimirksnį Kelsės vaizduotėje šmėkšte- 
lėjo dar vienas paveikslas. Čiulbėjo paukščiai, dūzgė bitės 
1r kamanės, švietė ryški ir karšta saulė, ore stipriai ir sal- 
džiai kvepėjo žydinčios rožės. Kažkas juokėsi ir kėlė ją 
vis aukščiau ir aukščiau, kolei ji po savimi pajuto patikimą 
ir saugią arklio nugarą. 

Nesulaikiusi nerimastingo riktelėjimo, Kelsė skubiai 
prispaudė prie lūpų delną. Ji neprisimena šios vietos! Ne- 
turi prisiminti. Tai tiesiog netikėtas jos vaizduotės žaismas, 
štai ir viskas. Vaizduotė ir nervai. 

Bet ji galėjo prisiekti, kad pažino šį juoką ir jame nu- 
skambėjusią siautulingą, laisvą ir viliojančią intonaciją. 

Stengdamasi įveikti netikėtą drebulį, Kelsė sunėrė už 
nugaros rankas ir žengė žingsnį atgal, prie automobilio. 
Man tik reikia pasiimti striukę — daugiau nieko. Ir čia 
priešais ją, susiėmę už rankų, iš už kampo išėjo vyras ir 
moteris. 

Ryškios saulės spinduliuose jie atrodė tokie sukrečian- 
čiai gražūs, kad pirmą akimirksnį Kelsė pamanė, jog šią 
porą ji taip pat yra mačiusi. 

Vyras buvo aukštas — ko gero, visu coliu prašokęs 
šešias pėdas, — gražiai nuaugęs, jo judesiai buvo tokie ne- 
sugaunamai lengvi ir grakštūs, kokie esti savimi pasitikin- 
čių žmonių. Tamsūs, truputį garbanoti, vėjo sutaršyti plau- 

kai nerūpestingai krito ant išblukusių bajinių marškinių 
apykaklės. Vyro veidas buvo tarsi iš vienų kampų ir šešė- 
lių, bet Kelsė iškart pastebėjo gilias, tamsiai mėlynas akis, 
kurios, ją išvydusios, nuo lengvos nuostabos suapvalėjo. 

— Naome... — Vyras tai ištarė, truputį nutęsdamas pie- 
tiniu akcentu balsą, ir dėl to jo balsas įgavo skambumą ir 
sodrumą, ir Kelsė pamanė, jog jis labiausiai primena gerą, 
santūrų storžievį. — Pas tave, atrodo, svečiai, Naome. 

Kelsė nukreipė žvilgsnį į jo palydovę ir suprato, kad 
jokie tėvo žodžiai negalėjo paruošti jos tam, su kuo ji susi- 
dūrė. Tai buvo lygiai tas pat, kas pamatyti veidrodyje sa- 
vo ateitį. Taip kruopščiai nupoliruotame veidrodyje, kad 
jo šviesa akintų. Kelsė tarsi žvelgė į save pačią, ir vienam 
akimirksniui jos širdin įsikraustė beprotiškas įtarimas, jog 
tai ji ir yra. 

— Sveika atvykusi, — nutęsė Naomė, tvirčiau delnu 
suspaudusi savo palydovo ranką. Tai buvo nesąmoninga re- 
akcija, kurios ji būtų nesugebėjusi paslėpti, net panorėju- 
si. — Aš nelaukiau, kad taip greitai gausiu iš tavęs žinelę, 
nekalbant jau apie tai, kad su tavimi pasimatyčiau... 

Paprastą tiesą, kad iš ašarų nėra jokios naudos, Nao- 
mė tvirtai įsisąmonino jau prieš daugelį metų, tad kol ap- 
žiūrinėjo dukrą, jos akys buvo sausos. 

— Mes kaip tik ruošėmės gerti arbatą. Galbūt tu prie 
mūsų prisidėsi? 

— Aš galiu užeiti kitą kartą... — pradėjo jos palydo- 
vas, bet Naomė įsikibo į jo ranką taip tvirtai, tarsi jis ga- 
lėtų ją išgelbėti, užstoti nuo nematomo pavojaus. 

— Galime apsieiti ir be arbatos, — Kelsė tarsi iš ša- 
lies išgirdo savo pačios balsą. — Aš vis tiek negaliu ilgam 
pasilikti. 

— Tad einam į namą. Negaišim veltui tavo laiko. 

Naomė pirmoji užlipo į terasą ir nusivedė svečius į 
rį. Zidinyje degė neaukšta, tingi ugnis, vis dėlto sėkmingai 
pajėgdama įveikti paskutinio žiemos mėnesio vėsą. 

— Prašau, sėskitės, įsikurkite kuo patogiau. Einu pa- 
sirūpinsiu, kad atneštų arbatą. 

Naomė metė skubų žvilgsnį į savo palydovo pusę ir 
išėjo. 

Vyras, matyt, pripratęs prie įvairiausių keblių situaci- 
jų, jautėsi visiškai laisvai. Seimininkiškai įsitaisęs krėsle, 
Jis išsiėmė iš kišenės ilgą juodą cigarą ir Kelsei nusišyp- 
sojo profesionalaus garbintojo šypsena, skirta tam, kad pa- 
kerėtų galimą auką ir užliūliuotų jos budrumą. 

— Mūsų Naomė truputį sutriko, — tarė suokalbiškai 
jis ir mirktelėjo. 

Vietoj atsakymo Kelsė tiktai kilstelėjo antakį. Namų šei- 
mininkė jai pasirodė santūri ir rami, tarsi ledinė statula. 

— Stai kaip? — paklausė ji. 

— Ką gi, tai visiškai suprantama, — tęsė vyriškis. — 
Tu jai surengei gerą sukrėtimą. Aš ir pats buvau priblokš- 
tas, — jis užsirūkė cigarą, akimirksnį susimąstęs, ar įveiks 
Kelsė ją apėmusį susijaudinimą, kurį buvo galima aiškiai 
perskaityti jos akyse. — Beje, mano vardas Geibas Sleite- 
ris, aš — jos kaimynas. O tu, matyt, Kelsė? 

— Iš kur jūs žinote? — metė Kelsė. 

Kaip karalienė — paskutiniam kaimo liurbiui, pama- 
nė Geibas. Bet kokiomis kitomis aplinkybėmis tokiu tonu 
pasakyti žodžiai būtų privertę pašokti piestu kiekvieną vy- 
rą, bet jis į įžeidžiančią intonaciją nusprendė nekreipti dė- 
mesio. 

— Mes čia visi vienas kitą vadiname “tu", — švel- 
niai tarė jis. — Beje, gali mane vadinti kaip tau patogiau. 
O kai dėl to, iš kur apie tave žinau... Aš žinau, kad Naomė 
turi dukrą, kurios vardas Kelsė ir kurios ji gana ilgą laiką 
nematė. O tu atrodai pernelyg jauna, kad būtum Naomės 
dvynė. — Jis sukryžiavo pirmyn ištiestas kojas, apautas 
šiurkščiais kaubojiškais batais. Abiems buvo aišku, jog jam 
būtų laikas liautis ją taip nepadoriai apžiūrinėti, bet Gei- 
bas visai nesiruošė nukreipti žvilgsnio. 

— Mano nuomone, šitas pilietinis dramos kuliminaci- 
nis aktas tau pavyktų kur kas lengviau, jeigu atsisėstum ir 
apsimestum tarsi atsipalaidavai, — atsainiai patarė jis. 

— Ačiū, aš pastovėsiu, — atkirto Kelsė ir priėjo prie 
židinio vildamasi, kad ugnis jai padės sušilti. 

Geibas tiktai truktelėjo pečiais ir atsilošė į krėslo at- 
kaltę. Galų gale visa tai jo nelietė, jeigu tiktai mergaitė 
blogai nekalbės apie Naomę. Ir ne dėl to, kad Naomė ne- 
mokėtų valdyti savo jausmų; per visą gyvenimą Geibas nė 
karto nesutiko moters, kuri būtų pasiekusi tokios pažangos 
šiame sunkiame moksle ir — kaip jis manė — išsiskyrusi 
tobulu gebėjimu prisitaikyti prie bet kokių aplinkybių, ne- 
prarandant savo žvalumo ir energijos. Tiesiog Naomė bu- 
vo Geibui pernelyg brangi, kad jis galėtų kam nors leisti — 
taip pat ir jos dukrai — ją įskaudinti. 

Tas faktas, jog Kelsė, matyt, nusprendė jį ignoruoti, 
Geibo nė kiek nesujaudino. Jis neskubėdamas išsitraukė ci- 
garą ir, išleidęs ratilą dūmų, ėmė tylėdamas grožėtis atsi- 
vėrusiu reginiu, kurio nė kiek negadino įtempti pečiai ir iš 
pažiūros net priešiška nugara. Geibas net pagalvojo, kad 
tai, atvirkščiai, tiktai pabrėžė švelnias šlaunų linijas, liek- 
nų kojų ilgį ir gražų kaklo išlinkimą. 

Paskui jis susimąstė, ar labai lengva būtų sujaudinti 
ją pačią ir ar išbus čia Kelsė tiek laiko, kad jis suspėtų 
išbandyti jos tvirtumą. 

— Tuojau atneš arbatą, — tarė įėjusi į kambarį Nao- 
mė. Ji įveikė savo jausmus, ir, nors jos žvilgsnis buvo įrem- 
tas tiesiai į dukrą, lūpose žaidžianti šypsena buvo rami. — 
Tu, kaip matau, nelabai jaukiai jautiesi, ar ne, Kelse? 

— Ne kiekvieną dieną tavo tikra motina prisikelia iš 
kapo, — atkirto Kelsė. — Nejaugi tai buvo taip būtina — 
priversti mane manyti, kad tu mirusi? 

— Tada man atrodė, jog — taip. Aš atsidūriau tokioje 
padėtyje, kad svarbiausias mano rūpestis buvo pačiai iš- 
likti gyvųjų tarpe. 

Naomė atsisėdo ant kėdės. Jos šviesi, smėlio spalvos 
žokėjiška eilutė buvo prie jos prigludusi be jokios raukš- 
lelės ir taip pasiūta, tarsi būtų skirta aukštuomenės priėmi- 
mams. 

— Labiausiai tuomet nenorėjau, kad mane lankytum 
kalėjime. Net jeigu toks noras man ir būtų kilęs, tavo tėvas 
vis tiek nebūtų leidęs to daryti. Mes abu puikiai žinojome, 

kad man buvo lemta dingti iš tavo gyvenimo dešimčiai — 
penkiolikai metų. 

Kažkas nepastebimai pakito jos veide, ir Naomės šyp- 
sena tapo kieta. 

— Ką būtų pasakę tavo draugų ir draugių tėvai, jeigu 
jie būtų sužinoję, kad tavo motina kali už žmogžudystę? 
Aš abejoju, ar jie būtų norėję, kad jų atžalos su tavimi drau- 
gautų. Bijau, kad šiuo atveju tu būtum augusi kur kas vie- 
nišesnė ir ne itin laiminga... 

Naomė nebaigė kalbėti ir atsisuko į koridoriaus duris, 
kur kaip tik pasirodė pagyvenusi paprasta, bet malonaus 
veido, moteris. Ji buvo apsivilkusi pilka eilute su balta pri- 
juoste ir prieš save stūmė serviruotą staliuką. 

— O čia — Hertė. Tu juk prisimeni Kelę, taip, Herte? 

— Taip, mem, — kambarinės akys pritvino ašarų. — 
Pamenu. Tada ji buvo visai mažutė ir vis atbėgdavo pas 
mane į virtuvę — kaulydavo sausainių. 

Kelsė nutylėjo. Ji neturėjo ką pasakyti šiai nepažįsta- 
mai moteriai, kuri buvo pasiruošusi balsu raudoti. Tuo lai- 
ku Naomė uždėjo savo delną ant tarnaitės rankos ir švel- 
niai paspaudė. 

— Iškepk truputį sausainių kitam kartui, kai Kelsė vėl 
pas mus atvažiuos. O dabar eik, aš pati išpilstysiu. 

— Klausau, mem. — Kas minutę šnirpščiodama nosi- 
mi, Hertė apsisuko, norėdama išeiti, bet prie pat durų su- 
stojo. 

— Ji taip panaši į jus, mis Naome, taip panaši. Tie- 
siog kaip du lašeliai... 

— Taip, Herte, — negarsiai sutiko Naomė. — Iš tik- 
rųjų panaši. 

— Aš jos neprisimenu! — Kelsės balsas nuskambėjo 
iššaukiamai, ir ji žengė du žingsnius motinos link. — Aš 
tavęs neprisimenu! 

— Aš to nė nesitikėjau, — ramiai atsiliepė Naomė. — 
Cukraus, citrinų? Galbūt — grietinėlės? 

— Elgsimės kaip padorūs, išsiauklėję žmonės? — pa- 
šoko Kelsė. Motina ir dukra susivienija prie arbatos puo- 

delio. Nejaugi tu tikiesi, kad aš čia sėdėsiu ir su tavimi 
gersiu juodą arbatą su grietinėle? 

— Juodą? Aš maniau, kad čia “Erl Grei". — Naomė 
truktelėjo pečiais. — Atvirai kalbant, Kelse, pati nežinau, 
ko tikėjausi. Ko gero, įtūžio — tu turi visą pagrindą pykti. 


Na, dar kaltinti, priekaištauti, piktintis... — Naomė per- 
davė Geibui puoduką arbatos, ir Kelsė ne be pavydo paste- 
bėjo, kad moters rankos visiškai nedreba. — Atvirai kal- 


bant, aš neįsivaizduoju, ką tu gali pasakyti ar padaryti, ko 
nebūtų galima pateisinti arba suprasti. 

— Kodėl tu man parašei? 

Naomei savo mintims sutvarkyti prireikė tiktai vie- 
nos akimirkos. 

— Tam buvo daugybė priežasčių, kai kurios iš jų turi 
visiškai egoistinę prigimtį, o kai kurios — ne. Aš vyliausi, 
kad tu būsi ganėtinai smalsi ir panorėsi susitikti su mani- 
mi. Tu visada buvai labai smalsus kūdikis, be to, Žinau, 
kad tavo gyvenime įvyko ne itin malonus dalykas, ir tu at- 
sidūrei kryžkelėje. 

— Iš kur tu žinai tokias smulkmenas? 

Naomė pakėlė į ją žvilgsnį, bet iš jos akių absoliučiai 
nieko nebuvo galima suprasti. 

— Tu manei, Kelse, kad aš mirusi. O aš labai gerai 
žinojau, kad mano dukra gyva. Aš tavimi visą laiką domė- 
jausi. Man net kalėjime pavykdavo sužinoti naujienų apie 
tave. 

Įniršis privertė Kelsę žengti pirmyn ir suspausti kumš- 
čius. Didžiulėmis pastangomis ji įveikė norą trenkti į grin- 
dis padėklą kartu su visais tais plonyčiais puodukais ir lėkš- 
tutėmis. Toks veiksmas, be abejo, būtų padėjęs išsikrauti 
ir net suteiktų malonumą, bet tuo pat metu ji būtų pasiro- 
džiusi kaip isteriška kvailė. Tik ši mintis padėjo Kelsei dau- 
giau ar mažiau suimti save į nagus. 

Mažučiais gurkšneliais siurbčiodamas karštą arbatą, 
Geibas tylutėliai stebėjo šią slaptą kovą. Nekantri, nuspren- 
dė jis. Nekantri ir ūmi, bet ganėtinai protinga, kad nepra- 
rastų po kojomis žemės. Ko gero, ji dar labiau panaši į moti- 
ną, negu atrodė iš pirmo žvilgsnio. 

— Vadinasi, tu mane sekei? — sušnypštė Kelsė. — Ar 
tu samdei seklius, ar ėmeisi kokių kitų priemonių? 

— Jokios romantikos. — Naomė per jėgą nusišypso- 
j0. — Tai darė mano tėvas. Kolei galėjo. 

— Tavo tėvas? — Kelsė susmuko į kėdę. — Mano se- 
nelis... 

— Taip. Jis mirė prieš penkerius metus. Tavo senelė, 
mano motina, mirė praslinkus metams po tavo gimimo, 0 
aš buvau vienintelis vaikas šeimoje, todėl tu buvai išgel- 
bėta nuo tetulių, dėdulių ir minios pusbrolių bei pussese- 
rių. Kaip matai, tiktai aš galiu atsakyti į visus tavo klau- 
simus, ir pasistengsiu tai padaryti. Vienintelis dalykas, ko 
man norėtųsi, tai, kad tu neskubėtum apie mane susidaryti 
galutinę nuomonę. Mums abiem reikalingas laikas: tau — 
pagalvoti, o man — tau viską papasakoti. 

Sį momentą Kelsė turėjo tiktai vieną klausimą — tą 
patį, kuris nepaliaujamai jai tvinkčiojo galvoje, — ir ji 
paklausė nedelsdama, nesuspėjusi nei kaip reikant jo ap- 

— Tai tiesa, kad tu nužudei tą žmogų? Tu nužudei Ale- 
ką Bredlį? 

Naomė truputį patylėjo, po to pakėlė prie lūpų arbatos 
puodelį ir pažvelgė į Kelsę. Po sekundės Naomė lėtai nu- 
leido puoduką ant lėkštelės. 

— Taip, — paprastai tarė ji, — aš jį nužudžiau. 


— Atleisk, Geibai, — tarė stovėdama prie lango Nao- 
mė ir stebėdama nuvažiuojantį Kelsės automobilį. — Aš 
neturėjau tavęs velti į tokią padėtį. 

— Aš susipažinau su tavo dukra, daugiau nieko. 

Negarsiai nusijuokusi, Naomė smarkiai prisimerkė. 

— Tu visada mokėdavai prikąsti liežuvį. — Naomė ap- 
sisuko ir žengė žingsnį į kambario vidurį, kur ant jos iš 
plačių prancūziškų langų krito šviesos srautas. Atrodė, jos 
nė kiek nejaudino tas faktas, jog ryški saulė tiktai smar- 
kiau pabrėžia ploną raukšlių tinklelį palei akis — nesuklys- 
tamą amžiaus požymį. Pernelyg ilgai ji nematė saulės švie- 
sos, pernelyg ilgai buvo toli nuo jos. 

— O aš klaikiai bijojau. Kai ją išvydau, mane tiesiog 
griūte užgriuvo atsiminimai, ir jų buvo pernelyg daug. Kai 
ko, žinoma, tikėjausi, tačiau daug kas buvo nenumatyta. 
Viena tiesiog nebūčiau galėjusi šito įveikti. 

Geibas atsistojo ir, priėjęs prie Naomės, stengdamasis 
ją nuraminti uždėjo rankas jai ant pečių. 

— Jeigu vyras nesidžiaugia galėdamas padėti gražiai 
moteriai, vadinasi, jis morališkai miręs. 

— Tu tikras draugas. — Naomė pakėlė ranką ir su- 
spaudė jo riešą. — Vienas iš nedaugelio, su kuo nereikia 
nė per nago juodymą apsimetinėti. Galbūt tai dėl to, kad 
mes abu sėdėjome kalėjime. 

Staigi šypsena privertė pakilti jo lūpų kampelius. 

— Niekas taip nepadeda surasti bendrą kalbą, kaip ka- 
lėjimas. 

— Niekas... — pritarė Naomė. — Tiesa, vienas iš 
mūsų atsidūrė kalėjime už antrojo laipsnio žmogžudystę, o 
kitas — už tai, kad jaunystėje pernelyg mėgo lošti korto- 
mis, bet gyvenimas už grotų yra gyvenimas už grotų. 

— Na štai, tu ir čia mane pranokai. 

Naomė nusijuokė. 

— Pas mus, Čedvike, gyva rungtyniavimo dvasia. — 
Tardama šiuos žodžius ji atsitraukė nuo jo ir pastūmė ant 
stalo stovinčią vazą su ankstyvaisiais narcizais vienu coliu 
dešinėn. Šis gestas daug ką Geibui pasakė, ir Naomė, atro- 
do, tai suprato. 

— Ką tu apie ją, Geibai, galvoji? 

— Ji — tikra gražuolė. Tiksli tavo kopija. 

— Aš maniau, kad būsiu tam pasiruošusi. Tėvas man 
pasakojo, be to, aš mačiau jos nuotraukas, tačiau pamatyti 
savo pačios akimis — visai kitas dalykas. Apskritai paty- 
riau didžiausią sukrėtimą. Juk ją prisimenu visai kūdikį, ir 
visus šiuos metus Kelsė man liko kūdikiu, o ji tuo metu 
tapo suaugusia moterimi... — Naomė nekantriai krestelėjo 
galva. Nuo to laiko iš tikrųjų praslinko pernelyg daug me- 
tų, Ir ji tai Žino geriau, negu kas nors kitas. 

— Na, dar be to... Ką tu apie tai galvoji? 

Ji per petį metė į jį trumpą žvilgsnį. 

O Geibas anaiptol nebuvo įsitikinęs, ar gali smulkiai 
pasakoti, ką mano apie Kelsę. Ir ar turi. Jis buvo iš tų vy- 
rų, kuriuos sunku kuo nors nustebinti, tačiau Naomės susi- 
tikimas su dukra jį tikrai apstulbino. Gražios moterys pa- 
sirodydavo ir dingdavo iš jo gyvenimo lygiai taip pat, kaip 
jis pats kuriam laikui pasirodydavo eilinės gražuolės gy- 
venime. Geibas nebuvo abejingas moterims: jis vertino jas, 
žavėjosi, jų geidė, tačiau su pirmu žvilgsniu į Kelsę Bai- 
den jam vos nesustojo širdis. 

Jam pačiam rūpėjo išsiaiškinti jausmus, tačiau Nao- 
mė laukė atsakymo, ir jis nusprendė, kad tai galės padary- 
ti vėliau. Juo labiau kad jo nuomonė jai neabejotinai buvo 
reikšminga. 

— Ji visa nuausta iš nervų ir pasiutusio temperamen- 
to, — pratarė jis. — Jai stinga tavo savitvardos ir sugebė- 
jimo valdyti jausmus. 

— Tikiuosi, šių savybių jai niekados neprireiks, — iš- 
tarė Naomė, kreipdamasi daugiau į pačią save negu į jį. 

— Tavo duktė buvo įtūžusi, tačiau ją degino smalsu- 
mas, ir ji elgėsi pakankamai protingai. Ji tramdė savo emo- 
cijas iki to laiko, kolei neįvertino, taip sakant, visos situa- 
cijos. Jeigu ji būtų žirgas, pasakyčiau, jog man reikia pa- 
žiūrėti, kaip jis bėga, o tik tada jau aš galėčiau spręsti, ar 
jis yra ištvermingas, ryžtingas ir gražus. Bet kraujas... nuo 
jo niekur nedingsi, o jis kalba pats už save. Tavo dukra turi 
charakterį ir stilių, Naome. 

— Ji mane mylėjo, — Naomės balsas išdavikiškai 
virptelėjo, bet ji šito nepastebėjo, kaip nepastebėjo ir pir- 
mos ašarėlės, nuriedėjusios akies krampučiu ir nušliaužu- 
sios skruostu žemyn. — Tam, kuris niekada neturėjo vai- 
kų, nelengva paaiškinti, kas tai per dalykas — būti didžiu- 
lės, visa apimančios, bekompromisinės meilės objektu. Bū- 
tent taip Kelsė mylėjo mane ir savo tėvą. Tai mums su Fili- 
pu neužteko jėgų... arba meilės. Kad išsaugotumėm savo 
šeimą, mes nepakankamai karštai mylėjom. Taip netekau 
ir vieno, ir kito. 

Naomė nevalingai pakėlė ranką prie skruosto ir sulenk- 
tu pirštu sugavusi ašarą keletą akimirkų žvelgė nustebusi į 
ją, tarsi entomologas į ką tik sugautą ir dar niekam nežino- 
mą spalvoto tropikų vabzdžio egzempliorių. Ji neverkė nuo 
to laiko, kai palaidojo tėvą. Verkti nebuvo nei naudos, nei 
prasmės, nei palengvėjimo. 

— Niekas ir niekada manęs taip nemylės. Aš to nesu- 
pratau iki šios dienos. 

— Tu pernelyg skubini įvykius, Naome. Tai į tave ne- 
panašu. Šiandien jūs kartu praleidote ketvirtį valandos, ir 
tau priklausė kiekviena minutė. 

— O tu matei, koks buvo jos veidas, kai pasakiau, kad 
nužudžiau Bredlį? — Naomė atsisuko į Geibą, ir jos lūpo- 
se pasirodė šypsena — tvirta, kaip žiemos nakties stiklas, 
ir tokia pat šalta. — Aš mačiau tokią pat dešimčių kitų žmo- 
nių išraišką. Civilizuoto žmogaus siaubas ir pasišlykštėji- 
mas prieš laukinį. Išsilavinę žmonės nežudo. 

— Žmonės nepaiso išsilavinimo ir visuomeninės pa- 
dėties ir daro viską, ką gali, kai kalbama apie jų pačių gy- 
vybę. 

— Ji taip negalvos, Geibai. Galbūt Kelė ir panaši į 
mane, bet ją auklėjo tėvas, ir joje — jo moraliniai princi- 
pai. Viešpatie, ar dar yra pasaulyje kas nors aukštesnės mo- 
ralės už profesorių Filipą Baideną?! 

— Arba kvailenės, kad taip greitai leido tau jį palikti. 

Naomė vėl nusijuokė, ir šį kartą jos Juokas nuskambė- 
jo jau laisviau ir linksmiau. Žengtelėjusi prie Geibo, ji tvir- 
tai pabučiavo jį į lūpas. 

— Kur tu buvai prieš dvidešimt penkerius metus, Gei- 
bai? — Ji palingavo galvą ir sulaikė atodūsį. — Žaidei su 
savo kumeliukais? 

— Kažkodėl neatsimenu, kad būčiau su jais žaidęs. 
Statyti už juos — tai taip... Beje, mano kišenėje pūpso 
atliekama šimtinė, aš pasiryžęs ją statyti už tai, kad mano 
trimetis aplenks tavąjį per gegužės varžybas. 

Naomė truputį pakėlė antakius. 

— O šansai? 

— Po lygiai. 

— Sutinku. Tarp kitko, kodėl tau nepažvelgus į maną- 
ją vienmetę kumelaitę, kol dar neišėjai? Už poros metų ji 
taps tikra čempione, ir tu prarasi viską, ką tik prieš ją sta- 
tysi. 

— Kaip tu ją pavadinai? 

— Naomės Garbė. 


“Ji buvo tokia santūri, — galvojo Kelsė, atsidaryda- 
ma buto duris. — Tokia santūri ir šalta. Ji taip ramiai prisi- 
pažino padariusi nusikaltimą, kaip kita moteris būtų prisi- 
pažinusi, kad dažo plaukus“. 

Kas jos motina per moteris? 

Kaip ji galėjo ramiai pilstyti arbatą ir palaikyti galan- 
tišką pokalbį? Kaip jai pavyko neprarasti išsiauklėjusio 
žmogaus mandagumo, kur ji taip išmoko valdytis? O tas 
nerūpestingas pasitraukimas? Vien tiktai nuo to norma- 
liam Žmogui atsistotų piestu plaukai... 

Kelsė prisišliejo nugara prie durų ir pasitrynė smilki- 
nius. Jai tiesiog plyšo nuo skausmo galva, ir visa tai, kas 
ką tik vyko, jai atrodė kaip beprotiškas, ilgas ir blogas 
sapnas. Erdvūs, šviesūs namai, ramus kavos gurkšnojimas 
moters tokiu, kaip ir ji, veidu, energingas, savimi pasiti- 
kintis vyras... nejaugi visa tai iš tiesų buvo? 

Beje, koks to Geibo vaidmuo? Ar tai naujas Naomės 
meilužis? Nejaugi jie kartu miega tame pačiame kambary- 
je, kur buvo nušautas nelaimingasis Alekas Bredlis? Nao- 
mė tą sugeba, pagalvojo Kelsė. Ji atrodė kaip žmogus, ga- 
lintis padaryti viską, ką tik nori. 

Lengvu judesiu ji atsitraukė nuo durų ir ėmė vaikšti- 
nėti po butą. Klausimas, kodėl Naomė jai parašė, nedavė 
Kelsei ramybės. Susitikus nebuvo nė menkiausų emocijų, 
nė paklydėlės dukros grįžimo proga papjauto įmitusio ver- 
šelio, nė maldavimo atsiprašant už prarastus metus. Tik vien 
mandagus kvietimas išgerti arbatos. 

Ir ramus, be jokių dvejonių, prisipažinimas nužudžius 
Žmogų. 


Ko gero, Naomė Čedvik ne veidmainė, pagalvojo Kel- 
sė. Ji tiesiog nusikaltėlė. 

Kai suskambo telefonas, Kelsė pažvelgė į tą pusę ir 
pamatė mirksinčią autoatsakovo lemputę. Nusprendusi ne- 
kreipti dėmesio nei į vieną, nei į kitą, ji nusisuko. Iki jos 
pamainos muziejuje pabaigos liko lygiai dvi valandos, bet 
jai nebuvo nei reikalo, nei noro su kuo nors kalbėtis. 

Kelsei buvo iškilęs gana sudėtingas uždavinys: įtikin- 
ti save, kad netikėtas jos motinos prisikėlimas iš mirusiųjų 
nebūtinai turi pakeisti jos gyvenimą. Atrodė, niekas netruk- 
dė jai ir toliau gyventi kaip anksčiau — dirbti, lankyti pa- 
skaitas universitete, susitikinėti su draugais. 

Kelsė puolė ant sofos. Ką ji norėjo apgauti? Jos dar- 
bas buvo panašus į hobį, už kurį ji gaudavo niekingą atly- 
ginimą, paskaitos tapo įpročiu, o kai dėl draugų... Daugu- 
ma jos draugų ir pažįstamų buvo taip pat ir Veido bičiuliai, 
todėl dabar, po jų skyrybų, jie turėjo arba pasirinkti, katro 
pusėje būti, arba visai dingti. 

Visas jos gyvenimas nusirito kūlversčiais! 

Į duris pasibeldė, tačiau Kelsė nekrustelėjo. 

— Kelse! — Energingas beldimas pasikartojo. — Ati- 
daryk, arba aš pakviesiu valdytoją, kad jis man atidarytų 
duris. 0 

Kelsė nenoriai nučiuožė nuo sofos ir atidarė. 

— Senelė?.. 

Atkišusi privalomam bučiniui skruostą, į kambarį 
įplaukė Milisenta Baiden. Ji kaip visada buvo rūpestingai 
apsirengusi ir susišukavusi, puikūs, truputį rausvoki plau- 
kai buvo sužerti atgal, atidengdami išpuoselėtą veidą, ku- 
ris galėjo priklausyti ne vyresnei kaip šešiasdešimties me- 
tų moteriai, nors iš tikrųjų Milisentai buvo dvidešimčia me- 
tų daugiau. Ziauriausios dietos ir energingų pratimų dėka 
Jai pavyko idealiai išlaikyti savo figūrą. Elegantiška, švie- 
siai žydra, keturiasdešimt ketvirto numerio Šanel stiliaus 
eilutė pabrėžė visus šios nepriekaištingos damos privalu- 
mus. Sviesias, prie drabužio priderintas minkštos odos pirš- 
tines Milisenta sviedė ant veidrodžio staliuko, o ant kėdės 
pakabino audinės goržetę. 

— Tu mane nuvylei, — buvo jos pirmutiniai žodžiai. — 
Užsirakinti kambary ir niršti ant viso pasaulio. Tiesiog kaip 
mažas vaikas. 

Prieš atsisėdant, jos migdolinės akys nuslydo anūkės 
veidu. 

— Tavo tėvas visai neteko galvos, taip jis tavimi rūpi- 
nasi. Ir jis, ir aš tau šiandien skambinome mažų mažiau- 
siai dešimt kartų. 

— Manęs nebuvo namie. Tėtei visai nederėjo jaudintis. 

— Nejaugi? — Milisenta pabarbeno dažytu nagu į kė- 
dės alkūnramstį. — Vakar vakare tu įsiveržei pas jį į na- 
mus, kad pasakytum, jog toji moteris parašė tau laišką, po 
to išbėgai ir visą rytą neatsakei į skambučius. 

— Toji moteris — mano motina, ir jūs abu — tu ir 
tėvas — žinojote, kad ji gyva. Mums teko pasikalbėti. Tu, 
senele, be abejo, būtum pasakius, kad išsiauklėjusiems 
Žmonėms santykius dera aiškintis ramiai, tačiau mano jaus- 
mus taip pat galima suprasti. 

— Nereikia su manimi tokiu tonu kalbėti! — Milisen- 
ta net palinko į priekį, taip ji buvo pasipiktinusi. — Tavo 
tėvas padarė viską, kad tave apgintų nuo kvailų gandų, kad 
tau duotų padorų išsilavinimą, pagaliau, gimtus namus. O 
tu jį užsipuolei, kaip... kaip... ž 

— Užsipuoliau? Aš?! — Kelsė pakėlė aukštyn ran- 
kas, nors puikiai žinojo, kad toks atviras jausmų išlieji- 
mas Milisentos bus suvoktas kaip vulgarus. — Aš turėjau 
pernelyg daug klausimų, į kuriuos norėjau gauti atsakymus. 
Aš klausinėjau jo tiesos, į kurią turiu visas teises. 

— Dabar, kai tu sužinojai teisybę, tu patenkinta? — 
Milisenta truputį palenkė galvą. — Tau — o ir mums vi- 
siems taip pat — būtų geriau, jeigu tu ją laikytum mirusia. 
Bet toji moteris visada buvo egoistiška iki kaulų smegenų 
ir galvojo tiktai apie save. Ir retai apie ką nors kitą. 

Dėl priežasčių, kurias ji vargu ar galėtų paaiškinti, 
Kelsė pakėlė jai sviestą pirštinę. 

— Ar tu visada jos taip neapkentei? — kandžiai pa- 
klausė ji. 

— Aš visada mačiau, kas ji per paukštis. Filipas buvo 
apakęs dėl jos snargliuoto snukučio ir to, ką jis laikė ryš- 
kia individualybe bei prigimties subtilumu. Ir jis už savo 
klaidą brangiai sumokėjo. 

— (O aš labai į ją panaši, — negarsiai įsiterpė Kelsė. — 
Dabar man aišku, kodėl visą laiką į mane žiūrėjai taip, tarsi 
bet kurį momentą galėčiau padaryti kokį nors nusikaltimą. 
Arba kokį nors nepadorų poelgį, kurio neleidžia etiketo tei- 
syklės. 

Milisenta atsidususi atsilošė į krėslo atkaltę. Ji nemė- 
gino neigti Kelsės tvirtinimų vien dėl to, jog nejautė rei- 
kalo. 

— Visiškai natūralu, kad man visada rūpėjo, kiek esi 
Iš jos paveldėjusi. Tu turi Baidenų pavardę, Kelse, ir davei 
mums pakankamą pagrindą tavimi didžiuotis. Bet visi tavo 
žioplumai ir klaidos — tai vis paveldėta iš jos. 

— Aš beveliju manyti, jog mano klaidos — tai tiktai 
mano ir niekieno kito. 

— Kaip, pavyzdžiui, šios skyrybos, — suskubo įgelti 
Milisenta. — Veidas kilęs iš padorios šeimos. Jo senelis iš 
motinos pusės buvo senatorius, o tėvas valdo vieną iš pa- 
čių prestižiškiausių ir respektabiliausių reklaminių agen- 
tūrų visoje rytų pakrantėje. 

— O Veidas ištvirkauja su savo fotomodistėmis. 

Milisenta nekantriai numojo į ją ranka, ir tuo metu ant 
jos piršto šaltai sublyksėjo vestuvinis žiedas su briliantine 
akimi — vyro atminimas. 

— Tu, žinoma, greičiau suversi bėdą jam, negu sau 
arba tai moteriai, kuri jį suviliojo. 

Kelsė beveik džiaugsmingai nusišypsojo. 

— Visiškai teisingai, senele, aš verčiau kaltinsiu jį. Ir 
jau apkaltinau. Mes išsiskyrėme ir tai galutinai, todėl be 
reikalo gaišti laiką. 

— Tau priklauso abejotina garbė būti antrai per visą 
Baidenų šeimos istoriją, kuri ryžosi šiam žingsniui. Tavo 
tėvo atvejis buvo neišvengiamas. Kai dėl tavęs, tai tu pasi- 
elgei taip, kaip elgeisi visą gyvenimą: tavo impulsyvi re- 

akcija į bet kuriuos įvykius tapo įpročiu, ir tai man nepa- 
tinka. Bet ne tai svarbiausia. O dabar mane domina, ką tu 
darysi su šiuo laišku? 

— O ar tau neatrodo, jog šis dalykas susijęs tiktai su 
manimi ir mano motina? 

— Šis dalykas liečia šeimos garbę, — tvirtai tarė Mi- 
lisenta. — Tėvas ir aš — štai tavo šeima. 

Ji vėl pabarbeno nagais į antalkūnį, kruopščiai rink- 
dama žodžius. 

— Filipas — mano vienintelis sūnus. Jo laimė, jo ger- 
būvis man buvo svarbiausias rūpestis. O tu — jo vieninte- 
lė dukra, — su natūralia meile akyse ji ištiesė ranką ir pa- 
ėmė už pirštų galiukų Kelsę. — Aš tau linkiu tiktai gero, 
Kele. 

Tuo abejoti neteko. Kad ir kaip kartais ją erzindavo 
griežti principai, kurių laikėsi Milisenta Baiden, Kelsė ži- 
nojo, kad ji ją myli. 

— Aš žinau, senele. Zinau ir nenoriu su tavimi gin- 
čytis. 

— Kaip ir aš su tavimi. — Milisenta patenkinta išraiš- 
ka paplekšnojo Kelsei per ranką. — Tu buvai gera dukra, 
ir visi, kurie pažįsta Filipą ir tave, visai neabejoja, kaip 
tvirtai jūs prisirišę vienas prie kito. Aš tikiu, kad tu neda- 
rysi nieko, kas jam gali sukelti skausmą. Duok man tą laiš- 
ką, ir aš pasirūpinsiu viskuo už tave. Tau nereikės su ja 
nei susitikinėti, nei veltis į šį skandalą. 

— Bet aš su ja jau buvau susitikusi. Aš pas ją buvau 
šį rytą. 

— Tu... — Milisentos rankos vos pastebimai virptelė- 
jo ir vėl ramiai atgulė. — Tu su ja mateisi? Ir tu vykai į ten 
su niekuo nepasitarusi"? 

*“— Man dvidešimt šešeri metai, senele. Naomė Čed- 
vik — mano tikra motina, ir man nėra reikalo su kuo nors 
tartis, ar man su ja susitikinėti, ar ne. Man labai gaila, jei- 
gu tau tai nemalonu, bet pasielgiau taip, kaip man atrodė 
geriau. 

— Taip, kaip tu užsimanei, — pataisė Milisenta. — 
Negalvodama apie pasekmes. 

— Tebūnie taip, jeigu tau labiau patinka. Tiktai leisk 
priminti, jog kad ir kokios būtų pasekmės, jos liečia tiktai 
mane. Man atrodė, kad jūs su tėvu suprasite, kad taip pasi- 
elgti visai normalu. Galbūt jums nelengva su tuo taikytis, 
tačiau nesuprantu, ko jūs pykstate. 

— Aš visai nepykstu, — atsiliepė Milisenta, nors Kel- 
sė aiškiai matė, kad jos senelė įniršusi. — Tiesiog jaudi- 
nuosi dėl tavęs. Nenorėčiau, kad pasiduotum pačiam pir- 
mam emocijos protrūkiui, pačiam pirmam jausmų diktuo- 
jamam norui. Tu tiesiog jos nepažįsti, Kelse. Tu neįsivaiz- 
duoji, kokia gudri ir klastinga gali būti ši moteris. 

— Aš žinau, kad ji siekė gauti teisę mane globoti. 

— Ji tiesiog norėjo kuo daugiau įskaudinti tavo tėvą, 
nes jis į ją žiūrėjo kaip į tuščią vietą. Tu jai buvai tiesiog 
įrankis. Ji gėrė, susitikinėjo su kitais vyrais ir puikavosi 
savo ydomis ir begėdišku įsitikinimu, kad visada ir visur 
laimės. O viskas baigėsi žmogžudyste. — Milisenta trum- 
pam nuščiuvo, kad įtrauktų į krūtinę daugiau oro. Vien tik 
pagalvojus apie Naomę, jos krūtinėje su nauja jėga plyks- 
telėjo neapykantos laužas. 

— Jeigu taip greitai su ja susitikai, ji tikriausiai ban- 
dė tave įtikinti, jog tai buvo savigyna? Kad ji gynė savo 
garbę. 

Nepajėgdama daugiau sėdėti, Milisenta staigiai atsi- 
stojo. 

— O, ji buvo labai protinga, protinga ir graži. Jeigu 
prieš ją nebūtų buvę tokie akivaizdūs įkalčiai, ji tikriau- 
siai būtų sugebėjusi įtikinti teismą savo nekaltumu. Bet kai 
moteris vidury nakties priima savo miegamajame vyrą, ap- 
sirengusi vien tiktai šilkiniais marškiniais, čia sunku pati- 
kėti mėginimu išprievartauti. 

— Išprievartavimas... — pakuždom pakartojo Kelsė, 
bet Milisenta jos sukrėsto šnabždesio neišgirdo. 

— Kai kas, Žinoma, ja patikėjo. Yra žmonių, kurie vi- 
sada pasiruošę tikėti tokio tipo moterimis, — Milisentos 
Žvilgsnis pasidarė griežtas; ji susijaudinusi čiupo nuo sta- 
liuko pirštines ir ėmė jomis nervingai plekšnoti delnus. — 

Bet galų gale jie ją vis dėlto nuteisė. Ji dingo iš Filipo 
gyvenimo ir iš tavojo taip pat. Ir beveik iki pat šio laiko 
apie ją nebuvo nieko girdėti. Nejaugi tu būsi tokia egois- 
tiška ir užsispyrusi, kad jai leisi vėl atsistoti tarp mūsų? 
Nejaugi tu priversi tėvą vėl kentėti? 

— Tai reiškia, klausimas yra toks: arba ji, arba jis? 

— Būtent taip! 

— Tau, senele, bet ne man. Žinai, iki tol, kol tu pas 
mane neatvažiavai, aš abejojau, ar su ja dar kartą susitik- 
siu. Dabar tikrai žinau, kad būtinai vėl tenai važiuosiu. Ži- 
nai kodėl? Todėl kad ji nebandė nei gintis, nei teisntis, ne- 
siūlė man daryti jokio pasirinkimo. Aš pasimatysiu su ja 
dar kartą ir nuspręsiu pati. 

— Nepaisant to, jog tai kai kam suteiks skausmą? 

— Kiek suprantu, aš — vienintelis žmogus, kuris šio- 
je situacijoje kuo nors rizikuoja. 

— Tu klysti, Kelse, ir tai pavojingas suklydimas. Ši 
moteris... demoralizuoja, tepa, išverčia išvirkščiai viską, 
prie ko tiktai prisiliečia... — Milisenta nuleido galvą ir ėmė 
kruopščiai, iš eilės kiekvienu pirštu lyginti ant delno pirš- 
tines.— Jeigu tu ir toliau su ja palaikysi santykius, ji pa- 
darys viską, ką tik gali, kad pakeistų tavo požiūrį į tėvą. 

— Niekas to negali padaryti. 

Milisenta pakėlė galvą, jos žvilgnis buvo aštrus, tarsi 
išgaląstas plienas. 

— Tu dar nepažįsti Naomės Čedvik, — griežtai tarė ji. 

Kelsė iš tiesų nepažinojo Naomės Čedvik, bet norėjo 
pažinti. Universitete praleisti metai neprapuolė Kelsei vel- 
tui, ir jeigu kas nors ir buvo, ką ji mokėjo gerai daryti, tai 
raustis archyvuose, rinkti medžiagą kokio nors įvykio ar 
reiškinio tyrimui. Bet kokio reiškinio, net jeigu jis vadina- 
si Naome. 

Ištisas paskutines dvi savaites didesnę laisvo laiko dalį 
Kelsė leido viešojoje bibliotekoje, žiūrinėdama mikrofil- 
mų kasetes. Pirmiausia jai pakliuvo aukštuomenės kroni- 
kos puslapėlis iš kažkokio seno laikraščio, kur ji perskaitė 
Žinutę apie dvidešimt vienerių metų Naomės Enės Čedvik, 
Metjaus ir Luizos Čedvikų dukters iš Virdžinojos valsti- 
jos, Bliumonto, “Trijų gluosnių" fermos, ir trisdešimt vie- 
nerių metų Filipo Džeimso Baideno — Endriaus ir Mili- 
sentos Baidenų iš Džordžtauno sūnaus, sužadėtuves. 

Vestuvės turėjo įvykti birželio mėnesį, ir Kelsė leng- 
vai surado atitinkamus skelbimus. Jai buvo tikras sukrėti- 
mas išvysti tokį jauną, tokį laimingą ir nerūpestingą tėvą. 
Naomės delną spaudžiančią ranką jis laikė prispaudęs prie 
širdies ir šypsojosi. Atlape baltavo kelių rožių puokštelė, ir 
Kelsė bandė atspėti, ar jos buvo baltos ar saulėtai geltonos. 

Naomė fotografijoje žvelgė truputį iš padilbų, bet net 
stambiagrūdė laikraštinė nuotrauka negalėjo paslėpti jos 
Švytinčio žavesio. Naomės veidukas atrodė neapsakomai 
jaunas ir nuostabiai gražus; sodrios lūpos buvo aiškiai api- 
brėžtos, o akys linksmai blizgėjo, tarsi ji štai ims ir nusi- 
juoks. 

Ši pora atrodė taip, tarsi kartu jie galėtų įveikti bet 
kokius sunkumus. 

Ne, jai neskaudės. Negali būti. Kelsė tvirtino šiuos žo- 
džius nuolatos, įtikinėdama save, kad kvaila būtų jaudintis 
dėl skyrybų, kurios įvyko Dievas žino prieš kiek laiko, bet 
šiedu buvo tokie jauni, tokie kupini gyvenimo vilčių ir jė- 
gų... O dabar kiekvienas jų tapo vienas kitam tiesiog kar- 
čiu atsiminimu. 

Kelsė kai ką trumpai pasižymėjo ir pasidarė visų pra- 
nešimų, kuriuos tiktai rado, fotokopijas, kaip būtų pada- 
riusi bet kuriai akademinei ataskaitai arba pranešimui. Su 
ypatingu susidomėjimu ji perskaitė pranešimo apie savo gi- 
mimą fotokopiją. 

Pradedant šiuo momentu, jos tėvų vardai ėmė pasitai- 
kyti gana retai, dažniausiai buvo tiesiog užsimenama, jog 
misteris ir misis Baidenai — tarp daugelio kitų — buvo 

priėmime merijoje arba dalyvavo kokioje nors labdarin- 
goje akcijoje. Atrodo, jie gyveno gana uždarą, ne itin akty- 
vų gyvenimo būdą, ir didesnė jų neilgo vedybinio gyveni- 
mo dalis praėjo toli nuo Vašingtono aukštuomenės. 

Po to “ Vašington post" šmėkštelėjo trumputė ir labai 
glausta žinutė, skirta tėvystės bylai, įdėta į laikraštį tiktai 
dėl to, kad jos senelis iš tėvo pusės buvo vienas finansų 
ministro pavaduotojų. Faktiškai, išskyrus vardus — jos pa- 
čios, Naomės ir tėvo, kuriuos ji perskaitė beveik su meile, — 
kronikoje daugiau nieko nebuvo; iš visko buvo matyti, kad 
bet kokias šeimynines šiukšles “Post" labai menkai vertino. 

Po to Kelsė surado kelis pranešimus apie fermą ir lenk- 
tynes. Viename iš jų buvo pasakojama apie daug žadėjusį 
kumeliuką, kuris lenktynių metu susilaužė koją ir buvo nu- 
šautas. Straipsnelyje buvo nuotrauka — puikus Naomės vei- 
delis su ašaromis akyse. 

O po to buvo žmogžudystė. 

Tokie įvykiai nepaprastai užima daugiau vietos, negu 
vestuvės, gimimai ir skyrybos, ir Kelsei krito į akis rėkian- 
čios antraštės: “MEILUZIŲ GINČAS BAIGĖSI TRAGE- 
DIJA. RAMIOJI VIRDZINIJA TAPO KRUVINOS ŽMOG- 
ŽUDYSTĖS ARENA". 

Apie Naomę buvo rašoma kaip apie buvusią Džor- 
džtauno universiteto anglų kalbos fakulteto profesoriaus 
žmoną ir garsaus žirgyno savininko dukrą. Apie žuvusį jau- 
nuolį — su tam tikra panieka — buvo užsiminta tiktai kaip 
apie plevėsą, turintį kažkokį ryšį su lenktynių pasauliu ir 
viskuo, kas su juo susieta. 

Visa intriga atrodė labai paprasta. Alekas Bredlis bu- 
vo nušautas revolveriu viename “Trijų gluosnių" fermos 
miegamajame. Ginklas priklausė Naomei Čedvik-Baiden, 
kuri ir pranešė apie atsitikimą policijai. Kai visa tai atsiti- 
ko, namuose, išskyrus juos abu, daugiau nieko nebuvo. 
Apygardos policija pradėjo tyrimą. 

Virdžinijos laikraščiai turėjo ne ką daugiau informa- 
cijos. Naomė neneigė, kad šovė į meilužį, bet jos advoka- 
tas mygo, jog Alekas Bredlis ją užpuolė, ir nelaiminga au- 
ka buvo priversta griebtis kraštutinių gynybos priemonių. 

Sprendžiant iš laikraščių straipsnių, iki nelaimingo at- 
sitikimo tarp Naomės ir Bredlio buvo visiškai draugiški 
santykiai, ir jie dažnai kartu pasirodydavo visuomenėje. Ir, 
suprantama, kažkoks landūnas žurnalistas iškapstė purvi- 
ną istoriją, kad Naomė įsivėlusi į savo trejų metukų duk- 
ters globos bylą. 

Praslinkus savaitei po žmogžudystės, laikraščiuose pa- 
sirodė naujos antraštės. “MOTERIS IŠ VIRDŽINIJOS ĮTA- 
RIAMA ZMOGZUDYSTE! 

Naujų įrodymų šviesoje savigynos versija pasirodė 
esanti nepagrįsta!" 

Ir, velniai rautų, tai iš tikrųjų buvo geležiniai įrody- 
mai. Kelsę net nupurtė šaltis, perskaičius apie tėvo pa- 
samdyto advokato, privataus seklio padarytas nuotraukas, 
siekiant įgyti įtikinamų kompromituojančių įrodymų glo- 
bos procesui. Ir štai, užuot užfiksavęs sangulavimo faktą, 
seklys tapo atsitiktiniu žmogžudystės liudininku. 

Savaime aišku, jis irgi dalyvavo teisme. 

Kad ir labai jai buvo sunku, Kelsė atkakliai tebesisk- 
verbė į laikraščių tekstą, sužinojusi apie liudytoją, kuris 
priesaika patvirtino, kad visuomenėje Naomė ir Bredlis el- 
gėsi kaip du artimi žmonės. Kad Naomė buvo patyrusi šau- 
lė. Kad jai patiko vakarėliai, šampanas ir vyrų dėmesys. Kad 
ji ir Bredlis susiginčijo kaip tik jo žuvimo išvakarėse ir kad 
skandalo priežastis buvo Aleko flirtas su kita moterimi. 

Po to ant pakylos liudyti užlipo tas pats seklys — Čarl- 
zas Runis. Jis buvo padaręs apie tuziną Naomės fotografi- 
jų — prie sunkvežimio, fermoje, vakarėliuose ir kitur. Ma- 
tyt, Runis labai brangino savo privačios seklio veiklos li- 
cenziją, nes visi jo pasakymai buvo patvirtinti dokumentais. 

Ir visi šie dokumentai piešė Naomę kaip žavingą, bet 
nežabotą asmenybę, kuri dievinio aštrius pojūčius ir tiktai 
džiaugėsi ta aplinkybe, kad jos daugiau neberiša santuoka 
su kur kas vyresniu žmogumi. Ir žmogžudystės naktį Nao- 
mė nuėjo atidaryti besibeldžiančiam durų ir pasikvietė bū- 
simąją auką į namą, žinodama, jog namuose daugiau nieko 
nėra. 

Runis negalėjo tvirtai pasakyti, apie ką tiedu kalbė- 
j0si, tačiau jo padarytos nuotraukos ir išvados buvo pakan- 
kamai iškalbios. Vienoje fotografijoje, padarytoje per vieš- 
bučio langą, porelė buvo apsikabinusi ir gėrė brendį. Kito- 
je jie jau barėsi, ir Naomė staiga puolė į antrą aukštą. Bred- 
lis nusekė paskui ją. 

Ištikimas savo pareigai, Runis įsiropštė į aukštą me- 
dį ir nukreipė fotoobjektyvą į miegamojo langą. Ginčas tę- 
sėsi ir čia, ir, iš visa ko sprendžiant, jis buvo kur kas pik- 
tesnis. Naomė smogė Bredliui į veidą, o kai jis apsisuko 
norėdamas išeiti, ji griebė iš naktinio staliuko stalčiaus re- 
volverį. Fotografas sugavo sukrėtimą Bredlio veide, kai jis 
išvydo į jį nukreiptą ginklą, ir Naomės, spaudusios gaidu- 
ką, įniršį. 

Kelsė ilgai žiūrėjo į laikraštyje įdėtą forografiją ir ant- 
raštę virš jos “KALTA!" Po to ji pasidarė keletą fotokopi- 
jų ir, išjungusi projektorių, susirinko visus savo išrašus. 
Dar prieš sveikam protui suspėjant įveikti jausmus, ji jau 
rinko apmokamo telefono numerį. 

— Ferma “Trys gluosniai". 

— Pakvieskite, prašau, Naomę Čedvik. 

— Atleiskite, o kas jos teiraujasi? 

— Kelsė Baiden. 

Pasigirdo trumpas prislopintas riktelėjimas. 

— Mis Naomė apačioje, arklidėje. Palaukite minutė- 
lę, aš jus su ja sujungsiu. 

Po pusantros minutės Naomė pakėlė sugretinto apa- 
rato ragelį, 1r Kelsė pagalvojo, kad jos balsas primena tą- 
sų, vėsų medų. 

— Labas, Kelse. Džiaugiuosi tave girdėdama. 

— Aš noriu dar kartą su tavimi pasikalbėti. 

— Aišku. Kada tik tu norėsi. 

— Dabar. Man prireiks maždaug valandos, kad pasiek- 
čiau “Tris gluosnius". Ir geriau, jeigu šį kartą mes būtume 
vienos. 

— Susitarėm. Aš laukiu. 

Naomė pakabino ragelį ir nusišluostė į džinsus drėg- 
nus delnus. 

— Tuojau atvažiuos mano duktė, Moisejau. 

— Aš taip ir supratau. 

Moisejus Vaitris, Naomės treneris?, pats patikimiau- 
sias darbuotojas ir senas meilužis — net neatsitraukė nuo 
genealogijų ir grafikų. Jis buvo pusiau žydas, pusiau in- 
dėnas čoktas ir dėl to nešiojo ilgus, ant nugaros į kasą su- 
pintus plaukus, o ant kaklo sidabrinę Dovydo žvaigždę. Jo 
gyslomis tekantis kraujas buvo iš pavojingo mišinio, bet už- 
tat jis žinojo apie žirgus viską, ką tiktai buvo galima žinoti. 
Ir, su retomis išimtimis, žirgus vertino labiau nei žmones. 

— Ji klausinės. 

— Taip. 

— Kaip man jai geriau atsakinėti? 

Moisejus ir šį kartą nepažvelgė į ją; beje, jam to nė 
nereikėjo. Jis buvo pakankamai išstudijavęs Naomės into- 
naciją, kad žinotų, koks tuo metu jos veidas. 

— Pabandyk papasakoti teisybę. 

— Ji man daug gero suteikė, ta teisybė! 

— Ji tavo duktė. 

Naomė truputį suirzusi pagalvojo, kad Mo visada vis- 
kas buvo pernelyg paprasta. 

— Kelsė — suaugusi moteris. Ji nesupras manęs jau 
vien dėl to, kad mes giminės. Šiap ar taip, tatai mane labai 
nuliūdintų. 

Moisejus pagaliau padėjo savo popierėlius ir atsisto- 
jo. Jis nebuvo pernelyg stambus vyras — viso labo tiktai 
keliais svarais sunkesnis ir keliais coliais aukštesnis negu 
reikėjo, kad taptų žokėjumi, o apie tai jis kadaise svajojo. 
Beje, tie laikai seniai praėjo ir pastaruoju metu Moisejus 
truputį pasunkėjo. Avėdamas nukleivotomis kulnimis ba- 
tais jis buvo beveik vieno ūgio su Naome. 


*Treneris — specialistas-dresiruotojas, ruošiantis žirgus lenktynių 


sezonui. Jis taip pat organizuoja šėrimą, žirgų priežiūrą ir apsaugą, 
vadovauja žokėjų ir aptarnaujančio personalo darbui. 

— Tu nori, kad ji tave priimtų ir pamiltų, bet tiktai tavo 
sąlygomis. Tu, kaip visada, nori pernelyg daug, Naome. 

Naomė švelniai prisilietė delnu prie jo nugairinto 
skruosto. Ji niekada negalėjo ant Moisejaus ilgai pykti. Ga- 
lų gale šis žmogus jos ilgai ir kantriai laukė, niekada apie 
nieką neklausinėjo ir visada mylėjo. 

— Aš žinau. Tu man dažnai tai kartojai, Mo. Tiesiog 
iki tol, kol aš jos nemačiau, nė pamanyti negalėjau, kad ji 
man taip reikalinga. Aš nesuvokiau, kad duktė man gali taip 
daug reikšti. 

— Ir tau norėtųsi, kad būtų atvirkščiai? 

— Taip. 

Tai Moisejus suprato. Jis pats pernelyg ilgai svajojo, 
kaip nemylėti Naomės. 

— Mano tauta turi priežodį... 

— Kokia būtent? 

Moisejus nusišypsojo. Abu žinojo, kad pusę patarlių 
jis sugalvojo pats, o kitą nežmoniškai iškraipo, pritaikyda- 
mas savo mMomentiniams poreikiams. 

— Tiktai kvailys be reikalo svajoja, Naome. Tegul ji 
pamato, kas tu per viena. To pakaks. 

— Moisejau! — į kontorą įkišo galvą vienas arklinin- 
kas ir, pastebėjęs Naomę, nusiplėšė nuo galvos skrybėlę. — 
Mano pagarba, mis. Man nepatinka, kaip Alyva klumpa prie- 
kine koja. Be to, jos koja dar ir sutinusi... 

— Juk šį rytą ji pakankamai gerai bėgo, ir viskas bu- 


vo tvarkoj! — Moisejus paniuro. Jis specialiai atsikėlė prieš 
aušrą, kad pats galėtų stebėti rytines treniruotes. — Reikia 
pasižiūrėti. 


Mažutė Moisejaus kontorėlė buvo įrengta greta gar- 
dų ir joje amžinai dvokė užsistovėjusiu žirgų šlapimu, ta- 
čiau jis ją mėgo labiau už erdvų kambarį savo pirmtako, 
kuris buvo įsitaisęs savąjį kabinetą baltame namelyje prie 
vakarų pusėje buvusios ganyklos. Moisejus dažnai karto- 
jo, kad žirgų kvapai jam tas pat, kaip prancūziškai kvepa- 
lai ir kad jis nenori, jog jį atitrauktų nuo darbų visokie 
pašaliniai niekai. 

Patys gardai blizgėjo švara tarsi pirmos klasės vieš- 
butis, ir buvo lygiai taip pat guvi vieta. Išbetonuotas pra- 
ėjimas tarp dviejų boksų eilių buvo švariausiai iškuoptas, 
o kiekviename bokse kabėjo emaliuota lentelė, kurioje auk- 
sinėmis raidėmis buvo parašytas žirgo vardas. Tokią tvar- 
ką buvo įvedęs dar Naomės tėvas ir, paveldėjusi fermą, ji 
jos nekeitė. O ir kvepėjo arklidėje kur kas maloniau, negu 
Moisejaus kontoroje. Sito — žirgų, trynimų, šiaudų, grūdų 
ir odos — kvapo Naomė labai ilgėjosi kalėjime, ir net da- 
bar, įėjusi į arklidę, ji pasimėgaudama įkvėpdavo šį nuo- 
stabų jaudinantį kvapą; jai tai buvo laisvės kvapas. 

Pastebėję Moisejų, arkliai vienas paskui kitą suko gal- 
vas ir lydėjo jį liūdnomis, šviesiai violetinėmis akimis. Jis 
taip pat turėjo savo specifinį kvapą, kurį jie pripažino ir 
mėgo. Ir kad ir kaip jis būtų skubėjęs, kad ir kaip greitai 
ėjęs betonuotu takeliu, jis visada turėjo laiko paplekšnoti 
Kiekvienam arkliui per karčius arba sukuždėti porą meilių 
žodžių. 

Jiems pasirodžius, pagalbiniai darbininkai nenutrau- 
kė darbo. Geležinę taisyklę — darbas aukščiau visko — 
Naomė nustatė jau seniai, tačiau jai vis tiek atrodydavo, 
kad pamačius šeimininkę, šakės ir gramdyklės jų rankose 
judėdavo dvigubai greičiau. 

— Ruošiausi ją išsiųsti į ganyklą, bet pastebėjau, kad 
ji velka koją, — paaiškino arklininkas, sustodamas prie Aly- 
vos gardo. — Po to išvydau sutinimą ir pamaniau, kad jūs 
irgi norėsite pažiūrėti. 

Moisejus nepritariamai prunkštelėjo ir nusišluostė ran- 
kas į sūraus prakaito prisigėrusią striukę. Po to jis apžiūrė- 
jo jaunos kumelės akis, įsiklausė, kaip ji kvėpuoja, ir, kaž- 
ką raminančio jai kuždėdamas, ėmė apžiūrinėti ją nuo kak- 
lo vis žemiau ir žemiau — iki kojos. 

Sutinimas buvo virš paties šepetėlio ir prilietus galė- 
jai justi karštį. Tereikėjo Moisejui truputį spustelėti jį pirš- 
tais, kai kumelė atšoko ir garsiai sužvengė. 

— Atrodo, ji į kažką susitrenkė, — padarė išvadą Moi- 
sejus. 

S rytą ją jodinėjo Reno, — tarė Naomė, prisiminu- 
si, kad žokėjui teko specialiai atvykti į fermą, jog ryte pra- 
mankštintų Alyvą. — Pakvieskite jį, jeigu jis dar neišėjo. 

— Gerai, mem. — Arklininkas iššoko pro duris. 

— Rytą viskas buvo normalu. — Naomė prisimerkė 
ir, pritūpusi prie Moisejaus, truputėlį pajudino pirmyn ir 
atgal sužeistą koją, sekdama peties raumenų įsitempimą. 

— Panašu į užkirtimą, — sumurmėjo ji sau po nosimi, 
apžiūrinėdama išblukusią dėmę ir po oda sutirštėjusį krau- 
ją. Tikriausiai, sutrenktas kaulas, pagalvojo ji. Jeigu pa- 
vyks, apsieis be fraktūros. 

— Kitą savaitę Alyva turėjo rungtyniauti Saratoge. 

— Gal dar ir bėgs, — atsiliepė Moisejus, bet Naomė 
matė, kad jis taip nemano. Tiktai ne su tokia koja. 

— Reikia sumažinti sutinimą, — pridūrė jis. — Ir ap- 
skritai, būtų neblogai paskambinti veterinarui. Rentgenas 
dar niekada niekam nepakenkė. 

— Aš tuo pasirūpinsiu. Ir dar pasikalbėsiu su Re- 
no. — Naomė atsistojo ir apkabino už kaklo kumelę. Žir- 
gai jai buvo naudingas kapitalo investavimas, jos biznis, 
bet be viso šito, ji juos nuoširdžiai mylėjo. — Jos čempio- 
niška dvasia, Mo. Būtų gaila, jei Alyva daugiau niekada 
negalėtų startuoti. 

Nepraslinkus nė valandai, Naomė niūriai stebėjo, kaip 
veterinaras apžiūrinėja sužeistą Alyvos koją. Kanopą jau 
buvo apiplauta lediniu vandeniu, ir Moisejus sutinimą try- 
nė acto skiediniu. Gydytojas stovėjo nuošalyje ir ruošė 
švirkštą. 

— Kada ji vėl galės treniruotis, Metai? — paklausė 
Naomė. 

— Po mėnesio. O geriau — po pusantro. — Metas Ha- 
neris metė į Naomę skubų žvilgsnį. Jis buvo pailgo malo- 
naus veido ir gerų akių. — Sutrenktas antkaulis, patemp- 
tos sausgyslės, bet įskilimo nėra. Laikykite ją garde ir ma- 
sažuokite. Po poros savaičių bus galima pradėti kokius nors 
lengvus pratimus, ir viskas bus tarkoj. 

— Mes jojome galopu ir greita risčia, — įsiterpė sto- 

vintis prie įėjimo į boksą ir stebintis procedūras Reno. Po 
rytinių treniruočių jis jau buvo suspėjęs persirengti vienu 
iš savo brangių, puikiai pasiūtų eilučių, kurias labai mėgo, 
tačiau jis buvo žokėjus, ir labiau už viską pasaulyje jį do- 
mino grynakraujai žirgai, o tiksliau — jų sausų ir plonų 
kojų būsena. — Aliūro metu nepastebėjau jokio perėjimo į 
šuoliavimą. 

— Aš irgi, — pridūrė Naomė. — Reno sako, kad ji 
nesuklupo. Aš stebėjau rytinę mankštą ir tikriausiai būčiau 
mačiusi, jeigu kas nors būtų atsitikę. Be to, Alyvos ramus 
būdas — ji ne iš tų, kurie pradeda blaškytis garde. 

— Apskritai tai būta smarkaus smūgio, — pareiškė Me- 
tas. — Ir jeigu jūsų arklininkas nebūtų atkreipęs dėmesio į 
sutinimą, viskas galėjo kur kas blogiau baigtis. Dabar pa- 
darysiu nuskausminančią injekcją... Na, na, mergaite, ra- 
miau... 

Šie žodžiai buvo skirti Alyvai, kuri, pajutusi, kaip 
švirkšto adata sminga jai į koją, pervertė akis, suprunkštė, 
bet iš vietos nejudėjo. 

— Tvirtas ir sveikas žirgas, — pagyrė išsitiesdamas 
Metas. — Aš įsitikinęs, kad jis vėl ims bėgioti, ir dar kaip! 
O dėl gydymo, tai vargu ką negalėčiau pridėti, ko nežinotų 
jūsų Mo. Jeigu pakiltų temperatūra, man paskambinkite. 
Antraip... 

Jis nebaigė kalbėti, nukreipęs kažkur pro Naomės petį 
žvilgsnį. 

— Atsiprašau, — priešais boksą stovėjo Kelsė, spaus- 
dama prie krūtinės rankinuką ir segtuvą su išrašais bei fo- 
tokopijomis. — Aš nenorėjau trukdyti. Tiesiog man sody- 
boje pasakė, kad galiu jus čia rasti. 

— Ot... — Naomė mašinaliai pertraukė ranka per sa- 
vo susivėlusius plaukus. — Aš visai užmiršau laiką! Čia 
mums iškilo viena nedidelė problema. Metai, susipažink 
su mano dukra. Kelsė Baiden. O čia Metas Haneris, mano 
veterinaras. 

Metas ištiesė ranką, bet išvydęs, kad joje vis dar su- 
spaustas švirkštas, sutriko ir ją atitraukė. 

— Atleiskite. Džiaugiuosi su jumis susipažinęs. 

Įveikusi save, Kelsė išspaudė šypseną. 

— Ir aš. Sveiki, Metai Haneri. Kaip gyvuojate? 

— O čia Moisejus Vaitris, mano treneris, — tęsė Na- 
omė. 

Moisejus, tebetrindamas kumelės koją, linktelėjo. 

— Tai Reno Sančesas, vienas geriausių glotniųjų šuo- 
liavimo varžybų žokėjų. 

— Pats geriausias, — patikslino Reno ir mirktelėjo. — 
Džiaugiuosi, labai džiaugiuosi. 


— Jeigu jūs užsiėmę, aš galiu palaukti. — Sutrikusi 
Kelsė jau buvo pasiruošusi atsitraukti. 
— Ne, — įsiterpė Naomė. — Mes jau padarėme vis- 


ką, ką galima. Ačiū, kad taip greitai susitvarkei, Metai. O 
tu, Reno, atleisk, kad priverčiau tave susitrukdyti. 

— Nieko baisaus, iki pirmutinių žirgų lenktynių dar 
marios laiko, — žemaūgis Reno atvirai susižavėjęs pažvel- 
gė į Kelsę. — Ateikite šiandien į hipodromą, pamatysite, 
kaip aš pasirodysiu. 

— Ačiū, tiesą sakant, nežinau... — Kelsė pasijuto la- 
bai netvirtai. 

— Aš grįšiu vėliau ir dar kartą patikrinsiu, kas ir kaip, — 
metė Naomė Moisejui ir atisuko į dukrą. — Galbūt eisim į 
namus? ' 

Ir ji neapibrėžtai mostelėjo ranka, iš visų jėgų steng- 
damasi net atsitiktinai neprisiliesti prie Kelsės, o po to ryž- 
tingai nuėjo prie arklidės durų. 

— Susirgo žirgas? — paklausė einant Kelsė. 

— Susižeidė, — liūdnai paaiškino Naomė. — Bijau, 
kad jis artimiausias kelias savaites negalės dalyvauti var- 
žybose. 

— Tai tikriausiai nemalonu... 

Kelsė metė žvilgsnį į aptvarą, kuriame oriai Žingsnia- 
vo ilgu odiniu pavadžiu pririštas metinis kumeliukas. Kitą 
kumeliuką, ant kurio sėdėjo raitelis, už kamanų vedė į rin- 
gą. Arklininkas iš žarnos laistė bėrą kumelę, kuri paten- 
kinta prunkštė ir virpino blizgantį kailį. Kiti į aptvarą su- 

varyti žirgai judėjo ratu vienas paskui kitą žolėje ištryptu 
taku. 

— Kaip matau, gyvenimas čia virte verda, — sumur- 
mėjo žvelgdama į šalį Kelsė. 

— Na, dauguma darbų paprastai atliekama rytą. Beje, 
vakare bus varžybos, todėl po pietų bus dar didesnis su- 
bruzdimas. 

— Šiandien turi lenktynes? 

— Čia man visada žirgų lenktynės, — išsiblaškiusi at- 
siliepė Naomė. — Tiesiogine ir perkeltine prasme. Šiuo 
metu mums ypač reikia suktis — kumeliuojasi veislinės ku- 
melės. Dažniausiai tai atsitinka anksti rytą, o kartais ir nak- 
tį... Ji nusišypsojo. — Naktį kumeliuojasi net dažniau. 

— Bijau, kad pernelyg mažai nutuokiu apie tavo už- 
mojus. 

— Per paskutinį dešimtmetį “Gluosniai" tapo viena iš 
geriausių šalies žirgų veisimo fermų. Per pastarasias trejas 
arklių lenktynes mūsų čempionai užėmė prizines vietas, 
mes laimėjome ir Belmontą Steiksą, ir Sent Ledžerį. Pas- 
kutinius dvejus metus “Trys gluosniai“ savo rankose laiko 
žirgų veisimo aukso taurę, o viena mūsų kumelė laimėjo 
“auksą" olimpiadoje... 

Juokdamasi Naomė nutraukė pati save. 

— Su manimi šia tema geriau nekalbėti, antraip da- 
rausi plepi, kaip senė, kurios rankinukas prikimštas senų 
nuotraukų. 

— Ne, man išties įdomu, — atkirto Kelsė ir pagalvo- 
jo: “Kur kas įdomiau, negu maniau". — Vaikystėje lankiau 
Jodinėjimo pamokas. Tikriausiai kiekvienos mergaitės gy- 
venime būna metas, kai ji dėl žirgų eina iš proto. Tėtei tai 
nepatiko, bet... — Ji nutilo, tiktai dabar supratusi, kodėl 
jos tėvas buvo toks nepatenkintas jos susižavėjimu. 

— Na, žinoma... — skubiai atsiliepė Naomė ir jos lū- 
pose nušvito padaužiška šypsena. — Jo jausmus visiškai 
galima suprasti. Bet, manau, tu mokeisi ir toliau? 

— Taip, aš vis dėlto jį įkalbėjau, — Kelsė nutilo ir 
pažvelgė motinai tiesiai į akis. Tiktai dabar ji išvydo vos 

pastebimus, bet nedviprasmiškus amžiaus požymius, ku- 
riuos ji praleido per pirmąjį susitikimą. Nuo akių krašte- 
lių, tarsi žąsų letenėlės, į visas puses buvo išsibėgioję 
plonučių raukšlelių spindulėliai; kitos raukšlės — gal tai būta 
išgyvenimų pėdsakų, gal ūmaus temperamento — vagojo 
aukštą, truputį kreminio įdegimo parusvintą Naomės kaktą. 

— Nors, — užbaigė Kelsė, — jam tikriausiai buvo 
skaudu kasdien į mane žiūrėti. 

— Nemanau. — Naomė vos pastebimai truktelėjo pe- 
čiais. — Kad ir ką Filipas apie mane galvotų, tave jis 
visada dievino. 

Ji taip pat nusisuko ir ėmėsi apžiūrinėti virtinę kalvų 
horizonte. Tikriausiai taip buvo lengviau. Kažkur netolie- 
se sužvengė žirgas, ir Naomė nusišypsojo — šis garsas jai 
glostė klausą tarsi švelniausias operos sopranas. 

— Beje, aš neklausiau apie jį. Kaip jis gyvena? 

— Gerai. Tėtė tapo Džordžtauno universiteto anglų 
kalbos fakulteto dekanu. Jau prieš septynerius metus. 

— Jis protingas ir geras žmogus. Puikus žmogus. 

— Bet ne tau. 

Naomės antakis truputį virptelėjo ir pasislinko aukštyn. 

— Tai aš buvau jam nepakankamai gera. Klausk ko 
nori. 

Staigiu galvos judesiu numetusi nuo kaktos plaukus, 
ji nuėjo toliau. 

— Sako, jis vėl vedė? — pasiteiravo šaltai ji. 

— Taip. Man tada buvo aštuoniolika. Jiems kartu bu- 
vo labai malonu. Be to, aš turiu įbrolį. 

— Ir tu juos myli? Turiu galvoje, savo šeimą? 

— Labai. 

Naomė ryžtingu žingsniu perkirto jau pažįstamą Kel- 
sei terasą ir įėjo pro tas pačias duris kaip ir pirmąjį kartą. 

— Ar galiu pasiūlyti arbatos arba kavos? O gal taure- 
lę vyno? 

— Ne, nereikia nieko. 

— O aš tikėjausi, kad tu nudžiuginsi Hertę. Kai tik išgir- 
do, jog atvažiavai, puolė kepti tavo mėgstamus sausainius. 
Aš žinau, kad tu jos neprisimeni, bet ji tave labai mylėjo. 

“Sugauta' — pagalvojo Kelsė. — Nutverta, maišant 
aukštuomenišką manierą su užuojauta. Ir dar primenant 
sausainius". 

— Gerai. — Ji pasistengė kaip galėdama sausiau link- 
telėti. — Tada — sausainių ir kavos. 

— Sėsk, aš einu pasakyti, kad atneštų. 

Bet Kelsė nesėdo. Jai atrodė, kad jeigu ji atidžiau ap- 
žiūrės motinos gyvenamąją aplinką ir daiktus, ji sugebės 
pajusti po kojomis nors kokį pagrindą. Iš pirmo žvilgsnio 
kambarys jai atrodė gana elegantiškas; tai buvo visai ki- 
tas, esantis gana toli nuo netylančio arklidžių sambrūz- 
džio ir mėšluotų batų, pasaulis. Ugnis židinyje ūžė negar- 
siai, beveik migdomai, 0 šviesiai rožinės langų užuolaidė- 
lės buvo nesandariai užtrauktos, praleisdamos į svetainę 
aukštai pakilusios saulės spindulius, krintančius ant tuzi- 
no krištolinių statulėlių, vaizduojančių šuoliuojančius žir- 
gus. Statulėlės žaižaravo šviesoje it deimantai. Rytietiško 
stiliaus kilimas, dengiantis šviesiai riešutinį, iki blizgesio 
nušveistą parketą, atrodė rožinis, ir taip pat rožinė atrodė 
kampe stovinti kremo spalvos sofa. 

Čia nebuvo nieko keisto, nieko krintančio į akis, bet 
taip tiktai atrodė iš pirmo žvilgsnio. Įsižiūrėjusi Kelsė su- 
prato visą esmę. Svetainės sienos buvo apmuštos tos pa- 
čios gelsvai kaulinės spalvos blyškiu šilku, kaip ir baldų 
apmušalai; tačiau ant jų kabėjo rėksmingai ryškios, abst- 
rakčios, tarsi iš vidaus sprogstančios oranžiniais, raudo- 
nais, juodais potėpiais drobės. Jos kėlė nevalingą nerimą, 
ir Kelsė pamanė, kad jų pašėlusi ekspresija išreiškia Žiau- 
rumą, aistrą ir pyktį. Krūptelėjusi ji išvydo, kad kiekviena 
drobė pasirašyta dviem raidėmis, sutampančiomis su jos 
motinos inicialais. 

“Naomės tapyti paveikslai?" — spėjo Kelsė, bet čia 
pat atsisakė šios minties. Niekas niekada jai nesakė, kad 
jos motina žavisi abstrakčia tapyba. Paveikslai aiškiai bu- 
vo tapyti ne mėgėjo — tiktai profesionalus, talentingas dai- 
lininkas galėjo taip meniškai perteikti susijaudinimą ir ne- 
rimą. 

Nusisukdama Kelsė pagalvojo, kad šie paveikslai tu- 
rėtų prieštarauti ramybei ir padoriam svetainės jaukumui 
bei švarai, bet tuo pat metu jie jai teikė individualumo. 

Kambaryje buvo ir kitokių įdomių daiktų. Kampe Kel- 
sė pamatė gipsinę moters statulą, kurios veidas atspindėjo 
giliausio skausmo išraišką; stiklinę, šviesiai žalią širdį, gi- 
liu, siekiančiu patį vidurį įtrūkimu; plačią molinę lėkštę, 
pripildytą įvairiaspalvių akmenėlių. 

— Tai tavo, dukrele, — pasigirdo už jos nugaros. 

Kelsė kaltai įmetė akmenuką į lėkštę atgal ir atsisuko. 
Tai buvo Hertė, kuri įrideno į svetainę stalelį su padėklu ir 
arbatiniu ir dabar stovėjo žvelgdama į ją. 

— Kaip?... 

— Tau visada patiko ryškūs akmenukai. Aš juos iš- 
saugojau, kai tave... — Jos šypsena pasidarė nedrąsi. — 
Kai tu iš mūsų išėjai. 

— Oi... — Įdomu, kaip jai į tai reaguoti? — Vadinasi, 
tu jau seniai čia dirbi? 

— Aš pradėjau gyventi “Gluosniuose" būdama dar ma- 
ža mergaitė. Mano motina tvarkė misterio Čedviko ūkį, o 
kai ji paseno ir grįžo į Floridą, aš ėmiau dirbti vietoj jos. 
Tu visada mėgai šokoladinius saldainius, — netikėtai už- 
baigė Hertė ir žengė žingsnį priekin. 

Jos išraiška buvo tokia, tarsi būtų pasiruošusi apka- 
binti viešnią; Kelsė nuo kupino liūdesio Hertės žvilgsnio 
jautėsi nejaukiai, bet matyti jos akyse susižavėjimą ir mei- 
lę buvo dar skaudžiau. 

— Aš iki šiolei juos mėgstu, — šiaip taip pratarė ji. 

— Nagi tu sėsk, vaišinkis. Mis Naomei kažkas pa- 
skambino, bet ji tuoj pat baigs pokalbį. — Vos nepradėjus: 
dainuoti nuo ją perpildžiusios laimės, Hertė ėmė pilstyti 
arbatą ir dėti į vazelę sausainius. 

— Aš visada žinojau, kad tu sugrįši, visada... Mis Na- 
omė netikėjo, o aš jai sakiau: “Kelė — tavo dukrelė, ar 
ne? Nebijok, ji būtinai ateis aplankyti savo mamytę..." Ir 
štai, tu atvažiavai. 

— Taip. — Kelsė prisivertė atsisėsti ir net paėmė ar- 
batos puoduką. Štai aš ir atvažiavau. 

— O kokia išaugusi! — Nepajėgdama susilaikyti, Her- 
tė paglostė jos plaukus. — Tu dabar visai suaugusi moteris. 

Jos veidas staiga paniuro, pakelta ranka nusileido, ir 
Hertė beveik išbėgo iš kambario. 

— Atleisk, — linktelėjo Naomė, po kelių minučių grį- 
žusi į svetainę. — Pastaruju metu Hertė tapo itin jautri. 
Apgailestauju, jeigu ji tau suteikė keletą nemalonių minu- 
čių, bet... 

— Nieko baisaus. — Kelsė nurijo mažą gurkšnelį. Šį 
kartą arbata buvo kiniška, ir ji tai pastebėjo. Naomė supra- 
to ir nusijuokė. 

— Tai mano toks humoro jausmas, — paaiškino ji, 
įsipildama arbatos ir sėsdama. — Aš nežinojau, ar tu su- 
grįši. 

— Aš irgi. Ko gero, to niekada nebūčiau padariusi — 
bent jau taip greitai, jeigu nebūtų prispyrusi senelė. 

— A-a, Milisenta. — Naomė ištiesė savo ilgas kojas 
ir truputį pasirąžė. — Ji niekada negalėjo manęs pakęsti. 
Tiesą sakant, šis jausmas buvo abipusis, — pridūrė, truk- 
telėjusi pečiais. — Ar tau pavyko atitikti jos aukštus stan- 
dartus? 

— Nepavyko. — Kelsė nusišypsojo, bet iš karto vėl 
surimtėjo. Jai pasirodė, kad neverta kalbėti apie senelę su 
Naome. 

— Šeimyninė garbė... — nutęsė linksėdama Naomė. — 
Tu teisi, aš neturėjau kritikuoti Milisentą tau girdint. Be to, 
juk ruošeisi klausinėti tu. 

— Kaip tau tai pavyksta?! — sušuko Kelsė, statyda- 
ma drebančia ranka ant lėkštės puoduką. — Kaip tu gali 
taip ramiai jaustis, jeigu žinai, apie ką bus kalbama? 

— Kai buvau kalėjime, išmokau nemurmėti ir sutikti 
tai, kas manęs laukia, nesijaudindama ir be baimės. Šiuo 
atveju situacija tavo rankose. O aš... Turėjau daug laiko, 
kad viską kaip reikiant apmąstyčiau, ir, prieš rašydama tau, 
prisiekiau sutikti su viskuo, kad ir kuo tai baigtųsi. 

— Bet kodėl taip ilgai laukei? Juk tave išleido iš kalė- 
jimo jau... 

— Prieš dvylika metų, aštuonis mėnesius ir dešimt 
dienų. Buvę kaliniai dar labiau atsidavę savo idėjoms, ne- 
gu buvę rūkoriai, o aš esu ir viena, ir kita. — Naomė vėl 
nusišypsojo. — Bet aš neatsakiau į tavo klausimą. Aš no- 
rėjau susitikti su tavimi tą dieną, kai mane išleido. Aš net 
sėdėjau automobilyje kitoje gatvės pusėje priešais mokyk- 
los vartus ir žiūrėjau, kaip tu žaidi kieme su mergaitėmis. 
Mačiau, kaip jūs dirsčiojate į berniukus, o pačios apsime- 
tate, neva žiūrite į kitą pusę. Kartą net išlipau iš automobi- 
lio ir beveik priėjau prie pat tvoros. Norėjau žinoti, ar tu 
pajusi kalėjimo kvapą. Aš jį jaučiu iki šiolei. 

Ji truktelėjo pečiais ir abejingai paėmė iš vazos sau- 
sainį. 

— Išties tuomet iki tvoros nepriėjau, apsisukau ir nu- 
važiavau. Tu buvai laiminga, tau niekas negrėsė, be to, net 
nežinojai, kad aš egzistuoju. Vėliau labai susirgo tėvas, ir 
man teko važiuoti pas jį. Nuo to laiko praėjo daug metų, 
bet kiekvieną kartą, kai imdavau ragelį, norėdama tau pa- 
skambinti arba parašyti laišką, jaučiau, jog tai neteisinga. 
Aš neturėjau vėl pasirodyti tavo gyvenime. 

— Kodėl gi vis dėlto man parašei? 

— Man pasirodė, jog dabar turiu tai padaryti. Tu jau 
ne padykusi laiminga mergiotė, tau pakanka nemalonumų, 
ir man pasirodė, kad tau laikas sužinoti apie mano egzista- 
vimą. Tavo santuoka suiro, atsidūrei kryžkelėje... Galbūt 
tu manai, kad nesugebu tavęs suprasti, bet suprantu. 

— Tu žinai apie Veidą? 

— Taip. Ir apie tavo darbą, apie akademinę karjerą. Tau 
pasisekė, kad paveldėjai tėvo smegenis. Aš visada buvau 
nepažangi studentė. Beje, jeigu visai nenori valgyti sau- 
sainių, įsidėk keletą į rankinuką. — Hertei bus malonu... 

Kelsė atsidususi pasiėmė sausainį ir atsikando. 

— Aš dar ne visai gerai šį dalyką suvokiu... Ir nesu 
įsitikinusi dėl savo jausmų tau. 

— Tikrovė retai būna panaši į operetės spektaklį, — 
tarė Naomė. — Dukra susitinka su motina, kurią laikė mi- 
rusia. Viskas atleista ir užmiršta, publika ploja. Uždanga. 

Aš ir neprašau atleidimo, Kelse, bet noriu, kad duotum man 
nors vieną šansą. 

Kelsė ištiesė ranką prie savo segtuvo, kurį buvo padė- 
jusi ant sofos. 

— Aš atlikau tam tikrus tyrinėjimus, — pradėjo ji. 

Na ir velnias su jais, pamanė Naomė, tiesdama ranką 
dar vieno sausainio. 

— Tikėjausi ko nors panašaus, — garsiai tarė ji. — 
Tikriausiai seni laikraščių straipsniai apie procesą, ar ne? 

— Taip, be kita ko ir laikraščių straipsniai. 

— Galėčiau tau duoti teismo proceso stenogramos de- 
šifruotę. 

Kelsės pirštai apmirė ant segtuvo raiščių. 

— Dešifruotę? — dar kartą paklausė ji. 

— Tavimi dėta, būtinai būčiau pamėginusi ją gauti. 
Stenograma buvo daroma teismo archyvui, kad vėliau ne- 
galėčiau nieko, net jeigu ir panorėčiau, nuslėpti. 

— Praeitą kartą klausiau, ar tu kalta, ir tu pasakei — 
taip. 

— Tu paklausei, ar aš nužudžiau Aleką. 

— Kodėl nepasakei, kad teisme tavo advokatas gynė 
savigynos versiją? 

— O koks skirtumas? Juk galų gale mane vis tiek būtų 
pripažinę kalta. Užtat dabar esu sumokėjusi visuomenei 
skolą, todėl — sutinkamai su egzistuojančia sistema — ga- 
liu save laikyti visiškai reabilituota. 

— Vadinasi, tai buvo melas? Įprastas advokatinis triu- 
kas? Tu melavai, kai pareiškei, kad šovei į jį, norėdama 
apsiginti nuo prievartos? 

— Prisiekusieji irgi taip galvojo. 

— Aš klausiu tavęs! — išpylė plykstelėjusi Kelsė. — 
Sakyk paprastai: taip ar ne? 

— Atimti iš Žmogaus gyvybę niekada nėra paprasta, 
kad ir kokios būtų aplinkybės. 

— Ir kokios jos buvo tą kartą? Tu pati jį įsileidai į 
namus ir pasikvietei į miegamąjį. 

— Aš jį įsileidau į namą, — ramiu balsu patikslino 
Naomė. — O vėliau jis užlipo paskui mane į miegamąjį. 

— Jis buvo tavo meilužis? 

— Ne, nebuvo. — Naomė ramiai įsipylė arbatos, nors 
jos rankos buvo šaltos kaip ledas. — Jis galų gale... būtų 
galėjęs juo tapti, bet aš su juo nemiegojau. 

Ji pakėlė galvą ir drąsiai sutiko dukters žvilgsnį. 

— Bet prisiekusieji nepatikėjo ir tuo. Iš tikrųjų mane 
tiesiog prie jo traukė. Jis man atrodė žavingas, nekaltas ir 
malonus kvailutis. 

— Bet dėl jo tu vos nesusimušei su kita moterimi. 

— Aš jam pirmutinė pastačiau stulpą, — juokaudama 
atsiliepė Naomė. — Buvo manoma, kad jis dėl manęs eina 
iš proto; tad aš galėjau flirtuoti su kitais vyrais, O jis su 
moterimis — ne. Beje, iki to laiko jis man buvo taip įgrį- 
sęs, kad nusprendžiau juo atsikratyti. Tiesa, Alekas to ne- 
norėjo... Trumpiau kalbant, tarp mūsų įvyko bjauri scena, 
kuri turėjo pernelyg daug liudytojų. — Ji liūdnai palinga- 
vo galva. — Po to dar viena, jau būnant tiktai dviese. Ale- 
kas nebeištvėrė, jis mane išvadino... visokiausiais žodžiais 
ir galų gale pabandė savo pasiekti jėga. Man tai nepatiko, 
ir liepiau jam nešdintis lauk. 

Ji iš visų jėgų stengėsi būti rami, tačiau jos balsas iš- 
davikiškai virptelėjo, kai tos baisios nakties atsiminimai 
ją užgriuvo nauja jėga. 

— Jis atbėgo paskui mane į viršų ir vėl ėmė visaip 
keikti. Ir elgėsi dar šiurkščiau, dar įžūliau. Tikriausiai jam 
atrodė, kad jeigu jis sugebės įsitempti mane į lovą, tai 
suprasiu, ko netenku. Aš supykau, bet tuo pat metu ir nusi- 
gandau. Po to mes ėmėme grumtis, ir aš supratau, jog tas 
vaikinas savo pasieks. Man pavyko ištrūkti ir sučiupti re- 
volverį. Štai taip jį ir nušoviau. 

Nesakydama nė žodžio, Kelsė atsivertė savo segtuvą 
ir iš ten išsitraukė laikraščio nuotraukos kopiją. Naomė ją 
paėmė su neįžvelgiama veido išraiška, ir tiktai virptelėju- 
sios lūpos išdavė jos tikruosius jausmus. 

— Ne itin sėkmingas rakursas, tiesa? — tarė ji. — 
Beje, tada mes nė neįtarėme, kad vaidiname publikai. 

— Jis tavęs neliečia. Jis stovi toli, ir jo rankos pakeltos. 

— Taip. — Grąžindama fotografiją Naomė linktelėjo. — 
Tu negalėjai neatvažiuoti ir neužduoti šių klausimų. Aš ne- 
prašau tavęs, Kelse, tikėti manimi. Kodėl galų gale tu turė- 
tum priimti mano žodžius už gryną pinigą? Kad ir kokios bū- 
tų aplinkybės, negaliu pasakyti, kad aš nesusitepusi nė viena 
dėmele, bet už viską pilnutinai sumokėjau. Visuomenė man 
davė dar vieną šansą, ir iš tavęs noriu to paties. 

— Kodėl norėjai, kad manyčiau, jog esi mirusi? 

— Todėl, kad pati jaučiausi negyva. Kažkuri mano 
dalis mirė. Ir kad ir kokius nusikaltimus, tariamus ar tik- 
rus, būčiau padariusi, aš tave mylėjau. Aš nenorėjau, kad 
augtum žinodama, jog tavo motina — už grotų. Jeigu visą 
laiką būčiau apie tai galvojusi, tai, duodu tau garbės žodį, 
nebūčiau pajėgusi ištverti tuos ilgus dešimt metų. O man 
labai norėjosi likti gyvai. 

Kelsė turėjo ir kitų klausimų, dešimtis, šimtus klausi- 
mų, besisukančių jos galvoje, bet ji žinojo, kad išklausyti 
atsakymo jai nepakaks ryžto. 

— Nežinau... — ištarė pagaliau ji. — Nežinau, ar ga- 
lėsiu kada nors pajusti tau... ką nors... 

— Tavo tėvas turėjo išugdyti tavyje pareigos jausmą. 
Jeigu ne jis, tai Milisenta — tikrai. Norėčiau tuo pasinau- 
doti. Kitaip tariant, prašau tavęs keletą savaičių pagyventi 
čia, Mano namuose. 

Šis netikėtas prašymas kelioms akimirkoms išmušė 
Kelsę iš vėžių. 

— Tu nori, kad čia gyvenčiau? — sumurmėjo galų ga- 
le ji. 

— Taip. Pasidaryk sau atostogas. Kelios tavo savaitės 
manais už ištisą mano prarastą gyvenimą... 

Dieve, ji taip nenorėjo žemintis, taip nenorėjo klausti, 
bet ji būtų klaupusis ant kelių, jeigu nebūtų turėjusi kitos 
išeities. 

— Suprantu, kad elgiuosi egoistiškai ir ne visai tei- 
singai, bet... Prašau duoti man galimybę pamėginti... 

— Ar nepernelyg daug tu prašai? 

— Taip, prašau daug, bet vis tiek prašau. Aš tavo mo- 

tina, ir nuo to niekur nepabėgsi. Jeigu tu taip nuspręsi, mes 
galim daugiau niekad nesimatyti, bet vis tiek liksiu tavo 
motina. O taip mes turėsim laiko, per kurį paaiškės, ar gali 
tarp mūsų būti kokie nors, kad ir grynai draugiški, santy- 
kiai. Jeigu ne — tu gali laisvai mane palikti ir niekada ne- 
grįžti, bet kažkodėl manau, kad neišeisi, — Naomė palin- 
ko priekin. — Iš ko tu, Kelse, nulipdyta? Ar tau pakaks 
Čedvikų ryžto, kad priimtum iššūkį? 

Kelsė staigiai kilstelėjo smakrą. Sutikdama ji daug 
kuo rizikavo ir vis tiek teikė tam pirmenybę, kad tik ne- 
būtų daugiau jokių prašymų ir maldavimų. 

— Mėnesio nepažadu, — griežtai atsakė ji. — Bet aš 
atvažiuosiu, o tada bus matyti. 

Ir ji nustebusi pamatė, kaip Naomės lūpos vos paste- 
bimai ir graudžiai virptelėjo, o tik tada pasiruošė ramiai ir 
pasitikinčiai šypsenai. 

— Štai ir gerai. Jeigu aš nesugebėjau tavęs sužavėti, 
tuomet, be abejo, tą padarys “Trys gluosniai". Pažiūrėsim, 
ar dar daug prisimeni iš savo jodinėjimo pamokų. 

— Mane visada būdavo sunku išmesti iš balno. 

— Mane irgi. 


2 


Vakarieniauti jos šeimoje visada buvo priimta vado- 
vaujantis susiklosčiusiomis tradicijomis. Valgis būdavo pui- 
kus, jį paduodavo labai iškilmingai, laikydamiesi etiketo. 

Kaip bet kuris paskučiausias bendras stalas, niūriai pa- 
galvojo Kelsė, mechaniškai darbuodamasi šaukštu ir ry- 
dama karštą, gausiai pagardintą česnaku sultinį. Labiau- 
siai jai nesinorėjo vertinti tėvo namuose praleisto vakaro 
kaip tam tikros pareigos arba dar blogiau — lyg kokio teis- 
mo, bet sielos gilumoje ji žinojo: ir viena, ir kita iš dalies 
yra teisinga. 

Tiesa, Filipas už stalo stengėsi palaikyti laisvą pokal- 
bį, tačiau jo šypsena buvo įtempta. Nuo to laiko, kai Kelsė 
pranešė, jog ruošiasi važiuoti į “Tris gluosnius“, atrodė, 
kad visos jo mintys nukrypo į praeitį. Kelsė manė, jog tai 
truputį neteisinga Kendės atžvilgiu ir kad tėvui nederėtų 
tiek daug galvoti apie savo pirmąją Žmoną, nes atsirado 
rimtas pagrindas įtarti, kad atsiminimai apie Naomę jo ne- 
apleisdavo ne tiktai dieną, bet ir naktį, trukdydami miego- 
ti ir versdami iki išnaktų rūkyti kabinete. Ir iš tikrųjų, kad 
ir kiek jis būtų sau kartojęs, jog tai nelogiška, neleistina, 
tiesiog kvaila — nepadėjo niekas. Susitaikyti su mintimi, 
kad praranda savo kūdikį — dukrą, dėl kurios tiek grūmė- 
si, Filipui buvo nepaprastai sunku. 

Beje, Kelsė jau seniai nebebuvo kūdikis. Norint tuo 
įsitikinti, pakako tiesiog mesti į ją žvilgsnį. Bet tiktai te- 
reikėjo užmerkti akis, ir jis nesunkiai prisimindavo, kokia 
ji buvo vaikystėje. Ir tada kaltės jausmas prislėgdavo Fili- 
pą ypatinga jėga. 

Milisenta elgėsi neįprastai tyliai, tačiau kai atnešė kep- 
tą vištą, ji neištvėrė. Ne jos būdui buvo už stalo svarstyti 
kokius nors nemalonius klausimus, tačiau šį kartą jai, at- 
rodo, nebeliko kitos išeities. 

— Kaip girdėjau, rytoj išvažiuoji, — pradėjo ji. 

— Taip. — Kelsė nurijo iš stiklinės vandens gurkšnelį, 
sekdama akimis citrinos griežinėlį, kuris iš pradžių nugrimz- 
do iki dugno, o po to vėl išpluko į paviršių. — Rytoj rytą. 

— O kaipgi tavo darbas? 

— Aš išėjau. — Kelsė iššaukiamai pakėlė galvą. — 
Mano vadinamasis darbas mažai kuo skyrėsi nuo to, ką sa- 
vanoriai dirba visuomeniniais pagrindais. Kai grįšiu, pa- 
mėginsiu ką nors susirasti Smitsono institute. 

— Su tavuoju ilgu tanybos lapu ką nors padoresnio 
susirasti gali būti ganėtinai nelengva, — ironizavo Mili- 
senta. 

— Tu teisi, — nusprendė nesiginčyti Kelsė. 

— Istorijos draugijai visada trūksta specialistų, — dro- 
viai įsiterpė Kendė. — Manau, kad galėčiau už tave tarti 
žodelį. 

— Ačiū, Kende, apie tai pagalvosiu, — linktelėjo Kel- 
sė, 0 pati pamanė: “Kenė kaip visada imasi taikdario vaid- 
mens." 

— O galbūt tu susižavėsi žirgų lenktynėmis, — mirk- 


telėjo jai Ceiningas. — Nusipirksi kelis grynakraujus žir- 
gus ir siųsi juos į varžybas. 
— Vargu ar tai protinga. — Milisenta sudrėkino ser- 


vetėle lūpas. — Tavo metuose, Čeiningai, tokie dalykai dėl 
užplūdusios apgaulingos romantikos iš tikrųjų gali atrody- 
ti patrauklūs, bet Kelsė, tikiuosi, pakankamai suaugusi ir 
pajėgia blaiviai svarstyti. 

— O man vis tiek patinka toks gyvenimas: kiekvieną 
dieną apeiti gardus, kirsti lažybų ir taip toliau... — Čei- 
ningas truktelėjo pečiais. — Neatsisakyčiau praleisti kele- 
tą savaičių fermoje, kad galėčiau pajodinėti. 

— Tu galėsi mane aplankyti, — įsiterpė Kelsė. — Ma- 
nau, kad tai būtų įdomu. 

— Ar nieko protingesnio negalėjai sugalvoti? — Pasi- 
jutusi įžeista savo geriausiuose ketinimuose, Milisenta 
triukšmingai padėjo šakutę. — Įdomu! O ar tu pagalvojai, 
ką tai reikš tavo tėvui? 

— Mama, prašau tavęs... 

Bet Milisenta neleido Filipui užbaigti, silpnus prieš- 
taravimus nutildydama rankos mostu. 

— Tai žeminantis dalykas! — suriko ji. — Po viso to, 
ką iškentėjome, po visų nelaimių šiai moteriai pakako tik- 
tai spragtelėti pirštais, kad Kelsė pultų į jos glėbį. 

— Niekuo ji nespragtelėjo. — Kelsė taip suspaudė po 
stalu kumščius, kad nagai skausmingai įsmigo į delnus. 
Taip, pagalvojo ji, sukelti skandalą būtų kur kas papras- 
čiau, bet reikia laikytis. — Naomė man pasiūlė atvykti į 
svečius, ir aš sutikau. Atleisk, tėtuk, nenorėjau tavęs įskau- 
dinti. 

— Aš rūpinuosi tiktai tavimi, Kelse. 

— Norėčiau žinoti, — prabilo Kendė, tikėdamasi ati- 
traukti Milisentos dėmesį nuo pavojingos temos ir išgel- 
bėti vakaro likutį. — Ar tau būtinai reikia važiuoti tokiam 

ilgam laikui? Galų gale nuo mūsų iki tos fermos tiktai va- 
landa kelio. Ko pulti kaip akis išdegus? Sakykima, iš pra- 
džių galėtum nuvažiuoti išeiginėmis dienomis. 

Ji metė žvilgsnį į vyrą, tikėdamasi atspėti jo reakciją į 
šį pasiūlymą, ir pritariamai nusišypsojo Kelsei. 

— Mano nuomone, taip būtų protingiau. 

— Jeigu ji vadovautųsi protu, ji apskritai tenai neva- 
žiuotų, — atkirto Milisenta. 

Išgirdusi šį komentarą, Kelsė prislopino atodūsį ir at- 
silošė į kėdės atkaltę. 

— Žinoma, jokiu būdu nėra taip, tarsi raštiškai būčiau 
įsipareigojusi praleisti fermoje lygiai tiek laiko ir nė vie- 
na diena ne mažiau. Galiu išvažiuoti bet kuriuo momentu, 
kai panorėsiu. Bet ten važiuoti man reikia. — Šią pastabą 
ji adresavo tėvui. — Turiu išsiaiškinti, kas ji per viena. 

— Man atrodo, tai visai natūralus noras, — pritarė Čei- 
ningas, čiulpdamas vištos koją. — Jeigu ūmai sužinočiau, 
kad kažkur turiu motiną, kurią laikiau mirusia ir kuri tiek 
metų išsėdėjo kalėjime, pasielgčiau irgi taip pat. Tu jos ne- 
klausinėjai, kaip ten buvo? Dievinu filmus apie moterų ka- 
lėjimus, norėčiau žinoti... 

— Čeiningai!.. — Kendės šnabždesyje buvo aiškai gir- 
dėti sutrikimas ir siaubas. — Nejaugi tu toks sugedęs, kad... 

— Man tiesiog įdomu. — Jis pasmeigė šakute mažą 
bulvytę ir mirktelėjo seseriai. 

Atkutusi nuo jo pritarimo, Kelsė nusišypsojo. 

— Aš būtinai išklausinėsiu, — davė žodį ji broliui, 0 
pati pagalvojo: “Dieve, nejaugi tiktai mudu su Ceiningu 
sugebame tai vertinti kaip normalūs žmonės ir nekeliame 
dėl to menkniekio dramos? Jie turėtų džiaugtis, kad aš nele- 
kiu ieškoti paguodos pas psichoanalitiką ir nepradedu ly- 
ginti svarstykles alkoholio dėka. Tiktai aš viena galiu išspręs- 
ti šią problemą, ir, Dievas mato, stengiuosi iš visų jėgų!" 

— Tu galvoji tiktai apie save, — pareiškė, smerkia- 
mai sučiaupusi lūpas, Milisenta. 

— Kaip tik taip. Aš galvoju apie save, — Kelsė ryž- 
tingai pakilo iš užstalės. — Galbūt jums bus įdomu su- 

žinoti, kad apie jus visus Naomė kalbėjo tiktai gerus žo- 
džius, — tarė ji, kreipdamasi į tėvą. — Ji nepakenčia jokių 
klastingų planų ir nesiruošia manęs nuteikinėti prieš tave. 
Beje, ji vis tiek to nė nesugebėtų. 

Atsistojusi ji priėjo prie Filipo ir pasilenkusi pabučia- 
vo jį į skruostą. 

— Ačiū už pietus, Kende, viskas buvo labai skanu, 
bet man dar reikia skubėti namo, kad susikraučiau daik- 
tus. Paskambink man, Čeiningai, jeigu turėsi laisvą savait- 
galį. Labanakt, senele. 

Tarusi šiuos žodžius, ji greitai išėjo iš valgomojo ir, 
vos uždariusi paskui save duris, giliai atsiduso. Ore aiškiai 
kvepėjo laisve, ir Kelsė buvo nusiteikusi ja mėgautis. 


Ankstų rytą Hertė jau pasitiko Kelsę prie sodybos 
durų. 

— Štai ir tu. — Ji pagriebė iš Kelsės rankų lagaminus 
vikriau, negu toji suspėjo pasipriešinti. — Mis Naomė ar- 
klidėje. Mes nežinojom, kurią valandą atvažiuosi, ir ji man 
liepė tuojau paskambinti. 

— Ne, nereikia trukdyti. Ji tikriausiai turi daug reika- 
lų. Leisk, aš paimsiu lagaminus, jie sunkūs. 

— Tų reikalų... Aš turiu sveikatos it arklys. — Hertė 
žengtelėjo atbula nuo jos, nesiliaudama švytėti šypsena. — 
Einam, tave palydėsiu į tavo kambarį. Ženk paskui mane, 
dukrele. Anava, kokia tu didelė... Aš tave vadinsiu mis 
Kele. 

Nors buvo žemo ūgio ir liesa, Hertė lipo laiptais aukš- 
tyn labai lengvai, tuo pat metu visą laiką plepėdama. 

— Mes viską paruošėme tavo atvažiavimui. Džiau- 
giuosi, kad man vėl atsirado ką veikti. Mis Naomė puikiai 
pati susitvarko, jai beveik nereikia, kad padėčiau. 

— Aš įsitikinusi, kad tu jai vis tiek reikalinga. 

— Nebent tiktai palaikyti kompaniją. Juk mis Naomė 
valgo it paukštelis ir visada pati sau ruošia valgį; aš, bū- 
davo, jos klausiu, kada pietausite, o ji atsako — aš jau pa- 
valgiau. — Hertė nusivedė Kelsę plačiu koridoriumi, nu- 

tiestu išblukusiu kiliminiu takeliu, kurio piešiniuose dar 
buvo galima įžiūrėti rožes. — Kartais, teisybė, pas ją atei- 
na Žmonių, bet jau ne taip dažnai, kaip anksčiau, ir dau- 
giausia dėl darbo reikalų. Anksčiau čia dažnai vykdavo 
vakaronės, grūdosi visokie svečiai... 

Iš visa ko buvo matyti, jog tų, ankstesniųjų, svečių 
Hertė nemėgo. 

„ Pagaliau ji stumtelėjo duris ir, įėjusi į kambarį, ant 
lovos su baldakimu pastatė abu Kelsės lagaminus. 

Kambarys buvo labai šviesus, su plačiu dvigubu, į kal- 
vų pusę žiūrinčiu langu. Dar du siauri langai išėjo į sodo 
pusę. Gilios, sodrios įvairių augalų ornamentais išmargin- 
tų tapetų spalvos miegamajam teikė labai stilingą euro- 
pietišką išvaizdą. 

— Kaip nuostabu! — Kelsė priėjo prie vyšnios me- 
džio tualetinio staliuko, ant kurio stovėjo cilindro formos 
krištolinė vaza. Iš vazos aštrių iečių galais kyšojo ką tik 
nuskintos, dar nespėjusios išsiskleisti tulpės. — Tai tas pats, 
kaip miegoti sode. 

— Anksčiau tai buvo tavo kambarys. Žinoma, tada jis 
buvo apstatytas kitaip. Viskas čia buvo rožinės ir baltos, 
keramikinės spalvos. — Hertė prikando lūpą, pastebėjusi 
Kelsės akyse šmėkštelėjusį nustebimą. — Mis Naomė sa- 
kė, kad jeigu tau nepatiks, tu galėsi užimti priešais esantį 
kamarį. 

— Ne, aš pasiliksiu šiame. — Kelsė palaukė, ar jos 
neužgrius nostalgiški atsiminimai. Neužplūdo. Vienintelis 
dalykas, ką ji pajuto — tai smalsumą. 

— Štai čia vonios kambarys. — Stengdamasi: įtikti, 
Hertė atlapojo duris. — Jeigu dar reikės rankšluosčių, tai 
sakyk. Ir apskritai, jeigu ko panorėsi — tiesiog man ir sa- 
kyk. O dabar eisiu pakviesti mis Naomę. 

— Ne, nereikia! — Kelsė impulsyviai pasisuko prie 
išėjimo. — Aš pati pas ją nueisiu, o išsipakuoti daiktus 
galima ir vėliau. 

— Aš, dukrele, iškraustysiu tavo lagaminus, nesijau- 
dink. Eik pasivaikščiok, apsidairyk. Pietūs bus po vidur- 

dienio, bet galiu padaryti sumuštinių ir pašildyti arbatos. 
Tiktai užsisek palaidinukę, oras dar šaltas. 

Kelsė mašinaliai pakėlė ranką prie apykaklės ir sun- 
kiai paslėpė šypseną. 

— Gerai, pažadu priešpiečiams grįžti. 

— Priversk savo mamytę irgi pareiti, jai reikia paval- 
gyti. 

— Aš jai pasakysiu. 

Kelsė išėjo, o Hertė laimingu veidu ėmėsi tvarkyti la- 
gaminų turinį. 


Lipdama laiptais, Kelsė pajuto smarkią pagundą grei- 
tai apžiūrėti namą, dirstelėti į kambarius ir ištyrinėti pus- 
tamsius vėsius koridorius, bet nusprendė, jog visa tai gali 
palaukti. Nors buvo pati Žiemos pabaiga, diena pasitaikė 
nuostabiai saulėta. Ir, kaip tikėjosi Kelsė, daug žadanti. 

Ji nesiruošė pradėti vizitą vaikydamasi praeities šešė- 
lius. Dar suspės tai padaryti, kai pasitaikys tinkamas mo- 
mentas, o kol kas... kol kas ji gali be jokios žalos mėgautis 
gražia, gamtoje leidžiama, jokiais asmeniniais rūpesčiais 
neapsunkinta diena. Taip maloniai kvepėjo pirmosios gė- 
lės ir jauna žolė, toks kerinčiai puikus buvo vaizdas į kal- 
vas, kuriomis braidžiojo žirgai; toks žydras atrodė dangus, 
jog užsidaryti tarp keturių sienų ir ieškoti dvidešimties 
metų senumo pėdsakų būtų buvusi kvailumo viršūnė. Visų 
protingiausia buvo žiūrėti į būsimąją viešnagę “Trijuose 
gluosniuose" kaip į trumpalaikes atostogas, nes Kelsė pa- 
juto, kaip nepaprastai jai reikėjo išsiveržti iš ribotos savo 
jaukaus buto erdvės ir atsitraukti nuo popierinio darbo, tik- 
tai kraudama prieš kelionę savo lagaminus. O ir mokslas 
gyventi vienai, kurį ji vėl pradėjo, taip pat jai nelengvai 
sekėsi. 

O čia, pagalvojo ji, ore gaudydama aitrų žirgų kvapą, 
čia galima išmokti kažko visiškai kito. Lenktynių pasau- 
lis, jo įstatymai, žmonės ir patys kilniausi gyvuliai, dėl 
kurių virė tiek aistrų, — visa tai Kelsė žinojo daugiau iš 
nuogirdų ir jai rūpėjo arčiau susipažinti su dalykais, kurie 
iš šalies atrodė tokie patrauklūs ir šventiškai ryškūs. 

Taigi nuspręsta: ji mokysis, ji studijuos šį mįslingą pa- 
saulį. Ir tai, be abejonės, padės jai geriau suprasti motiną. 

Kaip ir per praeitą jos apsilankymą, gyvenimas prie 
arklidžių kunkuliavo. Grumai prajodinėjo žirgus, šniokš- 
tė, besiverždamas iš juodų guminių žarnų vanduo, blizgė- 
jo šlapi žirgų šonai, pirmyn ir atgal zujo darbininkai, lai- 
kydami rankose šiaudų glėbius arba ridendami presuoto šie- 
no pakrautus karučius. Stengdamasi nepastebėti į ją nu- 
kreiptų — ir iš padilbų, ir tiesiai į akis — žvilgsnių, Kel- 
sė peržengė arklidės slenkstį. 

Jau pirmajame bokse ji išvydo arklininką, bintuojantį 
kumelei priekinę koją. Išgirdęs jos žingsnius, jis pakėlė gal- 
vą, ir Kelsė nejučia sulėtino žingsnį. Vyro akys buvo pa- 
slėptos po kepės snapeliu, bet matoma veido dalis Kelsei 
pasirodė neįtikimai sena, susiraukšlijusi, tarsi saulėkaitoje 
paliktas odos gabalas. 

— Atleiskite, ar jūs nepasakysite, kur man surasti mis 
Čedvik? 

— Užaugai, mažiuke, taip? — Liežuvio galu arklinin- 
kas nugrūdo už skruosto gumulą kramtomojo tabako ir link- 
telėjo galva. — Girdėjau, kad tu atvažiuoji... Na na, auk- 
seli, liaukis šlapintis! 

Kelsei prireikė ištisos sekundės, kad suvoktų, jog pas- 
kutinė pastaba buvo taikoma kumelei, o ne jai. 

— Kas šiam žirgeliui atsitiko? — paklausė ji. — Kas 
nors rimta? 

— Ne, tiesiog šiek tiek pasitempė. Jis jau čia laiko- 
mas senu, bet vis dar stengiasi kiekvienai patogiai progai 
pasitaikius lėkti kiek tik įkabina. Ar prisimeni tas diene- 
les, mažyle? Jis laimėjo savo pirmąsias lenktynes ir pas- 
kutines taip pat ir dar tuziną varžybų tarp jų. Dabar jam 
jau dvidešimt penkeri metai. Kai tu paskutinį kartą jį ma- 
tei, jis buvo žvali jauna kumelaitė. — Arklininkas nusi- 
šypsojo, apnuogindamas retus, nuo tabako pageltusius dan- 
tis. — Ne, tu tikriausiai neprisimeni nei manęs, nei jo. Ma- 
ne vadina Bogsu, aš tave mokiau jodinėti poniu. Veikiau- 
siai jau pamiršai, kaip reikia joti? 

— Ne, dar moku. — Kelsė ištiesė ranką ir paglostė 
senam arkliui snukį. — Koks jo vardas? 

— Mugės Karalienė. Aš ją vadinu Kare. 

Kumelė negarsiai sužvengė, ir jos didelės rudos akys 
pažvelgė, rodos, į pačią Kelsės sielą. 

— Taip, arklelis lenktynėms jau senokas, — susimąs- 
čiusi sumurmėjo ji. 

— Ir kumeliuotis taip pat, — palaikė jos mintį Bog- 
sas. — Karė seniai pensijoje, bet jai vis atrodo, kad ji dar 
mergaitė, va ir ima kilnoti kanopas. O jeigu čia atneščiau 
balną, jos ausys iš karto atsistotų. 

— Vadinasi, ji dar gali žingsniuoti pabalnota? 

— Jeigu pasitaikys protingas raitelis. O tavo mamutė 
truputį toliau prie kergimo arklidės. Kai išeisi, kairėn. Šian- 
dien ten vyksta dideli dalykai. 

— Ačiū, e-e-e... 

— Bogsas. Ir sveika, grįžusi namo, dukrele. — Jis 
vėl atsisuko į kumelę, ir jo sudiržę pūslėti delnai švelniai 
ir atsargiai nuslydo arklio kojomis. — Kai ateisi kitą kar- 
tą, neužmiršk apsiauti batų. 

— Taip, ko gero... — Kelsė sutrikusi pažvelgė į savo 
minkštus, be kulniukų, itališkus batelius. 

Ji nuėjo išilgai arklidės, nejučia stabtelėdama prie Aly- 
vos bokso. Kumelė, atrodo, ją pažino — išsitiesė į ją snu- 
kiu, o jos prunkštimas Kelsei atrodė kaip svetingumo žen- 
klas. 

Atsidūrusi lauke ji išvydo, kad Bogso paaiškinimai bu- 
vo nereikalingi. Iš nuošaliai stovinčio dengto pastato sklin- 
dantis bruzdesys patraukė jos dėmesį, ir ji pasuko tenai. 
Dar iš tolo ji pažino Geibą Sleiterį ir iš karto susimąstė, 
katras iš jų atrodo gražiau — jis ar puikus bėras eržilas, 
kuris tolydžio stengėsi pašokti piestu ir kurį Geibas vos 
išlaikė. Jis stovėjo prie žirgo galvos, tvirtai įsirėmęs kul- 
nimis į Žemę ir įtempęs visas jėgas, kad nepaleistų iš ran- 
kų trumpučio apynasrio, o žirgas drebėjo visu kūnu ir gar- 
siai Žvengė. 

Taip krestelėjęs galva, kad jo garbanoti plaukai išsi- 
skaidė pavėjui, Geibas šūktelėjo žirgui: 

— Jaudiniesi, mažyli? Aš tave suprantu. Prieš prade- 
dant seksą su gera kumele, naudinga kaip reikiant pavari- 
nėti gyslomis kraują. Sveika, Kelse, — pridūrė Geibas, ne- 
atsisukdamas ir tebelaikydamas eržilą už apynasrio. Jis ži- 
nojo, kad ji čia. Kelsė buvo pasiruošusi patikėti, kad jis 
pajuto jos buvimą, kaip drigantas jaučia kumelę. — Tu su- 
spėjai pačiu laiku, kad savo akimis pamatytum patį svar- 
biausią momentą. Tavęs tokie reginiai nejaudina? 

— Nė kiek. 

— Štai ir puiku. Naomė viduje, su kumele. “Rizikin- 
goji byla" ir “Trys gluosniai" nusprendė kartu pagimdyti 
čempioną. 

Kelsė apmetė žvilgsniu žirgą. Grumai ir dresuotojai iš 
visų pusių apsupo eržilą, saugodami Geibą ir trukdydami 
gyvuliui pulti prie stoginės. Drėgnas nuo prakaito bėras ris- 
tūno kailis degė tarsi ugnis, akys pasiutusiai vartėsi, ga- 
lingi raumenys buvo susitraukę į standžius mazgus. 

— Ir jūs ruošiatės leisti šitą pasiutusį žvėrį ant kokios nors 
vargšės, nieko neįtariančios kumelės? — paklausė Kelsė. 

Geibas nusiviepė. 

— Patikėk manimi, ji bus tiktai dėkinga. 

— Jūs ją mirtinai išgąsdinsite, — nesutiko Kelsė ir 
pasuko prie tvarto stoginės. Viduje ji išvydo bandančius 
nuraminti kumelę, kuri, rodos, visa esybe veržėsi susi- 
kergti su eržilu, savo motiną ir Moisejų. Kumelė taip pat 
buvo bėro kailio ir išsiskyrė tokiu pat didingu stotu, kaip 
ir jos būsimasis draugas. Nors kumelė buvo supančiota, o 
ant jos kaklo buvo apsauginė, iš odos ir storo brezento pa- 
siūta liemenė, ji nė kiek neatrodė nusigandusi. 

— Kelse! — Atvirkščia delno puse Naomė nusišluos- 
tė nuo kaktos prakaitą ir purvą. — Hertė turėjo man pra- 
nešti, kad atvažiavai! 

— Paprašiau jos nesirūpinti. O gal trukdau? 

— Ne... — Naomė abejodama pažvelgė į Moisejų. — 
Tiesiog reginys gali pasirodyti... itin akivaizdus. 

— Kai ką žinau apie seksą, — sausai tarė Kelsė. 

— Pasilik ir sužinosi kur kas daugiau, — įsiterpė Moise- 
jus. — Kumelė pasiruošusi, — metė jis vienam dresuotojui. 

— Būk nuo jos kuo toliau, — įspėjo Naomė dukrą. — 
Arkliams ne viskas pavyksta taip paprastai, kaip žmonėms — 
pusvalandis pakelės motelyje, ir darbas baigtas. 

Kelsė užuodė aštrų susijaudinusio eržilo kvapą, kai tik- 
tai Geibas ir arklininkai įvedė į tvartą eržilą. Atrodė, pats 
oras skleidė gaižų kūniško troškimo aromatą. Jame buvo 
kažkas pirmapradžio, nevaldomo, laukinio. Kumelė negar- 
siai sužvengė — lyg protestuodama, lyg, atvirkščiai, kvies- 
dama draugą, — ir eržilas atsiliepė į šį balsą garsais, nuo 
kurių viskas apsivertė Kelsės krūtinėje. 

Moisejus davė kažkokius nurodymus, arklininkai vik- 
riai pabiro į šalis, atleidę smarkiai įtemptas virves. Erži- 
las puolė priekin, po to atsistojo piestu ir užsirioglino ant 
blizgančio kumelės kryžiaus. Išsiplėtusiomis iš nustebi- 
mo akimis Kelsė sekė, kaip Moisejus žengtelėjo priekin ir 
rankomis padėjo drigantui. Dabar ji suprato, kam kumelę 
įvilko į tuos keistus brezentinius pakinktus: be jų eržilas 
tikrai būtų sukandžiojęs jai gogą ir nugarą. 

Paskui viskas vyko taip, kaip gamtos surėdyta. Eržilo 
judesiai buvo skubūs, keistai priminė žmogiškus. Galų ga- 
le patinas — reiklus ir valdingas kaip visi vyrai — apvai- 
sino kumelę; toji nesipriešino, o jos didelės violetinės akys, 
kaip pasirodė Kelsei, iššoko nuo malonumo. Pati to nesu- 
vokdama, ji priėjo arčiau, apimta nepasakytos santykiau- 
jančių gyvulių aistros. Kelsės pačios širdis irgi ėmė smar- 
kiau plakti, o kraujas greičiau tekėti gyslomis. Ją apėmė 
netikėtas, stiprus seksualinis susijaudinimas ir privertė su- 
svyruoti. 

Tiktai tada ji atsipeikėjo ir pajuto, kad žvelgia tiesiai 
į Geibo veidą. Jo oda upeliais sruvo prakaitas, tvirti rau- 
menys tempė marškinius, o akys, atrodė, veria ją kiaurai, 
1r Kelsė pajuto dar vieną sukrėtimą, įžiūrėjusi jo žvilgsny- 
je tą patį pirmykštį, primityvų geismą, kuris tarsi buvo jos 
pačios jausmų atspindys. Akimirksniui įsivaizdavusi, kaip 
ją pačią ima taip, kaip ką tiktai kumelę — žiauriai, šiurkš- 
čiai, valdingai, — Kelsė vėl susvyravo. 

Geibas nusišypsojo. Jo lūpos lėtai prasiskleidė šypse- 
nai, kuri tuo pat metu buvo ir įžūli, ir gundanti, ir Kelsė 

pamanė, kad jis šypsosi dėl to, jog žino, kas dedasi jos gal- 
voje. Tarsi jis pats būtų privertęs ją apie tai galvoti. 

— Jaudina, tiesa? — Naomė tyliai priėjo prie jos iš už 
nugaros ir sustojo per ištiestos rankos atstumą. Ši kumelė 
Šį rytą buvo jau trečia, ir visą Naomės kūną maudė iš nuovar- 
gio. — Per vieną giminės pretęsimui skirtą aktą žirgai neten- 
ka kelių šimtų svarų svorio, — kasdieniškai užbaigė ji. 

— O ar... — Kelsė nusikosėjo. — Jai neskaudėjo? 

— Net jeigu ir skaudėjo, abejoju, kad kumelė tai pa- 
juto. — Naomė išsitraukė iš užpakalinės džinsų kišenės 
paprastą žydrą skarelę ir nusišluostė ja drėgną kaklą. — 
Kai kurie eržilai kergdamiesi elgiasi labai atsargiai, visai 
kaip drovūs jaunuoliai arba kaip seni meilužiai . 

Kreivai šyptelėjusi, ji pašnairavo į šnarpščiančią ir 
dvėsuojančią porą. 

— Bet apie šį egzempliorių taip sakyti, žinoma, nega- 
lima. Jis neturi kuklumo nė gramo. Žvėris, o ne žirgas. O 
kokia moteris tolydžio nesvajoja įsivilioti į lovą žvėrį? 

Ir ji metė greitą žvilgsnį į Moisejų. 

“Atmink, tu gali pasiekti savo tiktai proto dėka", — 
priminė sau Kelsė, stengdamasi numaldyti pasiutišką šir- 
dies plakimą. Ji seniai nusprendė, kad logiškiau bus pra- 
dėti iš tolo, palaipsniui besiartinant prie svarbiausių, ją do- 
minančių klausimų. Be to, toks būdas buvo daug saugesnis 
ir patogesnis. 

— Kaip žinoti, kokį eržilą su kokia kumele sukerg- 
ti?— paklausė ji. 

— Pagal genealogiją, pagal polinkius, pagal charak- 
terį, galų gale — tiesiog pagal kailio spalvą. Kiekvienas 
žirgyno savininkas turi savo genetinius lapus, kurie , su- 
kryžminant linijas, padeda numatyti pagrindines būsimų- 
jų palikuonių savybes. Na ir, žinoma, jo didenybė Atsitik- 
tinumas taip pat vaidina savo rolę, todėl, ruošdamiesi ker- 
gimui, mes visi laikome špygą. Viešpatie, kaip norisi rū- 
kyti! Einam, įtrauksim oro, čia užbaigs be mūsų. 

Naomė pasuko prie išėjimo, pakeliui išsiimdama iš ki- 
šenės pakelį kramtomosios gumos. 

— Nori? 

— Ne, ačiū. 

— Apgailėtinas tabako pakaitalas. — Naomė atsiduso 
ir įsikišo į burną dvigubą mėtinę plokštelę. — Beje, ji at- 
stoja visus pakaitalus. 

Ji truputį palenkė galvą ir įdėmiai apžvelgė nuo gal- 
vos iki kojų dukrą. 

— Tu atrodai išvargusi. Naktį nemiegojai? 

— Kažkas panašu. 

Naomė vėl atsiduso. Kadaise jos duktė neturėjo nuo 
motinos paslapčių. Atvirkščiai, paskutinės, stulbinančios 
naujienos ir pačios baisiausios paslaptys taip ir biro iš jos, 
bet tos dienos nuėjo negrįžtamai. Kaip ir daugelis kitų da- 
lykų. 

— Jeigu nenori atsakyti, taip ir sakyk... — neryžtin- 
gai pradėjo ji. — Tiesiog norėčiau žinoti, ar Filipas prieš- 
taravo, kad tu važiuotum? 

— Jeigu būsiu sąžinigai tiksli, tai mano sprendimas 
jam suteikė skausmą. 

— Suprantu. — Naomė pažiūrėjo sau po kojomis ir 
linktelėjo. — Aš pati būčiau ryžusis su juo pasikalbėti, kad 
ji įtikinčiau, bet bijau, jog tuo tiktai būčiau viską sugadi- 
nusi. 

— Ko gero, taip. 

— Na, gerai. Galų gale jam teks nerimauti tiktai kele- 
tą savaičių. 

Kai Naomė vėl pakėlė galvą, jos žvilgsnis buvo griež- 
tas. Velniai rautų, ji užsitarnavo šį trumpą mėnesį — tiktai 
vieną mėnesį už tokią pragarišką daugybę metų. 

— Ištvers, — tarė ji. — Aš negaliu numirti tiesiog dėl 
to, jog daugeliui Žmonių taip būtų patogiau. 

Ji atsisuko atgal pažiūrėti, kaip Geibas veda iš tvarto 
putotą eržilą, ir jos lūpose pasirodė šypsena, sušvelninusi 
jos veido išraišką. 

— Na ką? Kaip tu manai — ar mums pavyko? 

— Jeigu ne, tai visai ne dėl to, kad būtume nesisten- 
gę, — atsiliepė Geibas ir, paglostęs žirgui kaklą, padavė 
grumui pavadžius. 

— Tikiuosi, kad viskas tvarkoj, ir mes sulauksim savo 
čempiono. Vienintelio iš daugelio. Na ką, Kelse, ar įdomu 
buvo pamatyti žirgyno darbo dalelę? Jeigu čia pabūsi iki 
kitų metų pradžios, tai savo akimis išvysi šiandieninio pa- 
simatymo rezultatą. 

— Aš tai pavadinčiau kitaip, — šaltai atsiliepė Kelsė. — 
Atrodo, kumelei nebuvo kito pasirinkimo. 

— Eržilui irgi. — Kreivai nusiviepęs, Geibas išsitrau- 
kė iš kišenės cigarą. — Jų primityvūs instinktai nereika- 
lauja tokios prabangos, kaip laisvas pasirinkimas. Tegul 
Moisejus man praneš, jeigu reikės pakartoti žaidimą, — 
kreipėsi jis į Naomę, — bet galiu kirsti lažybų, kad antro 
karto neprireiks. 

— Bet kuriuo kitu atveju būčiau paklaususi, kiek pa- 
siryžęs statyti, — nusišypsojo Naomė, — bet šiandien, ko 
gero, pasikliausiu tavo intuicija. Atsiprašau, aš tuojau grį- 
šiu. Man reikia pasižiūrėti į kumelę. 

Tarusi šiuos žodžius, ji apsisuko ir nuėjo į tvartą. 

Kelsė pažvelgė į tą pusę, kur arklininkas vedžiojo er- 
žilą, leisdamas po truputėlį jam atvėsti. 

— Kodėl jums taip pat nenuėjus tenai ir nesurūkius 
ten savo cigaro? Tuo pačiu ir pasikalbėtumėte vyriškomis 
temomis, — neištvėrė Kelsė, pasilikusi viena su Geibu. 

— Aš lioviausi sekti pasakas apie savo išgalvotą lyti- 
nį gyvenimą dar aukštesniosiose klasėse, — ramiu balsu 
atsiliepė jis— Ar aš verčiu tave nervintis, ar tiesiog veikia 
aplinka? 

— Nei tas, nei kitas, — mašinaliai atsiliepė Kelsė, nors 
ir žinojo, jog tai netiesa. Geibas kažkokiu būdu ją veikė, 
tačiau greičiausiai tai buvo jos pačios problema. 

— Vadinasi, jūs gretimos fermos savininkas? “Rizi- 
kingoji byla", atrodo? 

— Visiškai teisingai. 

— Aš gėrėjausi nuo kelio jūsų namu. Jis... ne toks tra- 
diciškas, kaip kiti apygardos namai. 

— Kaip ir aš pats. Respektabili “Kodo iškyšulio: 

**Kodo iškyšulio“ stiliaus namas — stačiakampis vieno-dviejų 
aukštų dvišlaičio stogo kotedžas. 

liaus sodyba manęs netenkino, todėl kai tiktai ferma per- 
ėjo į mano rankas, pasistačiau sau būstą pagal savo sko- 
nį. — Jis išpūtė srovelę dūmų ir prisimerkė. — Užeik, pa- 
sižiūrėsi į ją iš arčiau. Aš tau surengsiu tikrą ekskursiją. 

— Dėkoju, bet iš pradžių norėčiau geriau susipažinti 
su “Trijų gluosnių" įžymumais. 

— Visoje Rytų pakrantėje nesurasi kito tokio ūkio, jei- 
gu neskaitysi mano fermos. 

Už Geibo nugaros kažkas garsiai ir pašaipiai prunkš- 
telėjo. Jis atsisuko ir išvydo Moisejų. 

— Mano ferma būtų geriausia šalyje, jeigu sugebėčiau 
nuvilioti nuo Naomės misterį Vaitrį, — čia pat pasitaisė 
Geibas. — Sutik, Mo, aš tau mokėsiu dvigubai daugiau, 
negu ji. 

— Pasitaupyk, vaikine, savo pinigus. Geriau nusipirk 
dar vieną karnavalo kostiumą. — Moisejus perdavė vie- 
nam arklininkui pavadžius. — Tokie savininkai, kaip tu, 
paprastai baigia didžiuliais bankrotais. 

— Tą patį sakei prieš penkerius metus. 

— Tą patį pasiruošęs pakartoti ir dabar. Duok man ci- 


garą. 

— Su tavimi sunku bendrauti, Vaitri. — Geibas ištie- 
sė treneriui cigarą. 

— Uhu. — Moisejus įsikišo cigarą į marškinių kiše- 


nėlę. — Aure, tas vyrutis sulaužyta nosimi... Tai tavo? Nuo 
jo tvoskia džinu. 

Nerūpestinga šypsena Geibo veide užgeso, o akys su- 
siaurėjo. 

— Aš juo pasirūpinsiu. 

— Tegul tuo užsiima tavo treneris, — pareiškė Moi- 
sejus. — Tai jo darbas. 

— Bet tai mano arklys, — atšovė Geibas. — Prašau 
man atleisti... 

Jis staigiai apsisuko ant kulnų ir patraukė prie treile- 
rio, į kurį tilteliu vyrai vedė eržilą. 

— Taip jis niekada nieko neišmoks, — nepalankiai 
suniurzgė Moisejus. 

— Geibo ūkyje visada buvo silpnoka drausmė, — ta- 
rė, eidama prie jų, Naomė. — Tu turėjai pasakyti apie pa- 
žeidimą jo treneriui. 

— Džemisonas ir taip žino, kas darosi jam po nosimi. 
Aš jam dėl to nereikalingas. 

— Atleiskite, — nutraukė, pakeldama ranką, Kelsė. — 
Gal ir man paaiškinsite, kas atsitiko? 

— Geibas atleido iš darbo vieną arklininką, — paaiški- 
no, žvelgdama į treilerio pusę ir linguodama galva, Naomė. 
— Taip paprastai? — apstulbo Kelsė. — Už ką? 

— Darbe negalima gerti, — pro dantis prakošė Moi- 
sejus, įsiklausydamas į susijaudinusį arklininko balsą, kaip 
tik pasiekusį jų ausis. — Bet savininkai vis tiek turi lai- 
kytis kuo toliau nuo to, kas dedasi arklidėse ir aplink jas. 

— Kodėl? — paklausė Kelsė. 

— Todėl kad jie savininkai! — Moisejus pasipiktinęs 
pakratė galvą ir lėtai nuėjo atgal prie gardų. 

— Cia nėra kada nuobodžiauti. — Naomė lengvai pa- 
lietė Kelsės ranką. — Kodėl mums ne... velnias!.. 

— Kas? — Kelsė atsisuko kaip tik laiku, kad pamaty- 
tų, kaip grumas užsimojo prieš Geibą. Ir kaip Geibas, vik- 
rus ir greitas, tarsi šešėlis, išsisuko nuo smūgio vieną, an- 
trą, trečią kartą. 

Jis nenorėjo smogti atgal, nors instinktas jam tvirtino: 
mušk! Šis įstatymas — džiunglių, šis įsigraužęs į pasąmo- 
nę įprotis nuolat gyvena pačiame nuošaliausiame ir tam- 
siausiame smegenų kampelyje, slėpdamasis po išore išsi- 
auklėjusio civilizuoto Žmogaus, kokiu jam pavyko tapti. 
Arklininkas, žmogus mažu, raukšlėtu, panašiu į šeško snu- 
kį veidu, jam atrodė apgailėtinas; jis buvo vos ne perpus 
už jį mažesnis, tačiau Geibas vos susilaikė, kad jo nesu- 
plėšytų į gabalus. Ir reikėjo taip atsitikti, kad būtent Moi- 
sejus, pašalinis Žmogus, jam parodytų, kad jo brangų erži- 

— Grįžk į fermą ir susirink savo mantą, Lipski, — su 
ledine ramybe pakartojo Geibas, nekreipdamas dėmesio į su- 
gniaužtus arklininko kumščius. — Tu daugiau man nedirbi. 

— Kas tu toks, kad man tai sakytum? — Lipskis grei- 
tai nusišluostė atgalia ranka burną. Jis nebuvo girtas, dar 
kol kas nebuvo, bet jau buvo supylęs į save pakankamai 
džino, kad jaustųsi grėsmingas ir tvirtas. — Aš Žinau apie 
arklius daugiau, negu tu kada nors sužinosi. Tu įlindai į 
didįjį biznį sėkmės dėka. Sėkmės ir rankų vikrumo. Visi 
tai žino, kaip žino ir tai, kad tavo tėvas — girtuoklis ir 
netikėlis. 

Geibo akyse blykstelėjusi ugnis privertė arklininką at- 
sišlieti atbulą. Tarsi pagal nebylų susitarimą jie sustojo ra- 
te. Po sekundės kitos turėjo prasidėti spektaklis. 

— Tai tu pažįsti mano tėvelį, Lipski? Nė kiek nesiste- 
biu. Kada nors vėliau tu galėsi jį aplankyti ir išgerti su juo 
po taurelę. O kol kas susirink daiktelius ir pasiimk sąskai- 
tą. Tu atleistas. 

— Mane pasamdei ne tu, o Džemisonas. Aš išdirbau 
Kaningemo fermoje dešimt metų ir ten dirbsiu toliau, o tu 
vėl grįši prie ruletės ir kortų stalo. 

Žvelgdamas per Lipskio galvą, Geibas pastebėjo, kaip 
du arklininkai pasikeitė Žvilgsniais. Tai štai kokie koziriai 
Lipskio rankovėje. Gerai, su jais jis susitvarkys vėliau, o 
kol kas jam reikėjo nukirsti kortą, kuri jau įgavo eigą. 

— Nei pas Kaningemą, nei “Rizikingojoje byloje" tau 
jokio darbo daugiau nebebus. Tave iš tiesų pasamdė Dže- 
misonas, bet aš pasirašinėju tavo atlyginimo čekius. Gir- 
tuoklių pas save nelaikau. Ir jeigu dar kartą tave pamatysiu 
prie savo arklių — kaltink, Lipski, save. Prižadu, jog šiuo 
atveju tau teks turėti reikalą anaiptol ne su Džemisonu. 

Jis pasuko galvą ir Kelsė susidūrė su juo žvilgsniu. Ji 
stovėjo nejudėdama ir, kaip ir arklininkai, stebėjo, kas čia 
darosi. Šalta Geibo akyse įskaitoma panieka ją sukrėtė, ir 
jai šmėkštelėjo mintis, kad ji nenorėtų kada nors stovėti 
prieš tokį žvilgsnį. Kitą akimirksnį ji pastebėjo, kaip ryš- 
kiai saulėje blykstelėjo Lipskio rankoje suspausta siaura 
plieno geležtė. 

Dar nespėjo ištrūkti iš jos gerklės riksmas, o Geibas 
jau atsisuko pasitikti peilį. Jis veikė taip greitai, kad pei- 

lis, užuot smigęs nugaron, tiktai rėžtėlėjo jam ranką. Kraujo 
vaizdas ir kvapas privertė žiūrovus atkusti, nors iki tol šis 
atsitikimas, rodos, juos labai menkai domino. 

— Nagi, pasitraukite toliau, — įsakė, nekreipdamas 
dėmesio į rankos skausmą, Geibas. “Tai mano klaida, — 
sumetė jis. Neįvertinau pavojaus, nemaniau, kad girtuok- 
lėlis gali taip toli nueiti". 

— Nori mane pakloti, Lipski? — paklausė Geibas. Jo 
kūnas įsitempė kaip suspausta spyruoklė ir pasiruošė at- 
remti kitą ataką. Dar vienas gatvės įstatymas: jei negali 
išvengti muštynių — grumkis, o ten jau kaip pasiseks. — 
Na ką gi, veik. Šis peiliukas tau pravers. 

Geležtė arklininko rankoje sudrebėjo. Pirmą akimirks- 
nį Lipskis net negalėjo prisiminti, kaip ir kada jis jį išsi- 
traukė. Atrodė, rankena pati šoktelėjo jam į ranką. Kad ir 
kas būtų, pirmasis kraujas jau pralietas, o džino sužadintas 
išdidumas jam neleido trauktis atgal. 

Lipskis išblyško, bet, prigludęs prie Žemės, ėmė lėtai 
judėti ratu. 

— Reikia kažką daryti! — sušuko Kelsė, jausdama bur- 
noje šlykštų varinį savo pačios baimės prieskonį. — Pa- 
skambinkit kas nors į policiją. 

— Ne, tiktai ne į policiją! — Išblyškusi nesveika vaš- 
kine spalva, Naomė užlaužė rankas. 

— Bet jie vienas kitą užmuš! Viešpatie!.. 

Kelsė, apimta siaubo, sekė, kaip blizganti geležtė 
švilpdama skrodžia orą vos per kelis colius nuo Geibo. Iš- 
skyrus šiuodu, kurie judėjo tarsi gladiatorių arenoje ratu, 
niekas daugiau nekrustelėjo. Tiktai uždarytas treileryje er- 
žilas, pajutęs kraujo kvapą ir prievartą, ėmė spardytis, siū- 
buodamas sunkų furgoną. 

Nespėjusi nė pagalvoti, Kelsė čiupo prie tvarto sienos 
stovinčias šakes. Pakilnojusi jas rankose, ji stėrė jas už koto 
vidurio ir puolė pimyn, stengdamasi negalvoti, ką gali pa- 
daryti žmogaus kūnui aštrūs virbai. Naujas saulės blykste- 
lėjimas ant peilio geležties ją privertė sustoti. Sukdamasi 
aplink savo ašį, geležtė išlėkė aukštai į orą; tą patį aki- 
mirksnį Lipskis visu smarkumu dribo ant žemės. 

Smūgio ji nematė. Atrodė, kad Geibas nė nekrustelė- 
jo iš vietos. Jis stovėjo prie kritusio priešininko, jo akys 
buvo šaltos, o veidas tarsi ištekintas iš akmens. 

— Pasakyk Džemisonui, kur išsiųsti tavo daiktus ir 
priklausančius pinigus, — atskiemenavo jis, nesunkai pa- 
keldamas Lipskį už pakarpos. Tuo tarpu kraujo ir dvoko 
kvapas tvoskė jam į šnerves su tokia jėga, jog Geibas, ku- 
riam šie aromatai kėlė ne pačius maloniausius prisimini- 
mus, vos neapsivėmė. — Ir pasistenk man daugiau nepa- 
tekti į akis, ypač kur nors prie fermos, antraip galiu už- 
miršti, jog aš dabar džentelmenas. Aš tave perplėšiu į dvi 
dalis. 

Metęs suglebusį kūną atgal ant žemės, Geibas pasidy- 
gėdamas nusikratė rankas ir atsisuko į savo žmones. 

— Nuveskite jį į plentą, tegul gaudo mašiną ir nešdi- 
nasi. 

— Taip, sere, misteri Sleiteri. 

Arklininkai subruzdo ir, gyvai klegėdami, tarsi mo- 
kyklos kieme berniūkščiai, tapę dramos liudytojais, Lipskį 
pakėlė ir nutempė prie sunkvežimio. 

— Atleisk, Naome. — Geibas nerūpestingu judesiu 
nužėrė nuo kaktos plaukus. — Man reikėjo palaukti, kol 
grįšime į fermą, ir ten jį atleisti. 

Naomę visą krėtė, bet ji pasistengė suimti save į rankas. 

— Bijau, kad tuomet būčiau neišvydusi šito įdomaus 
spektaklio, — atsakė ji ir, išspaudusi šypseną, žengė link 
jo. Kraujas vis dar tekėjo iš Geibo rankos. — Einam į na- 
mą. Tavo ranką reikia apiplauti ir aprišti. 

— Pagal scenarijų aš turiu pasakyti: “ Menkniekis, tai 
tiktai įbrėžimas", — nusišaipė Geibas ir pirmąkart nuleido 
žvilgsnį, kad pažiūrėtų į žaizdą. Jis lengviau atsiduso, iš- 
vydęs, kad įpjovimas negilus, nors skausmas buvo gana 
stiprus. — Bet būčiau kvailys, jeigu atsisakyčiau galimy- 
bės atsiduoti dviejų Žavių moterų globai. 

Taręs šiuos žodžius, jis pažvelgė į Kelsę. 

Ji vis dar stovėjo vidury kiemo, spausdama rankose 
mėžiamąsias šakes. Jos krumpliai buvo išbalę nuo įtam- 
pos, o akys blizgėjo iš baimės ir įniršio. 


79 


— Man atrodo, šakes jau galima pastatyti į vietą. — 
Jis atsargiai paėmė iš jos įrankį ir prišliejo prie sienos. 

— Patikėk, Kelse, aš labai vertinu tavo išradingumą, 
o dar labiau — rūpinimąsi mano kailiu. 

Kelsė pajuto, kaip ima drebėti ir linkti keliai, ir dėjo 
visas pastangas, kad įveiktų silpnumą. 

— Tai ką, jūs jį taip 4 palėisite? — paklausė ji. 

— O ką dar? — nustėbo Geibas. 

— Pasikėsinimas nužadyti paprastai laikomas nusikal- 
timu. Už tai areštuojama. — Ji atsisuko į Naomę ir išvydo, 
kaip jos lūpos suvirpėjo ir ji kreivai, skausmingai šyptelė- 
jo. — O gal čia viskas kitaip? 

— Paklausk Moisejaus, — prabilo Naomė. — “Trijuo- 
se gluosniuose" jis atleidinėja iš darbo. 

Tarusi šiuos žodžius, ji išsitraukė iš kišenės savo žyd- 
rą skarelę ir ja subintavo kruviną Geibo dilbį. 

— Labai gaila, kad nenešioju apatinio sijono, — galė- 
čiau sudraskyti tau tvarsčiams. 

— Aš irgi, — linksmai atsiliepė Geibas. 

— Prispausk tvirčiau kita ranka, — liepė ji. Dabar eisi- 
me vidun ir sutvarstysime tau ranką pagal visas taisykles. 

Jie pasuko link sodybos, ir Geibas tyčia ėjo lėtai, su- 
teikdamas galimybę Kelsei jį pasivyti. Kai ji su juo susily- 
gino, jis, plačiai šypsodamasis, ištarė: 

— Sveika, parvykusi namo, Kelse. 

Kelsė leido motinai teikti pirmąją pagalbą, o Hertei 
aimanuoti ir vaitoti, o pati tylutėliai atsistojo nuošalyje. 
Kitoje vietoje ji būtų spyrusis važiuoti pas gydytoją, bet 
čia jos nuomonė, rodos, nieko nedomino. 

Matyt, į peilio žaizdas čia žiūrima su filosofine ra- 
mybe ir tvarstomos jos virtuvėje, kad svetainėje liktų ne- 
suteptas kilimas. 

Kai Geibo žaizda buvo praskalauta ir aptvarstyta, ant 
stalo pasirodė lėkštės su karšta vištienos sriuba ir kepti 
skrebučiai. Pokalbis už stalo, savaime suprantama, sukosi 
apie grynakraujus žirgus, lenktynes, lenktynių takų reikš- 
mę ir savybes. Kelsė beveik nieko nesuprato, jai beliko tik- 
tai stebėti, prisiminti, gretinti. 

Gabrielio Sleiterio ir Naomės santykiai jai vis dar bu- 
vo mįslė. Atrodė, kad bendraudami vienas su kitu jie jau- 
čiasi visiškai laisvai, tarsi seni, artimi bičiuliai. Geibas at- 
sistojo iš vietos, kad įpiltų į puoduką kavos, nors pagal eti- 
ketą tai derėjo daryti šeimininkei. Ir dažnai, nė kiek nesi- 
drovėdami, jie liesdavo vienas kitą tai pirštų galiukais, tai 
visa ranka. 

Galų gale Kelsei toptelėjo į galvą, kad jos visai nelie- 
čia pobūdis santykių, kurie sieja jos motiną ir šį Žmogų. 
Naomė ir Filipas Baidenas išsiskyrė daugiau kaip prieš dvi- 
dešimt metų, jos motina galėjo laisvai susitikinėti su kuo 
tik nori, ir Kelsei saugoti tėvo interesus mažų mažiausia 
būtų buvę kvaila. 

Ir vis dėlto tam tikrame pasąmonės lygmenyje šis klau- 
simas ją vis dar jaudino. 

Žinoma, svarstė Kelsė, jie vienas kitam tinka. Net jei- 
gu nekreiptum dėmesio į tokius akysna krintančius bruo- 
žus, kaip charakterio optimizmas ir abu juos fanatiškai apė- 
męs domėjimasis žirgais, kiekvienas jų turėjo kažką žiau- 
raus, laukinio, nenuspėjamo. Abu mokėjo suimti save į 
rankas, bet abu galėjo būti mirtinai pavojingi. Kelsė tatai 
tvirtai Žinojo: apie motiną ji perskaitė senuose laikšraščiuo- 
se, o kai dėl Geibo, tai jis visiškai neseniai tą akivaizdžiai 
pademonstravo. 

— Galbūt Kelsė norės pasižiūrėti treke rytinių treni- 
ruočių? — pasiekė ją Geibo, kuris gardžiavosi kava ir at- 
virai gėrėjosi ja, balsas. Akimirksnį Kelsei pasirodė, kad 
jis sugeba skaityti jos mintis. 

— Treke? — Kelsė buvo nuoširdžiai susidomėjusi, 
nors netikėtas pasiūlymas ją atitraukė nuo apmąstymų. — 
Maniau, kad jūs šičia treniruojate žirgus. 

— Ir šičia, ir hipodrome, — paaiškino Naomė. — Žir- 
gas būtinai turi priprasti prie takelio. 

— O handikaperiai* — apskaičiuoti statomas sumas, — 
pritarė Geibas. — Treke retkarčiais susirenka gana daug pa- 
čių įvairiausių, kartais labai ekstravagantiškų asmenybių. 
Ypač šią ūkanotą priešaušrio valandą, dar gerokai prieš pra- 
sidedant lenktynėms. 

— Priešaušris, tai nė kiek neperdėta. — Naomė nusi- 
šypsojo dukrai. — Galbūt tu nenorėsi taip anksti keltis? 

— Norėčiau savo akimis pamatyti, kaip visa tai daroma. 

— Vadinasi, rytoj? — Geibas truputį kilstelėjo anta- 
kį, tai reiškė iššūkį. 


— Puiku. 
— Tada mes tavęs čia lauksime. — Naomė skubiai 
žvilgtelėjo į laikrodį. — Man reikia į arklidę — šiandien 


žadėjo ateiti kalvis. 

Ji atsistojo remdamasi į Geibo petį. 

— Baik gerti kavą. Tau, Kelse, jeigu neprieštarausi, 
teks truputį pabūti su juo. Tikiuosi, jis tau papasakos, ko 
dera tikėtis rytą, jeigu vis dėlto nuspręsi važiuoti. 

Ji skubiai pasiėmė nuo kėdės megztą švarkelį ir iš- 
skubėjo. 

— Taip, Naomė ilgai nesėdi vienoje vietoje, — sumur- 
mėjo Kelsė. 

— Pirmas pusmetis mūsų bizniui buvo labai įtemptas. — 
Geibas su puoduku rankoje atsilošė į kėdės atkaltę. — Taigi, 
ar papasakoti tau apie rytdieną? 

— Aš mėgstu siurpizus. 

— Tada pasakyk man vieną dalyką... Ar 1š tikrųjų bū- 
tum pasinaudojusi šakėmis? 

Kelsė susimąstė, leidusi klausimui truputį pakyboti ore. 

— Manau, niekas iš mūsų negali žinoti atsakymo į šį 
klausimą, — tarė pagaliau ji. 

— Aš pasiryžęs kirsti lažybų, jog — taip, būtum pasi- 

*Handikaperis — specialus įpareigotas asmuo, ruošiantis handikapą, 


t. y. sąlygas, apsunkinančias išbandymus tvirtesniems pagal amžių arba 
rasę žirgams (norint išlyginti šansus per žirgų lenktynes). 

naudojusi. — Geibas negarsiai nusijuokė. — Pasakysiu, kad 
reginys buvo gana įtaigus. Netgi, pasakyčiau, bauginantis. 
Vertėjo susižeisti ranką, kad tai pamatyčiau. 

— Jums liks randas, Sleiteri. Jums pasisekė, kad jis 
įpjovė jums ranką, 0 ne jūsų Žžavų veiduką. 

— Juk prašiau mane vadinti “tu", — priminė Geibas. — 
Aš nesiruošiu su tavimi gerti bruderšafto, tiesiog šiuose kraš- 
tuose taip priimta. 

Sulaukęs jos neryžtingo linktelėjimo, jis tęsė: 

— Tas išgama taikėsi man į nugarą. Tarp kita ko, ne- 
padėkojau tau už įspėjimą. 

— Bet aš nieko nepadariau, nesuspėjau. 

— Net labai suspėjai. Tavo veidas taip pasikeitė, kad 
rėkti jau nereikėjo. — Jis įkišo ranką į kaubojaus striukės 
kišenę, išsitraukė nušiurusią kortų kaladę ir ėmė nerūpes- 
tingai ją pašyti. 

— Tu žaidi statpokerį?* 

— Paprastai ne, bet taisykles moku. 

— Jeigu sėsi už stalo, niekada neblefuok. Praloši pas- 
kutinius marškinius. 

— O tu? Tu dažnai pralošdavai paskutinius marški- 
nius? 

— Dažniau, negu galiu atsiminti. — Įprastais judesiais 
Geibas ėmėsi dalyti kortas. 

— Nori stayti už savo damą? — paklausė jis. 

Kelsė truputį truktelėjo pečiais. 

— Pabandykim. 

Geibas išsitraukė dar porą kortų. 

— Jeigu žmogus protingas, tai jis nerizikuoja tuo, ko 
negali sau leisti netekti. Kai dėl manęs, tai marškinių man 
pakaks. Žiūrėk, tavo dama vis dar pati vyriausia. 

— Taip. — Nežinia dėl kokios priežasties žaidimas 
Kelsei ėmė patikti. Štai jau trečia korta atgulė ant stalo, o 
jos vynų dama vis dar buvo pati stambiausia figūra. Štai 
pasirodė ketvirta korta, tačiau padėtis nepasikeitė. 

* Staipokeris — klasikinio pokerio atmaina, kurios pagrindinė 
ypatybė yra ta, jog kai kurios kortos dalijamos atverstos. 

— Bankas vis dar mano rankose. Kiek supratau, tau 
kur kas įdomiau statyti už žirgų lenktynes? — paklausė ji. 

— Aš — plačių pomėgių Žmogus, turiu daug įvairių 
interesų, — atsiliepė jis. 

— Įskaitant Naomę? 

— Įskaitant Naomę, — jis lengvai nusišypsojo ir iš- 
dalijo po paskutinę, penktą kortą. 

— Dvi šešiukės, — tarė jis. — Mano. Bijausi, kad jos 
nukirs tavo damą. 

Kelsės lūpos beveik prieš jos valią nepatenkintai at- 
vėpo. 

— Kokia gėda pralošti tokioms apgailėtinoms kortoms. 

— Išlošusi korta niekada nebūna apgailėtina. — Jis 
paėmė jos ranką į savąją ir patenkintas sukikeno, pajutęs, 
kaip įsitempė jos pirštai. — Senovinis pietiečių paprotys, 
mem, — ištarė, nutęsdamas žodžius, ir, vogčiomis ją ste- 
bėdamas, pakėlė Kelsės ranką prie lūpų. — Aš, Kelse, tavo 
skolininkas. Už Lipskį. Atlygio formą pasirink pati. 

Seniai Kelsė nejautė tokio susijaudinimo. Nekreipti į 
tai dėmesio jau buvo neįmanoma, vadinasi, — jaudulį bū- 
tinai reikėjo nuslopinti. 

— Ar tau neatrodo, kad tai kvailas tonas — bandyti 
mane sugundyti tiesiog virtuvėje? 

Viešpatie, kaip jam patiko šitos trumputės dygios fra- 
zės ir tai, kaip ji ištarė jas apsimestinai ramiu, truputį ki- 
moku balsu. 

— Aš dar net nepradėjau tavęs vilioti, brangioji. — 
Neišleisdamas jos rankos iš savosios, Geibas ją atsuko del- 
nu aukštyn. 

— Tikros ledi ranka, — sumurmėjo jis. — Ranka, įpra- 
tusi laikyti arbatos puoduką. Visada jaučiau silpnybę il- 
giems siauriems delnams su minkšta, šilkine oda. 

Geibas prispaudė lūpas prie Kelsės delno ir jas ten 
sulaikė, pajutęs, kaip po oda, prisipildydama kraujo, pul- 
suoja gyslelė. 

— Štai, — tarė jis, sulenkdamas jos pirštus į kurnštį 
tarsi tam, kad delne išsaugotų savo bučinį. — Štai čia bu- 

vo bandymas sugundyti. Tu man tinki. Aš sakau tai (tam 
atvejui, jeigu panorėtum žinoti. 

Jis paleido jos ranką, susižėrė nuo stalo kortas ir atsi- 
stojo. 

— Pasimatysim rytą. Jeigu, žinoma, tu neapsigalvosi. 

Orumas, priminė sau Kelsė, orumas svarbiau už išdi- 
dumą. 

— Aš apskritai negalvojau apie nieką, kas galėtų turė- 
ti ką nors bendra su tavimi, Sleiteri. 

— Na, žinoma, — galvoji. — Geibas pasilenkė prie jos, 
tad galų gale atsidūrė visiškai arti prie pat Kelsės veido. 

— Aš juk tave įspėjau: neblefuok, praloši. 

Jis išėjo, palikęs ją suprakaitavusią prie ataušusios 
kavos puoduko. Gaila, pamanė Geibas, kad jis negli pasi- 
nerti į tuščias popietines fantazijas. Jo laukė darbas. 


Iš karto, sugrįžęs į fermą, Geibas susirado Džemiso- 
ną. Šis dar dirbo Kaningemui, bet kai Geibas paėmė į savo 
rankas “Rizikingąją bylą“, jam nesunkiai pavyko įtikinti 
trenerį pasilikti. Ir daugeliu atvejų tai buvo galima paaiš- 
kinti tuo, kad senojo dresuotojo širdis visada priklausė žir- 
gams, 0 anaiptol ne jų šeimininkams. 

Džemisonas buvo stambus, dideliu nukarusiu pilvu pa- 
gyvenęs vyras, mėgstantis truktelėti alaus ir sočiai paval- 
gyti. Per savo gyvenimą jis paruošė keletą žirgų kartų, iš 
kurių daugelis laimėjo pačių įvairiausių klasių lenktynes, 
tačiau niekas, nebent išskyrus jo pačius ištikimiausiaus drau- 
gus, nebūtų galėjęs pastatyti jo greta Moisejaus Vaitrio. 

Džemisonas atvyko čionai iš Kerio apygardos dar kū- 
dikis, verkiantis ant savo motinos rankų, ir patys anksty- 
viausi jo atsiminimai buvo susiję su arklide ir su žirgų, ku- 
riuos prižiūrėjo jo tėvas, kvapu. Visą savo gyvenimą Dže- 
misonas išvedinėjo grynakraujų veislių žirgus, likdamas tar- 
si šešėlyje, ir štai dabar, kai jam sukako šešiasdešimt dve- 
ji metai, — jis vis dažniau ir dažniau svajojo apie tai, kad 
būtų gera turėti nuosavą, tegul ir mažutę, fermą ir savo pri- 
zinį ristūną, kuris jam leistų atitrūkti nuo reikalų ir pailsėti. 

— Labas, Geibai. — Džemisonas padėjo į šalį arklių 
kondicijos apskaitos Žurnalą ir atsistojo. — Jau išsiunčiau 
Garbingąjį Eibą į Santą Anitą, o Patikimąjį — į Pimliką. 
Pirmąjį startą jau praleidau... — jis silpnai šyptelėjo. Bet 
girdėjau, kad tau kilo nemalonumų, ir pamaniau, jog tu 
panorėsi prieš man išvažiuojant pasimatyti. 

— Kiek kartų pastebėjai, kad Lipskis darbe geria? 

Jokių įžangų, jokių formalių pasisveikinimų “Kaip rei- 
kalai?", pagalvojo Džemisonas. Tai nepanašu į Geibą Slei- 
terį. Pats jis Geibą pažinojo štai jau dvidešimt metų, bet 
taip jo iki galo ir neperprato. 

— Dukart, jeigu neskaitysime šios dienos. Pirmą kar- 
tą atsipirko įspėjimu, kad jeigu tai pasikartos — jis išlėks 
po velnių. Bet jis geras darbininkas. Lipskis sriūbteli iš bu- 
telio, tai teisybė, tačiau išdirbo fermoje daugiau kaip de- 
šimt metų. 

Džemisonas metė žvilgsnį į perrištą Geibo ranką ir 
atsiduso. 

— Prisiekiu motina, nebūčiau galėjęs nė pamanyti, kad 
jis bandys tave pulti. 

— Girtuokliais negalima pasikliauti, Džemi. Tu žinai 
mano nuomonę. 

— Taip, žinoma. — Džemisonas paklusniai sudėjo ant 
pilvo rankas. Jam jau seniai derėjo būti hipodrome, o ne 
kiurksoti čia, raminant bosą. — Man atrodo, aš net supran- 
tu, kodėl tu taip į šį dalyką žiūri, ir vis dėlto už žmones 
atsakau aš, ar ne? Pasielgiau taip, kaip man atrodė geriau. 

— Tau pasirodė neteisingai. 

— Taip. 

— Nuo šiol kiekvienas, kas ateis į darbą “su kvape- 
liu“, turi būti nedelsiant atleistas. Tai liečia visus, prade- 
dant tavimi ir baigiant pačiu paskutiniu valytoju. Jokių iš- 
imčių. Jokių įspėjimų. 

Džemisono akyse lyg šmėkštelėjo susierzinimas, bet 
jis paskubom linktelėjo. 

— Tu čia vyriausias, Geibai. 

Patenkintas atsakymu, Geibas paėmė nuo stalo apskai- 
tos žurnalą ir greitai pervertė puslapius. 

— Dabar daugiau laiko praleisiu arklidėje ir treke, — 
tarė jis. — Tiktai nemanyk, kad tavimi nepasitikiu. 

— Tai tavo arklidė, — atsiliepė Džemisonas, bet jo 
balsas nuskambėjo įtemptai. 

— Tikrai taip. Šiandien man tapo galutinai aišku, kad 
mano žmonės nelaiko manęs pilnateisiu šio biznio daly- 
viu. Aš pats dėl to kaltas. — Jis vėl padėjo žurnalą. — Pir- 
muosius dvejus metus po to, kai ferma perėjo į mano ran- 
kas, daugiausia gaišau statydamas namą ir skindamasis ke- 
lią į ankštą, uždarą savininkų ratą. Kol tu dirbai kasdienį 
darbą, aš neva vaidinau žirgų šeimininką. Dabar viskas bus 
kitaip, aš pats tvarkysiu reikalus. Tu — mano treneris, Dže- 
mi, ir dėl visko, kas siejasi su žirgais, aš, kaip ir anksčiau, 
klausysiu tavo patarimų. Bet dabar grįžtu į žaidimą ir ne- 
ketinu pralošti. 

Tai praeis, pagalvojo Džemisonas. Žirgų savininkai pa- 
prastai neužsiversdavo kasdienio darbo. Bent jau — ilgam. 
Vienintelis dalykas, kas juos domino, — tai vieta pad- 
dock'e“ ir nuosava piniginė. 

— Ką gi, kelią į gardus tu žinai, — tarė jis. 

— Senokai neėmiau į rankas šakių! — Geibas nusi- 
šypsojo, prisiminęs Kelsę, mosikuojančią šakėmis tarsi ie- 
timi, po to pažvelgė į laikrodį dideliu apvaliu ciferblatu, 
kurį Džemisonas pakabino ant vinies kontoroje. 

— Aš manau, mes suspėsim iki trečios valandos nusi- 
kapstyti į Pimliką. Ką išsiuntei su kumele? 

— Karstersą. Torkis — žokėjus, Lainetas — išvedan- 
tysis grumas. 

— Na ką gi, pažiūrėsim, kokia mums išėjo komanda. 


Persiavusi batais, Kelsė vėl nulipo žemyn ir išėjo pro 
trobos duris. Ji nėjo prie arklidžių, puikiai suprasdama, kad 
tenai ji tiktai trukdys; ji nenorėjo, jog darbininkai į ją spok- 
sotų, kaip į kokį nematytą sutvėrimą. Ji neskubėdama nuėjo 
kalvų link, kur ant apaugusių žole šlaitų ganėsi Žirgai. 

* Paddock (angl.) — hipodrome atitverta aikštelė, kurioje prieš 


startą pavedžiojami žirgai. Toliau romane bus vadinama aptvaru, 
užtvara, veja, pievele (prie hipodromo). 

Po beprotiško ryto šis vaizdas Kelsei pasirodė dar tai- 
kesnis, raminantis; nepaisant to, jai prireikė pastangų, kad 
įveiktų save ir savo neramų charakterį, kuris tarsi stūmė ją 
į nugarą, versdamas eiti toliau, iki tos kalvos, kad išvystų 
kas ten, už jos keteros. 

Nejaugi ji čia vaikščiojo, kai buvo mažutė? Jeigu taip, 
tai kodėl ji nieko neprisimena? Mintis, jog pirmieji treji 
gyvenimo metai nepaliko jos atmintyje nė mažiausio pėd- 
sako, privertė Kelsę pajusti netikėtai gilų nusivylimą. Su- 
prantama, jeigu jos gyvenimas būtų kitaip susiklostęs, tai 
būtų neturėję jokios ypatingos reikšmės, tačiau tais metais 
buvo nuspręstas Kelsės likimas, nuspręstas ilgam į priekį, 
ir nieko apie tai nežinoti buvo tiesiog apmaudu iki ašarų. 
Šiomis minutėmis ji labiau už viską pasaulyje norėjo su- 
sigrąžinti negrįžtamai praėjusius metus, kad viską suvoktų 
ir nupręstų, kas buvo teisus ir kas kaltas. 

Sustojusi prie baltai nudažyto aptvaro, ji atsirėmė į 
viršutinę kartį ir ėmė stebėti tris kumeles, kurios netikėtai 
ėmė laigyti žolėje, stengdamosi aplenkti viena kitą. Jų ku- 
meliukai, nerangiai mėtydami plonytes, nepaklusnias ko- 
jytes, nustraksėjo įkandin motinų. Dar viena kumelė kan- 
triai stovėjo, kolei jos kumeliukas žindo. 

Kelsė staiga suvokė, kad jai atsivėręs taikus vaizdas 
yra neįtikėtinai, beveik nepaprastai tobulas. Tarsi pašto at- 
viruke, kur pernelyg skaidrus oras, o žolė pernelyg žalia, 
kad atrodytų tikroviškai. Ir vis dėlto ji šypsojosi žvelgda- 
ma į žinduklį, žavėdamasi jo neįtikėtinai plonomis kojytė- 
mis, grakščios, beveik Žžaislinės galvos išlinkiu. Ką jis da- 
rys, jeigu ji perlips per užtvarą ir pamėgins jį paglostyti? 

— Tikri gražuoliai, ar ne? — negirdimai prie jos pri- 
ėjo ir greta jos palei aptvarą atsistojo Naomė. Nuo kalvų 
pučiantis vėjas sklaidė jos šviesius plaukus, kurie — pato- 
gumo dėlei, o ne dėl mados — buvo pakirpti trumpai. — 
Jais galiu gėrėtis valandų valandas. Ir taip — pavasaris po 
pavasario, metai po metų. Tai ramina kaip procesas, nors 
ganykloje palaidi Žirgai — jau savaime nepakartojamas re- 
ginys. 

— Jie labai gražūs, — nuoširdžiai tarė Kelsė. — Žvelg- 
dama į juos iš tiesų nusiramini. Negaliu įsivaizduoti, kaip 
jie skrieja hipodromo taku. 

— Visi jie — tikri sportininkai, jeigu taip galima pa- 
sakyti. Greitis yra jų kraujuje. Rytoj pamatysi pati. — Na- 
omė krestelėjo galva, bandydama numesti nuo veido plau- 
kus, po to, matyt, netekusi kantrybės, išsitraukė iš kišenės 
minkštą kepuraitę ir paslėpė po ja plaukus. — Matai ku- 
meliuką, kuris žinda motiną? Jis gimė tiktai prieš penkias 
dienas. 

— Tik prieš penkias? — Kelsė buvo taip nustebusi, 
kad pasisuko į žardį ir įdėmiau pasižiūrėjo į kumelę ir jos 
vaiką. Nepaisant plonų kojų ir mažos grakščios galvos, ku- 
meliukas atrodė visiškai sveikas ir užtvare jautėsi absoliu- 
čiai laisvai. 

— Neįtikėtina! 

— Ir vis dėlto tai tiesa. Jie greitai auga. Trejų metų 
jis bus tikras favoritas. Ir viskas prasideda čia, o jeigu tiks- 
liau, tai kergimo aptvare, kad gaudžiant tribūnoms tai baig- 
tųsi prie finišo stulpo. Iki to laiko žirgas turės penkioli- 
kos—šešiolikos delnų! ūgį, svers tūkstantį du šimtus svarų 
arba maždaug tiek ir neš ant nugaros ovaliniu stadiono 
takeliu Žmogų. Tai — nepamirštamas reginys. 

— Matyt, tatai ne taip paprasta, — atsargiai tarė Kel- 
sė. — Turiu galvoje — paimti tokią gležną, trapią būtybę 
ir išauginti iš jos ristūną, sugebantį rungtyniauti su kitais 
žirgais. 

— Nelengva. — Naomė nusišypsojo. Jos duktė labai 
greitai suprato, kur čia esmė. Tikriausiai jai tai irgi įgimta. 

— Tai pasiekiama darbu, labai sunkiu darbu ir pasiauko- 
jimu. Ir vis dėlto nusivilti tenka kur kas dažniau, negu norė- 
tųsi. Bet dalykas to vertas. Kiekvieną kartą jis to vertas. 

Ji taip pasitaisė ant galvos kepuraitę, kad snapelis už- 
dengė nuo saulės akis. 

— Atleisk, kad taip ilgai palikau tave vieną. Kalvis 


'" Delnas — arklio ūgio matavimo vienetas, lygus keturiems 
coliams (apie 10 centimetrų). 

mėgsta paplepėti. Jis buvo mano tėvo draugas ir pagal se- 
ną pažintį čia man atlieka šiokį tokį darbą, užuot tą patį 
daręs hipodrome. 

— Na ką tu, nieko baisaus. Aš nė nesitikėjau, kad tu 
mane linksminsi. 

— O ko tu tikiesi? 

— Nieko. 

Naomė žiūrėjo į kumeliuką žindančią kumelę ir gal- 
vojo, kaip būtų gerai, jeigu ir jai taip lengvai pavyktų pa- 
siekti abipusį supratimą su savo dukra. 

— Tu vis dar pyksti už tai, kas atsitiko rytą? 

— Pykstu? Tai ne visai tinkamas žodis. — Kelsė pasi- 
suko, kad matytų motinos profilį. — Geriau pasakytum — 
išmušta iš vėžių. Visi tiesiog stovėjo ir žiūrėjo, ir niekas 
nebandė... 

— Tu bandei. — Naomė nusišypsojo, po to palingavo 
galva. — Maniau, tą girtą išsigimėlį persmeigsi kiaurai. 
Atvirai kalbant, aš tau, Kelse, pavydžiu. Tokia greita atsa- 
komoji reakcija kyla, kai visiškai nebijai arba nuo išdidu- 
mo pertekliaus. Aš pati tiesiog sustingau vietoj. Išdidumo 
manyje beveik neliko, o per gyvenimą daug ko išmokau 
bijoti. Galbūt prieš daugelį metų aš taip pat nebūčiau abe- 
jojusi, bet dabar... Ji susinėrė rankas ir atsisuko į Kelsę. 

— Tu klausi, kodėl niekas nepaskambino į policiją? 
Geibas tai padarė dėl manęs. Jeigu tai būtų atsitikę jo fer- 
moje, jis, ko gero, būtų pasielgęs kitaip, bet čia... Jis su- 
prato, kad aš nenorėčiau vėl turėti reikalų su policija. 

— Galų gale tai ne mano dalykas. 

Naomė prisimerkė. Joms abiems dar reikėjo pripažin- 
ti, jog dabar viskas, kas vyko fermoje, su Kelse taip pat 
buvo neatsiejamai susiję. 

— Aš nebijojau, kai jie atėjo manęs suimti. Aš buvau 
pernelyg įsitikinusi, jog galų gale tardytojai apsikvailins, 
o aš atrodysiu kaip tikra didvyrė. Aš nebijojau, net kai sė- 
dėjau apklausos kabinete su stikliniu langu liudytojams, su 
jo pilkomis gelžbetoninėmis sienomis ir kieta, specialia 
kėde, kad tu greičiau pasiduotum, liautumeis priešinusis. 

Naomė atmerkė akis. 

— Aš nepasidaviau. Siaip ar taip, — ne iš karto. Aš 
buvau Čedvik, o tai labai daug man reiškia. Bet mane po 
truputį apėmė baimė, colis po colio ji šliaužė stuburu aukš- 
tyn ir šiaušė ant pakaušio plaukus. Šią baimę galima nu- 
slopinti, bet pašalinti — ne. Ir kai išėjau 1š to pilko, neper- 
matomo stiklo kambario, aš buvau labai išsigandusi. 

Naomė nutilo ir atsiduso. Jai būtinai reikėjo nusira- 
minti ir sau priminti, jog visa tai — praeitis, jog dabar visa 
tai — tik nemalonus prisiminimas. 

Ir kol vyko teismas, kol laikraščiai trimitavo apie tai 
ant kiekvieno kampo, kolei žmonės mane spjaudė kaip ko- 
kią baidyklę, aš bijojau. Tik to nenorėjau parodyti. Man 
buvo nepakenčiama mintis, kad visi aplinkui žino, kokia 
aš išsigandusi. 

O kai tau liepia stoti, kad prisiekusiųjų teismas galėtų 
paskelbti nuosprendį — nuosprendį tau, — va tada baimės 
jau niekaip nenustelbsi. Ji stveria tave už gerklės ir nelei- 
džia kvėpuoti. Kolei stovi, gali apsimesti, kad tu rami, pa- 
sitikinti, nes Žinai — visi į tave žiūri, bet viduje... tavo 
viduje viskas dreba, tarsi lėkštėje vaisių želė. Kai paskel- 
bia: “Kalta!", tai skamba beveik raminamai. 

Naomė vėl giliai atsiduso. 

— Tad pati matai, aš turiu priežasčių nenorėti bendrau- 
ti su policija. 

Ji patylėjo, matyt, nelaukdama atsakymo. 

— O žinai, — tarė netikėtai, — kai tu buvai maža, 
mes dažnai čia ateidavom, kaip tik į šią vietą. Aš sodinda- 
vau tave ant žardžio ir tu žiūrėdavai į kumeliukus. Jie tau 
visada patiko. 

— Man labai gaila, bet neprisimenu. — Kelsė netikė- 
tai pajuto, kad jai iš tikrųjų labai labai gaila. 

— Nesvarbu. Matai, aure, tą juoduką? Na, tą, kur šil- 
dosi saulėje. Būsimasis prizinis čempionas. Tai supratau, 
kai tik jis gimė. Gali taip atsitikti, kad jis taps pačiu geriau- 
siu žirgu, kurie kada nors ušaugo “Trijuose gluosniuose". 

Kelsė pažvelgė į kumeliuką su nauju susidomėjimu 
akyse. Žinoma, jis buvo toks pat žavingas, kaip ir kiti, bet 

jos akys nepastebėjo absoliučiai jokių požymių, iš kurių 
būtų galima spręsti apie jo išskirtinius sugebėjimus. 

— Iš kurtu žinai? — pagaliau paklausė ji. 

— Tai — akyse. Jo ir mano. Mes žiūrim vienas į kitą 
ir žinom, kad taip bus. 

Tarusi šiuos žodžius, Naomė krūtine atsirėmė į ap- 
tvarą ir, žvelgdama į laukus ir šalia jausdama dukros buvi- 
mą, pasijuto beveik laiminga. 


Vėlai vakare, kai name viskas aprimo ir tiktai vėjas 
negarsiai klebeno langines, Naomė gulėjo savo lovoje, su- 
sisukusi į kamuolį greta Moisejaus. Jai visada patiko, kai 
jis ateidavo pas ją. Tai buvo patikima ir pastovu. Tykin- 
dama į jo ankštus kambarius virš trenerio kontoros, ji jau- 
tėsi visiškai kitaip. 

Ne dėl to, kad jai pas jį nepatiko. Pirmą kartą — jų 
patį pirmutinį kartą — ji apmirusia širdimi įėjo į jo kam- 
barį — visiškai netikėtai — ir užklupo Moisejų su buteliu 
alaus rankoje, sėdintį ant lovos vien trumpikėmis. Ant ta- 
buretės prieš jį gulėjo arklių genealogijos knygos. 

Dabar, žvelgdama į jo krūtinę, ji prisiminė, kad Moi- 
sejų suvilioti buvo nelengva. Jis pasirodė besąs kietas rie- 
šutėlis, tačiau jį visada išdavė akys. Mo jos norėjo, troško 
jos visada, iš pat pradžių. Tik Naomei reikėjo beveik še- 
šiolikos metų, kad suprastų, jog ir ji nori būti su juo. 

— Aš tave myliu, Mo. 

Jam labai patiko klausyti, kaip ji tai sako. Kartais Moi- 
sejui atrodydavo, kad klausyti šio švelnaus prisipažinimo 
jam niekada nenusibos. Padėjęs ranką jai ant krūtinės, ant 
pačios širdies, jis sukuždėjo: 

— Ir aš tave myliu, Naome. Argi antraip tau būtų pa- 
vykę mane įkalbėti ateiti, kuomet gretimame kambaryje 
miega tavo duktė? 

Naomė negarsiai nusijuokė ir pasuko į jį galvą. 

— Kelsė jau suaugusi. Nemanau, kad ji būtų labai jau 
sukrėsta, jeigu ir sužinotų, kad įsiviliojau tave į lovą. — 
Ji vėl persivertė ir atsisėdo ant jo. 

— O juk aš tave įsigijau, Mo. 

— Man sunku su tavimi ginčytis, juo labiau kad dabar 
nuo smegenų nutekėjo visas mano kraujas ir suplūdo į kitą 
vietą. Paklusdamas senam įpročiui, jis pakėlė rankas ir, 
slysdamas pirštais per jos šonus, delnais uždengė krūtis. — 
Tu kiekvieną dieną daraisi vis gražesnė, Naome. Ir kiekvie- 
nais metais. 

— Tiesiog sendamas tu matai vis blogiau ir blogiau. 

— Tiktai ne tada, kai žiūriu į tave. 

Naomė pajuto, kaip jos širdis tirpsta, tirpsta ir dainuoja. 

— Viešpatie, sukuždėjo ji, — savo sentimentalumu tu 
mane tiesiog žudai. Aš žvelgiu į Kelsę ir matau, kaip smar- 
kiai esu pasikeitusi. Tai labai nuostabu — matyti ją, kad ir 
neilgam, jausti ją greta. — Naomė nusijuokė ir nubraukė 
atgal plaukus. — Aš pernelyg savimi pasitikiu, kad, pa- 
žvelgusi į ją, spoksočiau į veidrodį. Ką aš ten regiu? Vien 
tiktai šias velniškas raukšles! 

— Kiekviena ta velnio raukšlė varo mane iš proto. 

— Būti jaunai ir patraukliai — kadaise man tai daug reiš- 
kė. Tai buvo tarsi daugiau už laimę... ne, kaip aukščiausia 
pareiga, šventa prievolė, didžioji misija. Keletą metų tai man 
absoliučiai nieko nereiškė. O po to atsiradai tu... — Naomė 
šypsodamasi palinko priekin, kad paliestų lūpomis jo vei- 
dą. — Ir tu pareiški, jog tau patinka mano raukšlės. 

Vietoj atsakymo Moisejus uždėjo rankas ant Naomės 
pečių ir tvirčiau priglaudė ją prie savęs. Atsakydamas į bu- 
činį, jis pakėlė Naomės šlaunis ir jas suspaudė taip, kad į 
ją įeitų smarkiai ir giliai. Jos nugara išlinko atgal, nuo lū- 
pų nutrūko trumpa kimi dejonė, ir Moisejus sujudėjo lė- 
tai, neskubėdamas, prilaikydamas Naomę ir priversdamas 
ją prisiderinti prie esamo ritmo, kad pratęstų abiems malo- 
numą. 


Prislopintas senos lovos girgždesys ir negarsios, kvėp- 
čiojančios dejonės bei aistringas kuždesys buvo gerai girdimi 
koridoriuje, ir Kelsė kaip prikaustyta sustojo prie savo kam- 
bario durų, vienoje rankoje laikydama knygą, o kitoje — 
arbatos puoduką, dėl kurio ji ir buvo nulipusi į virtuvę. 

Jai nė karto neteko girdėti, kaip naktimis mylisi tėvas 
su Kende. Tikriausiai jie buvo pernelyg santūrūs arba per- 
nelyg išsiauklėję, kad trukdytų savo aistra kitų miegą. O 
garsuose, kurie pasiekė jos ausis, nebuvo nė užuominos apie 
santūrumą ir padorumą. Jeigu juos kas ir slopino, tai du- 
rys į Naomės miegamąjį, kurios — Kelsė tuo buvo beveik 
įsitikinusi — buvo uždarytos tiktai visiškai atsitiktinai. 

Jai teko sau priminti, kad klausytis koridoriuje taip pat 
nėra padoru, ir, sunkiai susidorojusi su durų rankena ir pa- 
liejusi arbatą, ji skubiai šmurkštelėjo į savo miegamąjį. 

Mano motiną, galvojo Kelsė, drasko dešimtys priešta- 
ringiausių jausmų. Naomė ir Geibas Sleiteris, o kas dar? Ji 
net nebūtų ėmusis apibūdinti jausmus, kurie kilo jos sielo- 
je, pajutus už uždarų motinos durų to tipo buvimą. 

Vos įėjusi į miegamąjį, Kelsė prisišliejo prie durų nu- 
gara. Situacija atrodė tokia absurdiška, kad jai net kilo 
noras juoktis: viena suaugusi moteris iki sielos gelmių su- 
trikusi dėl to, kad kita suaugusi moteris, kuri dėl aplinky- 
bių sutapimo yra jos motina, pasirodo, dar gyvena aktyvų 
lytinį gyvenimą. 

Bet pati situacija, lygiai kaip ir jos pačios liguista re- 
akcija į tai, kas vyksta, Kelsei nepatiko. Jai prapuolė noras 
ir gerti arbatą, ir skaityti; ji pastatė puoduką ir atstūmė į 
šalį knygą. Tamsus pavasarinis sodas už lango buvo ramus, 
visas nužertas sidabrinės mėnulio šviesos. Kaip romantiš- 
ka, pamanė Kelsė, prisišliejusi kakta prie vėsaus stiklo. 
Kaip paslaptinga ir gražu. Ne tiktai sodas, bet ir visa “Tri- 
jų gluosnių" ferma... 

Bet ji nenorėjo nei romantikos, nei paslaptingumo. 
Kelsė manė, kad negali sau leisti dėl tokių menkniekių blaš- 
kytis. Ji čia atvažiavo norėdama išsiaiškinti, ko ji neteko, 
prieš savo valią išskirta su motina. 

Atsiplėšusi nuo lango, ji palindo po antklode, bet už- 
migo negreit: ji girdėjo, kaip koridoriuje atsidarė ir vėl už- 
sidarė Naomės miegamojo durys ir pro jos kambarį be gar- 
so kažkas praėjo, pasukdamas prie paradinių laiptų. 

Gal dėl to, kad buvo ankstyvas laikas, bet hipodromas 
pasirodė besąs visai ne toks, kokį įsivaizdavo Kelsė. Lenk- 
tynės jai buvo kur kas daugiau, negu vien žirgai ir greitis. 
Ne jie, o totalizatorius ir žaidėjai — prastai pasiūti kostiu- 
mai, stori cigarai, alaus atrūgos ir pralošusiųjų prakaito kva- 
pas, — štai kas iškilo jos vaizduotėje. 

Į šį paveikslą puikiai įsiderino girtas arklininkas, kurį 
vakar vakare išvijo Geibas. Būtent jis atrodė būdingas lenk- 
tynių pasaulio požymis — jis, o ne tuščio stadiono palai- 
minga ramybė ir savotiškas paslaptingumas, sutikę Kelsę 
vėsų ir ankstyvą rytą. 

Kai Kelsė su Naome atvažiavo į hipodromą, lenktynių 
takelį dengė rūkas. Žirgai buvo atgabenti dar anksčiau, kad 
juos suspėtų išvesti iš furgono, pabalnoti ir prieš rytinę tre- 
niruotę apšildyti. Kol kas Žžiediniame treke buvo ramu; žir- 
gų savininkų balsus ir pakinktų žvangėjimą slopino tirštas 
rūkas, kuriame Žmonių figūros plaukė it skaidrūs bekūniai 
šešėliai. Keletas Žmonių stovėjo prie keliuko užkardos ir 
siurbčiojo iš popierinių puodukų garuojančią kavą. 

— Tai chronometrininkai, — paaiškino Naomė. — Juos 
kartais dar vadina apskaičiuotojais. Dauguma jų dirba hi- 
podrome, informaciniame lapelyje “Deili reising"; jie 
čia valandomis stūguriuoja su sekundometru rankose, ma- 
tuodami žirgo greičio duomenis ir kliaudamiesi handika- 
po.— Ji nusišypsojo. — Greitis — štai ko čia visi vaikosi. 
Tai būdinga visiems be išimties. Apskritai bus geriau, jei- 
gu, susipažindama su mūsų gyvenimu, tu į tai žvelgsi bū- 
tent šiuo požiūriu. 

— Taip... Čia labai gražu. Šis žeme šliaužiantis rū- 
kas, šie vos įžiūrimi medžiai, tuščios, iššluotos tribūnos... 
Prisipažįstu, iš tikrųjų visa tai įsivaizdavau kitaip. — Kel- 
sė atsisuko į stovinčią prie jos liekną;<šviesiaplaukę, vil- 
kinčią megzta palaidine ir mūvinčią siaurais, aptempian- 
čiais džinsais, moterį. — Visai kitaip. 

— Daugelis žmonių lenktynėse įžvelgia tik vieną da- 
lyką. Dvi minutės aplink stulpą takelyje — ir viskas. Lenk- 
tynės jiems pasibaigia beveik akimirksniu, vos spėjusios 
prasidėti. Ir vis dėlto tai labai patrauklus reginys, o kar- 
tais — tiesiog baisus. Triumfas, tragedija — visa tai vyks- 
ta tavo akivaizdoje. Kartais taip vienašališkai sprendžia- 
ma ir apie Žmones — iš vieno vienintelio žodžio, iš vieno 
poelgio... — Naomės balse pasigirdo kartėlis, bet Kelsė su- 
gavo ir dar kai ką, galimas daiktas, paprastą ir išmintingą 
vertinimą to, kas jai atsitiko. 

— Einam, — tarė Naomė, — nuvesiu tave prie gardų. 
Ten ir vyksta tikrieji įvykiai. 

... Ir atsiskleidžia tikrieji charakteriai. Kelsė tai paju- 
to, vos atsidūrusi už hipodromo pasaulio kulisų. Praradę 
sėkmę treke arba pernelyg pasunkėję senstantys žokėjai siū- 
lė savo trenerių prajodinėtojų paslaugas, kartais užsipra- 
šydami už treniruotę po keturiasdešimt dolerių. Kiti — visiš- 
kai jauni, degančiais žvilgsniais — beveik berniūkščiai — grū- 
dosi irgi čia pat, tikėdami sėkme ir stengdamiesi gauti savo 
šansą. Visos kalbos sukosi tiktai apie žirgus: buvo svarsto- 
mi vieno ar kito ristūno privalumai ir žirgų lenktynių tak- 
tika. Sumaigyta, minkšta, nuleistais bryliais skrybėle ar- 
klininkas už pavadžio vedėsi šlubuojantį arklį, monotoniš- 
kai jam niūniuodamas kažkokius švelnius, raminamus žo- 
džius. 

Čia negalėjai justi nei susijaudinimo, nei azarto, nei 
ažiotažo. Viskas buvo kasdieniška, rutiniška, įprasta, tas 
pats vyko kasdien, per dienų dienas, buvo kartojama tą va- 
landą, kai dauguma žmonių dar miegojo arba knapsėjo no- 
simi prie savo pirmo rytinio kavos puoduko. 

Truputį apsipratusi, Kelsė atkreipė dėmesį įvyriškį, ku- 
ris skyrėsi iš dalyvaujančiųjų tarpo šviesiai žydru kostiu- 
mu ir iki blizgesio nušveistais batais. Jis kalbėjosi su nu- 
driskusį megztinį vilkinčiu arklininku. Arklininko žvilgs- 
nis Kelsės nuostabai atrodė nepaprastai ramus, beveik abe- 
jingas. Vyras su kostiumu, priešingai, karščiavosi ir toly- 
džio — matyt, į taktą savo žodžiams — badė trumpapiršte 

plaukuota ranka orą. Nuo kiekvieno jo judesio ant rodo- 
mojo piršto blykčiojo briliantais auksinis žiedas. Brangak- 
meniai buvo išdėlioti arklio pasagos forma. 

— Bilas Kaningemas, — pakomentavo Naomė, suga- 
vusi dukters žvilgsnio kryptį. 

— Kaningemas? — Kelsė paniuro, bandydama prisi- 
minti, iš kur ji žino šią pavardę. — Ar tai ne jį minėjo 
arklininkas, kurį vakar išvijo Geibas? 

— Kadaise Kaningemui priklausė “Rizikingoji byla". 
Bilas šią fermą paveldėjo prieš dvidešimt penkerius me- 
tus... — Naomės balse nuskambėjo niekinamos, beveik že- 
minančios gaidelės, nors ji aiškiai stengėsi tai slėpti. — 
Jis vos galutinai nesužlugdė biznio, kai ferma atiteko Gei- 
bui. Dabar Bilas yra kelių neblogų žirgų bendrasavininkis, 
bet nuosavus turi tiktai vieną ar du vidutinius ristūnus. Pats 
jis gyvena Merilende, o žirgus jam treniruoja Karmainas, 
kuris dirba ne tiktai Kaningemui, bet dar keliems savini- 
kams. Dabar Karmainas kaip tik klauso savo šefo instruk- 
cijų ir vadovaujančių nurodymų ir, žinoma, viskam prita- 
ria. Bet elgsis jis taip, kaip jam geriau patiks, todėl kad 


visi žino — Bilas — tikras liurbis. O-och! — Naomė sun- 
kiai atsiduso. — Jis mus pastebėjo. 
— Naome! — Bilas Kaningemas artinosi prie jų nena- 


tūraliai lėta eisena, kuri leido aplinkiniams kuo geriau jį ap- 
žiūrėti. Kaningemo akys, kai jis paėmė Naomės rankas į sa- 
vąsias, sublizgėjo tarsi nupoliruoti marmuriniai rutuliukai. 

— Kaip malonu tave matyti, ypač šį pilką, nykų rytą! 


— Labas, Bilai. — Per savo gyvenimą Naomė įprato 
lengvai pakelti net tokių visiškų kvailių, kaip Kaningemas, 
kompaniją, ir dabar atsainiai kyštelėjo pabučiavimui 
skruostą. — Nedažnai mums tenka tave matyti per rytines 
treniruotes. 

— Aš turiu naują, gana perspektyvią kumelę, ir jau 
parodžiau ją per žirgų lenktynes Haijale. Ji gerai gali fini- 
šuoti ir laimėti prizus — bent jau žokėjus ja labai paten- 
kintas. Ką tik kaliau Karmainui į galvą, kaip ją tinkamai 

treniruoti — kokia turi būti galopo ir risčios repriza. Ne- 
galima tokią kumelę per smarkiai perkrauti. 

— Na, žinoma, — pritarė Naomė. — Susipažink, tai 
mano duktė Kelsė. 

— Duktė? — vaizduodamas nustebusį, Kaningemas iš- 
pūtė skruostus. Kaip ir visi vietiniai gyventojai, jis, be abe- 
jo, jau girdėjo apie Kelsės atvažiavimą. — Tu tikriausiai 
nori pasakyti — sesuo? Džiaugiuosi galėdamas susipažin- 
ti, brangute. — Jis entuziastingai pakratė ištiestą Kelsės 
ranką. — Nusprendei eiti mamytės pėdomis, taip? 

— Man tiesiog įdomu pasižiūrėti. 

— Taip, čia yra į ką pažiūrėti. Mes išlaikysim tavo 
dukrą iki vakaro, — pridūrė jis, mirktelėjęs Naomei. — 
Jeigu sugalvosi už ką nors statyti, Kelse, pasikonsultuok 
su manimi. Aš pasakysiu, už ką kirsti lažybų. 


— Ačiū. 
— Nieko nepagailėsiu Naomei ir jos mažajai dukry- 
tei, — iškilmingai pareiškė Kaningemas. — Zinai, burbu- 


liuk, jeigu aš kadaise būčiau vikriau sukęsis, tai būčiau ga- 
lėjęs tapti tavo tėte. Nepamiršk to. 

— Gumbą gausi, — pusbalsiu sumurmėjo Naomė, kai 
Kaningemas vėl grįžo prie savo trenerio, ir paaiškino: — 
Jam patinka manyti, kad aš jam buvau neabejinga, nors iš 
tikrųjų tam nėra jokio pagrindo. Tiksliau, beveik jokio. Vie- 
ną kartą buvau nepakankamai apsukri ir nespėjau išsisukti 
nuo vieno seilėto bučinio. 

— Tavo skonis iš tikrųjų geras. Beje, ką jis postringa- 
vo apie savo naują arklį? 

— Ak! — Naomė įsirėmė į šonus rankas ir iš visos 
širdies nusikvatojo. — Bilas mėgsta kalbėti profesionaliu 
žargonu. Jis įsivaizduoja neva galįs apkvailinti žmones ir 
priversti juos patikėti, kad lyg ir žino kažką, ko nežino ki- 
ti. Paprasta anglų kalba viskas, ką jis pasakė, reiškia, jog 
kvalifikacinėse lenktynėse jis išsirinko kumelę, kurią jos 
savininkas užstatė parduoti. Žirgas laimėjo, o Bilą prašo- 
ma kaina patenkino. Ir dabar šis nenorėtų, kad žirgas per 
treniruotę pavargtų. 

Ji netikėtai paniuro ir pažvelgė Kaningemui į nugarą. 

— Bilas iš tų, kurie papildomai moka žokėjui už kiek- 
vieną botago kirtį. Jeigu Žirgas be vytinio perkerta finišo 
liniją, jam pradeda rodytis, kad jį apgavo. 

— Tokiu atveju tu su juo buvai nuostabiai mandagi. 

— Man tai nieko nekainavo. — Naomė truktelėjo pe- 
čiais. — Be to, aš geriau už kitus žinau, ką reiškia būti at- 
stumtuoju. Einam, Moisejus jau turėjo išsodinti berniukus. 

Jos atėjo į užtvarą, kur ant žirgų sodino arklidžių ber- 
niukus. Kelsė atkreipė dėmesį, kad jų balnai buvo visiškai 
mažiukai — nedidelės pagalvės dydžio. Berniukai — taip 
juos vadino nepaisant nei lyties , nei amžiaus — aukštai 
stovėjo ant trumpų balno kilpų, kai tuo tarpu treneriai — 
irgi raiti — jojo į taką greta arba už jų. 

— Stai vienas mūsiškis. — Naomė parodė į bėrą erži- 
lą, judantį nervingais, įtemptais žingsniais. — Jeigu tu vis 
dėlto panorėsi šiandien kirsti lažybų, rizikuok už jį pora do- 
lerių. Jis kovingo būdo, be to, šis takelis jam ypač patinka. 

— O tu? Ar tu kerti lažybų? 

— Hm-m... — Naomė žvilgsniu palydėjo Moisejų, ku- 
ris jojo paskui bėrį pusės korpuso atstumu. Niekada neat- 
sisakydavau rizikingų renginių. Nagi, pažiūrėsim, kaip jis 
bėgs. 

Hipodromo treniruočių takelyje buvo ir daugiau žir- 
gų. Rūkas lėtai kilo, ir jie lėkė per jį tarsi artilerijos svie- 
diniai, jį kirsdami, spogdindami, priversdami virsti rati- 
lais ir raitytis spiralėmis. Stebint šį reginį, Kelsei užgniau- 
žė kvapą. Sklandūs, tvirti, ant plonų, sausų kojų kūnai, jų 
išmetama žemė, ištiesti įtempti kaklai ir prigludusios prie 
pat karčių mažos vaikiškos raitelių figūros — visa tai bu- 
vo ne šiaip sau gražu, o stebuklingai gražu. Kelsei net pa- 
sirodė, kad jos širdis ėmė pasiutusiai plakti, mušdama tak- 
tą su ritmišku kanopų bilsmu per žemę. 


— Anavajis! — sušuko ji, neturėdama jėgų sulaikyti 
džiūgavimo. — Va tavo bėrasis! o | 
— Tikrai, — patvirtino Naomė. — Siandien greitai 


šuoliuoja. Mo tikriausiai liepė berniukui įveikti distanciją 
be minutės, tai yra prieš dvi minutes arba truputį greičiau. 

— O kaip raitelis sužinos laiką? 

— Laikrodis jos galvoje, — pasigirdo užpakaly Geibo 
balsas, ir Kelsė krūptelėjo iš netikėtumo, nepajėgdama ati- 
traukti žvilgsnio nuo ratu šuoliuojančių arklių, ir net neat- 
sisuko į jo pusę. 

— Tavo bėris iš tiesų neblogai atrodo, — pridūrė Gei- 
bas, sustodamas greta jų. 

— Iki derbio“ jis bus dar greitesnis — atsiliepė Nao- 
mė ir prisimerkė. — O šis gražuolis tavo, ar ne? 

— Tikrai. — Geibas atsirėmė į užtvarą, žvelgdamas, 
kaip pro šalį lekia žirgas. — Aš jį pavadinau Dubliu. Iki 
gegužės mėnesio jis taip pat įgaus puikią formą. 

Kelsė nesuprato, kaip tai įmanoma. Jos nuomone, abu 
žirgai atrodė puikiai, abu matavo keliuką ilgais sklandžiais 
šuoliais, mesdami iš po kojų lekiančius žemių grumstus. 
Kartais atrodė, kad jie ne bėga, o skrieja oru ir kad jų plo- 
nos, raumeningos kojos tarsi sparnai kelia juos virš žemės 
vis aukščiau ir aukščiau. 

Ji čia galėjo stovėti ilgas valandas ir gėrėtis, kaip žir- 
gai įveikia antrąjį ratą. O 1š tikrųjų visos lenktynės truko 
truputį daugiau negu dvi minutes — tai galėjo patvirtinti ir 
laiko matuotojai, ir prie finišo stulpo stovintys su savo 
sekundmačiaik treneriai, bet Kelsei žirgai lėkė viršum že- 
mės už laiko ribų, už realybės, tarsi jie būtų nužengę nuo 
puikaus paveikslo senoviniais dulkėtais rėmais. 

— Tu jau pasirinkai favoritą? — paklausė jos Geibas. 

— Ne. — Kelsė atsakė nežiūrėdama į jį, — ji mažiau- 
siai norėjo, kad prisiminimas apie tai, ką ji girdėjo vakar 
vakare, jai sugadintų nuotaiką. — Aš ne lošėja ir apskritai 
nemėgstu azartinių Žaidimų. 

— Tada nesiūlau tau kirsti lažybų, kad dar prieš su- 
temstant bėgsi prie kasos langelio statyti sumos. 

Kelsė gūžtelėjo pečiais. Iš pradžių ji norėjo nutylėti, 
bet pagunda pasirodė esanti pernelyg didelė. 

* Derbis — daugelyje šalių trejų metų amžiaus grynakraujų 


jojamųjų žirgų lenktynių pavadinimas. Derbio distancija turi 2440 metrų 
arba daugiau kaip pusantros mylios. 

— Man savo pagalbą ir patarimus, — kerštingai tarė 
ji, — pasiūlė Bilas Kaningemas. 

— Kaningemas? — Geibas nerūpestingai sukikeno. — 
Tikiuosi, tavo kišenės pakankamai talpios. 

Jis vėl atsirėmė į užtvarą ir prisiminė cigarą, buvusį 
j0 striukės kišenėje, bet greitai sumetė, kad tabako kvapas 
jam trukdys mėgautis nuo Kelsės sklindančiu aromatu. Kad 
1r koks legvutis, vos sugaunamas jis atrodė, šis kvapas bu- 
vo iš tų, kurie, kartą įėję į vyro sąmonę, ten pasilieka dar 
11gai, kai pati moteris jau būna pasišalinusi. 

— Rytas — mano mėgstamas metas, — sumurmėjo Na- 
omė, prisidengdama delnu akis nuo netikėtai pažvelgusios 
pro rūką saulės. — Toks pojūtis, kad pradedi gyvenimą nuo 
švaraus lapo. 

— Galimybės... — Geibas pažvelgė į Kelsę. — Visa 
esmė ta, kaip mes išnaudosim mums atsivėrusias galimy- 
bes. 

Po to jie kartu patraukė prie gardų. Ten jau nubalno- 
j0 ir vedžiojo įkaitusius nuo lenktynių žirgus, nuo jų drėg- 
nų kailių kilo garai. Arklininkai apžiūrinėjo kojas, ieško- 
dami patempimų, sutrenkimų ir nubrozdinimų. Keršai ku- 
melei tepė taukais kanopas. Odine prijuoste kalvis taisė pa- 
sagą, greta ant Žemės stovėjo nutriušusi metalinė instru- 
mentų dėžė. 

— Kaip paveiksliuke, teisybė?— paklausė Geibas, tar- 
si atspėdamas Kelsės mintis. 

— Taip, labai panašu. 

— Ir tas pat galėjo vykti prieš šimtą metų. Arba prieš 
penkis šimtus. Grynaveislis Žirgas nesunkiai gali susižeis- 
ti kojas, dėl to mes visada kruopščiai sekame jų būseną. 
Pažvelk aure ten. Kur, tavo nuomone, žiūri, treneris? 

Kelsė pasisuko ir išvydo žirgą, kurį arklidės berniu- 
kas vedė už pavadžio. Treneris ėjo paskui ir žiūrėjo žemyn. 

— Į žirgo kojas. 

— Ir gali patikėti, jis dar ilgai nenuleis nuo jų akių. — 
Galvos linktelėjimu Geibas nurodė į kitą pusę. — Ir tai jau 
irgi tęsiasi beveik tūkstantį metų, net daugiau. 

Kelsė išvydo nejauną, minkšta žokėjaus kepuraite su 
snapeliu vyrą, kuris sekė įkandin Moisejaus ir be perstojo 
kažką kalbėjo. 

— Kas tai? — paklausė ji. 

— Kokio nors žokėjaus impresarijus. Jie vaikšto nuo 
arklidės prie arklidės ir bando visus iš eilės įtikinti, kad jie 
atstovauja naujojo Bilo Šumeikerio interesams. — Geibas 
palinko prie Naomės ir pataisė išlindusią jos plaukų sruo- 
gą. — Ar jums atnešti kavos? 

— Aš neprieštarausiu. O tu, Kelse? 

— Ačiū, su malonumu. Ar galima, aš prieisiu arčiau 
prie tavo žirgo, kolei jį vedžioja? 

— Drožk. 

Naomė atsisėdo ant dugnu į viršų apversto kibiro. Ry- 
tinės treniruotės buvo beveik baigtos, prasidėjo laukimo 
metas. O laukti Naomė mokėjo. Be to, šiandien ji patyrė 
nepaprastą malonumą, stebėdama, kaip jos duktė eina gre- 
ta ristūno ir tikriausiai klausinėja jį aptarnaujantį berniu- 
ką. Berniuku ji buvo labai susidomėjusi. Štai tik kada Kel- 
sė neturėjo to svetimo tolimo abejingumo, kurį ji dukros 
elgesyje jautė. 

Tiesa, šiandien, kol jos stovėjo rūke ir žvelgė, kaip 
pirmieji Žirgai praeina treniruočių takelio posūkį, Nao- 
mei staiga pasirodė, kad įtampa tarp jų išnyko, bet tai tru- 
ko tiktai vieną trumpą akimirksnį. Po to nemalonus jaus- 
mas grįžo. Jis nekrito į akis, buvo vos pastebimas, tačiau 
Naomė jį vis tiek jautė. Jos dukra apskritai turėjo daug 
ko, kas negulėjo paviršiuje, bet Naomė matė ir suprato 
beveik viską. 

Tuo metu pasigirdo Kelsės juokas. Naomė išgirdo ir 
pagalvojo, jog tai, ko gero, pirmas kartas, kai ji girdi nuo- 
širdų, niekieno nevaržomą dukters juoką. 

— Kelsė pati susirado pramogą, — tarė Geibas, ties- 
damas Naomei kavos stiklinę. 

— Žinau, — linktelėjo Naomė. — Ir džiaugiuosi. Sė- 
džiu ir mąstau, kad kada nors mes viena kitos draugijoje 
jausimės lengvai ir laisvai. 

Jos gerklė seniai buvo perdžiūvusi, ir ji sriūbtelėjo 
gurkšnelį karštos, pasaldintos kavos. 

— Labai norėčiau prie jos prisiliesti. Nors kartą apka- 
binti, priglausti prie savęs, bet negaliu. Kelsė man gali 
leisti... tiesiog iš gailesčio, o tai būtų kur kas blogiau, ne- 
gu kad atstumtų. 

— Bet ji čia. — Geibas švelniai perbraukė delnu Nao- 
mėi plaukus. — Ji nekelia įspūdžio žmogaus, kuris važiuotų 
ten, kur nenori važiuoti. 

— Aš visai nelaukiu, kad ji mane mylėtų kaip anks- 
čiau. Bet norėčiau, kad leistų man mylėti ją. — Naomė už- 
dengė ranka ant jos peties nuleistą Geibo delną. 

Šią akimirką grįžo Kelsė. Ji apsimetė, tarsi nepaste- 
bėjo, kaip stovėjo Geibas ir jos motina, ir net nutaisė dė- 
kingą šypseną, imdama popierinį kavos indelį. Tai jų da- 
lykas, priminė sau ji. 

— Ačiū, — linktelėjo Kelsė. — Tarp mūsų kalbant, 
man ką tik išvardijo visus šiandieninių lenktynių nugalė- 
tojus. Sakė, kad turiu už juos statyti ir tada išlošiu krūvą 
pinigų. 

— Džimis visada turi dešimtis patarimų, — įsiterpė Na- 


omė. — Bet jis klysta taip pat dažnai, kaip ir būna teisus. 
— Šį kartą į jis įsitikinęs šimtu procentų. — Kelsė nu- 
sišypsojo ir pakėlė prie lūpų stiklinę. — Džimis prisiekė, 


kad mis Naomės dukrai jis praneš tiktai pačius patikimiau- 
sius duomenis. Pirmiausia turiu statyti už Nekromantą, ka- 
dangi šiandien bėgimas negreitas, o jis yra puikios formos, 
ir net jeigu Žokėjus jį ragins skrieti greičiau, Nekromantas 
juokaudamas aplenks visus kitus puse korpuso, o gal ir dau- 
giau. Ji truputį kilstelėjo antakį. — Aš viską teisingai pa- 
sakiau? 

— Niekada nepasakyčiau, jog tai — tavo pirmoji die- 
na hipodrome, — dalykiškai tarė Geibas. 

— Aš labai greit įsidėmiu. — Kelsė apsidairė į šalis. 
Bruzdėjimas prie arklidžių beveik aprimo, ir tai buvo pa- 
stebima net nepatyrusiai akiai. — O kas dabar? 

— Lauksime. — Naomė atsistojo ir pasirąžė. Einam, 
nusipirksim kokių nors pyragaičių prie kavos. 

Atrodė, kad laukimas buvo įprastas dalykas kiekvie- 
nam, kas atėjo šįryt anksti į hipodromą. Dešimtą valandą 
darbo diena žirgams jau baigta, ir baigė išvažiuoti paskuti- 
niai furgonai su prunkščiančiais gyvuliais. Tuo laiku dar- 
bininkai lygino ir valė centrinį taką. 

Apie pusiaudienį ėmė pildytis tribūnos, o už jų esanti 
stiklinė kavinė plačiai atlapojo duris lankytojams, kurie pa- 
geidavo žaisti totalizatoriumi, žvelgdami į monitoriaus ek- 
raną — toli nuo minios triukšmo ir kvapų. 

Garduose vėl ėmė ruošti arklius. Sutinusius čiurnikau- 
lius ir nualsintas kanopas vėsino kibirėliuose su ledu. Pri- 
klausomai nuo taktikos, kurios laikėsi vienas ar kitas tre- 
neris, vienus ristūnus versdavo nervintis, kitus, priešingai, 
ramino. Žokėjai vilkosi savo įvairiaspalviais šilkiniais kos- 
tiumais. 

Greitai visus apėmė priešstartinis jaudinimasis ir ažio- 
tažas, kurių nebuvo ramų ūkanotą rytą. Žirgai, tikri į kovą 
besiveržiantys atletai, — trypė kojomis, žvengė, mušė ka- 
nopomis, spardydami į visas puses pjuvenas. Vieni, paju- 
tę ant nugaros raitelį, iš karto nurimdavo, kiti imdavo 
krūpčioti ir spyriotis. 

Pagaliau žirgai vienas paskui kitą iš prieš hipodromą 
esančio aptvaro išsirikiavo prie starto linijos. Kai kuriuos 
už kamanų vedė specialiai tas pareigas atliekantys grumai, 
kiti ėjo patys. 

Išvydusios dalyvius, tribūnos atgijo ir sugaudė, nau- 
jokai ir nuolatiniai žiūrovai — visi subruzdo ir kiekvienas 
tikėjosi, kad šiandien pasiseks būtent jam. 

Šuoliavimo varžybos prasidėjo išvedimu ir tuzinu ki- 
tų ritualų. Pagal rago balsą raiteliai apsuko stulpą ta tvar- 
ka, kuria jie buvo išsirikiavę, ir tie, kurie norėjo eiti lažy- 
bų, galėjo iš arti apžiūrėti pretendentus, įvertinti žokėjaus 
ir arklio būseną bei pasirinkti favoritą. 

Jeigu arklys suprakaitavęs, vadinasi, nervingas. 
Privalumas ar trūkumas? Kiekvienas lošėjas dėl to turėjo 
savo nuomonę. O štai subintuotos priekinės kojos. Gal šis 

žirgas traumuotas? Štai kumelė kramto žąslus. Galbūt šian- 
dien ji blogos nuotaikos, o gal, priešingai, nusiteikusi grei- 
tai bėgti. 

O šis žirgas labiau už kitus panašus į nugalėtoją. 

Ką pasirinkti, kad neapsigautum? 

Prie finišo stulpo — praslinkus lygiai penkioms mi- 
nutėms nuo ceremonijos pradžios — raiteliai iškriko į ša- 
lis tarsi įvairiaspalviai konfeti, kurie ką tik iškilmingai skra- 
jojo ore ir staiga nusileido žemėn, bet Kelsė nė kiek dėl to 
nenusiminė. Hipodrome buvo pernelyg daug įdomaus ir 
naujo, ir jos akys tiesiog lakstė į visas puses. Ypač keista 
jai pasirodė tai, jog ristūnų ratas — toks buvo teisingas 
ovalaus lenktynių rato pavadinimas — nebuvo idealiai ly- 
gus. Jis buvo gana platus, išraustas nelygiom vagelėm ir 
duobutėm — ištisa vilčių ir pasiutusio greičio mylia. 

Stovėdama prie aptvaro, ji beveik fiziškai juto susi- 
jaudinimo ir azarto kvapus, sklindančius nuo žokėjų ir nuo 
tribūnų. Kai kurie jų buvo švieži, primindami spalvotus 
aromatus, kiti atrodė Kelsei užsisistovėję, perdegę, tarsi 
sumišę su daugybės karčių išgyvenimų dulkėmis. Tiktai čia 
ji suprato, koks galingas svaigalas gali būti noras nugalėti, 
bet kuria kaina laimėti. 

— Ko gero, paseksiu geru patarimu ir statysiu už Ne- 
kromantą, — pareiškė ji. 

Naomė nusijuokė. Ji tikėjosi panašaus sprendimo. 

— Padėk jai, Geibai, — paprašė ji. — Žmogus pirmą- 
kart gyvenime prieis prie langučio, negalima palikti jo vieno. 

— Aš įsitikinusi, jog susitvarkysiu pati, — užprotes- 
tavo Kelsė, bet Geibas jau paėmė ją už rankos. 

— Visi taip galvoja, — ištarė jis, skverbdamasis į mi- 
nią ir tempdamas Kelsę ten, kur prie totalizatoriaus kasos 
jau išsirikiavo eilės. — Leisk, aš tau duosiu vieną trumpą 
pamoką, kaip teisingai lošti žirgų lenktynėse. Tu jau nu- 
sprendei, kiek gali iššvaistyti grynais? 

Kelsė suirzusi paniuro. 

— Apie šimtą, o ką? 

— Padvigubink šią sumą. Kad ir iš kiek pinigų tu be- 

loštum, padvigubink jų sumą ir su ja atsisveikink. Dabar 
reikia paimti programėlę. 

— Pasiėmiau, o kas toliau? — Kelsė vis dar nieko ne- 
suprato. 

— Kad ją gerai išstudijuotum, reikia praleisti keturias 
ar daugiau valandų ramioje, tylioje vietoje. Reikia prisi- 
minti, kokia tvarka vyks lenktynės, kad atmestum tau atro- 
dančius silpnus ir išrikiuotum pagal jėgą ir spartą kitus. 
Bent jau maždaug. Geriausia apsistoti ties dviem ar trim 
stipriausiais. Tu neturi žiūronų, taip? 

— Ne, aš maniau.... 

— Nieko baisaus, duosiu savuosius. — Geibas pasta- 
tė ją į eilę ir draugiškai apglėbė per pečius. Jis sulaikė 
šypseną, nors labai norėjo šypsotis. Kelsė jo klausėsi kaip 
studentas pirmūnas klausosi patyrusio ir daug žinančio dės- 
tytojo. 

— Ir užmiršk “trigubą ekspresą", “auksinį dublį"? ir 
kitas kombinacijas — jos atgrisėliams ir gobšuoliams. — 
Geibas patenkintas išvydo, kaip prieš juos eilėje stovintis 
vyras susigūžė ir nuleido pečius. — Statyk už nugalėtoją. 
Tai vadinasi “ordinaras". Sutinki? 

— Žinoma. 

— Tai teisinga. Agresyvus statymas — jau savaime 
apdovanojimas. Tu patikrinai tablo? 

— Ne, — atsakė Kelsė, jausdamasi visiška kvaile. 

— Tavo Nekromantas įregistruotas keturiais taškais 
prie vieno. Tai visai neblogai. Statyti už akivaizdų favori- 
tą — bailumas. Gaila, nežinojau, kad tu tokia azartiška lo- 
šėja, — būčiau neleidęs nei valgyti, nei gerti. 

— Ką? 

— Prieš renkantis nugalėtoją, negalima nei valgyti, nei 
gerti. 

Kelsės akys susiaurėjo kaip įpykusios katės. 

— Tu tai sugalvojai? 

* “"Trigubas ekspresas" ir “auksinis dublis" — lošimo rūšys, kai 


reikia atspėti atitinkamai arba tris pirmuosius per tas pačias lenktynes 
finišavusius arklius, arba kitų dviejų lenktynių nugalėtojus. 

— Nieko panašaus. Tuo įsitikinęs kiekvienas tikras lo- 
šėjas. — Geibas leido sau šyptelėti. — Nors tai, žinoma, 
kvailystės. Reikia lošti tiesiog dėl lošimo, dėl pasitenkini- 
mo, kurį jis teikia. Tam užtenka užsimerkti ir spėtinai pa- 
sirinkti numerį. Žirgai ne mašinos, Kelse, jie — sportinin- 
kai, kariai. Visko negalima garantuotai apskaičiuoti. 

— Labai ačiū už pamoką. — Visiškai pasitenkinusi jo 
atsakymais, Kelsė žengtelėjo prie langelio. — Dešimt do- 
lerių už Nekromantą, — pareiškė ji, mesdama žvilgsnį į 
Geibo pusę. — Taip, už nugalėtoją. 

Nepaleisdamas jos pečių, Geibas ištiesė ranką į savo 
piniginę. 

— Penkiasdešimt už trečią numerį. Už nugalėtoją. 

Kelsė paniuro, spausdama rankose bilietą. 

— Trečias numeris — kas jis per vienas? 

— Neturiu supratimo. — Geibas gavo savo bilietą ir 
įsikišo jį į kišenę. 

— Tu statai už numerį. Tiesiog už numerį? 

— Taip man diktuoja mano intuicija. Beje, ar nenori 
dar kartą statyti, taip sakant, atskiru būdu? Kuris atskubės 
pirmas — tavo ar mano? Kas geriau, mano intuicija, ar tau 
duotas patarimas? 

— Statau dar dešimtį! — išpoškino Kelsė. 

— O dar sakei, kad nemėgsti azartinių Žaidimų. 

Geibas palydėjo jas atgal prie aptvaro, ir kai žirgai 
įžengė į starto vartus, Kelsė iš karto pajuto, kaip suspurdė- 
jo jos širdis, o delnai pasidarė drėgni. Po to nuskambėjo 
gongas, ir ji nejučia palinko priekin, apakinta ir užkerėta 
ryškių spalvų mirgėjimo. 

Lenktynės nė kiek nepriminė rūke vykusios rytmečio 
mankštos. Priekin puolė raumeningų kūnų lavina, žirgai 
įnirtingai grūmėsi vieni su kitais dėl palankesnių pozicijų, 
o raiteliai prigludo prie nugarų. Per keletą sekundžių ka- 
valkada įgavo visą greitį, tad priešakinius raitelius pribloš- 
kė prie pat aptvaro. Kanopų keliamas triukšmas buvo pa- 
našus į tolimą perkūnijos griausmą, nuo kurio drebėjo ir 
krūpčiojo žemė. Kitą akimirksnį raiteliai jau atsidūrė ties 
posūkiu. 

— Trečias numeris gaus pirmąjį prizą, — ištarė jai į 
ausį Geibas, bet Kelsė tiktai mostelėjo ranka. 

— Jie gi tiktai pradėjo, — atkirto ji įsiklausydama, 
kaip žokėjai rėkia grasinimus, ragindami savo ristūnus 
skrieti dar greičiau. Stai jie išlėkė į finišo tiesiąją liniją — 
visai arti nuo ištiestos virš takelio vielutės — ir Kelsė už- 
miršo savo statymus. Jos emocijos ir jausmai buvo skirti 
vien tiktai šuoliavimo varžyboms, jų grožiui, jie ištirpo 
greityje ir dramatiškuose dalyvių — Žmonių ir gyvulių — 
išgyvenimuose. Jos dėmesį patraukė vienas žirgas, kuris, 
įtempdamas visas jėgas, veržėsi į finišą iš galinių eilių ir — 
pati nesuvokdama kodėl — Kelsė ėmė sirgti už jį. 

Galų gale jos pastebėtas arklys išorinėje rato pusėje 
aplenkė lyderį ir pirmasis perkirto finišo brūkšnį, puse kor- 
puso aplenkęs artimiausią varžovą. 

— Tu matei?! Matei jį?.. — Kelsė atmetė atgal galvą 
ir nusijuokė. — Jis buvo nuostabus. 

Geibas finišo nematė — jis žiūrėjo į Kelsę. Ji nuo džiu- 
gesio buvo išraudusi, nuo jos veido nukrito drovumo kau- 
kė, ir jis išvydo tikrąją Kelsę — energingą moterį, suge- 
bančią išgyventi pačius giliausius jausmus ir kunkuliuo- 
jančias aistras. Ir Geibą nesulaikomai patraukė prie jos. 

Naomė taip pat nežiūrėjo į keliuką, o įdėmiai stebėjo 
Geibo akių išraišką. Ko gero, nusprendė ji, jai yra apie ką 
laisvu laiku pamąstyti. 

— Tavo Nekromantas buvo prie stulpo penktas, — ta- 
rė Naomė dukteriai. 

— Tai nesvarbu. — Kelsė giliai įkvėpė oro. Ji vis dar 
juto virš hipodromo sklandantį susijaudinimo ir džiugesio 
kvapą. — Tu matei, kaip finišavo favoritas? Jis iššoko tar- 
si iš niekur. Kad tą pamatytum, negaila jokių pinigų. 

— Tai buvo trečias numeris, — kukliai tarė Geibas, 
sulaukęs, kolei Kelsė atsisuks į jį. — Mano intuicija ma- 
nęs neapgavo. 

— Tai buvo trečias numeris? — Plėšoma prieštaringų 
jausmų, ji nusigręžė į treką. Kelsė džiaugėsi žirgo pergale, 
tačiau ją erzino, jog ji pati pralošė būtent Geibui. — Tik- 
riausiai tau šiandien tiesiog pasisekė. 

— Galbūt tu ir teisi. 
— Taigi kad taip. — Kelsė pažvelgė jam tiesiai į akis ir 
nusišypsojo. — Už ką tu statysi per kitas žirgų lenktynes? 


Per visą likusį laiką Kelsė prarijo keletą karštų sumuš- 
tinių ir išgerė keletą smarkiai soda atskiestų kokteilių. Kai 
Naomės eržilas pirmasis perkirto finišo liniją, ji pajuto keis- 
tą, labai asmenišką pasididžiavimą juo ir savo motina. Net 
jos nepatyrusiam žvilgsniui buvo akivaizdu, kad šiose lenk- 
tynėse nebuvo nė vieno žirgo, kuris galėtų lygintis su juo. 
Eržilą vadino Virdžinijos Pasididžiavimu, bet Kelsė jį sie- 
jo tiktai su “Trimis gluosniais“, nors, galimas daiktas, jis 
ir vertas tokio garsaus vardo. 

Kai trečiame rate Geibo žirgas pirmasis perkirto lini- 
ją, Kelsė pajuto truputį kitokį jausmą, bet jo įvardyti ji ne- 
drįso net pati sau. 

Kai atėjo vakaras, ištuštėjusios tribūnos buvo užvers- 
tos nebereikalingais bilietais, cigarečių nuorūkomis, alaus 
butelių kamščiais. Ir sudužusiomis viltimis. 

— Ar galiu vakarienei pakviesti dvi ledi? 

— Oi... — Atitrūkusi nuo savo minčių, Naomė ėmė 
skubiai segiotis švarkelį, tuo pačiu metu žvilgsniu ieško- 
dama Moisejaus. 

— Aš čia išbūsiu dar valandą arba maždaug tiek, — 
tarė ji. — Kodėl tau nepasikviesti Kelsės. 

Kelsė instinktyviai atsitraukė į šalį. 

— Aš galiu tavęs palaukti. 

— Ne, neverta. Važiuok su juo, pasilinksmink. Pasi- 
matysime namie. 

— Aš kažkodėl ne... — sumikčiojo Kelsė, bet Naomė 
jau skubėjo tolyn. — Ačiū už pakvietimą, Geibai. Esmė ta, 
j0g aš... 

— ... Pernelyg gerai išsiauklėjusi, kad atsisakytum, — 
užbaigė Geibas, imdamas ją už parankės. 

— Ne, ne dėl to.... 

— Tada pernelyg alkana. Pora sumuštinių vargu ar su- 
gebės papildyti energijos stygių. Be to, galiu tau padėti 
apskaičiuoti laimėjimą. 

— Nemanau, kad tam nepakaktų mano pačios aritme- 
tinių žinių, — atsiliepė kandžiai Kelsė, bet ji iš tikrųjų bu- 
vo alkana, ir Geibas ją nusivedė į aikštelę, kur stovėjo jo 
prabangus, žalsvos butelio spalvos “Jaguaras". 

— Puiki mašina. 

— Svarbiausia — greitai bėga. 

Jis buvo teisus. Atsilošusi ant minkštų sėdynių pagal- 
vėlių, Kelsė mėgavosi veržliu skrydžiu per pilkai žemčiū- 
gines vėsias sutemas. Ji visada mėgo greitą važiavimą, mė- 
go variklio gausmą ir visu garsu įjungto radijo griaudėji- 
mą. Veidas, visą laiką važinėjęs kur kas mažesniu už leis- 
tiną maksimalų greičiu, nesuskaičiuojamą daugybę kartų 
jai priekaištavo dėl pramuštgalviškumo, ir dabar Kelsė be- 
veik gailėjosi savo buvusio vyro. Jis buvo toks atsakingas, 
toks išmintingas ir paklusnus įstatymams. 

Veidas taip ir nesuprato, kodėl Kelsei tolydžio reikia 
atsiplėšti nuo grandinių, išsikrauti, ką nors padaryti tarsi 
netekus galvos, nesidairant į šalis. Jis buvo pastovumo ir 
kruopštumo šalininkas, ir Kelsė dažnai jam pritardavo... 
išskyrus tuos momentus, kai pritarti negalėdavo. Jos pa- 
čios valiai nepavaldūs vidiniai impulsai ją tolydžio privers- 
davo iškrėsti kokią nors paikystę — surengti brangų ir 
triukšmingą vakarėlį, pasileisti svaiginančiu greičiu plen- 
tu, atitrūkti iš vietos ir išskristi porai dienų į Bahamų salas. 
Tokie jos poelgiai dažniausiai buvo jų barnių priežastis. 

Gyvenimo smulkmenos. Taip Kelsė manė anksčiau. 
Dabar ji suprato, kad klydo. Ką, pavyzdžiui, jai davė ne- 
apgalvota, minutės kaprizo padiktuota kelionė į Atlantą? 

Laisvę, prisiminė Kelsė ir nusprendė daugiau apie tai 
negalvoti. Sis jos gyvenimo skyrius buvo baigtas rašyti ir 
užverstas. 

Kai Kelsė vėl ėmė įžiūrėti šmėkščiojantį pro “Jagua- 
ro" langus peizažą, ji nustebusi išvydo, kad jie jau priva- 
Žiuoja prie Bliumonto. 

— Maniau, kad mes važiuojam vakarieniauti. 

— Taip ir yra. Tu mėgsti jūros virtuvę? 

— Taip. Čia yra specializuotų restoranų? 

— Vienas ar du, bet mes važiuosim į mano namus. Aš 
jau paskambinau tenai ir viskuo pasirūpinau. Kaip tu ver- 
tini ant iešmo keptą, įdarytą kardžuvę citrinų padaže? 

— Puikiai. — Kelsė išsitiesė ant sėdynės, įsiklausyda- 
ma į nerimastingus, jos galvoje pasigirdusius skambučius.— 
Kaip suvokei, kad pritarsiu pasiūlymui vakarieniauti? 

— Nuojauta. — Geibas lėkė jau Kelsei pažįstamu ke- 
liu, pravažiavo pro metalinius vartus ir, sumažinęs greitį, 
ėmė kilti aukštyn važiuojamąja alėja. — Beje, prieš sė- 
dant prie stalo, tu galėsi apžiūrėti namą. 

Kelsė apsidairė. Geibo sodininkas buvo čia šauniai 
padirbėjęs. Klombos buvo taip sutvarkytos, kad daugiame- 
tės gėlės galėjo čia netrukdomai žydėti ir šį pavasarį. Keli 
patys narsiausi narcizai jau išskleidė geltonus žiedlapius 
ir, atrodė, svetingai lingavo galvomis. 

Keista, pamanė Kelsė, Geibas nebuvo panašus į narci- 
Zų auginimo mėgėją. 

Abi paradinio įėjimo puses puošė iš stiklo plokštelių 
sudėlioti vitražai, sudarantys sudėtingą geometrinį orna- 
mentą. Iš vidaus apšviesti, jie blizgėjo ir mainėsi tarsi bri- 
lijantai, ir Kelsė prisiminė, jog dramatinis baltų ir rau- 
donų spalvų derinys — jo žokėjų šilkinių kostiumų spal- 
vos — taip pat priminė šviesos Žaismą nušlifuotuose kris- 
taluose. 

— Kaip parinkai savo žokėjams spalvas? — paklausė ji. 

— Aš surinkau būgnų spalvos eilutę!?, — Geibas ati- 
darė duris ir praleido ją į priekį. — Nuo aštuonakės iki 
karaliaus. Nors šansų buvo niekingai mažai, aš nupirkau 
dešimtakę ir berniuką. Apskritai, žmonės dar tau papasa- 
kos, kokiu būdu man atiteko ši sodyba. Aš ją išlošiau kor- 
tomis. 

— Iš tikrųjų? 

— Daugmaž. 

Kelsė įžengė į erdvų plytelėmis išklotą prieškambarį — 
atriumą. Lubos čia kilo į svaiginantį aukštį, o viršuje švietė 

“ Spalvos eilutė, arba vadinamasis stryt-flešas — viena stipriausiųjų 


pokerio kombinacijų, sudaryta iš penkių vienos spalvos kortų sekvencinės 
eilės, t. y. iš eilės einančių pagal vyresnumo eilę kortų. 

siauri smailūs langai. Antrojo aukšto balkonų turėklai bu- 
vo išlieti iš nupoliruotos bronzos — lygiai kaip ir aukštyn 
kylančių lėkštų laiptų. Nuo lubų karojo talpūs moliniai puo- 
dai su gėlėmis ir šliaužiančiomis lianomis. 

— Čia tai bent! .. — iškvėpė Kelsė. 

— Nemėgstu ankštų erdvių, — atsiliepė Geibas. — 
Tuojau paruošiu ką nors išgerti. 

— Neatsisakysiu. — Kelsė nuėjo paskui jį prie aukš- 
tos, į svetainę vedančios arkos. Toji savo ruožtu tokia pat 
aukšta strėline arka jungėsi su gretimu kambariu. Pro stik- 
lines duris ir langus į namą veržėsi nakties sutemos, bet 
jau uždegtos lempos savo švelnia šviesa jas išskaidė. 

Iš upės akmenų sumūrytame židinyje spragėjo ugnis. 
Prieš židinį buvo padengtas staliukas. Dviems, — atkreipė 
dėmesį Kelsė. Žvakidėse degė žvakės, ant sniego baltumo 
staltiesės šoko oranžiniai šviesos atšvaitai, sidabriniame ki- 
birėlyje vėso šampanas. 

— Tai intuicija tau pasakė, kad Naomė negalės eiti? — 
paklausė ji. 

— Po arklių lenktynių ji valandą ar dvi paprastai kal- 
basi su Moisejumi. — Geibas negarsiu, bet iškilmingu pokš- 
telėjimu atkimšo šampano butelį. — Nori apsidairyti, ar iš 
pradžių pavakarieniausime? 

— Apsidairyti, jeigu jau čia esu. — Ji paėmė iš Geibo 
rankų šampano taurę, su nuostaba pastebėjusi, jog greta 
lėkštės nėra antrosios taurės. — O tu? Tu nešventi? 

— Žinoma, švenčiu. Tik negeriu. Galbūt pradėsim nuo 
antrojo aukšto? 

Jis vėl palydėjo ją į prieškambarį ir nuvedė laiptais 
aukštyn. Kol jie pateko į šeimininko kambarius, Kelsė su- 
skaičiavo keturis miegamuosius. 

Geibo kambariai buvo išdėstyti skirtinguose aukščiuo- 
se — Miegamasis trimis pakopomis aukščiau už svetainę. 
Iš akmenų sumūrytas židinys buvo pastatytas taip, kad ap- 
šildytų milžiniškos — nedidelio ežeriuko dydžio — lovos 
kojūgalį. Virš galvūgalio lubose buvo įtaisytas permatomas 
liukas, pro kurį buvo galima stebėti mėnulį ir žvaigždes. 

Kaip ir visame name, čia vyravo eklektinis klasikos ir 
modernizmo mišinys. Ant Čipendeilio!! staliuko stovėjo 
abstrakti bronzinė skulptūra, grindys buvo užtiestos margu 
persišku kilimu, o pačiame centre puikavosi Žurnalinis sta- 
liukas netaisyklingos formos poliruoto tiko stalviršiu. Šiek 
tiek Žemiau, po laisvu šiuolaikiniu stiliumi nutapytų paveiks- 
lų eile, ant lentynos stovėjo Meiseno porceliano!? vazos. 

Kelsė tuojau susidomėjo paveikslais. Net iš kito kam- 
bario galo ji pažino teptuko, kuriam priklausė paveikslai ir 
Naomės namuose, manierą, O priėjusi arčiau drobės kam- 
putyje pastebėjo dailininko inicialus — N. Č. 

Kiek ekspresijos, kiek vidinės energijos ir aistros šiuose 
niršiuose potėpiuose, šiame aštriame, be priemaišų, beveik 
primityvių spalvų prieštaravime, pamanė ji, o garsiai tarė: 

— Ar nepernelyg sudėtinga miegamajam? 

— Ne, — paprieštaravo Geibas. — Čia jiems pati tin- 
kamiausia vieta. 

— En- čė... — sumurmėjo Kelsė, vėl atsisukusi į dro- 
bės kampe matomus inicialus. — Nejaugi tai tapė Naomė? 

— Taip. Argi nežinojai, kad ji tapo? 

— Ne. Niekas nesiteikė man pasakyti. Ji labai talen- 
tinga. Šiaip ar taip, aš pažįstu kelis agentus, kurie ant ke- 
lių atsiklaupę jos būtų meldę parduoti šias drobes. 

— Naomė tau už tai nebūtų padėkojusi. Tai, ką ji pie- 
šia, visa tai labai asmeniška. 

— Bet kuris menas — didžiai asmeniškas dalykas, — 
atsakė nusisukdama nuo paveikslo Kelsė. Ir seniai ji pra- 
dėjo tapyti? 

— Ne. Bet tu geriau paklausk jos pačios. Ji tau papa- 
sakos viską, ką tu panorėsi žinoti. 

— Viskam savas laikas. — Apeidama kambarį, Kelsė 
nugėrė iš taurės mažutį gurkšnelį. — Nežinau, į ką buvo pa- 
našus šis namas prieš tai, kai pateko į tavo rankas, bet ma- 
nau, vargu ar jis galėtų varžytis su tavo dabartiniu... būstu. 


"Čipendeilis (Chippendale) Tomas (1718— 1779), — anglų baldų 
meistras. 

'? Meiseno porcelianas — Meiseno (Vokietija) porceliano fabriko 
gaminiai. 

Ji pasijuto laisviau ir atsisuko į Geibą. 

— Tikriausiai kaimynus apėmė siaubas, kai jie išvy- 
do, kas daroma jų pašonėje? 

— Be to nebuvo apsieita. — Geibas kreivai, kaip pa- 
sirodė Kelsei, ne be pasitenkinimo savimi, šyptelėjo.— 
Dviejų dešimčių mylių spinduliu visi buvo šokiruoti. 

— O tu tuo mėgavaisi, kiek tik širdis geidžia. 

— Ir vėl — labai taikliai pastebėjai. Koks tikslas tu- 
rėti gerą ar blogą reputaciją, jeigu negali jos palaikyti sa- 
vo darbais ir poelgiais? 

— O kokia tavoji reputacija? 

— Bloga, brangioji Kelse, pati blogiausia. Paklausk 
bet ko, ir tau pasakys, jog būti su manimi vienu du miega- 
majame tolygu žengti pirmą žingsnį į pražūtį. 

— Nuo pirmo žingsnio iki galutinės žūties gana ilgas 
kelias. 

— Ne toks jau ir ilgas. 

Truktelėjusi pečiais, Kelsė mauku baigė gerti viską, 
kas buvo likę jos taurėje. 

— Papasakok man apie kortų žaidimą. 

— Per vakarienę. — Geibas ištiesė ranką. Man labai 
patinka intymi vakarienės atmosfera prie židinio. Man tai 
dar vienas žingsnis link bedugnės pakraščio. 

Suintriguota Kelsė atsirėmė į jo ištiestą ranką. 

— Tu kol kas niekuo nepatvirtinai savo prastos repu- 
tacijos. 

— Viskas dar priešaky. 

Apačioje jis vėl pripildė jos taurę. Per tą laiką, kol jų 
nebuvo, patarnautojai, kurių Kelsė nematė ir negirdėjo nuo 
to laiko, kai įėjo į namą, spėjo padėti ant staliuko dvi lėkš- 
tes sidabriniais pakraščiais, uždegti žvakes ir įjungti ne- 
garsią muziką. Kelsė pažino Geršviną. 

— Tai kaip dėl kortų žaidimo? 

— Gerai. Kiek išmanai apie pokerį? ž 

— Zinau, kokia kortų kombinacija stipresnė. Siaip ar 
taip, man atrodo, kad žinau. — Kelsė atsikando gabaliuką 
žuvies ir iš malonumo prisimerkė. . 

— Hipodromo sumuštiniai, palyginti su šia žuvimi, 
tikras šlamštas, — tarė ji. 

— Pasakysiu virėjui, kad tu taip sakei. Tad štai, apie 
kortas... Prieš penkerius metus dalyvavau dideliame žaidi- 
me, tikrame maratone. Dideli statymai, didelė rizika. 

— Kur nors čia? 

— Ne kur nors, 0 šiame pačiame name. Kuris stovėjo 
vietoj manojo. 

Kelsė prisimerkė. 

— Argi azartinių žaidimų Virdžinijoje įstatymas ne- 
draudžia? 

— Paskambink į policiją. Tu nori klausytis, ar ne? 

— Noriu. Taigi tu dalyvavai dideliame neteisėtame po- 
kerio lošime. Kas buvo toliau? 

— Kaningemą užgriuvo nesėkmių banga, ir ne tiktai 
lošimo metu. Vaizdžiai kalbant, korta jam nėjo jau kelis 
mėnesius. Jo arkliai ėmė šlubuoti ir pradėjo pralošinėti. Iš- 
tisus metus nė vienas jo žokėjus nelaimėjo nei vienos pri- 
zinės vietos. Bilui susikaupė ištisas kalnas nesumokėtų sko- 
lų, ir tada — kaip ir daugelis žmonių, kuriems nuolatos 
nesiseka, — jis įtikėjo, kad švytuoklė greitai linktels į ki- 
tą pusę, ir jis galės pataisyti savo reikalus, jeigu padarys 
vieną, iš viso tiktai vieną sėkmingą ėjimą. 

— Ir jis sėdo lošti? 

— Visiškai teisingai. Tuo laiku man sekėsi su viena 
narčia kumele, kuri gerai bėgo. Ir aš... — Geibas nusišyp- 
sojo velniška šypsena. — Aš surinkau būgnų spalvos eilu- 
tę. Visada norėjau turėti tokią fermą, kaip ši, ir sėdau už 
stalo galvodamas, kad jeigu man pavyks iš karto nepra- 
lošti savo statymo, tai galėsiu surinkti pakankamai, kad 
įsigyčiau dar vieną arkliuką. Tu seki mano mintį? 

— Skamba gana protingai. Žinoma, iškreiptu požiūriu. 

Beprotiška, pagalvojo Kelsė. Beprotiška ir... žavinga. 

— (Galų gale tu išlošei kur kas daugiau, negu vieną 
arklį. 

— Aš negalėjau pralošti. Tai buvo viena iš tų nuosta- 
bių dienų, kada viskas sėkmingai klostosi ir beprotiškai 
visur sekasi. Jeigu jis turėjo trejetą su pora, man ateidavo 
ketvertas. Jeigu jis turėjo eilutę, man ateidavo viena spal- 

va. Bet tikroji nelaimė Kaningemui prasidėjo tada, kai jis 
nesugebėjo laiku nutraukti lošimo. Galų gale jis pralošė 
maždaug šešiasdešimt, šešiasdešimt penkis... 

— Šimtus? — nekantriai nutraukė Kelsė. Jos naivumo 
sužavėtas Geibas paėmė jos ranką į savąją ir švelniai pa- 
bučiavo. 

— Tūkstančius, mano brangioji, tūkstančius! Jam ne- 
galima buvo jų pralošti, jis jų tiesiog neturėjo. Bent jau 
grynais. O jis statė vis daugiau ir daugiau ir nepraleido nė 
vienos partijos. 

— O tu, suprantama, dėjai visas pastangas, kad jį at- 
vestum į protą, — kandžiai pastebėjo Kelsė. 

— Aš jam pasakiau, kad jis daro klaidą. Jis atsakė, 
jog viskas tvarkoj. — Geibas pajudino pečius. — Kas aš 
toks, kad ginčyčiausi? Iki to laiko už stalo, už kurio mes 
praleidome penkiolika valandų, jeigu ne daugiau, mūsų be- 
liko tiktai keturi. Paskutinė partija, pradinis statymas — 
penki tūkstančiai ir jokių apribojimų, norint šią sumą pa- 
didinti. 

— Tad banke buvo dvidešimt tūkstančių? Dvidešimt 
tūkstančių dar prieš tai, kai jūs pradėjote? 

— Ir daugiau kaip šimtas penkiasdešimt tūkstančių, 
kai pasilikome tiktai mudu su Kaningemu. 

Kelsės šakutė sustojo pusiaukelėje į burną. 

— Šimtas penkiasdešimt tūkstančių dolerių per vieną 
partiją? 

— Jis manė turįs rankoje laimingą kortą ir vis derėjo- 
si. Aš pakėliau paskutinis ir įdėjau į banką dar penkiolika 
tūkstančių. Man atrodė, kad taip padarysiu galą jo kan- 
čioms, bet Kaningemas atsakė tuo pačiu. 

Kelsė lėtai pakėlė pric lūpų taurę ir nugėrė gurkšnelį, 
kad sudrėkintų netikėtai išdžiūvusią gerklę. Ji jautėsi taip, 
tarsi sėdėtų kartu su Geibu už to paties stalo, kur nuo to, 
kaip kris korta, priklausė pralaimėjimas arba pergalė. 

— Tai beveik ketvirtis milijono dolerių. 

Geibas išsiviepė. 

— Tu iš tikrųjų mokaisi. Man buvo jo gaila, bet bū- 

čiau nusikaltęs tiesai, jeigu pasakyčiau, kad nesimėgavau 
momentu, kai paklojau savo būgnų eilutę prieš jo ketvertą. 
Jis neturėjo grynų, — Geibas įpylė į jos taurę šampano, — 
o daiktų vos pakako, kad kompensuotų pralošimą, todėl mes 
sudarėme sandėrį. Galima sakyti, kad Kaningemas užstatė 
savo fermą ir ją pralošė. 

— Ir tu jį išmetei lauk? 

Geibas šiek tiek palenkė galvą ir pažvelgė į Kelsę. 

— O kaip tu būtum pasielgusi mano vietoje? 

— Nežinau, — atsakė neilgai svarsčiusi Kelsė. — Bet 
nemanau, kad man būtų užtekę jėgų išmesti žmogų iš jo 
namų. 

— Net jeigu jis būtų sėdęs lošti iš pinigų, kurių netu- 
rėjo? 

— Net ir tuo atveju. 

— Vadinasi, tavo minkšta širdis. Mes sudarėme san- 
dėrį, — vėl tarė Geibas, kuris tenkino mus abu. Ir nors lo- 
šiau neturėdamas beveik jokių šansų, gavau tai, apie ką sva- 
jojau visą gyvenimą. 

— Gera istorija. Tu tikriausiai susipažinai su nelai- 
minguoju Bilu Kaningemu hipodrome? 

— Šiaip ar taip, tai nebuvo mūsų pirmasis susitiki- 
mas. Aš dirbau pas jį. 

— Cia? — Kelsė padėjo ant stalo šakutę. — Tu čia 
dirbai? 

— Aš po treniruočių vedžiodavau arklius, kuopdavau 
mėšlą, valiau karčius. Trejus metus buvau vienas iš Kanin- 
gemo arklidžių berniukų. Tada jis turėjo neblogas arklides. 
Suprantama, patys arkliai jo niekada ypač nedomino — jam 
rūpėjo tik pinigai. O žmonėmis, kurie juos prižiūrėjo, Bi- 
las rūpinosi dar mažiau. Mūsų kambariukai buvo ne dides- 
ni už šuns būdą, — ankšti, purvini, tvankūs. Bilas netikė- 
jo, jog iš įdėto kapitalo, jį didinant ir tobulinant galima 
gauti didesnę ar mažesnę naudą. 

— Nemanau, kad tu per dienas ir naktis būtum galvo- 
jęs, kaip atimti iš jo namą ir jame apsigyventi. 

— Taip, tokios mintys man nė kiek netrukdė naktimis 
miegoti. Galų gale iš Kaningemo išėjau ir kurį laiką dir- 

bau “Trijuose gluosniuose". Štai čia tai tikra žirgų augini- 
mo ferma. Senasis misteris Čedvikas mokėjo, kaip sako- 
ma, puikiai tvarkyti savo ūkį, moka ūkininkauti ir tavo mo- 
tina. Kai iš ten išėjau — man tada buvo septyniolika me- 
tų, — svajojau apie tai, kad vieną gražią dieną grįšiu čia 
su kimšte prikimštomis kišenėmis pinigų, pirksiu arba 
“Tris gluosnius", arba Kaningemo fermą. 

— Ir tavo svajonė išsipildė. 

— Galima sakyti, taip. 

— O ką tu veikei kolei... kolei tavęs čia nebuvo? 

— Tai kita istorija. 

— Logiška. — Nuo valgio ir šampano Kelsė mažumė- 
lę suglebo ir sėdėjo atsirėmusi ranka į smakrą. Galiu gin- 
čytis, tu neapkentei šių a la Kodo iškyšulio namų. 

— Neapkenčiau kiekvieno jų akmens, kiekvienos si- 
jos ir kiekvienos vinies, — patvirtino Geibas. 

Kelsė nusikvatojo ir, atsirėmusi į krėslo atkaltę, vėl 
paėmė į ranką taurę. 

— Tu man pradedi patikti, — tarė ji. — Tikiuosi, tu 
viso šito neišsigalvojai. 

— Neišsigalvojau. Ar nori deserto? 

— Aš daugiau negaliu. — Kelsė šypsodamasi sudeja- 
vo, atsitraukė nuo stalo ir atsistojo, kad apeitų kambarį. — 
Kai aš pirmąkart pamačiau tavo namą, man pasirodė, kad jis 
provincijoje atrodo provokuojamai. Manau, buvau teisi. 

Ji akimirksniu: užsimerkė. 

— Paskutinė vieta, iš kur buvo galima pasukti. 

— Ką? 

— Nieko. — Kelsė krestelėjo galva ir priėjo arčiau 
prie langų. — Tikriausiai tai nepaprastas jausmas — žiūrė- 
ti pro langą, matyti visas šias platumas ir Žinoti, jog visa 
tai priklauso tau. 

— O koks vaizdas atsiveria iš tavo langų? 

— Vaizdas į restoraną, į mažutį prekybos centrą su 
brangiu ir neskoningu viešbutėliu, taip pat į puikią bakalė- 
ją. Mano butas visai netoli nuo Vašingtono centro. Aš ma- 
niau, jog man taip bus patogiau. 

Geibas atsistojo jai už nugaros, padėjo rankas jai ant 
pečių ir atsuko ją į save. 

— Bet tai pasirodė besą kitaip. 

— Ne. — Kelsę apėmė lengvas drebulys, kai jo ranka 
pakilo jos kaklu aukštyn. 

— Ir ką tu ruošiesi daryti toliau? 

— Aš dar nenusprendžiau. 

Jo delnai palietė Kelsės skruostą, o pirštai įsirausė į 
plaukus. 

— Aš nusprendžiau. 

Geibas palinko prie jos. Jo lūpos buvo minkštos, at- 
sargios, o bučinys — lengvas, beveik orinis, abiem sutei- 
kiantis galimybę atsitraukti. Bet Kelsė neatsitraukė. Atsi- 
traukti jai neleido jo lūpų skonis ir nedidelis bukas, bet 
aiškus geismo sukeltas skausmas. 

Ji neatsitraukė, ji Žengtelėjo priekin ir apsivijo ran- 
komis jo kaklą su beprotiškumu žmogaus, puolančio į pra- 
rają. Jų lūpos susiliejo karštame ir aistringame bučinyje. 

Kiek daug pojūčių... Ji buvo pamiršusi, kad taip gali 
būti. O galbūt niekada ir nežinojo. Jų apsikabinime nebu- 
vo nei susilaikymo, nei drovumo. Atvirkščiai, jis buvo ne- 
apsakytas, laukinis, aistringas, metantis iššūkį tyliai mu- 
zikai ir blausiai žvakių šviesai. Kad ir kokios mintys būtų 
klaidžiojusios jos galvoje, Kelsė jas būtų išvijusi visas iki 
paskutinės, nepalikdama Geibui nieko, tiktai pojūčius, kva- 
pus, skonius, susimaišiusius vienus su kitais, tarsi kokie 
egzotiški narkotikai. Jis turėjo justi jos kūno įtampą, kaip 
Ji savo veidu juto jo padažnėjusį alsavimą, kai jis godžiai 
priglaudė ją tvirčiau prie savęs. Geismas — aštrus it išga- 
ląstas plienas — prasiveržė pro aukštuomenės blizgesio 
kaukę, kurią paprastai nešiojo Geibas, ir apnuogino jo be- 
protišką ir įžūlią prigimtį. 

Jis nepaprastai troško ją liesti. Jo rankos nuslydo že- 
myn, skubėdamos aplenkti viena kitą veržliose rungtynėse, 
kur svarbiausiu prizu turėjo tapti užvaldymas, ir Kelsė vir- 
pėjo nuo jo prisilietimų, taip pat smarkiai trokšdama vis dau- 
giau, daugiau, daugiau... Greičiau, greičiau, norėjo ji para- 

ginti Geibą, bijodama, kad jis negaištų ir neleistų jai apsi- 
galvoti, atsitokėti ir surikiuoti visus už ir prieš argumentus. 

Jo ranka nuslydo jos veidu, sužerdama už ausies plau- 
kus. Lygiai tokiu pat atsainiu judesiu Geibas prieš valandą 
ar dvi lietė Naomės plaukus. Sis paveikslas plykstelėjo Kel- 
sės mintyse tarsi apakindamas saulę. 

Ją apėmusius gėdą ir siaubą buvo galima palyginti ne- 
bent su dviem žiauriais, smarkiais smūgiais per veidą. Kel- 
sė atsišliejo, godžiai gaudydama burna orą. 

— Nereikia! — Ji vos neparpuolė, kai Geibas vėl pa- 
linko prie jos. — Neliesk manęs. 

Ji vis dar jautė jo lūpų skonį, vis dar jo geidė. 

— Kaip tu galėjai? Kaip aš galėjau?! 

— Aš geidžiu tavęs, — kimiai ištarė Geibas, grumda- 
masis su savo instinktais, kurie jį ragino pulti pirmyn ir 
užvaldyti tai, kas vos jam neteko. — Tu reikalinga man, 0 
aš reikalingas tau. 

Tai buvo tiesa, tyra kaip šaltinio vanduo, ir Kelsė pas- 
kubėjo smogti atsakomąjį smūgį. 

— Aš ne kumelė, kurią galima sukergti ir paruošti 
naudojimui. Ir aš atvykau čionai ne tam, kad galėtum pa- 
tikrinti, ar daug duktė paveldėjo iš motinos. 

— Paaiškink, — Geibas sukišo rankas giliai į kišenes, 
kad sutrukdytų joms nepaklusti ir imti veikti savavališkai. 

— Nesiruošiu nieko aiškinti! Garbė Dievui, turiu pa- 
kankamai sveiko proto, kad neleisčiau sau pernelyg toli nu- 
eiti. Tu neturi nė menkiausio padorumo jausmo. 

Ryžtingu galvos judesiu Kelsė atmetė atgal savo ilgus 
plaukus. Didelės kaltės paakintas įniršis jai neleido nutilti 
ir Kelsės balsas plakė Geibą it rimbas. 

— Ką tu, Sleiteri, sau leidi? O gal tau tai žaidimas? 
Įsitempi pas save dukterį prigirdyti, prišerti, o paskui pa- 
žiūrėti — ar ji tokia pat smagi lovoje, kaip ir jos motina? 
O gal su kuo nors sukirtai rankomis? Kiek už mane statei, 
Sleiteri? 

Geibui prireikė kelių akimirksnių, kad sukoncentuotų 
mintis atsakymui. Kai jis pagaliau prabilo, nei jo veidas, 
nei balsas neišdavė jį apėmusio pykčio. 


120 


— Tu manai, kad Naomė miega su manimi? 

— Aš tai žinau. 

— Man tai didelė garbė. 

— Tu!.. Kas tu per žmogus?! 

— Tu net negali įsivaizduoti, Kelse. Abejoju, ar savo 
ramiame ir jaukiame pasaulėlyje kada nors buvai sutikusi 
tokių, kaip aš. — Jis žengė priekin ir prisitraukė ranka jos 
galvą. Tai buvo būdas atkeršyti, būdas silpnas ir negarbin- 
gas, bet būtent toks, silpnas ir niekšingas, šiomis minutė- 
mis jautėsi Geibas. 

Kelsės nugara nejučia įsitempė, jos kūnas vėl suvir- 
pėjo. 

— Nuimk savo rankas! — išrėkė ji. 

— Bet juk tau patinka, kai tave liečiu, — negarsiai 
tarė jis. Dabar tu bijai. Tau patinka, bet bijai. Tu svarstai, 
ką daryti, jeigu tave tempsiuosi į viršų. Bet kam, velniai 
rautų, visi šie sunkumai, jeigu mes galime įsitaisyti ir čia, 
ant grindų? 

Jo balsas buvo ramus, lygus, bet akyse degė pavojingi 
žiburėliai. 

— Ką tu darysi, Kelse, jeigu paimsiu tave tiesiog čia, 
dabar? 

— Aš pasakiau — šalin rankas! — Ją apėmė tokia bai- 
mė, kad Kelsės balsas virpėjo prieš jos valią. 

Geibas išvydo jos veide siaubą. Ji kažką rėkė, ir bai- 
mės išraiška nedingo net po to, kai jis ją paleido ir atsi- 
traukė atgal. Tačiau jo viduje kunkuliavęs susierzinimas ir 
pyktis labai nenorėjo atlėgti. 

— Prašau man atleisti. — Keletą akimirkų Geibas dė- 
mesingai ją studijavo. Raudonis, kuris prieš keletą minu- 
čių buvo dingęs nuo jos veido, vėl papuošė jos nepriekaiš- 
tingus skruostikaulius. — Tu labai greitai skiri nuospren- 
dį, Kelse, bet kadangi jau viską nusprendei, negaišime lai- 
ko, nagrinėdami tavo fantazijas ir lygindami jas su realy- 
be. Aš parvešiu tave namo. 

Naomė rišosi chalatuko diržą, kai garsiai trinktelėjo 
laukujos durys. Garsas jai pasirodė toks stiprus, kad ji, 
prieš žvilgtelėdama į koridorių, dar truputį abejojo. Ar ji 
turi klausinėti Kelsės, kas atsitiko? Naomė nežinojo. Jei- 
gu duktė visus šiuos metus būtų gyvenusi su ja, jeigu jos 
būtų buvusios artimos nors tuo metu, kai ji iš mergaitės 
virto paaugle, jeigu būtų atvirai iki išnaktų kalbėjusios, 
ginčijusios, jeigu ji būtų žinojusi penkiolikmetės duk- 
ters triumfus ir tragedijas, štai tada ji būtų žinojusi, kaip 
jai elgtis. 

Bet dabar Naomė sutriko. Ji neturėjo jokio patyrimo, 
tiktai intuiciją. Laiptuose pasigirdo Kelsės žingsniai, ir Na- 
omė ryžosi. 

Ji plačiai atvėrė duris, įsitikinusi, kad jai pavyks atro- 
dyti ir veikti natūraliai ir paprastai. Jokio įkyraus smalsu- 
mo, tiesiog paklausti, kaip praėjo vakaras, — ir viskas. 
Bet pakako vieno žvilgsnio į dukters veidą, ir iš šių ketini- 
mų neliko nieko. 

— Kas atsitiko? — Anksčiau, negu katra iš jų spėjo 
pagalvoti ir veikti, Naomė puolė priekin ir suspaudė Kel- 
sės rankas. — Ar tau nieko bloga neatsitiko? 

Kelsė, vis dar apimta įniršio, nedelsdama ėmė atakuoti: 

— Kaip tu gali turėti su juo reikalų, nekalbant jau 
apie... Viešpatie, tu pati kone įkalbinėjai mane jo neat- 
stumti. 

— Geibą? — Naomės pirštai nejučia susispaudė. Gei- 
bu ji pasitikėjo be išlygų, aklai, bet nedidelė moteriška 
baimė jos krūtinėje jau nubudo. — Ką jis padarė? 

— Mane pabučiavo! — išpoškino Kelsė ir plykstelė- 
jo. Jos skruostuose plykstelėjo ryški gėdos spalva — taip 
jos žodžiai neatitiko to, kas iš tikrųjų tarp jų įvyko. 

— Tave pabučiavo, — pakartojo Naomė, jausdama, 
kaip ją apima palengvėjimas ir džiugesys. — Ir viskas? 

— Tau vis tiek? — Kelsė nusivylusi atsišliejo. — Aš 
juk tau sakau — jis mane pabučiavo, o aš jį. Mes jau ap- 

kabinome vienas kitą, ir tai būtų baigęsi seksu, jeigu ne- 
būčiau prisiminusi... 

— Štai kaip! — tarė Naomė. Jeigu jos negali pasikal- 
bėti kaip motina su dukra, galbūt joms dera pamėginti kal- 
bėti kaip moteriai su moterimi? 

— Einam atsisėsim. 

— Aš nenoriu sėsti! — beveik riktelėjo Kelsė, bet vis 
dėlto nusekė paskui Naomę į miegamąjį. 

— Ne, man ne vis tiek. — Tvardydama savo mintis, 
Naomė atsisėdo ant minkštos taburetės, stovėjusios greta 
tualetino staliuko. — Aš žinau, kad tu tikriausiai dar ne 
visai atsitokėjai nuo skyrybų, — tęsė ji. — Bet juk tu da- 
bar laisva, ir nesuprantu, kodėl negalėtum draugauti su kuo 
nors kitu. 

Kelsė, vaikščiojusi nuo vieno miegamojo galo iki ki- 
to, staiga sustojo ir išsižiojo. 

— Aš laisva? Aš galiu draugauti su kuo nors kitu? Bet 
juk kalbama ne apie mane. O apie tave. 

— Apie mane? 

— Kas tau atsitiko?! — Isteriškame Kelsės balse pa- 
sigirdo įžeidžiančios gaidelės. Mintis, kad moteris, su ku- 
ria jį sieja tokie artimi giminystės ryšiai, gali pasirodyti 
tokia neprincipinga ir paviršutiniška, labai skaudžiai Žei- 
dė. — Kur tavo išdidumas? 

— Na, — lėtai tarė Naomė, — nežinau, ką tu turi gal- 
voje. Man visada sakydavo, kad ko jau ko, o išdidumo iš 
manęs dar galima ir atimti. O ką bendra tai turi su mūsų 


pokalbiu? 
— Aš tau sakau, jog tavo meilužis norėjo permiegoti 
su manimi, 0 tu klausinėji, ką bendra!.. — suspigo Kelsė. 


Naomės lūpos kurį laiką be žodžių krutėjo, o paskui ji 
sugebėjo pakartoti mėgdžiodama Kelsę: 

— Mano meilužis?.. 

— Aš nesuprantu, kaip tu leidi jam save liesti, — te- 
beatakavo Kelsė. — Tu jį pažįsti jau daug metų ir jau turė- 
jai suvokti, kas jis per vienas. O taip, jis Žavus, jaunas — 
to iš jo neatimsi. Bet jis neturi nė gramo sąžinės, jokio su- 
pratimo apie garbę. 

Naomės akys blykstelėjo, o jos skruotuose sujudėjo 
gumbai. 

— Apie ką tu kalbi? 

— Apie Sleiterį. — Kelsė vos tvardėsi, kad neimtų rėk- 
ti. — Apie Gabrielį Sleiterį! O gal turi keletą meilužių? 

— Tiktai vieną. — Naomė sudėjo ant krūtinės rankas 
ir, kaip pasirodė Kelsei, lengviau atsiduso. — Ir tu nu- 
sprendei, jog tai, žinoma, Geibas? 

Ji susimąstė, po to, didžiuliam Kelsės nustebimui, jos 
lūpose pasirodė šypsena, ir pagaliau Naomė neištverė ir nu- 
sikvatojo. 

— Atleisk man, Kelse, atleisk man! Žinau, kad tau ne 
juokai galvoje. — Ji bejėgiškai susiėmė rankomis pilvą, 
bet vis dar tebesijuokė. — Bet tai tiesiog malonu. Tiesą 
sakant, aš pamaloninta. 

— Jis sakė tą patį, — pro dantis prakošė Kelsė. 

— Tiesa? — juokdamasi Naomė nusišluostė iš akių 
ištryškusias ašaras. — Tu nori pasakyti, kad paklausei Gei- 
bo, ar jis ne su manimi miega, ar ne? Viešpatie, Kele, juk 
jis vos persirito per trisdešimt, o man jau beveik penkias- 
dešimt! 

— Argi tai ką nors keičia?! 

Naomė niekaip negalėjo nurimti. Jos lūpose šysena taip 
tr liko. 

— Va dabar aš iš tikrųjų pamaloninta! Negi tu iš tiesų 
patikėjai, kad toks gražus — Dievas liudytojas, jis iš tik- 
rųjų labai gražus, — toks karštas ir jaunas vyras gali do- 
mėtis manimi?.. 

Kelsė žvelgė į Naomę, sutelkusi visą dėmesį, kiek tik ji 
savo būsenoje tai sugebėjo. Ji įsidėmėjo ir klasikinius veido 
bruožus, ir lankstų, jauną, po vasariniu baltu chalatu kūną. 

— Aš neturėjau galvoje romantiško susižavėjimo, — 
kaip galėdama ramiau tarė ji. 

— Aišku. — Naomė, stengdamasi įveikti save, linkte- 
lėjo. — Vadinasi, tu nusprendei, kad tarp Geibo ir manęs 
egzistuoja meilės ryšys? Ir pirmiausia — fizinis ryšys? — 
Naomė prikando lūpas. — Kiekvieną minutę jaučiuosi vis 
jaunesnė ir jaunesnė. 

— Prieš tau imant viską neigti, leisk man, prašau, pa- 
sakyti du dalykus. — Kelsė atmetė galvą ir pažvelgė iš vir- 
šaus Žemyn į motiną. — Pirma, man mažiausiai rūpi, su 
kuo tu miegi. Tu gali turėti ir dvidešimt meilužių, man tas 
pats. Ir antras dalykas, aš girdėjau, kaip tu... girdėjau jus 
vakarykščią naktį. Su juo. 

— Oi! — iškvėpė Naomė ir, paraudusi kaip aguona, 
prispaudė prie skruostų delnus. — Kaip nevykusiai išėjo! 

— Nevykusiai?— sušuko Kelsė.— Tu sakai nevyku- 
siai? 

Naomė, supratusi, kad jai laikas imti kalbėti aiškiai ir 
konkrečiai, pakėlė ranką. 

— Nagi imkim ir išsiaiškinkim tavo pareiškimus iš 
eilės. Pirmiausia, nepaisant to, ką tu galvoji, — arba tai, 
ką tau įteigė, — aš niekada nebuvau santykiuose išranki. 
Tu gali manimi netikėti, bet tavo tėvas buvo mano pirma- 
sis vyriškis. Iki tol, kolei išėjau iš kalėjimo, — o jeigu tiks- 
liau, tai dar dvejus metus po to, aš nieko neturėjau. Paskui 
atsirado jis. Nuo to laiko šis žmogus yra mano vienintelis 
meilužis. 

Naomė atsistojo, tad dabar jos su Kelse atsidūrė akis į 
akį. 

— Jeigu tai tiesa, — pareiškė Kelsė, — tuo blogiau. 
Kaip tu gali abejingai į tai Žiūrėti, kai jis tave apgaudinėja 
su kitomis? 

— Nė vienas vyras negalės manęs apgauti daugiau kaip 
vieną kartą, — ištarė Naomė tokiu balsu, kad Kelsė ne 
tiktai iš karto jai patikėjo, bet ir suprato. — Praeitą naktį 
miegamajame su manimi buvo visai ne Geibas. Tai buvo 
Moisejus. 

Kelsė neteko žado. Jos įniršis iš karto atlėgo ir ji be- 
jėgiškai sudribo ant suolelio. 

— Moisejus. Tavo treneris... 

— Taip. Mano treneris, mano senas draugas, mano mei- 
lužis. 

— Bet Geibas... Juk jis visą laiką stvarsto tave ranko- 
mis! 

— Tokiais atvejais paprastai sakoma — “jis mano se- 

nas draugas". Bet tai iš tikrųjų taip. Jeigu neskaityti Mo, 
Geibas yra artimiausias ir ištikimiausias mano bičiulis. Man 
labai gaila, kad tu nesupratai... 

— Viešpatie! —Kelsė smarkiai primerkė akis. Viskas, 
ką ji prišnekėjo, atsisuko prieš ją, ir dabar Kelsė jautė tokį 
pažeminimą, kokio tikriausiai nebuvo patyrusi niekada gy- 
venime. 

— Viešpatie! — pakartojo ji. — Dabar aišku,, kodėl 
jis taip supyko. 

Naomė, rizikuodama būti atstumta, atsargiai paglostė 
Kelsei galvą. 

— Tu nieko jo neklausinėjai? — švelniai paklausė ji. 

— Ne. — Jos pačios žodžiai grįžo pas ją ir gėlė it 
kulkos. — Ne. Aš buvau pernelyg įsitikinusi. Ir dar man 
buvo gėda, jog jis privertė mane kelioms minutėms visiš- 
kai užsimiršti. Aš niekada... tiktai su Veidu... Apskritai tai 
nesvarbu, — greitai tarė ji. — Įsikarščiavusi aš jam prikal- 
bėjau visą krūvą nesąmonių. 

— Tavo padėtis buvo gana sudėtinga. Jei nori, aš jam 
paskambinsiu ir viską paaiškinsiu? 

— Ne. Rytoj aš pati ten nuvažiuosiu ir jo atsiprašysiu 
asmeniškai. 

— Tau tai bjauru? Aš turiu galvoje — atsiprašyti? 

— Beveik taip pat bjauru, kaip ir būti neteisiai, — pri- 
sipažino Kelsė, kuriai visada buvo sunku įveikti savo pa- 
čios išdidumą. — Man labai gaila. 

— Nieko nesigailėk, Kelse, ypač jeigu tai susiję su 
manimi. Tu įžengei į nepažįstamų Žmonių pasaulį, kliau- 
damasi savo pačios jausmais ir supratimu. 

— Sugalvojai man pateisinimą? 

— Aš tavo motina, — tyliai tarė Naomė. — Galimas 
daiktas, ilgainiui mes abi prie to įprasim . O dabar eik mie- 
goti. Ir jeigu tu rytoj nenorėsi viena pasirodyti prieš liūtą 
jo narve, aš važiuosiu su tavimi. 


Bet Kelsė nukeliavo viena. Jai tai buvo savigarbos 


klausimas. Iš pradžių ji norėjo į Geibo fermą vykti auto- 
mobiliu, bet tai būtų buvę parnelyg greitai, o Kelsė — nors 

negalėjo užmigti daugiau kaip pusę nakties, — taip ir ne- 
sugebėjo rasti tinkamų žodžių ir nenusprendė kokį pasi- 
rinkti toną. 

Todėl ji paprašė pabalnoti jai tinkamą žirgą. Jojimas 
jai padės prablaivinti galvą ir nuraminti sudirgusius nervus. 

Ji surado arklidėje Moisejų, trinantį keršam eržilui 
tepalu kaklą, bet nedrįso iš karto prie jo prieiti. Kaip da- 
bar jai su juo bendrauti žinant, kad jis — Naomės meilu- 
žis? 

Keletą sekundžių Kelsė tiesiog stovėjo jį stebėdama. 
Moisejaus plaštakos buvo plačios, tamsiai įdegusios, atro- 
dė nepaprastai švelnios. Ant riešo jis nešiojo varinę apy- 
rankę, o ant nugaros gulinčioje storoje kasoje juodų plau- 
kų buvo lygiai tiek, kiek žilų. Jo veido niekas nebūtų pa- 
vadinęs gražiu — svarbiausia dėl įspūdingos nosies ir nu- 
gairintos, šiurkščios odos, bet Kelsė būtų pasakiusi, kad 
jis — šiaip sau, vidutiniškas... Trenerio kūnas atrodė gys- 
lotas, raumeningas, tvirtas, turintis tą žvėries lankstumą 
ir graciją, kurie išskyrė iš kitų ir Geibą. 

— Sunku patikėti, ar ne taip? — Moisejaus balse nu- 
skambėjo patenkintos gaidelės. Atsisukti, kad Kelsės aky- 
se perskaitytų nustebimą, jam nebuvo būtina. 

Kelsė sutrikusi kostelėjo. 

— Tokia graži moteris, turtinga, iš geros šeimos, ir 
toks neūžauga pusiau grynakraujis, kaip aš... — Jis padė- 
jo į šalį tepalo skardinę ir arčiau savęs pasislinko didelę 
bespalvės avižinės košės lėkštę. 

— Negaliu tau dėl to priekaištauti. Ji pati tolydžio 
mane stebina. 

— Kodėl? Naomė mano, kad aš taip pat turėčiau žino- 
ti... kad ji tau pasakė apie mus. 

Kelsė prisimerkė ir pasitrynė ranka veidą. Ji manė, kad 
viskas jau praėjo, bet Moisejus vėl privertė ją sutrikti. 

— Misteri Vaitri... 

— Moisejus. Vadink mane tiesiog Moisejumi arba Mo. 
Įvertinant esamą padėtį... Na, na, berniuk, valgyk! — Jis 
ėmė šerti koše kumelį. — Paragauk. Jeigu jau sykį pradėsi 
ėsti, tai bus viskas gerai. 

Jis patylėjo, po to prakalbo vėl: 

— Aš ją įsimylėjau, kai tiktai parsisamdžiau čia dirbti 
arklininku. Tavo motinai tada buvo aštuoniolika metų. Tu- 
riu pasakyti, per visą savo gyvenimą nesutikau tokios ki- 
tos moters. Bet, suprantama, nė nemaniau, kad ji atkreips į 
mane dėmesį. To dar betrūko! 

Kelsė vis žiūrėjo, kaip Moisejus mėgina pašerti avižų 
buiza eržilą, ir matė jo gerumą, jėgą, švelnų užsispyrimą. 

— Man atrodo, aš ją suprantu, — tarė pagaliau ji ir, 
neapibrėžtinai pamojavusi ore ranka, žengtelėjo į boksą gre- 
ta Moisejaus. — Kas jam atsitiko? 

— Laringitas. 

— Laringitas? Argi arkliai serga laringitu? Ir kaip tai 
nustatyti? 

— Žiūrėk... — Moisejus paėmė jos ranką į savąją ir 
privertė perbraukti per arlio kaklą. — Jauti — pabrinki- 
mas? 

— Taip. Vargšelis... — švelniai kalbėdama, Kelsė ke- 
lis kartus paglostė gyvulio kaklą. — Tai rimta? 

— Galbūt rimta. Esant ūmiam laringitui, arklys gali 
paprasčiausiai uždusti dėl oro trūkumo. 

— Kristi? — Kelsė nerimastingai prisišliejo skruostu 
prie žirgo skuosto. — Nuo gerklės skausmo? 

— Tau tai gerklės skausmas, bet arkliams viskas ki- 
taip. Jis pasveiks, tiesa, mažiuk? Matai, jis net negali nie- 
ko ėsti, tiktai buizą ir linų sėmenų arbatą. 

Arbata arkliui. Tiktai pamanyk! 

— O ar jo nereikia parodyti veterinarui? 

— Ne, jeigu tiktai nepablogės. Mes jį šiltai laikom, 
duodam pakvėpuoti eukalipto garų, tris keturis kartus per 
dieną tepame kamparu liežuvį. Dabar jis jau net nekosti, o 
tai geras ženklas. 

— Kokią veterinaro darbo dalį jūs čia patys atlieka- 
te? — pasidomėjo Kelsė. 

— Mes tik tada kviečiame Metą, jeigu negalime patys 
susidoroti. 

— Aš maniau, kad treneris turi tiktai rengti arklius 
lenktynėms. 

— Treneris turi viską daryti. Kartais net gali atrodyti, 
kad jo pareigų sąraše patys žirgai užima labai kuklią vietą. 
Praleisk kada nors su manimi dienelę — pati pamatysi. 

— Aš to labai norėčiau. 

Moisejus suglumęs pažvelgė į ją. Jis tai pasiūlė šiaip 
sau, anaiptol nesitikėdamas, jog Kelsė sutiks. 

— Aš pradedu dar labai anksti prieš aušrą. 

— Zinau. Galimas daiktas, tau tiktai trukdysiu, bet no- 
rėčiau ką nors veikti... kolei aš čia. Pavyzdžiui, valyti gar- 
dus arba tvarkyti pakinktus. Zinoma, nemanau, kad man 
patikės pačius žirgus, bet negaliu pakęsti tinginiavimo. 

“Savo motinos dukra", — pagalvojo Moisejus. — Na 
ką gi, pažiūrėsim... 

— Čia visada atsiras kokio nors darbo, — tarė jis. — 
Kada tu nori pradėti? 

— Šiandien popiet arba rytoj iš ryto. Dabar turiu pa- 
daryti vieną darbą. — Pagalvojus, kas jos laukia, Kelsės 
nuotaika pastebimai sugedo. — Atvirai kalbant, verčiau ei- 
čiau gardų mėžti, bet kitos išeities nėra. 

— Ateik, kai būsi laisva. 

— Gerai. Beje, norėjau paklausti, ar negalima man pa- 
siimti kokį nors žirgą? Aš moku joti. 

— Tu — Naomės duktė. Vadinasi, moki jodinėti ir ne- 
privalai prašyti leidimo pasiimti žirgą. 

— Ir vis dėlto verčiau paklausti... 

— Gerai, pabalnosim tau Jupiterį, — nusprendė Moi- 
sejus. — Jis tau tiks. 


Keršas eržilas veržėsi bėgti. Prieš trejus metus jį 1š- 
leido į atsargą, bet jis taip ir nesusitaikė su savo naująja, 
paprasto jojamo gyvulio padėtimi. Beje, jį gana dažnai pa- 
sitelkdavo per paradą išvesti į treką lenktynių dalyviams, 
ir Jupiteris vykdydavo savo pareigas labai oriai, nors jis, 
žinoma, būtų mieliau lėkęs ratu, plaikstydamasis pasišiau- 
šusiais karčiais. 

Kaip sakė Kelsei Moisejus, Jupiteris niekada nebuvo 
čempionas, bet nebuvo ir eilinis Žirgas, nes per ilgą karjerą 
pastoviai laimėdavo prizus, duodamas nemažas pajamas. 

Beje, Kelsei tai buvo nesvarbu. Ji nebūtų prieštaravu- 
si, net jeigu Jupiteris būtų buvęs paskutinis savo praeities 
lenktynėse. Kolei Kelsė šuoliavo per kalvas, arklys po ja 
judėjo, tarsi gerai suteptas mechanizmas, žaismingai įveik- 
damas pakilimus, paklusniai atsiliepdamas į blauzdų spus- 
telėjimus, sklandžiai pereidamas iš žingsnio į negreitą ir 
tolygų galopą. Iš visa ko sprendžiant, žirgas — kaip ir Kel- 
sė — buvo laimingas, šuoliuodamas rytmečio laukais, lenk- 
tyniaudamas su žaismingu vėjeliu. 

Joti raitai buvo malonumas, kurio — Kelsė tiktai da- 
bar tai suvokė — ji taip ilgai buvo netekusi. Ji pasižadė- 
jo, kad ir ateityje būtinai ras laiko pajodinėti, nors ir smar- 
kiai skaudėtų nemankštintus raumenis. Net išvykusi iš fer- 
mos, ji pasistengs šiam malonumui skirti laiko. Ė 

Galbūt ji net paliks butą ir išsikraustys iš miesto. Sį 
momentą Kelsė nematė priežasčių, kodėl ji negalėtų nusi- 
pirkti nuosavą nedidukę rančą ir žirgą. Žinoma, žirgą tektų 
kur nors laikyti ir mokyti, bet visa tai galima sutvarkyti. 
Jeigu ji dabar pat ims mokytis iš Moisejaus, tai vėliau ir 
pati galės dirbti tvarte. 

O kol kas Kelsė dideliais gurkšniais gėrė vėsų anksty- 
vo pavasario orą, gaudė jaunos žolės ir kitos augmenijos, 
jau atsigavusios po žiemos miego, bet dar tik pradedan- 
čios įgauti jėgą, kvapus. Bet kodėl, kodėl ji įsikalė į galvą, 
kad visą gyvenimą ji turi kiurksoti dulkėtoje kontoroje ar- 
ba paveikslų galerijoje, kai galima gyventi gaiviame ore 
1r tiesiog dėl džiaugsmo, kurį toks gyvenimas teikia, dirbti 
paprastą fizinį darbą? 

Kelsė atmetė atgal plaukus ir nusijuokė, kai Jupiteris 
grakščiu šuoliu įveikė siaurą upelį ir išbėgo į atšlaitę. 

Ji šiek tiek įtempė pavadžius, pastebėjusi apačioje iš- 
sibarsčiusius pastatus. 

“Rizikingoji byla". Palinkusi priekin, ji patapšnojo Ju- 
piterio kaklą ir ėmė apžiūrinėti fermą. Jojimas suteikė Kel- 
sei malonumą, bet svarbiausios problemos neišsprendė. Ji 
vis dar nebuvo apsisprendusi, kaip jai kalbėti su Geibu. 

— Gerai, — sumurmėjo ji. — Viskas paaiškės vietoje. 

Geibas jau iš tolo pamatė, kaip Kelsė leidžiasi nuo kal- 

vos keteros. Jis liko stovėti ten, kur stovėjo, prie tvoros, 
sekdamas, kaip metinis, virve pririštas kumeliukas bėgio- 
ja ratu. Nuo vakar vakaro Geibas taip ir nesugebėjo galuti- 
nai nurimti, bet žvelgdamas, kaip Kelsė prijoja arčiau — 
tiesi, liekna, raita ant auksinio ir didingo grynakraujo žir- 
go, — jis suprato, jog geidžia jos ne mažiau, nei vakar. 

Jis giliai užsitraukė savo cigarą ir tingiai iškvėpė dū- 
mą. Jis laukė. 

Nulipusi Kelsė paėmė už kamanų Jupiterį ir priėjo prie 
Geibo, svarstydama, kad jai, ko gero, derėtų atrodyti kur 
kas nelaimingesnei ir prasikaltusiai. Beje, buvusios nesėk- 
mės jai niekada neatrodė labai reikšmingos, ypač lyginant 
su būsimomis nesėkmėmis. 

— Tu gerai joji, — užuot pasisveikinęs tarė Geibas. — 
Tokiam veteranui, kaip šis, reikalinga tvirta ranka. 

— Visada tuo pasižymėjau, — atsakė Kelsė, mašina- 


liai pasitaisydama plaukus. — Aš norėčiau su tavimi pasi- 
kalbėti, jeigu tu surasi keletą minučių. 
— Prašau. 


“Kodėl jis negali palengvinti man gyvenimą?" — pa- 
galvojo Kelsė, telkdama jėgas savo pačios išdidumui nu- 
galėti. 

— Aš norėčiau pasikalbėti dviese. 

— Gerai. — Jis paėmė iš jos rankų pavadžius ir mostu 
pasikvietė grumą. — Pasirūpink senuoju Jupiteriu, Kipai. 

— Taip, sere. 

Apsisukęs Geibas patraukė nuo užtvaro tolyn, ir Kel- 
sei teko eiti plačiu žingsniu, kad suspėtų paskui jį. 

— Čia viskas taip gerai sutvarkyta, — pagyrė ji. — 
Labai panašu į “Tris gluosnius." 

— Nori pirkti? 

— Ne. — Kelsė mažumėlę įsižeidė ir liovėsi bandžiu- 
si megzti nevaržomą pokalbį. 

— Suprantu, kad tu užsiėmęs ir tavęs ilgai negaišin- 
siu, — sausai pažadėjo ji ir piktai nutilo, neištarusi nė žo- 
džio iki tol, kol jie nepriėjo prie stiklinių užpakalinių 
sodybos durų. 

Už durų pasirodė besą tikri tropikai. Vešlūs, tamiai ža- 

li, į kubilus ir vazonus susodinti augalai žydėjo ryškiomis 
spalvomis ir maudėsi saulės spinduliuose, krintančiuose vi- 
dun per stiklinį stogą. Oranžerijos viduje blizgėjo ovali- 
nis, žydromis plytelėmis išklotas vandens baseinas. 

— Kaip gražu! — džiūgaudama šūktelėjo Kelsė ir 
perbraukė pirštais per sultingą raudonuojantį gibiskuso la- 
pa. — Vakar vakare nė vienu žodžiu neužsiminei, kad turi 
baseiną. 

— Man pasirodė, kad tau ne ekskursijos buvo galvo- 
je, — santūriai atsakė Geibas, sėsdamas į dryžuotą. šez- 
longą. — Taigi, mes vieni. 

Kelsė pažvelgė į jo cigaro dūmelį, vinguriuojantį aukš- 
tyn link lubų, kur tingiai sukosi keli dideli ventiliatoriai. 

— Aš atjojau atsiprašyti. 

Jokių kitų žodžių ji nebūtų galėjusi taip sunkiai ištarti. 

— Už ką? — Geibas truputį kilstelėjo antakį. 

— Už... už vakarykštį savo elgesį. 

Tarsi susimąstęs Geibas nukratė pelenus į sidabrinį ki- 
birėlį su smėliu. 

— Vakar vakare tavo elgsena buvo gana įvairi. Gal ga- 
lėtum išsireikšti tiksliau? 

Jis ją erzino, bet sutrikusi Kelsė pateko ant meškerės. 

— Tu niekšas, Sleiteri! Šaltakraujis, įžūlus niekšas. 

— Savo atsiprašymams, Kelse, vargu ar galėjai rasti 
tinkamesnius žodžius. 

— Bet juk aš atsiprašiau! Atsiprašiau, nors, atvirai pri- 
sipažinsiu, man tai buvo nelengva. Jeigu tu nenori mano 
atsiprašymo priimti, vadinasi, tu neturi jokio supratimo apie 
padorumą. 

— Kaip tu teisingai pastebėjai vakar vakare, man iš 
tikrųjų stinga padorumo ir gerų manierų. — Geibas tingiai 
ištiesė priekin sukryžiuotas kojas. — O tavo netikėtą at- 
virtimą iš vieno tikėjimo į kitą, manau, galima paaiškinti 
tiktai pokalbiu su Naome, kuri tave atvedė į tikrąjį doros 
kelią. 

Užuot atsakiusi, Kelsė tiktai aukščiau truktelėjo smak- 
rą. Tai buvo vienintelis būdas apsiginti. 

— Būtum galėjęs pats pasakyti, kaip viskas yra. 

— O tu būtum patikėjusi? 

— Ne! — Kelsė vėl užsidegė ir įniršusi nusisuko nuo 
jo. — Bet tu vis tiek galėjai pabandyti... Tu turėjai supras- 
ti, ką tai reiškia — manyti taip, kaip aš maniau, ir... ir... 

— Ir?... 

— Atsidurti tavo glėbyje! — Kelsė tiesiog išspjovė 
šiuos Žodžius, vėl atsisukusi į jį veidu. — Aš to neneigsiu — 
pati puoliau tau ant kaklo. Aš negalvojau... apie nieką nega- 
lėjau galvoti. Čia, žinoma, nėra kuo didžiuotis, bet aš ne- 
apsimetinėsiu, kad viskuo kaltas esi vien tu. Galų gale aš 
turiu savo norus, geismus ir — velniai rautų! — aš ne koks 
nors ledokšnis! 

Geibui buvo sunku pasakyti, kas jį labiau apstulbino: 
ar netikėtas įkarštis, kuriuo ji ištarė šiuos Žodžius, ar jos 
akyse sublizgusios ašaros. 

— Tuo manęs nereikia įtikinėti, — tarė negarsiai jis. — 
Bet kodėl tu šituo įtikėjai? 

Išmušta iš vėžių, Kelsė sunkiai įveikė ašaras. 

— Esmė ne ta, — paaiškino ji. — Esmė ta, kad aš la- 
bai suklydau. Aš tau pasakiau žodžius, kurių tu neužsitar- 
navai, ir dėl to gailiuosi. — Ji suleido į plaukus abiejų ran- 
kų pirštus ir truputį pakėlusi, vėl nuleido. — Viešaptie, 
Geibai, aš maniau, jog praeitą vakarą tu buvai Naomės 
kambaryje. Aš girdėjau.... 

— Moisejus? — užbaigė už ją Geibas. 

Kelsė atsidususi užsimerkė. 

— Kvailys visada apie viską sužino paskutinis. Aš 
maniau, jog tai tu, ir toji mintis, kad dabar tu pereisi prie 
manęs... kad aš tau leisiu.... Ji vėl nebaigė kalbėti. — At- 
leisk man. 

Saulė paauksino jos plaukus, apgailestavimas patam- 
sino akis... Kelsė atrodė tokia graži, tokia patraukli, kad 
Geibas vos pats neatsiduso. 

— Žinai, iš pradžių smarkiai ant tavęs supykau. Dar 
šiandien rytą tebepykau — taip man atrodė paprasčiau ir 
tam tikra prasme saugiau. — Geibas pakilo iš krėslo ir pri- 
ėjo prie jos. — Kelse, atrodai pavargusi. 

— Aš prastai miegojau. 

— Aš taip pat. — Jis pakėlė ranką, kad paliestų jos 
skuostą, bet Kelsė žengė žingsnį atgal. Ę 

— Nereikia, gerai? — Ji sumikčiojo. — Sie žodžiai 
skamba visiškai idiotiškai, ir aš Žinau, jog pati esu abso- 
liuti kvailė, kad juos tau sakau, bet... Bet aš vis dar taip 
jaučiuosi, kad mane galima lengvai pažeisti. O tu, atrodo, 
vėl mane nori išmušti iš vėžių. 

Geibas sunkiai įveikė iš jo lūpų ištrūkstantį atodūsį. 

— Ačiū, kad pasidalijai su manimi savo nerimu, bran- 
gioji. Tai, be abejo, man šiąnakt padės užmigti. “Neliesk 
manęs, Geibai, nes aš galiu vėl pulti tau ant kaklo". 

Kelsė nenorom nusišypsojo. 

— Panašu į tai. Galbūt mums reikia pamėginti pradėti 
viską iš pradžių? — Ji ištiesė jam ranką. — Draugai? 

Geibas pažvelgė į jos ranką. paskui pakėlė žvilgsnį ir 
pažiūrėjo jai tiesiai į akis. 

— Nemanau. — Tebežiūrėdamas į ją, jis priartėjo dar 
per vieną žingsnį. 

— Paklausyk... Kelsė skubiai atsitraukė, jausdama, 
kaip nusikalstamas karštis vėl ima plisti jos kūnu. — Aš 
negaliu... nenoriu jokių santykių, bent jau dabar. Mano gy- 
venime dabar ne pats lengviausias laikotarpis ir... 

— Labai gaila. Asmeniškai aš savo gyvenimu paten- 
kintas. Šioje laiko atkarpoje. 

— Sakau tau... — Kelsė dar žengė žigsnį atgal, ir jos 
koja netikėtai pajuto tuštumą. Prieš griūdama į baseiną, 
Kelsė spėjo pamatyti Geibo akyse ramią ir net patenkintą 
šypseną — ir vis dėlto Kelsė sugavo jo žvilgsnyje nerimą. 

Išnėrusi ji nusibraukė nuo kaktos drėgnus plaukus. 

— Tu niekšas! 

— Aš tavęs nestūmiau, — atkirto Geibas. — Neslėp- 
siu, man norėjosi tai padaryti, bet vis dėlto aš susilaikiau. 

Jis pasilenkė prie vandens ir ištiesė ranką, kad padėtų 
jai išlipti. 

Kelsės akys nejučia plykstelėjo. Įsikibusi į jo ranką, 
ji iš visų jėgų truktelėjo Geibą į save. 

Taip pat sėkmingai ji būtų galėjusi pajudinti iš vietos 
sekvoją. 

— Niekada, Kelse, neblefuok. — Geibas paprasčiau- 
siai paleido jos ranką, ir Kelsė vėl nugarmėjo po vande- 
niu. Sį kartą ji Žiūrėjo į priverstines maudynes filosofiškai 
ir pati užsiropštė ant bortelio pakraščio. Atsisėdo. 

— Geras tavo baseinas. 

— Man patinka. — Sukryžiavęs turkiškai kojas, Gei- 
bas atsisėdo šalia jos. — Užeik kada nors kaip reikiant pa- 
plaukioti. 

— Ačiū, aš jau. 

— Cia labai smagu maudytis žiemą. Kai lauke sninga, 
jautiesi kažkaip ypatingai. 

— Galiu įsivaizduoti. — Kelsė neskubėdama nusig- 
ręžė šlapius plaukus, po to netikėtai šliūkštelėjo jam į vei- 
dą vandens. 

— Še tau! 

Geibas čiupo jos ranką, prispaudė šlapią delną prie lū- 
pų ir pabučiavo. 

— Še tau! — aidu atsiliepė jis. 

Kelsė atsistojo jausdama, kaip krūtinėje padūkusiai 
daužosi: širdis. 

— Man reikia grįžti. 

— Tu visa sušlapai. 

— Lauke šilta. — Ji sunkiai įveikė norą vėl atsitrauk- 
ti, kai Geibas tiesiai iš sėdimos padėties lengvai pakilo 
nuo grindų. — Nuostabus oras, beveik chrestomatinė pa- 
vasariška dienelė. 

Geibui šmėkštelėjo mintis, ar Kelsė suvokia, kokia ji 
nuostabi ir geidžiama tais momentais, kai jaudinasi. 

— Aš tave nuvešiu namo. 

— Neverta. Aš noriu pajodinėti, jau beveik pamiršau, 
kaip tai puiku. Reikia naudotis proga, kelei aš čia... Kelsė 
prisispaudė prie aukštai besikilnojančios krūtinės delną. — 
O Dieve, man reikia laikytis nuo tavęs kuo toliau. 

— Nieko nebus. — Geibas ištiesė ranką ir, sugavęs 
jos sulenktą už džinsų ąselės pirštą, prisitraukė per colį ar- 
čiau savęs. — Tu, Kelse;-.man reikalinga. Ir anksčiau ar 
vėliau — tu būsi mano. | 

Kelsei užgniaužė gerklę, ir ji sunkiai iškvėpė: 

— Galbūt. 

Geibas šyptelėjo. 

— Gal pasiginčykim?— Jis ją paleido ir linktelėjo. — 
Einam, surasiu arklidėje kokią nors striukę. 


Kelsė skubėjo. Po dešmties minučių ji jau galopu šuo- 
liavo į “Trijų gluosnių" pusę. Geibas palaukė, kol ji dingo 
už kalvos keteros, ir tiktai nukreipė žvilgsnį. 

— Gera kumelaitė, nieko nepasakysi. 

Šis balsas Geibui buvo tarsi žaizdoje pasuktas peilis, 
tarsi netikėtas gyvatės įkandimas, kurio neįmanoma išveng- 
ti. Bet ir išgąsdinti jį, privertsi krūptelti buvo ne taip pa- 
prasta. Kai Geibas atsisuko į tėvą, jo veidas buvo panašus 
į nieko nevaizduojančią, bereikšmę kaukę. 

Jis iškart sumetė, jog Rikas Sleiteris beveik nepasi- 
keitė. Jis visada turėjo savo stilių. Galbūt jis daugiau buvo 
panašus į klajojantį kamivojažierių — “skausmą malšinan- 
čių" vaistų arba priemonių nuo galvos plikimo pardavėją, — 
bet vis dėlto tai buvo stilius. Sleiteris vyresnysis buvo stam- 
bus, plačiapetis, ilgomis ir tvirtomis rankomis vyras. Tvar- 
kingas gabardino kostiumas jo figūrai tiko gana patogiai, 
glotniai aptempdamas plačią krūtinės ląstą; batai blizgėjo 
it veidrodis, puikūs juodi plaukai po minkšta fetrine sky- 
bėle buvo trumpai pakirpti. 

Jis visada traukė aplinkinių dėmesį ir sumaniai tuo 
naudojosi. Veriantis mėlynų akių Žvilgsnis, gyva šypsena — 
visa tai galėjo lengvai sužavėti patiklų žmogų. Žodžiu, vis- 
kas buvo lygiai taip, kaip ir prieš šešerius metus, kai Gei- 
bas paskutinį kartą matė tėvą. Bet jis geriau už kitus žino- 
jo, į ką reikėjo pirmiausia kreipti dėmesį. 

Riko Sleiterio veido raukšlės buvo gilesnės, ir jų jau 
negalėjo išlyginti nei įtrynimai, nei maldos, bet akys — 
kaip ir prieš šešerius metus, kaip ir visą gyvenimą — spin- 
dėjo nenatūraliu blizgesiu, o nosį ir skruostus margino dau- 
gybė raudonų trūkusių kapiliarų. Rikas Sleiteris buvo išti- 
kimas sau, būdamas nuolatos įkaušęs. Ir, atrodo, niekas jo 
neprisiminė kitokio. 

— Ko tau reikia? 

— Tai tu taip sutinki savo senį? — Rikas nuoširdžiai 
nusijuokė ir tarsi kiliminiu taku žengė kelis žingsnius link 
sūnaus ir apglėbė jį. Geibas užuodė tikrų tikriausią viskio 
kvapą, kurį tėvas stengėsi nuslopinti “dvigubu mėtiniu". 

ių dviejų kvapų kombinacija jam visuomet sukelda- 
vo koktumą ir pasišlykštėjimą. 

— Aš klausiau — ko tau reikia? 

— Ogi nieko. Tiesiog atvažiavau pažiūrėti, kaip tu čia 
gyveni, sūnel, — paleisdamas Geibą, plekštelėjo jam net 
nesusvirduliavęs per nugarą. Rikas Sleiteris — jis pats mė- 
go tai kartoti — mokėjo save kontroliuoti. 

Bet tiktai tada, kai reikalas nenusirisdavo iki antro 
butelio. O antras butelaitis jau būtinai būdavo paruoštas, 
vos tik pasibaigdavo pirmasis. | 

— Sį kartą tu to pasiekei, Geibai. Patekai į dešimtuką. 
Daugiau nereikia lošti kauliukais purvinuose skersgatviuose 
ir glemžti iš bičiulių smulkmę, ar teisybę aš sakau? 

Geibas paėmė tėvą už rankovės dviem pirštais ir pasi- 
dygėdamas atstūmė nuo savęs. 

— Kiek? 

Riko akys blykstelėjo, bet jis apsimetė įsižeidęs. 

— Argi negali tėvas paprastai imti ir aplankyti sūnų? 
Kodėl tu manai, kad atvykau išmaldos? Siuo metu mano 
reikalai klojosi visai neblogai. Vienoje vietoje Vakaruose 
net susišlaviau visą banką, paskui po trupučiuką lošinėjau 
per žirgų lenktynes kaip ir tu. — Rikas vėl nusijuokė, ta- 
čiau mintyse toliau vertino ir įkainojo tai, ką jis matė ap- 
linkui. — Bet vis tiek, nenorėčiau gyventi tavo gyvenimą. 
Tu juk mane pažįsti, vaikine, aš įpratau būti laisvas paukš- 
tis, viena koja ten — kita čia, tiek mane ir tematė. 

Jis išsitraukė cigaretę, čirkštelėjo paauksuotu žiebtu- 
vėliu, kuriame buvo išgraviruota jo monograma. 

— Tai kas ta seksuali blondinė? — Bobų tu visada bu- 
vai godus, vyruti. — Jis begėdiškai mirktelėjo. — Bet juk 
jos pačios ant tavęs korėsi? 

Geibas pajuto, kaip kraujas užvirė gyslose, bet susi- 
laikė. 

— Kiek tu nori šį kartą? — pro dantis prakošė jis. 

— Sakau tau, neimsiu nė cento. 

Centais nuo manęs neišsipirksi, pamanė Rikas, žvelg- 
damas į artimiausią užtvarą, kur arklininkas vis dar plušė- 
jo su kumeliu. Zmogus su tokių arkliokų pora gali lenkty- 
nėse sukelti sensaciją. Tikrą sensaciją. Ne, centai jam ne- 
reikalingi — jam reikia daugiau, kur kas daugiau. 

— Puikus kumelys, — burbtelėjo abejingai jis. — Aš 
prisiminiau laikus, kai arkliai treke tave domino daug 1a- 
biau, negu lošimas. 

Ir kiekvieną kartą, atsiminė Geibas, pakildavo sunki 
tėvo ranka, kad “iš galvos išmuštų kvailystes". 

— Neturiu kada su tavimi aptarinėti savo žirgų priva- 
lumus, — tarė jis. — Aš turiu dirbti. 

— Kai žmogus turi tokį turtą, kaip tu, jam nereikia 
dirbti, — atkirto Rikas ir apmaudžiai pagalvojo: “Ir pra- 
kaituoti. Prakaituoti iš baimės arba iš gėdos, prašinėjant 
mažai pažįstamų Žmonių išmaldos". — Beje, nesiruošiu ta- 
vęs trukdyti. Tiesiog ketinu kurį laiką pagyventi šiose vie- 
tose, susitikti su kai kuriais senais draugais. — Jis išleido 
iš burnos dūmų kamuolį ir nusišypsojo. — Ir kadangi visi 
mano draugai gyvena netoliese, aš nieko prieš apsistoti ke- 
letą dienų šiame nuostabiame namelyje. Pasisvečiuoti, taip 
sakant. 

— Aš nenoriu, kad tu gyventum mano name. Ir neno- 
riu, kad tu vaikščiotum mano žeme. 

Riko šypsena užgeso. 

— Nenori su manimi bendrauti, taip? Pradėjai pra- 
bangiai rengtis ir užmiršai, iš kur prasimušei į viršų? Tu 
lindynių katinas, Geibai. — Jis įsirėmė pirštais sūnui į krū- 
tinę. — Ir visada juo būsi. Tegul tu gyveni prabangiame 
name ir dulkini aukštuomenės moteris — visa tai neturi 
reikšmės. O gal užmiršai, kas tau davė virš galvos stogą ir 
prikimšo ėdalo tavo pilvą? 

— Aš nepamiršau, kaip miegojau ant slenksčio ir 
vaikščiojau alkanas, nes tu pralakdavai tuos varganus gra- 
šius, dėl kurių motina nuo ryto iki vakaro lenkė nugarą, — 
piktai atkirto Geibas ir nusuko žvilgsnį. Jis nenorėjo prisi- 
minti. Jis neapkentė šių prisiminimų, kurie lipo jam ant kul- 
nų, tarsi jo paties šešėlis. 

— Aš neužmiršau, kaip mes slapta smukdavome iš ko- 
kio nors prasmirdusio kambariūkščio, nes neturėjome pi- 
nigų sumokėti už nuomą. Kaip matai, daug pamenu. Aš net 
pamenu, kad mano mama mirė prieglaudoje, krenkšdama 
kraujais. 

— Aš iš visų jėgų stengiausi jai padėti. 

— Tu stengeisi iš jos iščiulpti paskutinius syvus ir kuo 
greičiau “padėti" išsikraustyti iš šio pasaulio. Tai kiek tu- 
riu sumokėti, kad dingtum man iš akių? 

— Man reikia kur nors apsistoti, — Riko balse pasi- 
girdo verksmingos gaidelės; taip būdavo visada, kai dėl ko- 
kios nors priežasties jis imdavo netekti savikontrolės. Štai 
1r dabar, nepajėgdamas susilaikyti, jis išsitraukė iš užpa- 
kalinės kišenės paslėptą gertuvę. 

— Tiktai kelioms dienoms, Geibai. 

— Čia tau nėra vietos. Ir niekada nebus. 

— Viešpatie mielaširdingiausiasis! — Rikas siurbte- 
lėjo iš gertuvės didžiulį gurkšnį, paskui dar vieną. — Pa- 
sakysiu tau atvirai, sūneli: mane užgriuvo nemalonumai. 
Šiokie tokie nesusipratimai per lošimą Čikagoje. Aš lošiau 
su vienu vaikinu, bet jis mane apkniso. 

— Kitaip sakant, tu sukeitei kortas, tave nutvėrė ir da- 
bar tavęs kas nors ieško, kad patikrintų, ar neužrūdijusios 
tavo galvos veržlės. 

— Šaltakaujis, abejingas kalės vaikas! — Gertuvė aiš- 
kiai buvo iš antrojo butelio, ir Rikas jau beveik ją baigė. 
— Nepamiršk, kad ir tu man kai ką skolingas. Man reikia 
kur nors ištūnoti, nors keletą dienų, kol viskas aprims, ar 
tu gali tai suprasti? 

— Tiktai ne čia. 

— Tu nori mane išmesti laukan, ir tegul jie mane už- 
muša? 

— O taip, — atsiliepė Geibas, šypsodamasis šypsena, 
kurioje nebuvo nė lašo linksmumo. — Bet aš tau duosiu 
lygius šansus su jais. Penki tūkstančiai tau leis kurį laiką 
nugrimzti į dugną ir likti nepastebimam. 

Rikas apsidaurė į šalis, slystelėjo vertinančiu žvilgs- 
niu per prižiūrimus pastatus, per blizgančius arklių kailius. 

Jis niekada nebuvo toks girtas, kad nesugebėtų apskaičiuoti 
pinigų sumos. 

— To mažai. 

— Nieko, pasitenkinsi tuo, ką gausi. Ir laikykis kuo 
toliau nuo mano fermos. Aš išrašysiu čekį. 

Geibas nužingsniavo šalin, o Rikas vėl pakėlė prie lū- 
pų gertuvę. To mažai, galvojo jis, rydamas viskį, kuris karš- 
čiu tirpo kraujuje. Šito nepakanka. Geibas išėjo į žmones, 
varo biznį, didelį biznį, ir Rikas norėjo gauti savąją pyra- 
go riekę. Ir jis ją gaus, pasižadėjo Rikas. Kadaise jis davė 
berniūkščiui šansą. Atėjo laikas sulošti tą patį žaidimą, tik- 
tai pasikeitus vaidmenimis. 


Sėdėdamas restorane su balto vyno taure, Filipas Bai- 
denas vis dažniau dirsčiojo į laikrodį. Kelsė nevėlavo — 
tai jis atvažiavo pernelyg anksti, todėl jaudintis nebuvo rei- 
kiamo pagrindo. Ir juo labiau nebuvo pagrindo manyti, jog 
per dvi buvimo fermoje savaites Kelsė suspėjo taip smar- 
kiai ir nepakartojamai pasikeisti, kad dabar ji žiūrės į jį 
visai kitomis akimis. Arba kad ji pastebės jo liūdesį — tą 
patį liūdesį, kurį Filipas jau kartą pajuto tą dieną, kai mo- 
terį, kurią jis kadaise mylėjo, vežė į kalėjimą. Bet juk jis 
nieko negalėjo padaryti. Absoliučiai nieko... Ir vis dėlto, 
kad ir kaip dažnai Filipas kartojo šiuos žodžius, jie skam- 
bėjo netiksliai. Kaltės pojūtis jo neapleido visus šiuos me- 
tus, jis negailestingai jį kankino, ir sumažinti skausmą Fi- 
lipas galėjo tiktai dovanodamas visą savo meilę dukrai. 

Bet net dabar, praslinkus dviems dešimtmečiams, jis 
akivaizdžiai matė Naomės veidą, girdėjo jos balsą, atsi- 
minė, kaip ji Žiūrėjo į jį paskutinio pasimatymo dieną. 

Kelionė nuo Vašingtono iki Alderstono Vakarų Virdži- 
nijoje truko šešias valandas. Šešios valandos skyrė tvar- 
kingą, civilizuotą, ramų universiteto miestelio gyvenimą 
nuo pilkos, niūrios federalinio kalėjimo realybės. Ir čia, ir 
ten gyvenimas buvo griežtai reglamentuotas pagal šių įstai- 

gų paskirtį, bet vienoje jų tryško viltys ir energija, o kitoje 
balus rinko neviltis ir pyktis. 

Zinoma, jis ruošėsi šiam vizitui, tačiau išvydęs už gro- 
tuotos pertvaros Naomę, seniau vikrią, energingą, nerūpes- 
tingą, — Filpas buvo didžiai sukrėstas. Mėnesiai, kurie pra- 
ėjo nuo jos arešto ir nuosprendžio paskelbimo dienos, ne- 
praėjo Naomei be pėdsakų. Jos kūnas, įvilktas į beformes 
kalėjimo drapanas, neteko viso savo viliojančio moteriš- 
kumo, ir Naomė pasirodė jam kampuota ir liesa. Jos plau- 
kai, akys, drabužiai — viskas buvo ( arba atrodė) pilka, 
nyku, netekę gaivumo, ir Filipui prireikė valios pastangų, 
kad sutiktų jos blausų, nebylų žvilgsnį. | 

— Naome... — Vilkėdamas brangų kostiumą, kakla- 
raištį ir marškinius iškrakmolinta apykakle, jis jautėsi tik- 
ras idiotas. — Tavo prašymas susitikti... Prisipažįstu, jis 
mane nustebino. : 

— Aš privalėjau tave pamatyti. Cai greitai sužinai, jog 
dėmesys — tai svarbiausia. 

Iki to laiko Naomė buvo už grotų nepilnas tris savai- 
tes, bet ji jau seniai liovėsi mintyse užbraukinėti savo at- 
minties kalendoriuje skaičius. Kad neišprotėtų. 

— Aš tau dėkinga, kad atvažiavai, — tarė ji. — Tik- 
riausiai tau dabar nesaldu dėl visų šių gandų ir liežuvių 
mazgojimų. Tikiuosi, tai niekaip nepakenks tavo karjerai 
universitete. 


— Ne. — Jis tai pasakė ramiu balsu. — Be to, advo- 
katai, matyt, paduos apeliaciją. 
— Aš nelabai ko tikiuosi. — Naomė tvirtai suspaudė 


rankas, kad jis nepamatytų, kaip dreba jos pirštai. Viltis 
buvo dar vienas akmuo, kuris slėgė jos mintis ir grasė iš- 
varyti iš proto. — Aš tavęs prašiau atvažiuoti dėl Kelsės. 

Filipas nieko neatsakė. Jis negalėjo. Labiau už viską 
jis bijojo, kad Naomė paprašys jo atsivežti su savimi Kel- 
sę — atsivežti į baisią vietą kūdikį. 

Ji, Žinoma, turėjo teisę matyti savo dukterį. Sieloje 
Filipas jai pripažino šią teisę, bet su tokia padėtimi taiks- 
tytis niekaip negalėjo. Jis žinojo, kad iki paskutinio atodū- 
sio grumsis, jog Kelsė niekada čionai nepatektų ir nepa- 
matytų šio pilko, beveidžio siaubo. 

— Kaip ji? 

— Gerai. Palikau ją porai dienelių pas motiną, kad... 
kad galėčiau atvažiuoti čia. 

— Aš įsitikinusi, jog Milisenta tiktai džiaugiasi, gavu- 
si mergaitę. — Naomės balse netikėtai nuskambėjo kartus 
sarkazmas, nors jos širdis plūdo kraujais. — Tikiuosi, tu dar 
nespėjai Kelsei paaiškinti, kur aš ir kas man atsitiko? 

— Ne. Galbūt ji... Ne. Ji mano, kad tu išvažiavai kaž- 
kur toli — pas senus draugus pasisvečiuoti. 

— Puiku. — Naomės lūpomis nuslydo skaidri šypse- 
na. — Aš iš tikrųjų toli, ar ne teisybė? 

— Bet juk ji dar kūdikis... — Filipas beveik ryžosi 
pasinaudoti Naomės meile dukrai, nors šis būdas, be abe- 
jo, buvo ir draudžiamos kategorijos. Ir tiesiog niekšingas. — 
Niekaip negaliu sugalvoti, kaip jai geriau pasakyti. Galbūt 
ilgainiui... 

— Niekuo tavęs nekaltinu, — nutraukė jį palinkusi į 
priekį Naomė. Tamsūs jos paakių ratilai, rodos, žvelgė į jį 
pašaipiai, bet Naomės žvilgsnyje pašaipos nebuvo. 

— Aš niekuo tavęs nekaltinu, — pakartojo ji. — Nie- 
kuo. Kas mums atsitiko, Filipai? Kada, kokią akimirką vis- 
kas tarp mūsų ėmė griūti? Aš bandžiau suprasti, mėginau 
prisiminti... Man atrodė, kad jeigu surasiu priežastį, įvy- 
kį, laikotarpį, nuo kurio viskas prasidėjo, tada man bus 
lengviau suvokti, kas atsitiko vėliau. Bet negaliu. 

Naomė tvirtai užmerkė akis ir nutilo, laukdama, kol 
grįš jėgos ir ji galės tęsti. 

— Aš nesuprantu, kodėl mums pradėjo nesisekti kartu 
gyventi, užtat dažnai galvoju apie tai, kas buvo gera tarp 
mudviejų — kaip ir turi būti normalioje, laimingoje šei- 
moje. Ypač apie Kelsę. Aš nuolat apie ją galvoju. 

Filipą prislėgė sunki gailesčio našta. 

— O ji visą laiką klausinėja apie tave. 

Naomė nusisuko ir žvilgsniu apmetė nykų pasimaty- 
mų kambarį. Netoliese verkė kažkas iš lankytojų — ašaros 
buvo neatsiejama šios vietos ypatybė. Naomė apžvelgė sie- 
nas, sargybinius, užraktus. Ypač užraktus. 

— Aš nenoriu, kad ji sužinotų, kur aš. 

Šito Filpas nesitikėjo. Nelauktai užkluptas, jis paban- 
dė kažką sakyti, bet susipainiojo tarp palengvėjimo, dėkin- 
gumo ir instinktyvaus protesto jausmo. 

— Naome!.. 

— Aš viską labai gerai apgalvojau ir pasvėriau. Ko 
jau ko, o laiko apmąstymams turiu nors kibiru semk. Ne- 
noriu, kad Kelsė žinotų, jog 1š manęs viską atėmė ir paso- 
dino į narvą. — Ji konvulsiškai atsiduso, stengdamasi nu- 
rimti. — Skandalas greitai aprims, gerai, kad štai jau dau- 
giau kaip metai manęs nebuvo toje visuomenėje, kur ir tu. 
Žmonių atmintis trumpa, Filipai. Iki to laiko, kol Kelsė eis 
į mokyklą, apie tai, kas atsitiko Virdžinijoje, greičiausiai 
jau bus užmiršta. 

— Galimas dalykas, bet kol kas... Juk negaliu pasaky- 
ti Kelsei, kad tu tiesiog dingai, ir dar tikėtis, kad ji tokį 
paaiškinimą priims. Ji tave myli. 

— Pasakyk jai, kad numiriau. 

— Dieve mano, Naome, aš negaliu.... 

— Galėsi! — Ji su netikėta jėga įsikabino į grotuotą 
pertvarą. — Dėl jos — galėsi. Nejaugi tu nori, kad ji visą 
gyvenimą mane įsivaizduotų čia, tokioje vietoje, kaip ši? 
Sėdinčią už žmogžudystę? 

— Žinoma, nenoriu, bet... Negalima tikėtis, kad to- 
kiame amžiuje Kelsė sugebės viską suvokti, jau nekalbant 
kad tai pajėgtų išgyventi... O toliau... 

— Taigi, — pritarė Naomė, ir jos akys vėl pasidarė 
gyvos ir nušvito aistra. — Praeis keleri metai, Kelsė viską 
suvoks ir tada jai teks su tuo apsiprasti. Ir vienintelis daly- 
kas, kuo galiu jai padėti, tai išgelbėti nuo kančių. Pagal- 
vok apie tai, — mygo Naomė. — Kol išeisiu iš kalėjimo į 
laisvę, Kelsei sukaks šešiolika, ir visą sąmoningą gyveni- 
mą ji įsivaizduotų mane čia. Ji jaus moralinę pareigą mane 
lankyti, o aš to nenoriu. Nenoriu! 

Pagaliau ašaros vis dėlto pralaužė valios užtvanką ir 
plūstelėjo audringa, nesulaikoma srove. 

— Aš šito neištversiu, Filipai! Neištversiu net min- 
ties, kad Kelsė gali atvažiuoti, pamatyti... O, kaip skaudu 
ją sužeisti! Kas gali jai atsitikti?! Sakau tau, nenoriu 


143 


piktnaudžiauti lemtimi, Filipai. Leisk man ją apginti nors 
nuo to. Dieve Visagali, padėk man jai atlikti paskutinę pa- 
slaugą! 

Filipas pakėlė ranką ir pro grotų akutę palietė ją pirš- 
tais. 

— Aš taip pat negaliu čia tavęs matyti. 

— O ar galėtų katras iš mūsų ramiai žiūrėti, kaip Kel- 
sė sėdi toje vietoje, kur sėdi tu, Filipai? 

Ne, jis tikrai negalėtų, o ir Naomei vargu ar tam pa- 
kaktų jėgų. 

— Bet kaip jai pasakyti, kad tu numirei? Niekas ne- 
gali numatyti, kaip ją tai gali paveikti. Ir kaip mums pas- 
kui su šiuo melu gyventi. 

— Ne toks jau čia didelis melas. — Naomė atitraukė 
nuo grotų pirštus ir nusišluostė ašaras. — Dalis manęs iš 
tiesų mirė. O kita beprotiškai nori gyventi. Ta prasme — 
paprasčiausiai gyventi. Bet vargu ar man tai pavyks, jeigu 
žinos Kelsė. Jai bus labai skaudu, Filipai. O šiaip ji truputį 
... paliūdės, bet užtat jai liksi tu. Po kelerių metų Kelsė 
liausis mane prisiminusi, o vėliau ir visai užmirš. 

— Ir tu galėsi taip gyventi? 

— Teks. Aš nesistengsiu su ja nei susisiekti, nei kaip 
nors kitaip kištis į jos gyvenimą. Aš neprašysiu tavęs ma- 
ne čia lankyti, o jeigu tu vis dėlto atvažiuosi, į pasimatymą 
neateisiu. Aš iš tikrųjų mirsiu — ir tau, ir jai. 

Naomė išsitiesė kėdėje. Pasimatymo laikas beveik bai- 
gėsi. 

— Aš žinau, kaip smarkiai tu ją myli, žinau, koks tu 
esi žmogus. Tu galėsi padaryti taip, kad jos gyvenimas bus 
garbingas ir laimingas. Būk geras, nežalok jos. Pažadi? 

— O kas bus, kai tave išleis? 

— Tada ir galvosime. Dešimt-— penkiolika metų — tai 
labai ilgas laiko tarpas, Filipai. 

— Taip. — Jis įsivaizdavo visus tuos tuščius niūrius 
metus, praleistus tarp šių pilkų sienų, ir jo viduje viskas 
apsivertė. “Ką, — pagalvojo jis, — šie metai gali padaryti 
iš kūdikio? Laukimo ir vilties metai?" 

— Gerai, Naome, — tarė jis. — Vardan Kelsės. 

— Ačiū. — Ji atsistojo ir prisimerkė, tarsi kovodama 
su šleikštuliu. — Sudie, Filipai. 

— Naome!.. 

Bet ji nuėjo tiesiai prie sargybinio ir išėjo iš kamba- 
rio — pro geležines duris, kurios girgždėdamos užsitrenkė 
už jos. Ji taip ir neatsisuko. 


— Tėtuk? — Kelsė uždėjo ant tėvo peties ranką ir leng- 
vai krestelėjo. — Kuriame tu dabar šimtmetyje? 

Filipas sutrikęs atsistojo. 

— Kelsė? Aš nė nepastebėjau, kaip tu įėjai. 

— Tu nieko nebūtum pastebėjęs, net jeigu čionai būtų 
sugužėjęs krokodilų būrys! — Ji pakštelėjo lūpomis jam į 
skruostą, atsilošė atgal ir nusijuokusi vėl pabučiavo. — 
Kaip džiaugiuosi tave matydama! 

— Nagi leisk ir man į tave pasižiūrėti... — Atrodai 
laiminga? Nurimusi? Patenkinta?— pagalvojo jis, jausda- 
mas, kaip jo sieloje prasideda mažasis karas. 

— Negalėjau juk taip smarkiai per porą savaičių pasi- 
keisti! — nusijuokė Kelsė. 

— Tu man pasakyk atvirai: ar tu jautiesi taip gerai, 
kaip atrodai? 

— Aš jaučiuosi nuostabiai! — maloniai ištarė sėsda- 
ma ant kėdės Kelsė. Kurį laiką ji tylėjo, laukdama, kolei 
priešais atsisės tėvas. 

— Tyras kaimo oras, sveikas gyvenimo būdas, papras- 
tas fizinis darbas ir visiška laisvė nebūti virtuvėje. Tai irgi 
labai svarbu. 

— Fizinis darbas? Tu dirbi fermoje? 

— Pačius nekvalifikuočiausius darbus.— Kelsė nu- 
sišypsojo priėjusiai padavėjai. — Taurę šampano. 

— Man vyno. — Filipas vėl atsisuko į dukrą. — Tu 
šventi? Ką? 

— Virdžinijos Pasididžiavimas laimėjo Santa Anitoje 
pirmąjį prizą. Kaip tik šiandien! — sušuko Kelsė, vis dar 
kupina svaiginančio pergalės pojūčio. — Virdžinijos Pasi- 
didžiavimas — keistas eržilo vardas, tiesa? Bet jis iš tikrų- 
jų valstijos pasididžiavimas. Aš asmeniškai kuopiu iš jo 

gardo mėšlą ir jam keičiu paklotus, dėlto ir aš mažumėlę 
esu prisidėjusi prie jo pergalės. O gegužy jis laimės lenk- 
tynes... — Kelsė suokalbiškai mirktelėjo tėvui. — Tai gry- 
na teisybė. 

Filipas siurbtelėjo gurkšnelį iš savo taurės, tikėdama- 
sis, jog vynas padės jam įveikti nejaukią būseną ir prabilti 
lengvai ir nevaržomai. 

— Aš nemaniau, kad taip susižavėsi žirgais. 

— O, tai nuostabūs sutvėrimai! — Kelsė paėmė nuo 
atnešto padėklo taurę šampano ir ją pakėlė. — Už Virdži- 
nijos Pasididžiavimą, už patį geriausią vyrą, kurį kada nors 
esu sutikusi. Suprantama iš keturkojų, — patikslino ji ir 
pakėlė prie lūpų vyną, kad galėtų mėgautis burnoje sprogi- 
nėjančiais dujų burbuliukais. 

— Na, o dabar man papasakok, kas dedasi namuose? 
Maniau, kad atvažiuos ir Kendė. 

— Man atrodo, ji suprato, kad aš vienas noriu pabūti 
su tavimi, ir prašė perduoti, jog labai tave myli. Ir Ceinin- 
gas taip pat. Beje, jis turi naują merginą. 

— Na, tai ne naujiena. O kur dingo aspirantė? Na toji, 
iš filosofijos fakulteto? 

— Ceinas tvirtina, jog ji savo kalbomis mirtinai jį nu- 
kamavo. Užtat jo naujoji pasija kuria juvelyrinius papuo- 
šalus ir nešioja juodus megztinius. Jie susipažino kažko- 
kiame vakarėlyje. Ta mergina — vegetarė. 2 

— Tada šis susižvėjimas taip pat trumpalaikis. Cei- 
ningas sugeba išgyventi bė mėsainio ne ilgiau kaip pen- 
kias minutes. 

— Kendė labai to norėtų. Viktorija — jos vardas Vik- 
torija — jai pasirodė hm-m... ne visai tinkama. 

— Na, kai kalbama apie Ceiningą, Kendė vargu ar su- 
gebės rasti tinkamą merginą. Nebent tik po ilgos ir kruopš- 
čios atrankos. Jis vis dar jos mažiulėlis. 

— Tėvams visada sunku pripažinti savo vaiką sava- 
rankišku. Suaugusiu. Daugeliui tatai taip ir nepavyksta. — 
Jis uždėjo delną ant jos rankos. 

— Aš tavęs pasiilgau. 

— Bet aš iš tikrųjų niekur nedingau, tėtuk. Ir nenorė- 
čiau, kad tu taip smarkiai jaudintumeisi. 

— Senas įprotis. — Filipas lengvai spustelėjo jos pirš- 
tus. — Aš norėjau su tavimi susitikti ir pavakarieniauti dėl 
kelių priežasčių. Galimas daiktas, viena iš jų tau atrodys 
nelabai maloni, tad nusprendžiau, jog bus geriau, jeigu apie 
viską sužinosi iš manęs. 

Kelsė pastebimai sunerimo. 

— Tu juk sakei, kad namuose viskas tvarkoj. 

— Viskas gerai, nesijaudink. Mano naujiena apie Vei- 


dą. Jis paskelbė savo sužadėtuves... — Filipas pajuto, kaip 
įsitempusi Kelsės ranka suglebo. — Iš visa ko spėjant, po 
mėnesio ar dviejų bus vestuvės. 

— Aišku. 


Keista, — pagalvojo Kelsė. Keista. Jai atrodė, kad to- 
kia Žinia jau negali jos smarkiai užgauti. 

— Greitas darbas. 

Kelsė šaižiai įtraukė pro dantis oro, nemaloniai apstul- 
binta to šiurkštaus tono, kuriuo ji ištarė paskutinę frazę. 

— Kvaila man būtų taip jaudintis. 

— Tave galima visiškai suprasti. Nors jūs ilgai gyve- 
note atskirai, tačiau galutinės skyrybos įvyko labai sunkiai. 

— Tai buvo tiesiog popiergalis. Aš tą žinau. Mūsų san- 
tuoka užsibaigė Atlantoje, daugiau kaip prieš dvejus me- 
tus. — Kelsė pakėlė taurę ir pažvelgė į vyną, kuris vis dar 
garsiai švykštė. — Esmė ne ta... Aš norėčiau būti išsiauk- 
lėjusi ledi ir palinkėti jam naujoje santuokoje laimės. Bet 
nepavyksta. 

Ji nurijo didelį gurkšnį. | 

— Tikiuosi, mažiuliukė Lerė pavers jo gyvenimą pra- 
garu. O dabar imkim ir užsisakykime kepto eršketo, aš la- 
bai norėčiau jo paragauti. 

— Tu smarkiai susijaudinai? 

— Viskas normalu. Aš puikiausiai jaučiuosi. — Kelsė 
užvertė valgiaraštį, kurį laikė rankoje. Kai padavėja priėmusi 
užsakymą nuėjo nuo jų staliuko, ji jau šypsojosi tėvui. 

— O tu bijojai, kad imsiu blaškytis ir verkti? 

— Maniau, tau prireiks peties, kad išsiverktum. 

— Žinau, kad visada galiu pasinaudoti tavuoju. Beje, 
seniai lioviausi verkti dėl palieto pieno. Galbūt darbas, tik- 

ras darbas vardan to, kad užsidirbčiau duoną, galutinai pa- 
keis mano požiūrį į gyvenimą. 

— Bet tu dirbi nuo to laiko, kai baigei mokyklą, dirbi 
štai jau keletą metų. 

— Tai buvo tiesiog žaidimas darbu, ir mes abu tai pui- 
kiai suprantame. Nė vienas mano vadinamasis “darbas" man 
neturėjo didelės reikšmės. 

— O kuopti mėšlą — toks darbas tau turi prasmę? 

Netikėtai tėvo balse nuskambėjęs lengvas šaltukas pri- 
vertė Kelsę įsitempti, ir atsakydama ji pasistengė parinkti 
pačius įtikinamiausius žodžius. 

— Tikriausiai esmė ta, jog čia jaučiuosi sistemos, de- 
taliai sureguliuoto mechanizmo dalimi. Ir kalbama ne šiaip 
apie vienas žirgų lenktynes arba apie vieną konkretų žir- 
gą. Grynakraujų ristūnų veisimas ir auklėjimas — nenu- 
trūkstamas, nuolatinis procesas, ir kiekvienas atlieka savo 
pareigas. Kai kurios iš šių pareigų įdomios ir patrauklios, 
kitos — varginančios ir nuobodžios jau vien dėl to, kad jas 
tenka atlikti kiekvieną dieną, nepaisant, kokia tavo nuotai- 
ka, ar nori, ar nenori ką nors veikti. Ir vis dėlto kiekvienas 
rytas tau atneša ką nors nauja... 

Kelsė smarkiai prisimerkė. 

— Ne, aš negaliu to paaiškinti. 

Filipas negalėjo suprasti ir žinojo, jog niekada nesu- 
pras. Vienintelis dalykas, kuris turėjo jam reikšmę, tai kad 
jo dukra dabar kalbėjo tiksliai kaip Naomė. 

— Aš suprantu, kad tau kol kas tai įdomu. Galų gale 
tu prisilietei prie to, su kuo anksčiau niekada nebuvai susi- 
dūrusi. 

— Teisingai, bet tai toli gražu ne viskas. Mano nauja- 
sis darbas ramina, guodžia ir tuo pat metu reikalauja visiš- 
ko atsidavimo... — “Reiklauja, kad tu tai padarytum“, — 
pridūrė ji sau ir skubiai tęsė: — Aš manau, kad reikia atsi- 
sakyti miesto buto. 

— Atsisakyti? O kas toliau? Persikelti į “Tris gluos- 
nius“ ir ten gyventi? 

— Nebūtinai. 

Kodėl tas jį taip užgavo? — pagalvojo Kelsė ir atsidu- 
so. Kodėl jai buvo taip nemalonu girdėti, jog veda Veidas? 

— Šiaip ar taip, apie tokį variantą mudvi su Naome 
nešnekėjom. Aš užsimaniau gyventi gamtoje. Man patinka 
matyti pro langą medžius, kalvas... Kad neatsiremčiau 
žvilgsniu į artimiausio namo sieną. Be to, man labai malo- 
nu tai, ką dabar darau. Man gerai sekasi, tėte, ir aš norė- 
čiau šį darbą dirbti toliau. 

— Aš suprantu, jog Naomė — tvirta asmenybė ir ji 
tau padarė didelį įspūdį, bet neprivalai pasiduoti impulsy- 
viems geismams ir staigiai keisti gyvenimo būdą. Aš įsiti- 
kinęs, jog per tokį trumpą laiką tu negalėjai iki galo pažin- 
ti ir suprasti tą pasaulį, su kuriuo tu dabar žaidi. 

— Žinoma, negaliu pasakyti, kad jį suprantu. Bet no- 
riu suprasti.... — Kelsė nutilo, laukdama, kol padavėja pa- 
dės ant stalo salotas. — Ir ją aš noriu suprasti. Negali rei- 
kalauti, kad išvažiuočiau iš fermos, kolei tai neįvyks. 

— Visai neprašau tavęs skubiai išvažiuoti. Tiktai pra- 
šau tavęs nepulti į šią avantiūrą, neapgalvojus ir nepasvė- 
rus visų galimų padarinių. Tabūnas arklių naktigonėje, mig- 
lotos aušros virš ganyklų, pašėliškas eidininko šuolis į fi- 
nišą — visa tai iš tikrųjų romantiška, bet aš įsitikinęs, kad 
pasaulis, į kurį tu taip skubi strimagalviais pasinerti, susi- 
deda ne vien tik iš šių dalykų. Galimas daiktas, tau bus 
nemalonu girdėti, bet jame tiek daug išsigimimo, šiurkštu- 
mo ir žiaurumo. 

— O tu nemanai, jog tai man gali būti taip pat arti- 
ma, kaip ir knygų kvapas universiteto bibliotekoje? 

— Se tau! Bet juk tai Kelsė, mūsų Naomės dukrytė! — 
pasigirdo už nugaros balsas. 

Kelsė atsisuko ir išvydo Bilą Kaningemą, sukantį tiesiai 
prie jų staliuko. Rankoje jis laikė taurę kokteilio, ant piršto 
ryškiai blykstelėjo deimantine pasagėle žiedas. Ir velnias jį 
čia atnešė, pamanė Kelsė, vaizduodama veide šypseną. 

— Sveikas, Bilai. Tėte, tai Bilas Kaningemas. Bilai, 
tai mano tėtė, Filipas Baidenas. 

— Velniai rautų! — sušuko Kaningemas, tiesdamas 
Filipui ranką. — Nesimatėm šimtą metų! Iš tikrųjų seno- 
kai buvome susitikę, Filai. Ko gero, nuo to laiko, kai tu 
man nušvilpei iš panosės Naomę. Vis mokytojauji, taip? 

— Taip. — Filipas linktelėjo su šaltu santūrumu, kurį 
saugojo patiems tingiausiems ir beviltiškiausiems studen- 
tams. — Džordžtauno universitete. 

— Didelis vabalas! — Bilas nusiviepė ir, uždėjęs ant 
Kelsės peties ranką, jį spūstelėjo, tarsi artimas draugas. 

— Tada tu nučiupai:, Filai, pirmąją valstijos gražuolę, — 
nerūpestingai tęsė jis. — Į Naomę iki šiolei malonu žiūrėti, 
ypač kai ji triūsia prie užtvarų. Beje, — jis atsisuko į Kel- 
sę, — girdėjau, kad tavo mamytės favoritas varžybose Santa 
Anitoje gavo pirmąjį prizą. Tai tiesa? 

— Taip, šįryt. Mes visi labai patenkinti. 

— Na, Kentukyje viskas gali apsiversti kitaip. Ne- 
leisk jai įsikalbėti statyti už eržilą iš “Trijų gluosnių", Fi- 
lai. Aš jau sau favoritą pasirinkau. Na gerai, aukseli, pabu- 
čiuok už mane Naomę. Man reikia grįžti į barą, ten aš pa- 
skyręs susitikimą. 

Jis pasitraukė, o Kelsė paėmė į ranką šakutę ir ėmė 
valgyti, visa savo išvaizda rodydama, kaip jai patinka pa- 
tiekalas. 

— Ir tu nori bendrauti su tokiais žmonėmis? 

— Na, tėte! Tu kalbi visai kaip senelė. “Nenusipigink, 
Kelse", — pamėgdžiojo ji Milisentą, bet Filipas nenusi- 
šypsojo. 

— Juk jis visiškas idiotas! — tęsė Kelsė. — Beje, 
Bilas labai panašus į išsičiusčiusius, pasipūtusius kvailius, 
su kuriais nuolat susidurdavau universitete, reklamos sky- 
riuje, muziejuose ir galerijose. Nuo jų niekur nepabėgsi, 
jų apstu visose srityse. 

— Aš jį prisimenu, — šaltai atsiliepė Filipas. — Skli- 
do gandai, kad jis mokėjo Žokėjams už tai, kad jie praloš- 
tų arba kitą Žirgą stumtų ant užtvaros. 

— Vadinasi, jis ne tiktai pasipūtęs kvailys, bet ir ne- 
dorėlis. Kad ir kaip ten būtų, tai ne tas žmogus, su kuriuo 
ketinu draugauti. 

— Jis sukiojasi tuose pačiuose sluoksniuose, kaip ir 
tavo motina. 

— Bet lygiagrečiomis orbitomis. Be to, šį momentą 
beveik nieko nežinau apie Naomę ir stengiuosi nepasikliauti 

jos nuomone, 0 susivokti visur pati. Ir man jau aišku, kad 
“Trys gluosniai" jai kai kas daugiau, negu ferma, o žirgai 
— daugiau, negu verslas arba naudingas kapitalo įdėjimas. 
Prašau tavęs tiktai vieno dalyko — leisk man pačiai pasi- 
rinkti. Man, tėte, reikia gyvenimo tikslo, ir, galimas daik- 
tas, aš jį ten radau. 

Filipas labai bijojo, kad taip yra iš tikrųjų ir kad kai 
Kelsė pasieks savo tikslą, jis liausis ją pažinti. 

— Pažadėk man tiktai vieną dalyką: jog tu neskubėsi 
padaryti kokį nors sprendimą, neapgalvojusi galimų pa- 
sekmių. 

— Gerai. — Kelsė sutriko. — Tu neklausinėji apie ją... 

— Aš kaip tik ruošiausi, — prisipažino Filipas. Man 
būtų įdomu žinoti, kokį įspūdį ji tau padarė. 

— Naomė atrodo labai jauna, ir jos sieloje tiesiog ne- 
išsenkamos energijos atsargos. Ji keliasi prieš aušrą ir ne- 
gula iki vėlumos. 

— Naomė visada mėgo galantišką gyvenimą. 

— Aš kalbu apie darbą, — patikslino Kelsė. — Ji ne- 
gyvena jokio aukštuomenės gyvenimo, bent jau nuo to lai- 
ko, kai aš atvykau į “Tris gluosnius". Atvirai kalbant, ne- 
manau, kad po tokio darbo dar pakaktų jėgų vakarėliams. 
Dešimtą valandą ji paprastai jau miega. 

Nėra ko užsiminti, nusprendė Kelsė, kad Naomė ne 
visada miega viena. 

— Ji labai santūri ir puikiai tvardosi. 

— Ar Naomė? Santūri? Puikiai tvardosi? 

— Taip. — Kelsė patylėjo, laukdama, kol nuims tuš- 
čias lėkštes ir atneš žuvį. —Aš manau, kad tokia ji ne visa- 
da buvo, bet garantuoju, kad šiuo metu viskas yra būtent 
taip, kaip sakau. 

— Ir ką tu apie ją manai? 

— Dar nežinau. Siaip ar taip, aš dėkinga, kad ji ne- 
skubina įvykių. 

— Tu mane nustebinai. Naomė niekada nepasižymėjo 
kantrybe. 

— Bet koks žmogus gali pasikeisti. Galimas daiktas, 
aš ją dar nepakankamai gerai išstudijavau, bet aš ja susi- 
žavėjusi. Ji žino, ko nori, ir dirba nenuleisdama rankų. 

— O ko ji nori? 
— Aš pati kol kas dar nesuprantu, — sumurmėjo susi- 
mąsčiusi Kelsė. — Nesuprantu... 


Iš pustamsio baro Kaningemas stebėjo, kaip už staliuko 
Kelsė kalbasi su tėvu. Kaip miela, galvojo jis. Puikus auklė- 
jimas ir įgimtas orumas. Aukščiausia klasė. Kilnumas. Tfu!.. 

Jis sujudino savo taurės su burbonu ledus. 

— O ji nieko kąsnelis, — tarė sėdėjęs greta Rikas Slei- 
teris. — Ji man kažką primena... 

Jis sukikeno ir siurbtelėjo iš savo taurės vieną nedi- 
duką gurkšnelį. Šiandien jis buvo labai atsargus, nes būgš- 
tavo, jog alkoholis jam sutrukdys kaip reikiant protauti. 

Beje, kai vyras pasiekia tam tikrą amžių, visos gra- 
Žios moterys jam ima atrodyti pažįstamos. 

— Naomės Cedvik dukrelė. Jos panašios kaip du van- 
dens lašai. j 

— Naomė Cedvik... — Riko akys lyg iš malonumo, 
lyg nuo atsiminimų antplūdžio sukelto kartėlio blausiai 
blykstelėjo. Jis čionai ir grįžo, kad atgaivintų kai kuriuos 
prisiminimus. Ir kad iš to Išpeštų naudą. 

— Šios kumelaitės nė vienas vyras greitai neužmirš. 
Dabar ji Mano sūnaus kaimynė. Pasaulis ankštas.. 

Jis siurbtelėjo dar vieną mažą gurkšnelį. Viskis buvo 
visiškai pakenčiamas. Beje, vis tiek vaišino Kaningemas, 
O jis galėjo sau leisti kur kas geresnius gėrimus. 

— Man atrodo, prieš porą savaičių ją mačiau fermoje 
pas Geibą. Arba jis' ją įsižiūrėjo, arba aš nė velnio Geibo 
nepažįstu. 

— Jis meilikauja su motinėle. Nieko nuostabaus, kad 
Jis rėžia sparną ir apie dukrelę, — tarė Kaningenas, o pats 
pagalvojo: “Jeigu ne gera korta, jeigu ne jo šėtoniška sėk- 
mė lošime, Geibas nebūtų drįsęs nė prie vienos jų prisiar- 
tinti net per patrankos šūvį. Ir dabar būtų daug kas visai 
kitaip". 

Ir dar daug kas galėjo pasikeisti. 

— Jeigu jis teisingai išdėlios kortas, — tęsė Kaninge- 
mas, nugėręs gurkšnelį burbono, — tai sugebės tarp fermų 
panaikinti sienas. 

Tai išgirdęs, Rikas su nauju susidomėjimu pažvelgė į 
Kelsę. Ko gero, jo sūnelis leidžia laiką su tos išdidžios 
kalės dukrele. Tai jau šis tas, tai jis gali panaudoti. 

— Po tokio susijungimo jų verslas taptų stambiausias 
valstijoje, — tarė jis. 

— Gali būti. — Kaningemas pakėlė pirštą, duodamas 
barmenui ženklą pakartoti. 

— Aš mielai padaryčiau ką nors, kad įvykiai liautųsi 
plėtojęsi šia linkme. 

Taręs šiuos žodžius, jis ištiesė ranką prie riešutų lėkš- 
tės ir tingiai įsimetė trejetą į burną. Ramiau, įsakė sau Ka- 
ningemas. Nuo to, kur pakryps jų tolesnis pokalbis, daug 
kas priklausė, bet Rikas Sleiteris neturėjo nieko nutuokti. 

— Tai šit, apie reikalą, dėl kurio mes šnekamės... Jis 
gali gana ilgai trukti. 

Rikas, kažką mintyse skaičiuodamas, gėrėjosi brilijan- 
tiniu Kaningemo žiedu. 

— O papildomas apdovanojimas? Už laisvą, taip sa- 
kant, iniciatyvą, kuri duos atitinkamus rezultatus bendros 
strategijos eigoje? — Rikas net suprakaitavo, kolei iki ga- 
lo ištarė frazę. 

Kaningemas trumpam susimąstė. 

— Taip, — linktelėjo pagaliau jis. 


— Atitinkamai? 

— Saikingai. 

— Na ką gi, pažiūrėsim, ką čia galima padaryti. — 
Rikas metė dar vieną žvilgsnį į Kelsės pusę. — Pažiūrė- 


sim. Kaip bus dėl mano nuostolingų išlaidų ir kelionės kaš- 
tų, Žvitrusis Bili? 

Nusisukęs Kaningemas įkišo ranką į vidinę švarko ki- 
šenę ir ištraukė iš tenai voką. Jausdamas šleikštulį, jis pa- 
kišo voką po staliuku ir įgrūdo į drebančią Riko Sleiterio 
ranką pinigus. 

— Paskui suskaičiuosi, — burbtelėjo jis. 

— Nė nemanau skaičiuoti, drauguži. Nėra ko. Mes 
su tavimi pernelyg seniai pažįstami, Bili. Aš tavimi tikiu. 
Patikimai paslėpęs voką, Rikas kilstelėjo taurę. 

— Džiaugiuos, kad tarp mūsų vėl atsirado bendrų 
reikalų. Kaip ir senais gerais laikais. Už juos! 

Visą kitos dienos rytą Kelsė buvo užsiėmusi tuo, jog 
bandė dirbti su lonže. Kitame diržo gale pririšta penkerių 
metų kumelė buvo kantri ir, atrodė, išmanė tį-procesą ge- 
riau, negu pati dresuotoja. 

Tiesą sakant, šiuo atveju mokėsi būtent Kelsė, o žir- 
gas — mokė. 

— Leisk ją žingsniu ir priversk apsisukti į kitą pusę, — 
paliepė Moisejus ir prisimerkė. Mergaitė turi reikiamus prad- 
menis, nusprendė jis. Geras potencialas. Kelsė norėjo mo- 
kytis, todėl ją buvo galima išmokyti. 

— Nebijok, ji padarys viską, ką tu panorėsi, — rikte- 
lėjo jis. — Mitulys kumeliukas jos vietoje būtų ne toks 
paklusnus. 

— Tada duok man kumeliuką, — pareikalavo Kelsė ir 
pliaukštelėjo botagu. — Pamatysi, sugebėsiu su juo susi- 
doroti. 

— Svajok, svajok... — suniurzgė Moisejus ir pagal- 
vojo, jog už poros savaičių jis iš tikrųjų patikės jai treni- 
ruoti vienų metų kumeliuką. Jeigu, žinoma, iki to laiko Kel- 
sė dar bus netoliese. Kai dėl visų kitų dalykų, tai jis visiš- 
kai pasikliovė jos geromis rankomis, greita reakcija ir ma- 
loniu žirgų klausai balsu. 

— Ar ji seniai čia? — tyliai paklausė Moisejui už nu- 
garos sustojusi Naomė. 

— Keturiasdešimt minučių. 

Naomė užkėlė koją ant apatinės aptvaro skersinės. 

— Jos abi atrodo visiškai jaunatviškos. 

— Abejoms pakanka užsispyrimo ir ištvermės. 

— Džiaugiuosi, kad radai laiko ir ėmeisi ją mokyti. 

— Aš neprieštarauju. Jeigu, žinoma, ji netaiko į ma- 
no vietą. 

Naomė nusijuokė, bet paskui suprato, kad Moisejus 
nejuokauja. Tiskliau, ne visai. 

— Tu manai, kad ji iš tikrųjų labai susidomėjo treni- 
ravimu? 

— Kaskart, kai su ja praleidžiu nors valandą, jaučiuosi 
išsunktas kaip citrina. Mergiotė visą laiką klausinėja. Pa- 

dariau klaidą, kai prieš keletą dienų jai daviau savo kny- 
gas apie veislininkystės darbą. Ji jas perskaitė per dvi ar 
tris naktis, o paskui man surengė tikrų tikriausią egzaminą — 
mane apipylė klausimais apie dominuojančias alėjas, kroso 
linijas ir paveldimąjį faktorių. 

— Na ir kaip, ar tu egzaminą išlaikei? 

— Išlaikiau, bet labai sunkiai. Mane išgelbėjo tai, jog 
kadaise tais pačiais klausimais mane kamavai tu. — Nusi- 
juokęs, Moisejus švelniai truktelėjo Naomę už išsikišusios 
alkūnės. — Fantazija ir išradingumas — štai kas mane iš- 
gelbėjo. Zmogus be fantazijos — tai žmogus be sielos. O 
kai aš turėjau reikalų su tavimi, taip fantazavau, jog vėliau 
pats tuo nesidžiaugiau. 

— Tu ir dabar turi fantaziją, Mo. Ir sielą. Aš tau tai 
įrodysiu, bet vėliau. O kol kas čia ateina Metas. 

— Nežinojau, kad nusiuntei pakviesti veterinarą. 

— Aš nieko nesiunčiau. — Naomė greitai perbraukė 
per lūpas liežuvio galiuku. — Jis pasakė, kad buvo kaimy- 
nystėje ir užsuks pasižiūrėti, kaip gyja Alyvos blauzda. 

Moisejus metė žvilgsnį į Kelsę. Fantazija ir išradin- 
gumas, vėl pagalvojo jis. 

Naomė tuo laiku tyliu juoku pasveikino veterinarą. 

— Na ką, Metai, koks bus verdiktas? 

— Viskas tvarkoj. Ji gyja, todėl blisterio!* neprireiks. 

— Iš tavo pusės labai malonu, kad radai laiko užsukti 
pas mus, — įsiterpė Moisejus. 

— Aš buvau pas Sleiterį. Sušlubavo vienas jo arklys. 

— Kas nors rimta? — pasiteiravo Naomė. 

— Galėjo baigtis prastai. Kažkur įsidūrė, tačiau įdūri- 
mas visai nedidelis, — toks kad buvo galima lengvai ne- 
pastebėti. Į žaizdelę pateko infekcija... — tai sakydamas, 
Metas Haneris nenuleido susižavėjusio žvilgsnio nuo Kel- 
sės. — Teko įpjauti. Džemisonas kalba, kad rytoj tą arklį 
turėjo siųsti į Haijalą. 

— Tai Trys Valetai, — su užuojauta balse patikslino 


5 Blisteris — pavadinimas dirginamųjų gydomųjų priemonių, 
kurias įtrina į sausgyslių sritį, kad padidintų uždegiminį procesą ir 
pagreitintų sveikimą. 

Naomė, imdama už alkūnės Metą. Geibas pats norėjo su 
juo važiuoti. Kaip jis sakė — svajonė! 

— Dabar jiems teks pasilikti namuose. 

— Vėliau Geibui paskambinsiu, reikia jam palaikyti 
nuotaiką. 

— Taip, jam tas nepakenks. — Metas vėl atsisuko į 
Kelsę. — Na bent jau čia visi sveiki. 

Atsigrįžusi Kelsė pamojavo jam ranka, ir Metas Ha- 
neris atsakydamas plačiai nusišypsojo. 

— Ji atrodo taip, tarsi tai būtų dariusi visą gyvenimą. 

Moisejus galų gale pasigailėjo veterinaro ir davė Kel- 
sei ženklą baigti. Kelsė suvyniojo lonžę ir privedė kumelę 
prie aptvaro. 

— Ji tokia paklusni. — Kelsė pasitrynė skruostu į ar- 
klio snukį. — Kitą dieną, Mo, duok man kokį nors nartų 
kumeliuką, kad pajusčiau, jog ką nors padariau. 

— Prieš leidžiantis į kelią, reikia išmokti vaikščioti, — 
pamokomai atsiliepė Moisejus. — Tu šiandien padarei pir- 
mą žingsnį. 

— Na štai, vėl abejojama mano gebėjimais! — juok- 
damasi sušuko Kelsė ir, nusmaukusi ant pakaušio medvil- 
ninę kepuraitę, atsisuko į Metą. — Kokie vėjai tave atpūtė 
pas mus, Metai? Ar atvykai su reikalu, ar tik aplankyti mus? 

— Ir viena, ir kita. Buvau užsukęs į “Rizikingąją bylą“. 

— Taip? — paklausė Kelsė kiek įmanoma abejingiau, 
vesdama iš aptvaro kumelę? — Problemos? 

— Sušlubavo Geibo eržilas. — Haneris pakartojo sa- 
vo paaiškinimus. 

— Bet Trys Valetai atrodė tiesiog nuostabiai, kai pas- 
kutinį kartą jį mačiau treke. Kada tai atsitiko? 

— Sprendžiant iš to, kaip toli suspėjo pažengti proce- 
sas, prieš tris ar keturias dienas. 

— Bet prieš tris dienas jis šuoliavo Čarlstone ir arti- 
miausius varžovus aplenkė visu liemeniu! — Paniurusi Kel- 
sė paglostė kumelę. — Vadinasi, tu sakai, jis įsidūrė? 

— Taip. Pati žaizdelė — kaip nuo mažytės vinutės, ir 
yra truputį aukščiau šepetėlio. 

— Kaip tai galėjo atsitikti? 

— Galėjo atsitikti pervežant — koks nors aštrus kam- 
pas arba panašiai. Greičiausiai. Mažai įtikėtina, jog tai bu- 
vo padaryta tyčia. 

— Tu nori pasakyti, jog kažkas galėjo sužaloti dvime- 
tį, kad jis negalėtų lenktyniauti? Arba net blogiau? 

— Tai mažai įtikėtina, — pakartojo Metas. — Tai bu- 
vo ne taip rimta. 

— Ir kaip tu jį ruošiesi gydyti? 

Kelsė įdėmiai išklausė, kaip Metas perpjovė skaudulį, 
kaip dezinfekavo žaizdą antiseptikais, ir tuo pačiu metu su- 
vokė skirtumą tarp durtinės ir plėštinės žaizdos. 

— Dabar supranti, ką turėjau galvoje? — sušnabždėjo 
Moisejus Naomei. — Stai pamatysi, greitai ji pareikalaus 
veterinarijos knygų. 

Jis pasisuko į arklidę ir prisimerkė. 

— Tu ko nors, Naome, lauki? 

— Ne. — Naomė prikando lūpas ir įdėmiai įsižiūrėjo 
į besiartinantį prie jų jaunuolį. Jis jai pasirodė itin liesas 
1r nepernelyg plačių pečių, nors jo veidas buvo gana sim- 
patiškas. Jaunuolis vilkėjo melsvais džinsais ir paprastu 
sportiniu megztiniu, pagal kurį jo niekaip negalėjai apibū- 
dinti, ir tiktai batai jį aiškiausiai išdavė. Geri odiniai ba- 
tai, kurie kainavo tris šimtus dolerių, jeigu ne daugiau. 

— Kas nors pažįsta šį kaubojų? 

— Ką? — Kelsė atsisuko ir džiaugsmingai riktelėjo. 

— Čeiningas! — Ji puolė pasitikti jaunuolį ir apkabi- 
no, vos nesutriuškindama Metui širdies. Iš kur atsiradai? 

— Na štai, ryžausi sužinoti, kaip tu čia gyveni, 0 pas- 
kui važiuosiu į Loderdeilį. Man pavasario atostogos. 

— Tu dar neišaugai iš šio pomėgio? 

— Kaip galima nustoti spoksoti į bikiniu vilkinčias 
merginas? Neįsivaizduoju! — Jis truktelėjo pečiais. — Na, 
tu, matau, visa tiesiog žavi. Aure, kokie skruostukai! Tave 
nors tuoj pat galima filmuoti reklamai apie natūralių pro- 
duktų naudą ir gyvenimą gryname ore. 

Čeiningas apkabino ją per pečius ir pažvelgė į tris žmo- 
nes, tylomis stovinčius prie užtvaros 

— Tiktai nesakyk man, kad tai tavo mama!-— ištrūko jam. 

— Tai Naomė. — Einam, aš jus supažindinsiu. — Ji 
apkabino jį per juosmenį ir nusivedė su savimi. 

— Čia Naomė Čedvik, o čia Moisejus Vaitris ir Metas 
Haneris. Susipažinkite — mano įbrolis Čeiningas Osbornas. 

— Sveiki atvykę į “Tris gluosnius"“. — Naomė ištiesė 
ranką ir buvo labai sužavėta, kai Ceiningas pakėlė ją prie 
lūpų. — Kelsė daug apie tave pasakojo. 

— Tikiuosi, jog ne viską. — Ceiningas nusišypsojo. — 
O, kaip čia puiku! 

— Ačiū. Tikiuosi, tu pas mus pasisvečiuosi. Mes tau 
viską aprodysim. 

— Aš nutrūkau nuo grandinės, — ne be išdidumo pa- 
aiškino jis ir, nepajėgdamas įveikti pagundą, persisvėrė per 
tvorą, kad galėtų paglostyti aksominį kumelės tarpuakį. — 
Va, ir nusprendžiau savaitukei nurūkti į Floridą. 

— Kad spitrytum akytes į studentes, — įsiterpė Kel- 
sė. — Ceinas mokosi paruošiamuosiuose medicinos ko- 
ledžo kursuose, dėl to jis savo nuotykius vadina bendro- 
sios anatomijos praktikumu. 

Čeiningas nusiviepė ir pakratė kumelės ausį. 

— Jaunystė greitai praeina, paklausk, ko nori. Beje, 
ar netrukdau jūsų planų? 

— Visai ne, — nuramino jį Naomė. — Tu pataikei kaip 
tik priešpiečiams. Metai, galbūt ir tu prisidėsi prie mūsų 
kompanijos? 

— Gaila, bet negaliu. Man reikia į Bartleto fermą. Vie- 
nai jo kumelei diegliai. 

— Ojjūs — veterinaras? — susidomėjo Čeiningas. — 
Man visada atrodė, kad gydyti gyvulius įdomiau, negu žmo- 
nes. Jie nesiskundžia ir neinkščia, kaip Žmonės, taip? — 
pridūrė skubiai jis, sugavęs nustebusį Kelsės žvilgsnį. 

— Apskritai — taip. Tiesa, žmonės nesikandžioja ir 
nesitaiko tau įspirti kanopa. Ačiū, Naome, perkelkime mū- 
sų bendrą lančą kitam kartui. Buvo malonu susipažinti, Čei- 
ningai. 

— Aš tave palydėsiu, Metai, — atsiliepė Naomė. — 
Kelse, parodysi Čeiningui kelią į valgomąjį, kai išalksite? 

— Kiek Čeiną pažįstu, jis jau išalkęs. — Kelsė atsisu- 
ko į brolį. — Galbūt atidėsim ekskursiją po pietų? 

— Neprieštarauju. 

— Tada einam. — Jie lėtai patraukė link sodybos. 

— Aš nė nežinojau, kad tave domina veterinarija, — 
tarė Kelsė. 

Čeinigas sutrikęs gūžtelėjo pečiais. 

— Tikriausiai tai praeis. Vaikiškas susižavėjimas. 

— Aš atsimenu, kaip tu veržeisi gelbėti paukštelius, 
kurie blaškėsi į langų vitražus. O kartą tu partempei į na- 
mus šlubą šuniuką, iš kurio taip ir biro blusos. 

— Taip.... — Čeiningas nusišypsojo, bet jo akys buvo 
rimtos. — Duodu nukirsti galvą, kad paskutinę mylią šuo 
ėjo trimis kojomis. Motinėlė mums iš karto parodė duris ir 
vargšelį nuvežė į šunų prieglaudą. 

— Aš jau pamiršau... — Kelsė prisišliejo galva prie 
brolio peties. — Kendė taip bijojo, kad jis sugrįš. Tikriau- 
siai tas šuva turėjo ne mažiau kaip šimtą metų... 

— Mat jis nebuvo grynaveislis, — pataisė Čeiningas 
ir truktelėjo pečiais. — Bet ne, ne tai svarbiausia... Vis tiek 
dėl mamos alergijos laikyti namuose šunį arba katę negali- 
ma. Be to, tai iš tikrųjų buvo vaikiškas žavėjimasis. 

Kodėl ji niekada anksčiau nepastebėjo jo balse šio iš- 
vargusio paklusnumo? — pamanė Kelsė. Gal ji tiesiog blo- 
gai nugirdo? p 

— Tu dar nori būti gydytojas, Ceiningai? 

— Seimyninė tradicija, — atsiliepė šis. — Aš niekada 
negalvojau apie nieką kitą. Išskyrus šešerių metų amžių, 
kai svajojau tapti astronautu. Bet Osbornas gali tapti tiktai 
chirurgu, ir niekuo kitu. 

— Kendė nė už ką neims versti tave daryti to, kam tu 
neturi potraukio. 

Čeiningas, negarsiai sukikenęs, stabtelėjo ir pažvelgė 
1 Ją. 

— Tau buvo aštuoniolika, kai jie susituokė, ir tu, taip 
sakant, viena koja jau buvai peržengusi tėvų namų slenks- 
tį. Todėl nelabai įsivaizduoji, kaip viskas klojasi iš tikrų- 
jų. Viską vairuoja motina. Ji tą daro nepastebimai, bet la- 
bai efektyviai. O ponas profesorius ir aš paprasčiausiai vis- 
ką vykdome, ką mums įsako. 

— Tu ant jos piktas? Už ką? 

— Ji uždraudė mokėti man iš globos fondo priklau- 
sančią mėnesinę sumą, nes atsisakiau ateinančiai vasarai 

pilnutinio mokymo krūvio. Atrodo, viskas buvo paruošta, 
ir liftas, kuris mane būtų užkėlęs į patį viršų, jau laukė. 
Ten būčiau pradėjęs nešioti tvirtą fetrinę skybėlę ir pliauk- 
Šėti liežuviu įkandin einančioms lančo sekretorėms, bet aš 
norėjau iš pradžių padirbėti, pabandyti, koks jis — tas rea- 
lusis pasaulis. Tad ir nusprendžiau pagyventi pora mėne- 
sių kuo toliau nuo knygų ir arčiau tikrojo gyvenimo. Pati 
supranti, motinėlei tai nepatiko. £ 

— Bet tai skamba gana protingai. Galbūt jeigu pakal- 
bėčiau su Kende... 

— Ne, nereikia. Be to, motušė ne itin patenkinta tavi- 
mi. Visa tai, — Čeiningas apvedė ranka fermą, — visa tai 
verčia profesorių nervintis, o Milisenta Didžioji tiktai pi- 
la į ugnį alyvą. 

Kelsė triukšmingai iškvėpė orą. 

— Vadinasi, mes su tavimi vienoje valtyje. Klausyk, 
tu rimtai nusprendei praleisti šią savaitę Loderdeilyje tarp 
bikiniuotų merginų? 

— Jeigu tu ketini man pasiūlyti grįžti namo, tai nieko 
neišeis. Tada pasibučiuokim atsisveikindami ir — arive- 
derči, Roma. 

— Ne, tu manęs neklausei iki galo. Aš norėjau tau 
pasiūlyti savo pavasario atostogas praleisti čia. Nemanau, 
kad Naomė prieštarautų, jeigu tu pabūsi su manimi ir ar- 
kliais. 

— Vaidini vyresniąją seserį? 

— Taip. Tai tave užgauna? 

— Ne. Jis palinko ir pabučiavo ją į kaktą. — Ačiū, 
Kelse. 

Grumo vardas buvo Mikas. Jis gimė ir užaugo Virdži- 
nijoje ir mėgo girtis, jog apie žirgus išmano daugiau, negu 
dauguma Žmonių sugeba sužinoti per visą savo gyvenimą. 

Ir tai visai galėjo būti teisybė. Daugiau kaip per pen- 

kiasdešimt metų, kuriuos jis praleido su žirgais ir hipodro- 
muose, Mikas suspėjo artimai susipažinti su visomis žirgų 
lenktynių pasaulio įžymybėmis. Pradėjo jis nuo arklidžių 
berniuko, „bei sugebėjo greitai iškilti iki žokėjaus mokinio 
ir.dažmai "pasakojo, kaip jis ruošė žirgus misteriui Kanin- 
gčmui, kai tas gyveno kur kas geriau, negu šiandien. 

> Kolei į jam sukako dvidešimt metų, Mikas vis dar buvo 
gana smulkus ir per lengvas būti žokėjumi, tačiau taip jis 
niekada nebūtų įveikęs atstumo, skiriančio pameistrį nuo 
meistro. Nors jis kasdien nešiojo šilkinį žokėjaus kostiu- 
mą — jis nenorėjo, kad žmonės užmirštų jo ankstesnius 
nuopelnus. Kadaise seniai ir labai trumpai Mikas net dir- 
bo treneriu nedidukėje fermoje kažkur Floridoje. Ši vieta 
jam teko nepaprastos vaizduotės ir pašėlusio blefo dėka. 
Po to visus metus ar maždaug tiek laiko jis laikė eržilą, o 
jeigu tiksliau, tai Mikui priklausė penkiolikos procentų da- 
lis, tačiau ristūnas taip ir nesugebėjo atskleisti savo po- 
tencialo, iki galo likdamas “rytine žvaigžde" — žirgu, ku- 
ris parodo labai gerus rezultatus per rytines treniruotes, bet 
tikrose lenktynėse niekuo nepasižymi. Ir vis dėlto Mikas 
pabuvojo savininkas, o jam tai buvo svarbiausia. 

Kai jis išgirdo, jog Kaningemo ferma perėjo į kitas 
rankas, jis grįžo, kad pasisamdytų darbui. Grumo pareigos 
Jį visai tenkino, juo labiau kad Geibas Sleiteris buvo pana- 
šus į nugalėtoją. Ir, kiek Mikas prisiminė, visada buvo toks. 

Jam glostė savimeilę tai, jog jaunesni darbininkai klau- 
sydavo jo nuomonės. Galimas daiktas, jie ir vadino jį už 
akių Gaidžiu — daugiausia dėl to, kad jis nuolatos puika- 
vosi savo ryškiai mėlynu žokėjaus kostiumu, o ir dar dėl 
nenatūraliai orios eisenos, — tačiau nei šioje pravardėje, 
nei intonacijoje, kuria buvo jį tariama, nebuvo nei panie- 
kos, nei priešiškumo. 

Raukšlėtą siaurą Miko veidą gerai pažinojo visuose 
hipodromuose nuo Santa Anitos iki Pilmiko. Kaip tik to 
Mikas visada troško. 

— Dabar greitis nebus didelis, — tarė Bogsas, mai- 
gydamas pirštais cigaretę. 

Mikas tiktai linktelėjo. Iš ryto kliokė liūtis, vėliau ji 
perėjo į ištisinį, nesibaigiantį lietų, ir takas praskydo. Slei- 
terio Dublis buvo tikra permirkusių, molėtų trekų žvaigždė. 

Minėtasis pokalbis vyko tarp rytinių treniruočių ir jo- 
jimų pradžios. Mikas sėdėjo po stogine, tingiai stebėda- 
mas, kaip nuo stogo varva vandens lašai ir suko galvą dėl 
dešimties dolerių, kurie tiesiog pradegino jo kišenėje sky- 
lę. Jis jau tvirtai nusprendė juos statyti už tai, kad Dublis 
nušluostys kitiems nosį. 

Išsitraukęs iš kišenės sumaigytą “Malboro" pakelį, Mi- 
kas prisidegė nuo Bogso cigaretės. 

Kol kas viskas buvo tylu. Žokėjai tūnojo rūbinėse ar- 
ba sėdėjo garinėje, kad numestų prieš startą dar keletą ne- 
reikalingų uncijų. Treneriai buvo iki ausų pasinėrę į savo 
užrašus, o savininkai kiurksojo kavinėje, mėgaudamiesi 
sausa šiluma ir karšta kava. Arklidės stovėjo nebylios, pri- 
tilusios, bet nedaug trukus jos vėl atgis. 

— Įdomu žiūrėti į mis Naomės dukrelę, — prabilo Mi- 
kas, kviesdamas pokalbiui Bogsą. — Prieš porą savaičių ji 
buvo atjojusi pas mus į “Rizikingąją bylą" ir išjojo šlapia 
iki paskutinio siūlo. 

Bogsas iš burnos išleido kamuolį dūmų. 

— Aš apie tai girdėjau. 

— Ji jojo ant tavo keršo eržilo, ant Jupiterio. Jis šau- 
niai jos klauso. 

— Joja beveik kaip motina. Klasiškai joja. 

Penkias minutes du seni viengungiai tylėdami rūkė, 
paskui Mikas tarė: 

— Šiandien kai kas pas mus buvo užėjęs. 

— Taip? — Bogsas neklausinėjo, kas tai buvo. Jų po- 
kalbio stilius buvo įteisintas daugiametės tradicijos, ir nė 
vienas nesiruošė jo keisti. 

— Senokai jo nebuvo matyti, bet aš jį iš karto paži- 
nau. — Mikas metė nuorūką į balą ir palaukė, kolei ji su- 
šnypštė ir užgęso. — Aš buvau visai užmiršęs, kad jie su 
šeimininku pažįstami, kolei neišvydau jų kartu. Tiktai ta- 

da, žinoma, atsiminiau. Dar menu tuos laikus, kai misteris 
Sleiteris dirbo pas Kaningemą arklidžių berniuku. 

— Uhu. Tai buvo prieš penkiolika metų. Po to jis par- 
sisamdė į “Tris gluosnius", laiko tarpsnį dirbo ten... 

Metus ar dvejus. Šauniai mokėjo plušėti ir be reikalo 
nemėgo bimbinėti. Jis ligšiol neplepa to, ko nedera... Ir vi- 
sada buvo vienišius. — Mikas tyliai sukrunksėjo. — Va, 
nenumaniau, kad jam teks dirbti. 

— Taip, vaikis pats išsimušė į žmones. 

— Šito iš jo neatimsi. Maža kas galėjo numatyti, kad 
jam kas nors išeis, — ypač nuo to laiko, kai jis priskreto 
prie kortukių. Dar viena hipodromo žiurkė — taip apie jį 
kalbėjo. Bet aš Žinojau, kad iš vaikino bus nauda. 


— Jis man pačiam patiko. — Bogsas pasitrynė ant 
rankos mėlynę, likusią po to, kai jam įkando metinis ku- 
melys. — Jis kažką tokio turi. Iki šio laiko turi. 


— Taip. Aš buvau su juo tą dieną, kai Lipskis norėjo 
jam suvaryti peilį. Misteris Sleiteris ir tada nepasakė dau- 
giau, negu derėjo. 

Bogsas spjovė ant šlapios žemės — daugiau paniekos 
ženklan Lipskiui, negu iš reikalo. 

— Nereikia lakti, kada veži eržilą kergti. 

— Tikrai taip. — Mikas vėl nuščiuvo, mąstydamas, 
ar jam nesušvampus dar vieną cigaretę. — Misteris Slei- 
teris girtuoklių negali pakęsti. Aš buvau visai užmiršęs, kad 
jo tėvas taip pat mėgo praskalauti koserę, o šiomis dieno- 
mis jis staiga buvo atsiradęs fermoje. 

— Kas? Rikas Sleiteris? — netikėtai susidomėjęs pa- 
sitikslino Bogsas. — Jis atsitrenkė į “Rizikingąją bylą"? 

— Tai apie jį ir šneku. Viskas buvo kaip tik tą dieną, 
kai mis Naomės duktė iš mūs šlaputukė išjojo. Riką, vadi- 
nasi, velnias atnešė į fermą girtą ir visą švytintį, kaip tavo 
biblijų pardavėją... — Mikas nusprendė surūkyti dar vieną 
cigaretę, kad pratęstų apsikeitimo informacija malonumą. — 
Na, juodu su misteriu Sleiteriu trupučiuką šnektelėjo. Aš tai 
negirdėjau, ką misteris Sleiteris tėveliui sakė, o ir iš jo vei- 

do mažai ką suprasi. Tikras lošėjas — nė viena gyslelė 
nesuvirpės. 

Jis giliai užsitraukė, mėgaudamasis seno bičiulio dė- 
mesiu. 

— Užtat va senis ištižo ir ėmė zarbalioti, ir viskas dėl 
to, kad jo sūnelis, atseit, praturtėjo ir kad jis pats, matai, 
tiesiog kiūtino pro šalį — štai ir užsuko pažiūrėti, kaip gy- 
vena jo brangusis sūnaitėlis. 

— Greičiausiai norėjo kuo daugiau iš Geibo išmelžti. 

— Aiškus kriukis. Man išsyk nepatiko, kaip jis viską 
apžiūrinėja — tarsi skaičius kompiuteryje rikiuotų. Polė 
kaip tik treniravo su lonže vienergį. Misteris Sleiteris pa- 
vadino eržiliuką Išmintinguoju. Auksines rankas turi ta Po- 
lė, tikrai — auksines. 

— Taip, — pritarė Bogsas, nerasdamas painioje isto- 
rijoje, kurią jam pasakojo Mikas, nieko keista. Pastebėjęs 
keliuke sa hipodromo arklininką, linktelėjo L pasi- 
Moisejus nori ir mis Kelsę taip ištreniruoti, nors senis Či- 
pas vėl prašneko, kad nori eiti į pensiją. 

— Niekų kalba. Jau kokie metai jis stena, 0 vis nie- 
kaip... — Mikas užsitraukė ir vėl grįžo prie savo pasakoji- 
mo siūlo. — Tai va, misteris Sleiteris užlipo viršun į namą, 
O jo tėvelis ėmė slankioti tarp arklidžių. Na, jis veltui lai- 
ko negaišo, vis trukteldavo iš savo gertuvės. O ji, tarp kit- 
ko, sidabrinė, blizga kaip tavo saga. Užsirupūžino ant Dže- 
misono, prispaudė kampe ir ėmė jam įkyrėti. Po to grįžo 
misteris Sleiteris, davė savo seniui čekį ir išgrūdo už spran- 
do. Be skandalo, žinoma, protingai, bet, dievaži, atrodė, 
kad jis jį niuksais palydi. 

— Niekada man Rikas Sleiteris nepatiko. Mėšlas iš to 
Riko. 

— Man irgi. Sako, obuolys nuo obels netoli nusibels, 
bet čia, manau, jis toli nusirito. Klasiškas vaikinas mūsų 
misteris Sleiteris, tikrai tau sakau. Visada išklauso, jeigu 
jam ką sakai. Šiomis dienomis manęs klausinėjo, ką ma- 
nau apie įsidūrimą, dėl kurio sušlubavo Trys Valetai. 

— (Geras žirgas Valetas. 

— Tiksliai, geras. Štai aš ir sakau misteriui Sleiteriui, 
jog manding, čia joks ne nelaimingas atsitikimas. Na, jis 
tik išklausė mane, mandagiai padėkojo... — Mikas, grikš- 
telėjęs sąnariais, atsistojo... — Einu, pasižiūrėsiu, kaip ten 
mano Dublis..... 

— O aš, ko gero, eisiu kavutės siurbtelėti. 

Jiedu išsiskyrė, ir Mikas dingo arklidės prieblandoje. 
Į stogą barbeno lietus, nustelbdamas garsus, kuriuos kėlė 
trypiantys boksuose uždaryti arkliai. Vienas grumas buvo 
uždengęs kumelę gūnia, ir Mikas stabtelėjo, apžiūrinėda- 
mas jos kūno sudėjimą. 

Platoka krūtinė, nusprendė jis. Krypuos. Kitas daly- 
kas jo Dublis. Juodas, be jokios baltos dėmelės, jis buvo 
lygiai šešiolikos delnų ūgio ir išsiskyrė smarkiai nuolai- 
džiais pečiais ir trumpu tvirtu liemeniu, kuriame, kaip sa- 
koma, buvo “daug širdies". 

Ir pats svarbiausias dalykas, Dublis buvo veržlus ir 
ištvermingas karys. 

Taip galvodamas, Mikas ėjo taku toliau. Jis mėgo prieš 
startą pasikalbėti su Dubliu, taip sakant, saviškai pasišne- 
kučiuoti ir tuo pat metu pažvelgti jam į akis, kad suprastų, 
ar verta šiandien statyti, ar ne. 

— Na, berniuk, šiandien mes užsakėmė lietų. Specia- 
liai tau... — Mikas atvėrė gardo duris ir staigiai sustojo. — 
Ką tu čia veiki, Lipski? Kokio velnio tau reikia prie miste- 
rio Sleiterio žirgo? 

Lipskis kaip buvo pritūpęs, taip ir liko tupėti, iš pa- 
dilbų sekdamas Miką, kuris greitai pertraukė delnu per prie- 
šakines eržilo kojas. 

— Taip... žiūriu, — ištarė pagaliau jis ir pasipūtęs pri- 
dūrė: — Gal už jį noriu statyti? 

— Eik ir statyk, o iš čia garuok. 

— Išeinu, jau išeinu. — Lipskis atsistojo, tuo pat me- 
tu sukdamasis į sieną ir stengdamasis kažką pridengti savo 
kūnu, bet Mikas turėjo skvarbias akis. 

— Kam tau šitas daiktelis, vaikine? — Vienu žaibišku 

judesiu Mikas čiupo už Lipskio rankos, kurioje buvo su- 
spaustas su blizgančia siaura geležte peilis. — Ak tu, išga- 
ma! Norėjai jį sužaloti, taip? 

— Aš nenorėjau jam padaryti nieko blogo. — Lipskis 
baugščiai pažvelgė į bokso duris. Laiko beliko visai ma- 
žai. — Aš tiesiog norėjau padaryti taip, kad jis šiandien 
neišeitų į startą. 

Šiandien ir apskritai niekada, pagalvojo jis. Tereikia 
tiktai sužeisti sausgyslę... 

— Sleiteris seniai plėšosi. 

— Tu susilaukei nemalonumų ir gavai savo, — patai- 
sė jį Mikas. — Niekas nedrįs liesti mano arklių! 

Jo galvoje šmėkštelėjo baisus įtarimas. 

— Tai tu, gyvate, ir Valetą sužeidei! — sušuko jis. 

— Nesuprantu, ką tu kalbi. Paklausyk, Mikai, prisipa- 
žįstu, jog tai buvo kvaila idėja, bet galų gale aš nieko ne- 
padariau. Pažiūrėk pats, prie jo net neprisiliečiau. 

— Žinoma, aš pažiūrėsiu. Tiktai iš pradžių mes nue- 
sim pas misterį Sleiterį ir paklausysim, ką jis pasakys. 

Lipskis stengėsi ištrūkti, įsiutęs, kad toks nupiepęs se- 
nis turi tokias geležines rankas. 

— Juk tu manęs neišduosi, Gaidy! 

— Dar kaip išduosiu! O jeigu šiame eržile rasiu nors 
įbrėžimą, aš ateisiu nusispjauti ant tavo kapo, jeigu miste- 
ris Sleiteris nuspręs tau nusukti galvą! 

— Aš neliečiau tavo nusususio arklio! — Lipskis įnir- 
tingai stūmė laisva ranka Miką, ir abu vyrai ėmė grumtis. 
Dublis ėmė nervingai trypčioti, šliedamasis prie gardo sie- 
nos. 

Lipskiui galų gale pavyko ištrūkti. Jis mostelėjo pei- 
liu, ašmenys su švilpesiu perskrodė orą ir, susidūrę su Mi- 
ko dilbiu, brūkštelėjo eržilo šoną. Iš skausmo Dublis šoko 
atatupstas, o Mikas nusikeikė ir įtraukė į plaučius daugiau 
oro, kad prisišauktų pagalbą. 

Bet riksmo taip ir nepasigirdo. Peilis įsmigo jam į pil- 
vą, tiesiai virš diržo, ir oras liovėsi eiti į plaučius. 

— Viešpatie! — Vos ne smarkiau už savo priešininką 

sukrėstas Lipskis mašinaliai ištraukė iš žaizdos peilį ir įsi- 


stebeilijo į plintančią ant audinio kraujo dėmę. — Viešpa- 
tie, Jėzau, Mikai! Aš nenorėjau... 
— Niekšas!.. — iššvokštė krisdamas Mikas, ir tuo lai- 


ku susijaudinęs, kraujo kvapo išsigandęs eržilas metėsi į 
šoną ir atsistojo piestu. Aštri kanopa smogė arklininkui į 
galvą, visą Miko kūną perverė trumpas aštrus skausmas, 
akys aptemo. Kitą akimirksnį jis krito, ir išsigandęs erži- 
las jį ėmė trypti kojomis. Bet Mikas šito jau nejautė. 

Lipskį apėmė panika. Jis buvo taip išsigandęs, kad no- 
rėjo srimgalviais pulti tolyn, tačiau iš siaubo pasislėpė kam- 
pe. Tai ne jo kaltė, tvirtino jis. Jis ne žmogžudys. Argi jis 
būtų galėjęs prieš Miką užsimoti peiliu, ypač būdamas blai- 
vas? Ne, tai atsitiktinumas. Jeigu tiktai senis Mikas būtų 
jo išklausęs, viskas būtų baigęsi kitaip. 

Lipskis kumščiu nusišluostė lūpas ir sėlindamas pri- 
ėjo prie bokso durų. Kruviną peilį jis užsikišo už bato ir 
tyliai išslinko iš pradžių į koridorių, o paskui ir iš arkli- 
dės. Jo gunktelėjusi figūra iš karto dingo už pilkos lietaus 
marškos. 

Jam būtinai reikėjo išgerti. 


— Nuostabu! — Čeiningas stovėjo šlapioje tribūnoje 
ir kramtė karštą sumuštinį. — Kas būtų galėjęs pamanyti, — 
pridūrė prikimšta burna, — jog tatai taip įdomu? Aš jaučiuo- 
si taip, tarsi būčiau buvęs kokio nors karštutėlio Brodvė- 
jaus spektaklio repeticijoje! 

Naomė nusišypsojo. Jeigu ji būtų galėjusi parinkti sa- 
vo dukrai brolį, tai ji būtų pasirinkusi Čeiningą Osborną. 

— Man labai gaila, — pajuokavo ji, — kad negalėjo- 
me parūpinti geresnio oro. 

— Nieko baisaus! — jaunuolio balse nuskambėjo na- 
tūralaus džiugesio gaidelės. —Taip net dar geriau. Šlapi 
žirgai per lietų veržiasi, vėliavos plazda, iš visų pusių pur- 
vai!.. Jis nusišypsojo ir užgėrė sumuštinį kola. — Negaliu 
sulaukti pradžios. 

— Liko visai nedaug, — paguodė jį Kelsė. — Dabar 
tikriausiai jau pradėjo rengti žirgus paradui. Nori nueiti pa- 
žiūrėti? 

— Žinoma. Ačiū tau, Naome. 

— Už ką? 

— Už tai, kad leidi man viską liesti rankomis ir žiūrėti. 

— Aš džiaugiuosi, kad pasirinkai mus, o ne saulę, plia- 
žą ir bikiniuotąsias merginas. 

— Čia kur kas įdomiau. — Paprastu ir natūraliu mos- 
tu, kuris pasirodė Naomei itin žavingas, Čeiningas ištiesė 
jai ranką. — Kai kitą savaitę grįšiu namo, galėsiu pasigirti 
savo įdegusiems, nuo pagirių kenčiantiems draugams, kaip 
linksminausi su dviem nuostabiomis moterimis. 

— O kaip toji vegetarė? — negaišo pasiteirauti Kelsė. 

— Kas? Viktorija? — Čeiningo šypsena buvo greita ir 
nerūpestinga. — Ji mane metė, kai tiktai suprato, jog ne- 
gali manęs atversti į savo tikėjimą. 

— Ji itin netoliaregiška, — tarė Naomė. 

— Aš jai taip ir pasakiau. Juk daugeliui aš — gei- 
džiamas laimikis, teisingai, Kelse? — Jis pažvelgė į seserį 
ir pamatė, kad ji jo neklauso ir kad visas jos dėmesys su- 
telktastas į kitą pusę. Tokios išraiškos Kelsės veide jis jau 
gana seniai nebuvo matęs. 

— Koks nors pažįstamas? — atsainiai pasidomėjo jis. 

— Ką? A-a...— Kelsė suglumo ir pakėlė ranką, kad 
pataisytų savo kepuraitės snapelį. — Paprasčiausias kai- 
mynas. 

Geibas nutraukė pokalbį su Džemisonu ir pasisukęs 
žiūrėjo, kaip jie artinasi. Velnias, pagalvojo jis, net su šla- 
piais drabužiais Kelsė atrodo puikiai. Paskui jo Žvilgsnis 
sustojo ties jaunuoliu, kuris ją buvo apsikabinęs per pe- 
čius. 

Pernelyg jaunas būti varžovu, nusprendė Geibas. Per- 
nelyg jaunas net tam, kad pirktų alų. Ir vis dėlto tai, kaip 
jo ranka gulėjo ant Kelsės peties, rodė šiek tiek savinin- 
kiškumo, o jaunuolio akyse Geibas įžiūrėjo smalsumą ir 
įspėjimą. 

Suvestinis brolis, suprato Geibas, žengdamas žingsnį 
priešpriešiais. 

— Tu taip ir neišdžiūvai po baseino? — paklausė jis, 
stebėdamas Kelsės veidą, kuriuo šmėkštelėjo nepasitenki- 
nimo šešėlis. 

— Nubusk, Sleiteri, prasidėjo nauja diena! — susiz- 
gribo ji. — Susipažinkite: Gabrielis Sleiteris — Čeiningas 
Osbornas. 

— Gerai, kad radai laiko aplankyti seserį. 

— Tikiuosi, ji apsidžiaugė. 

Geibas patenkintas pajuto, kad Čeiningas suspaudė jo 
plaštaką tvirčiau, negu to reikalavo įprastas rankos paspau- 
dimas. 

— Kaip tavo kumelė, Naome? Norėjau užeiti pažiū- 
rėti, bet vis nėra kada. 

— Ji normaliai bėga ir visiškai sveika. O kaip tavo 
Valetas? Jis sveiksta? Girdėjau apie šį nemalonumą iš Me- 
to Hanerio. 

Šis klausimas privertė Geibo mintis pasukti į niūrią 
vagą, bet jo žvilgsnis pasiliko toks pat nerūpestingas ir ne- 
įžvelgiamas. 

— Taip, po kelių savaičių jis atstatys savo buvusią 
formą. 

— Bet šiandienai išleidžiamas Dublis, tiesa? — įs1- 
terpė Kelsė. 

Geibas vėl pažvelgė į ją. Jis ją tuo pat metu norėjo ir 
paliesti, ir įgelti, tad liesais pirštais perbraukė per mergi- 
nos skruostą. 

— Aš matau, kad tu seki tvarkaraštį. 

— Galima sakyti ir taip. Tavieji Žirgai bėga su mūsiš- 
kiais sukišę šnerves. 

— Norėtum dar kartą pastatyti? Tarp kitko, tu vis dar 
man skolinga dešimtį. 

— Gerai. Turėdama galvoje aplinkybes... Tegul bus 
dvigubai. Dublis — irgi nieko. 

— Sutinku. Nori pažvelgti į nugalėtoją? 

— Ačiū, bet jau mačiau Virdžinijos Pasididžiavimą. 

Geibas šyptelėjo ir paėmė ją už rankos. 

— Einam. 

Jis nusitempė Kelsę paskui save, ir Čeiningas paniuro. 

— Seniai tai tęsiasi? — paklausė jis Naomės. 

— Man ima rodytis, jog — taip. — Žvelgdama įkan- 
din tolstančios poros, Naomė pasitrynė šlapią, sušalusią no- 
sį — Tau tai kelia nerimą? 

— Kelsė sunkiai išsiskyrė, nenorėčiau, kad kas nors 
tuo pasinaudotų. Tu gerai jį pažįsti? 

— Jeigu atvirai pasakysiu, nelabai. — Naomė atsidu- 
so. — Vėliau tau papasakosiu viską, ką Žinau. O dabar ei- 
nam su jais. Galbūt tai padės tau nusiraminti. 

— Puiki idėja. — Ceiningas pažvelgė į Naomę ir nu- 
sišypsojo. — Tu — kaip reikiant vyrukas, Naome. 

Pagirta Naomė paėmė jį už rankos: 

— Ir tu taip pat. 


— Žinai, Sleiteri, visada džiaugiuosi, kai mūsų arkliai 
laimi lenktynes, bet man nuoširdžiai gaila, jog taip atsiti- 
ko Valetui. Žinoma, niekuo negaliu padėti, bet... 

— Įkrito tau jie į širdį, taip? 

Kelsė kilsterėjo kepuraitės snaputį ir pažvelgė į jį. 

— Kas? 

— Žirgai. 

Ji gūžtelėjo pečiais ir nuėjo toliau. 

— Net jeigu ir taip, tai kas iš to? 

— Jie padeda tau nusiraminti, suminkštėti, o tau tai 
labai tinka. — Geibas tyčia sulėtino žingsnius. Jis norėjo 
kuo daugiau pabūti su ja, kol jie pasieks boksą. 

— Kada tu vėl ateisi? 

Kelsė neapsimetinėjo, kad neišgirdo arba jo nesupra- 
to, bet norėjo nuo atsakymo išsisukti. 

— Aš buvau labai užsiėmusi. Moisejus visada randa 
man kokio nors darbelio. 

— Galbūt norėtum, kad aš pas tave ateičiau? 

— Ne, — pasakė ji. — Šiaip ar taip, tu pasirinkai ne 
patį tinkamiausią laiką, kad svarsytume šį klausimą. 

— Kaip tau atrodo, tavo brolelis kibs man į gerklę, 
jeigu tiesiai čia apkabinsiu tave ir pabučiuosiu? 

— Žinoma, ne. — Kelsė pajuto, kad ją apleidžia sa- 
vitvarda ir pridūrė: — Užtat aš galiu. 

— Tu tikra gundytoja. — Geibas prispaudė prie lūpų 
pirštą. — Šį vakarą. Aš noriu tave matyti šį vakarą. 

— Aš turiu ką veikti, Geibai. Čeiningas čia praleis dar 
savaitę. 

— Šiandien vakare, — pakartojo Geibas. — Ateik, ant- 
raip aš ateisiu pas tave. Pasirink. 

Jis sustojo prie bokso, vis dar nepaleisdamas jos rankos. 

— Na, sveikas, berniuk! Tu pasiruošęs... — Geibas ne- 
baigė kalbėti, pastebėjęs ant juodžio šono kruviną juostą. — 
Kas per velnias!.. 

Jis staiga atidarė dureles ir iš karto ant grindų išvydo 
sudarkytą kūną. 

— Atgal! — Jis mostelėjo ranka, kad sustabdytų Kelsę. 

— Kas jam atsitiko? Vargšeliui bėga kraujas... Kelsė 
tebesiveržė ir, kai Geibas čiupo už kamanų, kad neleistų 
žirgui atsistoti piestu, ji taip pat išvydo kruvinus šiaudus 
ir ant jų gulintį žmogų. 

— O Dieve... Dieve mano, Geibai! 

— Laikyk jį! — įsakė Geibas ir, griebęs beviltiškai 
pakibusias Kelsės rankas, privertė ją nutverti už kamanų. 

— Kas atsitiko? — Naomė, pastebėjusi Kelsės skruos- 
tais plintantį keistą blyškumą, puolė priekin. — Aš iškvie- 
siu greitąją pagalbą. Tu įveiksi žirgą, Kelse? 

Jos ranka atgulė ant dukters rankos. 

Kelsė sumirksėjo ir linktelėjusi nusikosėjo. 

— Taip. Manau — taip. Man viskas tvarkoj. 

O iš tikrųjų jos akyse mirguliavo, ir ji nesiryžo pa- 
sukti galvą, kad dar kartą nepamatytų tą bokso kampe gu- 
lintį kūną. 

— Viešpatie! — Čeiningas sunkiai nurijo seilę, po to 
prasigrūdo pro Kelsę ir Geibą, kuris palinko ties kūnu. — 
Aš, žinoma, ne gydytojas, negarsiai tarė jis, pritūpdamas 
greta, — bet aš mokausi. Galbūt... 


171 


Bet jam pakako tiktai vieno žvilgsnio, jog suprastų, 
kad čia būtų buvęs bejėgis net toks patyręs chirurgas, kaip 
jo tėvas. 

Visur telkšojo kraujo. Šiaudai buvo tiesiog juo per- 
mirkę, o gili žaizda nužudytojo pakaušyje tebekraujavo. 
Ryškiai mėlyna, raudonu krauju ištepliota kepuraitė buvo 
giliai įminta į paklodų šiaudus. 

— Ko gero šis arklys pasiuto, — niūriai tarė Čeinin- 
gas. — Atsitrauk nuo jo, Kelse. Girdi, atsitrauk. 

— Aš jį išlaikysiu. — Stengdamasi lygiau kvėpuoti, 
Kelsė paglostė juodžio kaklą. — Jis išgąsdintas, jis visas 
dreba. 

— Velniai griebtų! Jis ką tik užmušė žmogų! 

— Tai ne jis, — Geibas kalbėjo negarsiai, bet jo balse 
skambėjo plieninės gaidos. Jis atsargiai pervertė Miką ant 
nugaros, ir po atraitotais marškiniais ant grumo pilvo pa- 
sirodė gili peilio žaizda. — Tai padarė kažkas kitas. 


Drebėdama Kelsė stovėjo po lietumi ir apsimetė, neva 
geria kavą, kurią jai atnešė Šida 

— Tau reikia iš čia išeiti, — dešimtą sykį kartojo bro- 
lis. — Leisk, aš tave palydėsiu namo arba bent jau į klubą. 

— Nereikia, man bus viskas gerai. Aš privalau laukti. 
Šitas vargšas... — Kelsė atsisuko ir pažvelgė į arklidžių 
pusę. Jos daugiau jai neatrodė džiaugsmingos, verdančios 
savitu vidiniu gyvenimu ir energija. Aplinkui glaudžiais, 
tyliais būreliais stoviniavo Žmonės. 

— Geibas ten, — užbaigė Kelsė. — Su policija. 

— Jis pats susitvarkys. — Čeiningas metė žvilgsnį į 
Naomę, kuri, pašiurpusi sėdėjo ant parverstos statinaitės 
po pastoge.— Gal jums su Naome geriau važiuoti? Tavo 
mama atrodo iš tikrųjų išsigandusi. 

Kelsė tebežiūrėjo į arklidės vartus. Ji turi būti ten, tu- 
ri Žinoti, ką jie kalba, turi savo akimis matyti, kas ten 
dedasi. 

— Geibas ir aš... mes jį radom, — murmėjo ji. — Man 
atrodo, aš turiu padėti... 

— Tada eik ir padėk Naomei. 

Kelsė giliai atsiduso. 

— Gerai. Tu teisus. 

Ji priėjo prie motinos ir krūptelėjo, sutikusi jos tuš- 
čią, nieko nereiškiantį žvilgsnį. 

— Imk, — ištiesė ji Naomei savo neragautą kavą. — 
Tau būtų geriau išgėrus brendžio, bet brendžio neturiu. 

— Ačiū. — Naomė paėmė puoduką ir prisivertė gurkš- 
nelį nuryti. Tai su ja neturi nieko bendra, priminė sau ji. Šį 
kartą policija jos nelies. 

— Vargšas Mikas... 

— Tu jį pažinojai? Gerai? 

— Jis seniai dirbo mūsų kraštuose. — Naomė nugėrė 
dar gurkšnelį. Ne, žinoma, tai ne brendis, bet padeda. 

— Jis su Bogsu kartą per savaitę po truputį lošdavo 
pokerį ir liežuvaudavo, kaip dvi senos mergos. Manau, Mi- 
kas žinojo apie mano žirgus tiek pat, kiek ir apie Geibo 
žirgus, bet jis išlikdavo lojalus. 

Ji mėšlungiškai atsiduso. 

— Mikas buvo visiškai nekenksmingas. Neįsivaizduo- 
ju, kas galėjo jam taip padaryti... 

— Policija viską išsiaiškins. — Truputį suabejojusi, 
Kelsė nedrąsiai paėmė Naomę už peties. — Nori, nuvešiu 
tave namo? 

— Ne. — Naomė uždengė delnu dukros ranką, ir abi 
netikėtai suvokė, jog pirmąkart per visą laiką jos, nesusi- 
laikydamos ir negalvodamos apie pasekmes, prisilietė vie- 
na prie kitos. 

— Atleisk, Kelse. Tau tikriausiai nelengva žiūrėti į to- 
kį... 

— Mums visiems nelengva. 

— Vis tiek daug duočiau, kad galėčiau tave išvaduoti 
nuo šio siaubo. — Ji pakėlė galvą ir sutiko Kelsės Žvilgs- 
nį. — Nuo viso šito man labai bloga. 

— Tada aš pasiliksiu. — Kelsė pasuko ranką taip, kad 
jų pirštai susipynė. Naomės ranka buvo šalta ir įsitempusi. 

— O tu važiuosi namo, — tarė kaip galėdama tvirtes- 

niu balsu ji. — Policija, ko gero, norės pasikalbėti su ma- 
nimi, todėl tave palydės Čeiningas. 

— Aš nenoriu palikti čia tave vieną. 

— Aš ne viena. Čia yra Geibas, Moisejus, Bogsas. — 
Ji metė žvilgsnį atgalios, kur po įkyriu lietumi stovėjo 
skausmo sugniuždytas senasis arklininkas. — Ko tau pasi- 
likti, kai tu taip susijaudinusi? Grįžk į “Tris gluosnius", 
išsimaudyk karštoje vonioje ir gulk. Kai tiktai grįšiu, aš 
pas tave užeisiu. 

Ji palinko prie motinos ir mažumėlę švelnesniu balsu 
pridūrė: 

— Be to, nenoriu, kad čia pasiliktų Čeinas. Jeigu jį 
paprašysiu, kad nuvežtų tave, tai jis manys, kad pasielgė 
kaip tikras vyras. 

— Gerai. — Nepatenkinta dėl savo silpnumo, Naomė 
sunkiai atsistojo. — Gerai, — pakartojo ji, — aš važiuo- 
siu. Mano buvimas nusikaltimo vietoje nieko nepadės, o 
tiktai sukels nereikalingus plepalus. Tiktai prašau neužtruk- 
ti čia ilgiau, negu reikia. 

— Žinoma. Nesijaudink. 

Likusi viena, Kelsė sudribo ant statinės, nuo kurios 
ką tik atsistojo Naomė, ir pasiruošė laukti. 

Laukti jai teko visai neilgai. 

Pro arklidės vartus išlindo uniformuotas policijos ser- 
žantas ir, nužvelgęs tylinčių žmonių būrelius, sulaikė 
žvilgsnį ties ja. 

— Mis Baiden? Kelsė Baiden? 

— Taip. 

— Su jumis nori pasikalbėti leitenantas. Prašome įeiti 
vidun. 

— Einu. — Nekreipdama dėmesio į smalsius Žvilgs- 
nius, ji pakilo nuo statinaitės. 

Arklidėje viskas vyko taip, kaip detektyviniuose ro- 
manuose, — įprasta, prievartinę mirtį lydinti rutina. Poli- 
cijos fotografas, blykčiodamas aparato žybsniais, fotogra- 
favo paskutinius kadrus, o skersai praėjimo tolimame ar- 
klidės gale buvo ištempta geltona užtveriamoji juosta. 

Geibas ją išvydo, ir jo akys blykstelėjo. 

— Aš juk sakiau, jog tau nebūtina čia pasilikti. 

— Jūs kartu aptikote kūną? — leitenantas Rosis per- 
žengė per juostą ir linktelėjo Kelsei. Jis buvo apygardos 
policijos valdybos veteranas, už pečių turintis dvidešim- 
ties metų nepertraukiamą darbo stažą. Vyriškas, rūstus jo 
veidas buvo gana gražus, akys — skvarbios ir dėmesingos. 
Tankūs juodi, jau paliesti kilnaus sidabro plaukai, buvo dar 
vienas iš daugelio Rosio privalumų. Leitenantas nepa- 
miršdavo vitaminų ir mažą cholesterino kiekį turinčių pro- 
duktų, gėrė vaisių sultis ir buvo užsigrūdinęs reguliariais 
fiziniais pratimais — Rosis manė, kad ir praleisdamas di- 
desnę darbo laiko dalį už stalo, jis neturi teisės ištižti. 

Be to, jis mylėjo savo specialybę, jam buvo didžiau- 
sias malonumas užsiimti eiliniais darbais ir neapkentė 
Žmogžudysčių. 

— Ačiū, kad palaukėte, mis Baiden. 

— Norėjau jums padėti... padaryti viską, ką galiu. 

— Labai malonu iš jūsų pusės. O dabar pasakykit man, 
ką jūs veikėte šį rytą. Jūs, matyt, čionai atvykote dar prieš 
aušrą? 

— Taip, beveik taip... — Kelsė papasakojo leitenantui 
viską, ką ji prisiminė, — pradedant žirgų iškrovimu ir ryti- 
niu jų pramankštinimu. — Po to mes kurį laiką buvome prie 
lenktyninio rato. Mano įbrolis... jis pirmąkart pateko į hi- 
podromą, ir jam viskas buvo įdomu. Mes jam nusprendėme 
parodyti, kaip paruošia žirgus išvedimui ir startui. 

— Kurią valandą maždaug tai buvo? 

— Apie pusiaudienį. Tarp dešimtos ir dvyliktos čia ma- 
žai kas vyksta. Prie arklidės mes išvydome Geibą... miste- 
rį Sleiterį, besikalbantį su savo treneriu, ir kartu nuėjome 
prie žirgų. 

Ji metė per leitenanto petį žvilgsnį, norėdama pama- 
tyti Geibą, ir su siaubu išvydo, kaip du sanitarai neštuvais 
išneša blizgantį plastikinį maišą. 

Tikriausiai ji smarkiai išblyško, nes Geibas keikdama- 
sis nėrė po žalia juosta ir išsitiesė, stengamasis savimi už- 
dengti neštuvus. 

— Visai nebūtina buvo surengti apklausą čia ir dabar, 


leitenante, — piktai suurzgė jis. 
— Ne, nieko... — Kelsė prikando lūpą, bandydama 
įveikti gerklėje kylantį koktumą. — Aš norėčiau tai kuo 


greičiau užbaigti. 

— Aš nuoširdžiai vertinu jūsų pagalbą, mis. Taigi, 
jūs prie arklidžių išvydote misterį Sleiterį... 

— Taip, beveik. Mes kartu paėjome keletą jardų, ir 
visą laiką mokėme vienas kitą, nes mūsų arkliai turėjo da- 
lyvauti tame pačiame jojime. Po to aš nuėjau su Geibu, 
norėdama pasižiūrėti į jo juodį, o mano motina su broliu 
ėjo šiek tiek atsilikę. 

— Jūsų motina? 

— Taip. Tiesą sakant, tai jos eržilas turėjo lenkty- 
niauti su misterio Sleiterio juodžiu. Ji — “Trijų gluosnių" 
fermos šeimininkė, Naomė Čedvik. 

— Čedvik? — Nuskambėjus šiai pavardei, leitenanto 
galvoje kažkas šmėstelėjo, kažkokie seni prisiminimai, bet 
jis nesigilino į juos. — Vadinasi, jūs buvote keturiese? 

— Taip, tiktai Naomė su Čeiningu ėjo paskui mus. Ir 
jie priėjo prie bokso, kai... tiktai mes išvydome, kas atsiti- 
ko. Mes su Geibu beveik tuo pat metu ant kairiojo arklio 
šono pamatėme įpjovimą. Geibas įėjo vidun, stengdamasis 
užtverti praėjimą, bet aš jaudinausi dėl Dublio, dėl to ėjau 
įkandin. Po to ant grindų pamačiau kraują ir... kūną. Dub- 
lis išsigando ir ėmė prunkšti bei stotis piestu, todėl man 
teko jį laikyti, o čia atskubėjo Naomė ir Ceiningas. Naomė 
iš karto nubėgo iškviesti greitąją pagalbą, o Čeiningas puolė 
prie užmuštojo. Jis manė, kad jam dar galima padėti. Man 
pasirodė — mums visiems pasirodė — kad Miką užmušė 
arklys, bet tada Geibas jį apvertė, ir mes išvydome... — 
Kelsė pagalvojo, kad niekada neužmirš to, ką ji pamatė. — 
Mes išvydome, jog tai ne arklio darbas, ir Geibas nusiuntė 
Ceiningą iškviesti policiją. 

— Ar arti arklidžių nieko nebuvo, kai jūs su misteriu 
Sleiteriu įėjote? 

— Ne. Šiaip ar taip, aš nieko nemačiau. Be abejo, vi- 

duje buvo kas nors iš grumų, nors ruošti išvedimui žirgus 
buvo dar anksti. 

— Jūs pažinote nužudytąjį, mis Baiden? 

— Ne, bet juk aš atvažiavau į “Tris gluosnius" tiktai 
prieš keletą savaičių. 

— Jūs gyvenate ne čia? 

— Ne, Merilende. Į fermą atvažiavau pasisvečiuoti. 

— Tada man reikės jūsų nuolatinio adreso. Protokolui. 

Kelsė jam padiktavo adresą, Rosis jį užsirašė ir įsidė- 
jo bloknotą. 

— Ačiū, kad man paskyrėte laiko, mis Baiden. O da- 
bar norėčiau pasikalbėti su jūsų suvestiniu broliu ir jūsų 
motina. 

— Aš liepiau Čeiningui nuvežti mamą namo. Ji buvo 
labai susijaudinusi. — Tai sakydama, Kelsė nejučia pakei- 
tė pozą, ištiesdama nugarą ir išskėtusi truputį plačiau ko- 
jas. — Šiaip ar taip, jie abu buvo su manimi visą rytą ir 
negalėjo matyti nieko tokio, ko aš nebūčiau mačiusi. 

— Jūs net negalite įsivaizduoti, kiek įdomaus vienas 
žmogus pastebi ten, kur kitas nemato nieko ypatinga. — 
Policininkas palingavo galva. — Bet vis tiek ačiū. 

Jis nusisuko į Kelsę nugara, ir ji suprato, kad gali ei- 
ti. Rosis tuo metu kreipėsi į Geibą: 

— Sprendžiant iš mano turimos informacijos, pasku- 
tinis žmogus, kuris kalbėjosi su nužudytuoju, gali būti kaž- 
koks Bogsas. Jis taip pat pas jus dirba? 

— Jis dirba “Trijuose gluosniuose". 

— Bogsas lauke, — įsiterpė Kelsė. — Aš galiu jam 
pasakyti, kad čionai ateitų. 

Ir ji nuskubėjo gatvėn, stengdamasi kuo toliau atsi- 
durti nuo veriančių leitenanto akių ir klausimų, užduoda- 
mų profesionaliai ramiu tonu. Bogsas stovėjo toje pačioje 
vietoje, kur ji matė jį paskutinį kartą, stovėjo po lietumi ir 
mirko. 

— Su tavimi nori pasikalbėti leitenantas Rosis, — Kel- 
sė švelniai paėmė senąjį arklininką už rankų, veltui bandy- 
dama jas sušildyti savo delnais. — Man labai gaila, Bogsai. 

— Mes su juo kalbėjomės... visai prieš pat tai. Tie- 
siog sėdėjom ir šnekėjom. Susitarėm šį vakarą persimesti 
kortomis... 

Bogso veidu nusirito sumišusios su lietaus lašais di- 
delės ašaros. — Kas jam taip padarė, mis Kelse? Kas nu- 
žudė draugužį Miką? 

— Aš nežinau, Bogsai. Einam, aš tave palydėsiu. — Ji 
apkabino senąjį arklininką per pečius ir nuvedė prie arkli- 
dės durų. 

— Juk jis neturėjo šeimos, mis Kelse. Niekada netu- 
rėjo. Miko sesuo... ar ji gyva? Jis nematė jos dvylika me- 
tų. Man teks juo pasirūpinti, mis Kelse, prižiūrėti, kad jį 
kaip pridera palaidotų. 

— Aš pats tuo pasirūpinsiu, Bogsai. — Geibas, sustab- 
dęs juos ant pat slenksčio, ėjo pro arklidės vartus. — Tu 
tik man pasakyk, ką reikia padaryti, ir mes viską sutvarky- 
sime. 

Bogsas garsiai šniurkštelėjo nosimi ir linktelėjo. Tai 
jam atrodė teisinga. 

— Jis visada apie jus gerai galvojo, misteri Sleiteri. 

— Aš taip pat jį labai vertinau. Susirask mane, kai tik- 
tai būsi laisvas. Mes viską aptarsim. 

— Mikas būtų buvęs labai dėkingas. — Žemai nulei- 
dęs galvą, Bogsas įėjo į arklidę. 

— Leitenantas pasakė, jog tu gali eiti. — Geibas paė- 
mė Kelsę už rankų ir pasuko veidu į priešingą nuo arkli- 
džių pusę. — Einam, nuvešiu tave namo. 

— Aš turiu sulaukti Bogso. Nedera jo palikti vieno 
tokioje būsenoje. 

— Juo pasirūpins Moisejus. Aš noriu tave iš čia iš- 
vežti, Kelse. Kuo toliau. 

— Nepavyks. Aš jau įklimpau į šį dalyką, ir tu taip pat. 

— Aš — visai kas kita. — Jis tiesiog nusitempė ją pas- 
kui save per purviną aptvaro vidurį. — Šis boksas — ma- 
no, žirgas taip pat mano, ir Mikas — velniai rautų! — Mi- 
kas taip pat buvo mano arklininkas. 

— Tyliau! — Kelsė įsirėmė kulneliais į žemę ir čiupo 

Geibą už rankovės. Arklidėje jis sau neleido rodyti jokių 
emocijų, išskyrus vieną ar du plykstelėjimus, bet dabar jį 
su tokia jėga degino jausmai, kad jis buvo pasiruošęs sprog- 
ti. Kelsė tai suprato iš Geibo žvilgsnio. Jo akys daugiau 
nebuvo šaltos, neįžvelgiamos lošėjo akys: jose liepsnojo 
karšta, mirtinai pavojinga liepsna. 

— Tu tuojau pat iš čia išvažiuosi ir laikysies kuo to- 
liau, — pareiškė jis. 

Kelsė būtų galėjusi ginčytis, būtų galėjusi pabandyti 
ištrūkti, bet ji susilaikė. Tiktai kai jie pasiekė automobilį, 
ji staiga apsisuko ir abiem rankom apkabino Geibą. 

— Nedaryk to... — sukuždėjo ji. 

Geibas buvo įsitempęs, pasiruošęs bet kurią sekundę 
atšokti ir įgrūsti ją į automobilį. 

— Ko nedaryti? 

— Nekaltink savęs, Geibai. 

— O ką dar man kaltinti? — Jo balsas išliko toks pat 
valdingas, bet kūnas atsipalaidavo, ir Kelsė glaudžiau pri- 
sispaudė prie jo, o jis prigludo veidu prie jos drėgnų plau- 
kų. — Ką man dar kaltinti, Kelse. Juk jis gynė mano žirgą. 

— Iš kur tu žinai? 

— Jaučiu. — Geibas atstūmė ją, neišleisdamas, beje, 
iš rankų, ir Kelsė išvydo, kad jo akys tapo šiek tiek rames- 
nės ir švelnesnės. Bet Žydroje vėsioje jų gelmėje kažkas 
vyko — kažkas, dėl ko ji visa suvirpėjo. 

— Aš rasiu tą, kas nužudė Miką. Kad ir kiek tai kai- 
nuotų... 

— Policija.... 

— ... Ji dirbs savo darbą, o aš — savo. 

Net mirtis negalėjo pakeisti žirgų fermoje nusistovė- 
jusios tvarkos. Nei žirgo, nei žmogaus mirtis. Rytinės tre- 
niruotės vis taip pat prasidėdavo auštant, savo ruožtu buvo 
rengiamasi būsimosioms lenktynėms, kasdienis monotoniš- 

kas žirgų priežiūros darbas, kaip antai: gūnių nuėmimas, 
valymas, galūnių bintavimas, šėrimas, mėžimas ir visa ki- 
ta taip pat negalėjo nė vieną dieną sustoti. Galimas daik- 
tas, saulei tekant darbininkai prie užtvarų ir gardų vis dar 
aptarinėjo senojo Miko nužudymą, bet gyvenimas tekėjo 
ankstesniu tempu. Ir kitaip negalėjo būti. 

Fermoje buvo egzema serganti kumelė, buvo pusantrų 
metų eržiliokas, kuris atkakliai atsisakė eiti pabalnotas, bu- 
vo dvimetis, kurį reikėjo rengti pirmosioms lenktynėms. 
Liūdėti ir liežuvauti buvo galima tiktai užpildžius lovius 
avižomis ir pavedžiojus įsikarščiavusius nuo darbo ristū- 
nus. 

— Norite nuvalyti Virdžinijos Pasidžiavimą, jeigu jis 
atvėso, mis Kelse? — Bogsas juodais ratilais po akimis, 
sunykusiu veidu vis tiek ėjo savo pareigas. Tarsi nieko ne- 
būtų įvykę. 


— Jam patinka, kai tą darote jūs. — Senasis arklinin- 
kas padavė Kelsei vadeles. 
— Gerai, Bogsai. — Kelsė švelniai palietė jo tvirtą 


gyslotą ranką. — Ar galiu kuo nors padėti? 

Jo žvilgsnis nukrypo į šalį ir sustojo ties kažkuo labai 
asmenišku, ko jau nebuvo lemta matyti. 

— Vai ne, mis Kelse, niekuo čia nepadėsi. Tiktai ne- 
teisinga visa tai, mis Kelse. Dievaži, neteisinga! 

Kelsė pajuto, jog negali tiesiog taip nusisukti ir nuei- 
ti šalin. 

— Gal pabūsi greta, kol aš dirbsiu? Vis dar jaudinuo- 
si, kai man tenka valyti artimiausio derbio nugalėtoją. 

Jie abu žinojo, jog tai tik atsikalbinėjimas. Ir vis dėlto 
Bogsas linktelėjo ir nužingsniavo su ja prie gardo. Iš dan- 
gaus vėl ėmė žliaugti lietus, nykus, nesibaigiantis, sugadi- 
nęs ir taip nelinksmą vakarykštį pusiaudienį. Artėjo dešimta 
valanda ryto, bet virš fermos tebekabėjo tirštas rūkas. 

Arklidėje virė darbas. Berniukai keitė paklodus, ore 
aitriai kvepėjo suplėkusiais šiaudais, mėšlu, šlapiu moliu. 

Prie Karės gardo Kelsė sustojo, vėl perdavė pavadžius 
Bogsui. 

— Vieną minutėlę, gerai? 

Tarusi šiuos žodžius, ji išsiėmė iš užpakalinės kišenės 
morką ir, tiesdama ją kulmelei, paplekšnojo jos minkštas 
ausis. 

— Na štai ir aš, senele. Tu juk negalvoji, kad tave 
užmiršau? 

Kumelė sugrikšėjo dantimis, po to ištiesė kaklą ir pa- 
lietė lūpomis Kelsės petį, tarsi atsakydama į glamonę, o 
toji, nė kiek nesidrovėdama Bogso, atliko tradicinių ritua- 
1ą — pabučiavo į snukį. 

— Iš manęs jau pakankamai juokėsi už veržimąsi įtvir- 
tinti moterų lygiateisiškumą, — tarė ji ir, paskutinį kartą 
plekštelėjusi delnu per žirgo kaklą, atsisuko į Bogsą. — 
Galimas daiktas, aš tiesiog įsimylėjau žirgus, bet ne kartą 
esu užklupusi vyrus arklininkus, paikinančius savo glo- 
botinius. 

— Jūsų senelis mylėjo šią kumelę, — Bogsas įvedė į 
gardą Virdžinijos Pasididžiavimą, nuo kurio Kelsė jau nu- 
valė mėšlą ir naktinius šiaudus, pakeitė naujais. — Kiek- 
vieną dieną jis slapta atnešdavo jai gabalėlį cukraus. Mes 
visada apsimesdavom, kad nieko nepastebim. 

— Koks jis buvo, Bogsai? 

— Geras Žmogus. Teisingas. Tiesa, jo charakteris bu- 
vo... Sprogdavo it parakas. — Kalbėdamas Bogsas iš įpra- 
timo apibėgo akimis gardą ir pastebėjo, kad Kelsė nepa- 
miršo įpilti į girdyklą šviežio vandens ir išvalė groteles. 
Tai buvo jo pareigos, tačiau kurį laiką jis dalijosi jas su 
Kelse, kaip dalijosi ir eržilą. 

— Jis negalėjo pakęsti tinginių, bet jeigu atlikdavai 
savo pareigas, tai jis atsilygindavo gerai ir laiku. Aš tikrai 
žinau, jog kartą senasis Čedvikas visą naktį prasėdėjo prie 
sergančios kumelės, o kitą kartą atleido Žmogų už nerū- 
pestingą mėžimą. Tiesiog iš darbo vietos ir atleido. 

Kelsė pritūpė ir perbraukė delnu per priekines eržilo 
kojas, tikrindama, ar nėra žaizdų arba patinimų. Užvynio- 
tus ant arklio kojų tvarsčius Bogsas jau buvo nuėmęs, iš- 

skalbęs ir pakabinęs džiūti, pritvirtinęs baltinių segtukais, 
kuriuos paprastrai nešiodavosi dešinėje kišenėje. 

— Atrodo, kad su juo nelengva būdavo susitarti, — 
tarė Kelsė ir patenkinta pertraukė per eržilo kailį šiaudų 
kuokštu, nuvalydama lietaus lašus. 

— Jokių problemų, jeigu padarysi viską, dėl ko tave 
pasamdė. — Bogsas truputėlį pavydėdamas sekė, kaip Kelsė 
ima į rankas šiurkštų šepetėlį. 

— Jūs mokate prieiti prie žirgelio, mis Kelse, — išta- 
rė už poros minučių jis. 

— Man atrodo, kad aš tą dariau visą gyvenimą. — Kel- 
sė sumurmėjo kelis švelnius žodžius ir paglostė ristūną, ku- 
ris, kaip visi kilmingieji būdamas subtili būtybė, mažumėlę 
jaudinosi ir pyko. — Jis šiandien nežinia ko nervinasi. 

— Nesinervina. Tiesiog mintyse jis jau stovi prie starto 
vartų. 

Kelsė toliau valė eržilo nugarą, pilvą ir kojų šepetė- 
lius, šalindama pridžiūvusį molį. 

— Man sakė, jog vakar jis puikiai apibėgo ratą. — Ji 
padėjo šepetį ir paėmė kanopų valymo kablį. — Kai pa- 
galvoji apie lenktynes ir sekundes po vakar dienos — tie- 
siog pagaugai eina per kūną. 

— Kitaip nė būti negali. 

— Jūs su juo ilgai buvote pažįstami? 

— Keturiasdešimt metų... — Bogsas išsiėmė tabako 
skardinėlę ir įsikišo į burną gabalėlį pakramtyti. — Kai at- 
ėjau samdytis į darbą, Mikas jau buvo patyręs arklininkas. 

— Man dar neteko prarasti artimų Žmonių... — Kelsė 
pagalvojo apie Naomę, bet nusprendė, jog tai nesiskaito, 
nes nors ir labai stengėsi, negalėjo prisiminti išgyvento, 
būnant trejų metukų, skausmo.— Bet vis tiek man atrodo, 
kad suprantu tavo jausmus. Ir jeigu panorėsi pasiimti ne- 
dideles atostogas, Naomė tikrai neprieštaraus. 

— Visai ne, “Trijuose gluosniuose" man ramiau. Man- 
ding, visas gyvenimas čia praėjo. O tas policininkas... jis 
darbą išmano. Manau, jis suras tą, kas šitaip padarė Mikui. 

Kelsė sudrėkino lūpelę ir nušluostė eržilui akių pa- 

kraščius. Jai patiko, kaip Gordis į ją skersakiuoja; eržilo 
žvilgsnyje Kelsė regėjo pasitikėjimą ir supratimą, kurie po 
truputį nusistovėjo tarp jų. 

— Tas leitenantas Rosis? Man jis nepatiko, o kodėl — 
pati nežinau. Jis šaltakraujis. O gal tai ir gerai? Paklibins 
smegenis ir ramutėliai, žingsnis po žingsnio, išnarplios šį 
kamuolį. 

Kelsė padėjo lūpytę ir paėmė švelnų šepetį ir gran- 
dyklę. Tikriausiai jis norėjo atkeršyti, nusprendė ji. Kelsė 
nesmerkė Geibo, atvirkščiai, ji beveik suvokė jo jausmus. 

— Ir šito tau pakanka? 

— O ko dar daugiau? 

— A-a, štai kur jūs! Nepastebimai priėjęs Čeiningas 
atsirėmė į gardo dureles. Kurį laiką jis sekė Kelsės rankas, 
jos pasitikinčius judesius, pagarbiai nužvelgdamas pasta- 
ruoju metu ant jos nugaros ir pečių atsiradusius raumenis. 

— Matyti, kaip vikriai tu jį apgali, — tarė pagaliau jis. 

— O kaipgi! — Kelsė pajuto, kad jai Čeiningo pagy- 


rimas malonus. — Kodėl tu neatėjai pusryčių? 
— Pramiegojau. — Jo šypsena buvo daugiau valiūkiš- 
ka, negu kalta. — Mano vidinis laikrodis niekaip negali 


prisitaikyti prie pusryčių penktą valandą. Paklausyk, Ke- 
le, Metas vėl čia, ir aš noriu su juo važiuoti. Jis turi keletą 
iškvietimų į namus. Tai yra — į arklidę. 

— Linkiu maloniai praleisti laiką. 

Čeiningas truputį pastripuliavo. 

— Tu 1š tikrųjų gerai jautiesi? 

— Žinoma. 

— Aš grįšiu už poros valandų. Beje, Mo prašė tau per- 
duoti, kad eitum dirbti su lonže. 

— Vergvaldys! — pro dantis prakošė Kelsė ir pridū- 
rė: — Ateisiu, kai tiktai čia baigsiu. 


Niūrioms mintims visai neliko laiko. Kad kruopščiai 
apkuoptų arklį, patyrusiam arklininkui reikėdavo valandos, 
o Kelsė kol kas susidorodavo per valandą su ketvirčiu. Po 
to prasidėdavo pietų šėrimo metas: avižos, sėlenos, riešu- 

tai — visa tai Kelsė skrupulingai pasvėrė, kad sumaišytų 
nustatytomis porcijomis, įbėrė stalinį šaukštą druskos ir pri- 
dėjo vitaminų koncentrato. Be to, Pasidžiavimas buvo la- 
bai neabejingas datulėms, ir Kelsė, kad pasaldintų patie- 
kalą, pagerindavo ėdalą melasa. 

Reikės pavaišinti kumelioką obuoliu, nusprendė ji, iš- 
tiesdama maudžiančią nugarą ir mašinaliai nusišluostyda- 
ma rankas į džinsus. Ir ne dėl to, kad eilinį kartą jį pamalo- 
nintų. Moisejus kartą jai paaiškino, jog arklių pašaras per- 
nelyg sausas, dėl to sultingi vaisiai gyvuliams būtini kaip 
privalomas priedas prie pašaro. Virdžinijos Pasididžiavi- 
mas mėgo morkas ir obuolius. Ypač jam patiko sultingi Gre- 
nio Smito rūšies vaisiai. 

— Na štai, Pasididžiavime, dabar tu visko turi, — su- 
murmėjo Kelsė, išversdama į lovį paruoštą mišinį. — Gir- 
di, ėsk! 

Virdžinijos Pasididžiavimas ėmėsi kramsnoti, kreiva- 
kiuodamas į Kelsę didele protinga akimi. 

— Tau teks daug dirbti, saulute, — tęsė Kelsė. — Va- 
dinasi, reikia kaip dera maitintis. Veikiausiai norėtum pa- 
stovėti nugalėtojų aikštėje su raudonomis rožėmis išsiuvi- 
nėta gūnia? 

Žirgas prunkštelėjo ir krestelėjo galva, ir tai Kelsė 
išvertė į Žmonių kalbą kaip truktelėjimą pečiais. Negarsiai 
nusijuokusi, ji paskutinį kartą paplekšnojo jam per nugarą. 

— Manęs neapgausi, bičiuli. Tu to nori ne mažiau už 
mus. 

Ištiesusi pečius, Kelsė išėjo iš arklidės, kad imtųsi ki- 
to darbo. 

Ji, žinoma, nemanė, kad Moisejus realizuos savo slap- 
tus sadistiškus kėslus, versdamas ją prakaitu apsipylusiu 
veidu nuo ankstyvo ryto iki vėlyvo vakaro plušėti, tačiau 
nuo to jai nebuvo nė kiek lengviau. Trečią valandą po pie- 
tų jos pastaruoju metu sutvirtėjusius raumenis jau gero- 
kai skaudėjo, ji visa buvo apsitaškiusi purvu, o organiz- 
mas siuntė nerimastingus signalus, reikalaudamas kuro. 

Kruopščiai nusivaliusi purvinus batus, Kelsė per vir- 

tuvę Įėjo į namą ir pasuko tiesiai prie šaldytuvo. Išvydusi 
keptą vištą, ji net sudejavo iš pasitenkinimo ir skubiai išsi- 
traukė visą keptuvą. 

Ji kaip tik kramtė šlaunį, kai į virtuvę įėjo Hertė. 

— Mis Kelse! — sutrikusi sušuko ji, išvydusi savo 
mylimą augintinę, kuri, stovėdama purvinais džinsais prie 
apdorojimo stalo, skubiai ir godžiai sotinosi. — Kas čia 
dabar darosi! 

Ir ji puolė prie indaujos lėkščių ir stalo įrankių. 

— Nieko, — sumurmėjo neaiškiai Kelsė. — Nuosta- 
bus viščiukas. Gyvenime nesu valgiusi nieko skaniau. Be 
to, tai jau antras gabalas. 

— Sėsk už stalo, aš paduosiu valgyti. 

— Ne, iš tikrųjų nereikia. — Kelsė pagalvojo, jog kar- 
tais manieros ir etiketas neturi jokios reikšmės, ir vėl su- 
leido dantis į viščiuko kulšį. — Aš pernelyg purvina, kad 
ant ko nors galėčiau atsisėsti, ir pernelyg alkana, kad pa- 
jėgčiau kaip reikiant apsiprausti. Žinai, Herte, esu išklau- 
siusi trejus skirtingus namų šeimininkių kursus, jų tarpe ir 
“Kordon Bliū", bet taip viščiuko nemokėčiau iškepti. 

Pagirta Hertė kukliai nudėrė akis ir mostelėjo ranka. 

— Na jau, ką tu... Iškepsi, dar geriau pavyks. Tai dar 
mano mamos receptas. Aš tau kada nors parodysiu. 

— Ne, tai tiesiog puikumėlis, — nenurimo Kelsė. Šiai 
vištuko kulšelei aš pasiruošusi sukurti penegiriką. 

Pastebėjusi nesuprantantį Hertės žvilgsnį, Kelsė nu- 
sikvatojo ir paaiškino: 

— Tai toks pagiriamsis eilėraštis, Herte. Paukšteli, tau 
velnioniškai pasisekė. 

— Nana, tu vis mane erzini... — Hertė paraudo kaip 
Dievo karvytė, ir Kelsei įpylė stikinę pieno. — Visai kaip 
tas tavo brolelis. Galima pamanyti, jog jis nė karto gyve- 
nime nevalgė namuose virto maisto. 

— Jis tikriausiai visiškai tave pakerėjo. 

— To iš jo neatimsi. — Ir iš manęs taip pat, pridūrė 
pati sau Kelsė, kovodama su pagunda paimti trečią gabalą. — 
O kur Naomė? 

— Jai teko išeiti. 

— Hm-m... 

Taigi, jos čia vienos, pagalvojo Kelsė. Reikia pasinau- 
doti atsiradusia galimybe ir šiek tiek paklausinėti Hertę. 

— Norėčiau daugiau sužinoti apie tą naktį, Herte, — 
ištarė ji. — Kai čia buvo Alekas Bredlis. 

Hertės veidas iš karto surimtėjo. 

— Seniai tai buvo... Buvo, ir pražuvo. 

— Tavęs nebuvo namie, taip? — meilikaujamai pasi- 
teiravo Kelsė. 

— Ne, — Hertė paėmė į rankas pašluostę ir ėmė trinti 
ir taip švarias stiklines. — Ir aš kiekvieną dieną save už tai 
keikiu. Mes su mama, kaip tyčia, tą dieną išėjome į kiną, o 
kolei Naomė buvo viena vienutėlė su tuo žmogumi, valgė- 
me namie picą. 

— Tu jo nemėgai? 

— Pf-f! — prunkštelėjo Hertė, sviesdama ant krosnies 
pašluostę. — Slidus jis buvo. Kaip lepšis. Atrodo — prisi- 
liesi, ir pats išsiterliosi tose... tose gleivėse. Mis Naomė 
negalėjo su tokiais tipais, kaip jis, turėti jokių reikalų, — 
pabrėžė ji. 

— Tai kodėl, kaip tu manai, mama... su juo bendravo? 

— Tikriausiai ji tam turėjo priežasčių. Ji, mis Naomė, 
turi užsispyrimo, gali dalį atimti. Aš, va, manau, kad ji 
norėjo ką nors įrodyti tavo tėveliui. Maždaug tuo pat metu 
jos eržilas susilaužė koją, ir jį teko nušauti. Mis Naomė 
labai sunkiai tai išgyveno. Štai tada ji ir ėmė susitikinėti 
su tuo vyruku. 

Hertės panieka buvo akivaizdi. Kelsė įsidėmėjo, kad 
ji nė karto nepaminėjo Aleko Bredlio pavardės. 

— Jis buvo gražuolis, nieko nepridursi. Bet aš pasa- 
kyčiau, jog jeigu kas iš tiesų gražus, tai ir elgiasi gražiai. 
Tai buvo nusikaltimas, Kelse, tiktai jis buvo toks, kad mū- 
sų mis Naomę pasodino į kalėjimą už tai, ko ji nepadarė. 

— Ji gynėsi. 

— Jeigu ji taip pasakė, vadinasi, — taip ir buvo, — 
ramiu balsu ištarė Hertė. — Mis Naomė nebūtų ėmusi me- 

luoti. Et, jeigu būčiau buvusi tą dieną namie, tas vyrutis 
jos būtų neišdrįsęs nė pirštu paliesti. Ir tada mis Naomei 
nebūtų prireikę revolverio. 

Hertė atsiduso ir, įmetusi į kriauklę pašluostę, ėmėsi 
ją skalbti. 

— Būdavo, kai pagalvoju, kad jos viršutiniame stal- 
čiuje guli tas daikčiukas, tai mane imdavo krėsti drebu- 
lys. Bet net aš džiaugiuosi, kad jai tą naktį po ranka buvo 
revolveris. Vyrai neturi jokių teisių prievartauti moteris. 
Jokių teisių! 

— Žinoma, ne, — pritarė Kelsė. — Absoliučiai jokių. 

— Ji lig šiolei jį laiko spintelėje. 

— Ką? — Kelsė nerimastingai atitraukė nuo lūpų ne- 
baigtą valgyti vištienos gabalą. — Naomė ligi šiol laiko 
miegamajame ginklą? 

— Na, tikriausiai tai ne tas pats revolveris, tiktai la- 
bai panašus. Jis priklausė dar jos tėvui. Pagal įstatymus ji 
dabar neturi teisės laikyti ginklo, bet vis tiek jį laiko. Sa- 
ko, jai revolveris primena praėjusius laikus. Aš jai vieną 
kartą pasakiau, kam tuos laikus prisiminti, o ji atsakė, jog 
yra, atseit, dalykų, kurių niekada negalima užmiršti. 

— Gal ji ir teisi, — lėtai tarė Kelsė, ne visiškai tikra, 
jog, žinodama apie Naomės miegamajame esantį revolve- 
rį, ji ramiau miegos. 

— Galbūt man nederėtų to sakyti, bet vis tiek pasaky- 
siu, — netikėtai ryžosi Hertė ir, garsiai šniurkštelėjusi no- 
simi, išsiėmė didelę žydrą nosinę, kad nusišnypštų. — Tu, 
dukrele, buvai mūsų Naomei ir saulutė, ir mėnulis dangu- 
je. Ir tuo, kad grįžai, labai dosniai ją apdovanojai. Praei- 
ties jau nesugrąžinsi, kas padaryta — to nepataisysi, bet 
senas žaizdas dar galima užgydyti. Štai ką tu darai, Kele. 

Galbūt tai teisybė? —mąstė Kelsė. Ji pati dar iki galo 
nesusigaudė savo pačios jausmuose ir impulsuose. 

— Jai labai pasisekė, kad ji turi tave, Herte, — su- 
murmėjo ji, jog nors ką pasakytų. — Pasisekė, kad šalia 
yra kas galvoja pirmiausia apie ją, tiktai apie ją. Ir, be to, 
ji tikriausiai laiminga, turėdama greta žmogų, kuris moka 

taip skaniai ruošti valgį, — pridūrė ji, norėdama nudžio- 
vinti nuo senosios tarnaitės veido ašaras. 

— Na ką tu!.. — Hertė greitu judesiu nubraukė aša- 
ras. — Paprastas valgis — štai ir viskas, ką aš galiu. Kodėl 
tu nebaigei valgyti, Kele, paskutinio gabalėlio? Tau reikia 
valgyti kaip reikiant, nes — aure kokia laibutė ir traputė! 

Kelsė papurtė galvą ir prie paradinių durų išgirdo 
skambutį. 

— Nepasakyčiau... Einu atidarysiu, o tu kol kas nuimk 
keptuvą, antraip suvalgysiu viską. 

Paėmusi į ranką pieno stiklinę, ji nugėrė gurkšnelį ir 
nuėjo atidaryti. Pakeliui ji dirstelėjo į veidrodį, tačiau, iš- 
vydusi jame savo atvaizdą, tiktai užvertė akis. Jos skuos- 
tai buvo išterlioti, o plaukai, nors dirbant visą laiką buvo 
sukišti po kepuraite, — buvo smarkiai susivėlę ir juose buvo 
matyti šiaudgalių. Kelsė norėjo nusivalyti veidą marškinių 
rankogaliu, bet rankovė pasirodė sutepta mėšlu, tad jai be- 
liko guostis tuo, kad atvykėlis, kad ir kas jis būtų, buvo 
neatsiejamai susijęs su žirgais. 

Bet buvo visai priešingai. 

— Senelė! — Kelsė ir nustebo, ir nusivylė matydama, 
kaip Milisenta susiraukė, išvydusi jos purvinus drabužius. — 
Koks siurprizas! 

— Ką, 0 visi šventieji, tu čia dirbi? — paklausė, užuot 
pasisveikinusi, Milisenta. 

— Dirbau. — Ant įvažiuojamojo keliuko Kelsė išvy- 
do švara spindintį šviesų “Linkolną", o už jo vairo stoiškai 
tiesus ėjo sargybą samdytas vairuotojas. — O tu... nuspren- 
dei pasivažinėti už miesto? 

— Atvažiavau pasimatyti su tavimi. — Aukštai iškė- 
lusi galvą, Milisenta peržengė slenkstį ir patraukė pirmyn 
eigastimi, prilygstančia į giljotiną vedamų prancūzų aris- 
tokratų orumui. — Man atrodė, kad ši problema pernelyg 
svarbi, jog ją svarstytume telefonu. Patikėk, man buvo ne- 
lengva čionai atvažiuoti, ir, žinoma, aš nejaučiu jokio ma- 
lonumo būti šiuose namuose. 

— Tikiu. Prašom įeiti. 

Kaip gerai, pagalvojo Kelsė, kad Naomė išėjusi. Ant- 
raip Dievas žino, kas čia galėjo prasidėti. 

— Ar galiu tau pasiūlyti puodelį arbatos. O gal kavos? 

— Aš nieko iš jos nenoriu. — Milisenta atsisėdo ant 
kėdės kraštelio, būgštaudama suglamžyti iškrakmolytą dro- 
binį kostiumėlį, kuris, atrodė, tyliai girgžteldavo nuo jos 
kiekvieno krustelėjimo. Suprantama, ji labai norėjo apžiū- 
rėti kambarį, bet nusprendė, kad tai tuščias smalsumas, ir 
sutelkė visą dėmesį į vaikaitę. 

— Tai, vadinasi, tu šitaip leidi laiką? Tu išsiterliojusi 
žemėmis, kaip koks lauko darbininkas. 

— Aš ką tik parėjau. Kaip tu tikriausiai pastebėjai, lau- 
ke lyja. 

— Nebandyk su manimi kalbėti tokiu tonu, — ledi- 
niu balsu atkirto Milisenta. — Dirbti pagalbinius darbus 
turint tavo sugebėjimus, tokį išsilavinimą ir pasirengimą — 
tai tuščias laiko eikvojimas. Dar blogiau, tokiu elgesiu tu 
gali rimtai sukompromituoti šeimą. . 

— Bet, senele, mes jau vieną kartą apie tai kalbėjo- 
mės... — Kelsė padėjo pieną ir priėjo prie židinio pažars- 
tyti anglių. Jai pasirodė, jog svetainėje netikėtai atvėso, 
tačiau ji niekaip negalėjo nuspręsti, ar to priežastis buvo 
oras, ar netikėtas Milisentos atvykimas. — Aš gerai supran- 
tu tavo jausmus ir gerbiu tavo nuomonę. Tačiau nenoriu 
tikėti, kad tu sukorei tokį kelią vien dėl to, kad dar sykį 
pakartotum tai, ką jau kartą girdėjau. 

— Mūsų su tavimi, Kelse, interesai ir norai retai su- 
tapdavo. 

— Taip. — Kelsė padėjo į vietą žarsteklį ir atsisuko į 
Milisentą. — Man irgi taip atrodo. 

— Bet aš įsitikinusi, jog dabar tu su manimi sutiksi. 
Tavo vardas paminėtas šios dienos rytiniame laikraštyje. 
Ryšium su žmogžudyste hipodrome. 

Taip, naujienos plinta greitai, pamanė Kelsė. Kai į fer- 
mą atgabeno rytinę korespondenciją, ji plušėjo arklidėje. 

— Aš nežinojau. Šiaip ar taip, būčiau būtinai paskam- 
binusi tėtei, kad jį nuraminčiau. Taip, senele, aš ten buvau. 

Nužudytasis dirbo arklininku kaimyninėje fermoje, bet aš 
nebuvau su juo pažįstama. Mano dalyvavimas šioje byloje 
yra grynai atsitiktinis. 

— Svarbiausia — tai, kad tu apskritai atsidūrei hipod- 
rome, — atkirto Milisenta. — Iš to reikia daryti išvadą, jog 
bendrauji su visiškai aiškios rūšies žmonėmis. Su nedera- 
mais žmonėmis, kuriuos taip traukia žirgų lenktynės. 

Kelsė užsispyrusi kilsterėjo smakrą. 

— Žirgų lenktynės traukia ir mane. 

— Nevaizduok kaprizingos mažos mergaitės. — Mili- 
senta prikando lūpas. — Aš turiu teisę iš tavęs reikalauti 
daugiau. Pagalvok apie šeimą, Kelse, tai — tavo pareiga. 

— Ką bendra su mūsų šeima gali turėti tas vargšas, 
vakar nužudytas hipodrome? 

— Tavo vardas dabar bus siejamas su Naomės vardu, 
kuri pati įvykdė žmogžudystę. Tu tiesiog neįsivaizduoji, 
kokie gajūs seni gandai ir seni skandalai. Nespėsi apsidai- 
ryti, kai tave taip pat ims plakti liežuviais... Apskritai ne- 
matau prasmės visa tai dėstyti tokiai protingai moteriai, 
kaip tu. Nejaugi tu nori, kad tavo tėvas vėl kentėtų? 

— Žinoma, ne! Bet kodėl jis turėtų kentėti? Kodėl? 
Hipodrome buvo nužudytas pagyvenęs Žmogus, bet atsi- 
tiktinių aplinkybių dėka aš pirmoji radau kūną, ir, natūra- 
lu, policija manęs paprašė duoti parodymus, štai ir viskas. 
Kartoju, aš net nepažinojau to seno arklininko. Kodėl tai 
turėtų paliesti šeimą, tėvą ir jo reputaciją? Juk jis su tuo 
neturi absoliučiai nieko bendra. 

— Reputacijos dėmių negalima visiškai nuvalyti, lai- 
kas tau tai įsidėmėti, Kelse. Tai ne mūsų pasaulis, ne mūsų 
ratas. Atmeni, aš tave įspėjau, ko galima tikėtis ir su ko- 
kiais žmonėmis tau čia teks susidurti, bet tu nepanorai ma- 
nęs klausyti. Ir štai atsitiko pats baisiausias dalykas. Tavo 
tėvas pernelyg minkštaširdis, kad ryžtingai ir aiškiai pasa- 
kytų savo nuomonę, todėl nusprendžiau tai padaryti pati. 
Aš, Kelse, priversta reikalauti, kad tu nedelsdama grįžtum 
namo. 

— Kaip mažai keičiasi Žmonės... — Duryse stovėjo 
blyški kaip marmuras Naomė. Pilkai plieninės spalvos kel- 
nių kostiumas tiktai pabrėžė jos nepriekaištingos figūros 
trapumą, tačiau šis įspūdis buvo apgaulingas. Kai tiktai ji 
žengė žingsnį pirmyn, iš karto pasidarė aišku, kad Naomė 
nenusileis savo priziniams žirgams ne tiktai elegantišku- 
mu, bet ir jėga. — Panašiai tu kitados kalbėjai ir Filipui. 

Milisentos veidas suakmenėjo. 

— Aš čia atvažiavau, kad pasikalbėčiau su savo duk- 
raite. Kalbėtis su tavimi neturiu jokio noro. 

— Tu mano namuose, Milisenta. — Naomė pasidėjo 
rankinuką ir atsisėdo į krėslą. — Suprantama, su Kelse tu 
gali kalbėtis apie ką nori, bet manęs iš čia neišvarysi. Pra- 
ėjo tie laikai. 

— Kaip matau, kalėjimas tavęs nieko neišmokė. 

— Atvirkščiai... Tu net negali įsivaizduoti, kiek daug 
nauja sužinojau. — Naomė pajuto, kad nė kiek nesijaudi- 
na, ir tai jai suteikė tikrą malonumą. Anksčiau ji nelabai 
įsivaizdavo, kaip elgtųsi, jeigu pasitaikytų susitikti su Mi- 
lisenta. 

— Tu išlikai tokia pati, kokia buvai visada, — gudri, 
ekonomiška, neprincipinga. O dabar tu bandai panaudoti 
savo tikslams Filipo dukterį. 

— Kelsė — suaugusi moteris. Tu ją blogai pažįsti, 
jeigu galvoji, kad ją galima panaudoti. 

— Štai būtent. — Kelsė žengė į priekį ir atsistojo tarp 
motinos ir senelės, bet ne tam, kad užgesintų konfliktą, o 
tam, kad išreikštų savo pačios nuomonę. — Ir nereikia apie 
mane kalbėti taip, tarsi manęs čia visai nebūtų — aš neno- 
riu būti pėstininkas svetimame žaidime ir juo nebūsiu. Atva- 
žiavau čia todėl, kad pati panorau, ir čia pasiliksiu iki tol, 
kol pati nenuspręsiu išvažiuoti. Tu man negali įsakyti susi- 
rinkti daiktus, senele. Aš ne kūdikis ir ne tavo tarnaitė! 

Milisentos skruostuose plykstelėjo raudonis. 

— Aš turiu teisę reikalauti, kad elgtumeis taip, kaip 
bus geriau šeimai. 

— Tu gali reiklauti tiktai vieno dalyko: kad pati nu- 
spręsčiau, kas gerai, o kas ne. Užtikrinu tave, taip ir pada- 
rysiu. 

— Tu ją primokei! — Įsmeigusi žvilgsnį į Naomę, Mi- 
lisenta atsistojo. — Tu apeliavai į gailestį ir užuojautą, kad 
tik pasiektum savo. Ar tu jai nepapasakojai apie vyrus, apie 
girtų orgijas, apie tavo visišką abejingumą santuokai, vy- 
ro reputacijai ir kūdikio likimui? Ar tu papasakojai Kelsei, 
kaip norėjai pražudyti mano sūnų, bet vietoj to pražudei 
tiktai save? 

— Gana! — Kelsė žengė keletą žingsnių atgal ir atsi- 
dūrė greta Naomės. Iš šalies tai atrodė taip, tarsi ji palai- 
kytų motinos pusę, bet Kelsė apie tai negalvojo. 

— Kad ir kokius atsakymus į šiuos klausimus gau- 
čiau — jie tavęs neliečia. Pati nuspręsiu, ką man daryti. 

Milisenta iš visų jėgų stengėsi atrodyti rami, nors jos 
širdis ėmė plakti vis greičiau ir greičiau. Ji taip pat kai ką 
nuspręs, tada pažiūrėsim. 

— Pasilikdama čia, — ištarė lediniu balsu ji, — tu ma- 
ne priversi griebtis nelabai malonių priemonių. Man teks 
pakeisti testamentą ir panaudoti visą savo įtaką ir ryšius, 
kad užšaldyčiau globos fondo, kurį tau paliko senelis, lė- 
šas. 

Kelsės akių išraiška greičiau rodė apgailestavimą, ne- 
gu išgąstį arba sukrėtimą. 

— Tu iš tikrųjų, senele, manai, kad pinigai tiek daug 
reiškia? 

— Pagalvok apie padarinius, Kelse. — Milisenta paė- 
mė rankinę, visiškai įsitikinusi, kad grasinimas greitai pa- 
žabos Kelsės įgeidingumą. 

— Labas, Kele! Tau gyvenime neatspėti, kur aš... — 
Įsiveržęs pro duris Čeiningas iš inercijos žengė dar du ne- 
tvirtus žingsnius ir sustingo tiesiai prieš Milisentą. — Se- 
nelė?!.. 

Milisenta įniršusi atsisuko į Naomę. 

— Vadinasi, tu ir jį įsigijai? Iš pradžių stvėrei į nagus 
Filipo dukrą, o dabar ir sūnų, kurį jis laiko savu? 

— Senele, aš tiesiog... 

— Tylėk! — griežtai nutraukė jį Milisenta, dar labiau 
pasisukdama į Naomę. — Vienąkart tu jau susimokėjai, 
ir — prisiekiu Dievu — aš padarysiu taip, kad tau vėl ge- 
ruoju nesibaigs. 

Kai paskui Milisentą pistoleto šūvio garsu užsitrenkė 
durys, Čeiningas nusivylusia išraiška gūžtelėjo pečiais. 

— Nelaiku aš... šeimyninė scena, taip? 

— Ne tas žodis. — Kelsė nuvargusi pasitrynė delnais 
veidą. — Paklausyk, Čeinai, tu paskambinai Kendei? Tu 
jai pasakei, kur tu esi? 

— Skambinau. — Čeiningas įsikišo rankas į kišenes, 
bet tuojpat jas vėl išsitraukė. — Aš jai pasakiau, kad jau- 
čiuosi kuo puikiausiai ir kad įsitaisiau normaliai. Tiktai ne- 
ėmiau tikslinti, kur būtent. Man atrodė, kad nereikalingų 
keblumų geriau vengti. Ko gero, man reikės paskambinti 
jai ir paaiškinti, kur aš, kol dar to nepadarė bobulė Mili- 
senta. 

Kelsė palingavo galva, ir Čeiningas greitai šoko laip- 
tais aukštyn. 

— Pokalbiuose su aukštesniais autoritetais Čeinas lin- 
kęs kai kurias esmines smulkmenas praleisti, — tarė ji, at- 
sisukusi į Naomę. — Nori išgerti? 

Naomė sunkiai nusišypsojo ir atsilošė į krėslo atkaltę. 

— O kodėl ir ne? Įpilk man per du pirštus viskio — 
tai iš dalies turėtų sumažinti nuodingo geluonies skausmą. 

— Ką gi, pažiūrėsim. — Kelsė priėjo prie baro ir įpy- 
lė į taures viskio. — Man labai gaila, kad taip atsitiko, bet... 

— Man irgi. Paklausyk, Kelse, galbūt pinigai tau ne- 
turi didelės reikšmės, bet istorija su palikimu — menki juo- 
kai. Nenorėčiau, kad tu per mane jo netektum. 

Kelsė išsiblaškiusi perbraukė ranka krištolinį Naomės 
žirgą — nuo ausų iki uodegos. Statulėlės paviršius buvo 
lygus ir šaltas. 

— Nežinau, ar ji pajėgs anuliuoti įgaliojamąjį turto 
valdymo nutarimą, ar ne. Jeigu taip, tai ką gi... Iki šio lai- 
ko man nelabai reikėjo šių pinigų. — Gūžtelėjusi pečiais, 

ji ištiesė motinai taurę. — Nenoriu tvirtinti, kad manęs ne- 
jaudina piniginiai klausimai, bet tegul būsiu prakeikta, jeigu 
jai leisiu dolerių ir procentų pagalba valdyti mane. Būkim 
sveikos!.. 

Ji dzingtelėjo savo taurės krašteliu į Naomės taurę. 

— Būsim sveikos? — Naomė krestelėjo galva ir stai- 
ga užsimerkusi ir atsilošusi, nusikvatojo. — Na ir diene- 
lė! — sumurmėjo pro juoką ji. 

Dvi paskutines valandas ji praleido su savo advoka- 
tais, bandydama suderinti savo poreikius ir norus sutin- 
kamai su tėvo prieš pat mirtį parašytu testamentu. Dabar, 
pagalvojo ji, jeigu Milisenta įvykdys savo grasinimą ir 
Kelsė pasiliks be išmokų, teks dar kartą pertvarkyti te- 
stamentą. 

Ji atsimerkė ir siurbtelėjo pirmąjį gurkšnelį. 

— Aš tavimi didžiuojuosi, Kelse. Tu moki kovoti dėl 
savęs. 

— Ir aš didžiuojuosi tavimi. Kai tave išvydau ant 
slenksčio, pamaniau: “Viešpatie, ji visa kaip sustingęs žai- 
bas!"* Šaltas, smarkus, pavojingas. 

— Milisenta visada taip mane veikdavo. Beje, ne vis- 
ką, ką ji sakė, galima atmesti. Aš padariau keletą klaidų, 
Kelse, keletą baisių klaidų... 

Kelsė sukiojo rankoje taurę, dėliodama ją iš vienos ran- 
kos į kitą. 

— Tu mylėjai tėtę, kai tuokėtės? 

— Taip, žinoma. — Akimirksnį Naomės akys apsi- 
blausė, ir jose pasirodė svajinga išraiška. — Jis buvo toks 
drovus ir protingas. Ir seksualus. 

Kelsė vos nepaspringo. 

— Jis? Seksualus? 

O kaipgi. Tas minkšto tvido švarkas, tas svajingas, pa- 
kilus žvilgsnis, tas ramus ir kantrus, garsiai skaitantis Bai- 
roną, balsas.... Ir gerumas, nekintamas, visaapimantis ge- 
rumas. Aš jį dievinau. 

— Ir kada tai nutrūko? 

— Tai nenutrūko. — Naomė padėjo į šalį nebaigtą gerti 

viskio taurelę. — Tiesiog aš buvau ne tokia kantri, kaip 
jis, ir toli gražu ne tokia gera. Be to, visiškai skirtingos 
buvo mūsų mintys. Kai santykiai ėmė gesti, aš net nepa- 
galvojau, kad reikėtų nusileisti, nusilenkti norams arba bent 
juos suprasti. Tai buvo viena iš mano klaidų. Man atrodė, 
kad galėsiu Filipą sulaikyti, jeigu įrodysiu, kad man jo vi- 
siškai nereikia. Ir aš dar labiau atsitraukiau ir išvažiavau. 
Ir pralošiau. Aš netekau Filpo, netekau tavęs, praradau lais- 
vę. Pernelyg brangi kaina už privilegiją pasilikti nepa- 
laužiamai ir išdidžiai. 

Vėl praplyšo prie įeinamųjų durų skambutis, ir Nao- 
mė kankinamai susiraukė. 

— Atrodo, ši diena dar nesibaigė. 

— Aš atidarysiu. 

Kelsė išėjo į prieangį. Ir pasirodė nekviestas svečias. 

— Labas, leitenante Rosi... 

— Atleiskite, kad sutrukdžiau jus, mis Baiden, bet 
man kilo kai kokių papildomų klausimų, kuriuos norėčiau 
pateikti jums ir jūsų motinai. 

— Užeikite į svetainę, leitenante. Kaip vyksta tyri- 
mas? — Kelsė ėjo priekyje, rodydama kelią. 

— Visiškai patenkinamai. 

Jo ištreniruotas žvilgsnis akimirksniu užfiksavo ir 
aplinką, ir jaukią kambario atmosferą, nepraleidęs nei tau- 
rių su viskio likučiais, nei nebaigtos gerti stiklinės pieno 
ant spintelės. Išvydusi policininką, Naomė pakilo nuo kė- 
dės, ir, būdamas vyras, Rosis negalėjo neįvertinti jos ju- 
desių grakštumo. Jį, kaip policininką, apstulbino jos sa- 
vitvarda. 

— Sėskite, leitenate Rosi. — Naomė ištiesė akimirks- 
niu atvėsusią ir nuo prakaito sudrėkusią ranką. Gal išger- 
tumėte po kelionės puodelį kavos? 

— Dėkoju už pasiūlymą, mis Čedvik, bet jau išgėriau 
šios dienos normą. Atėjau, norėdamas jūsų paklausti kele- 
tą klausimų. 

— Taip, savaime aišku. 

Jiems visada atsiras papildomų klausimų, pagalvojo 
Naomė ir vėl klestelėjo į krėslą. Nugarą ji stengėsi laikyti 
kuo tiesiau. 

— Kas jus domina? 

— Jūs juk buvote gerai pažįstama su auka? 

— Aš pažinojau Miką. — Atsakyk trumpai, priminė 
sau Naomė. Nekalbėk nieko papildomo, nieko, ko tavęs ne- 
klausinėja. 

— Jis dirbo arklininku “Rizikingosios bylos"' fermoje 
penketą metų arba maždaug tiek, tiesa? 

— Taip, maždaug tiek. 

— O iki to laiko jis dirbo ankstesniam šeimininkui, 
Kaningemui? 

— Taip dirbo, bet išėjo. 

— Kiek man pavyko nustatyti, jis išėjo prieš septyne- 
rius metus. Jūs neprisimenate, kokiomis aplinkybėmis? — 
paklausė Rosis. 

— Bilas Kaningemas atleido Miką, nes jam atrodė, jog 
Mikas šiam darbui per senas. Mano treneris jam pasiūlė 
dirbti pas mus, bet Mikas bevelijo išvažiuoti. 

— Kiek žinau, jis ruošė žirgus vienoje fermoje Flori- 
doje, — patikslino policininkas. 

— Galbūt. 

— Ar jis turėjo priešų? 

— Mikas? — Akimirksniu Naomė net sutriko — toks 
absurdiškas jai pasirodė šis klausimas. — Jį visi labai my- 
lėjo. Jis buvo, kaip čia pasakius, visų pačių gražiausių, pa- 
čių nuostabiausių dalykų, kas tik yra mūsų pasaulyje — 
žirgų lenktynių pasaulyje — paminklas. Mikas plušėjo ne- 
sudėdamas rankų, buvo labai patyręs ir geras. Ne, jis ne 
tik kad neturėjo priešų, bet nepažįstu nė vieno, kas būtų jo 
nors kiek nemėgęs. 

— Bet kažkas vis dėlto jį nužudė... 

Rosis padarė trumputę pauzę, žavėdamasis tuo, kaip 
Naomė akimirksiu susikaupė. — Mikas Gordonas prižiū- 
rėjo tą patį žirgą, kuris buvo sužeistas. Protokole užrašyta, 
jog tai buvo negili, pjautinė, apie dvylikos colių ilgio žaiz- 

da. Jis išsitraukė užrašų knygutę, tarsi norėdamas iš jos pa- 
sitikslinti. — Kairiame šone. Papildoma apžiūra leidžia ma- 
nyti, kad žaizda padaryta tuo pačiu ginklu, kuriuo buvo su- 
žeistas arklininkas. 

— Greičiausiai kažkas norėjo sužaloti eržilą, — įsi- 
terpė Kelsė. — O Mikas sutrukdė. Moisejus man sakė, kad 
šis eržilas labai ramaus būdo. Jis nė už ką nebūtų ėmęs tryp- 
ti kūną, jeigu nebūtų buvęs sužeistas arba nugąsdintas. 

— Ką gi, taip galėjo būti, — pritarė Rosis. Jis dar ne- 
buvo gavęs skrodimo akto kopijos ir tiksliai nežinojo ar- 
klininko mirties priežasties — ar tai smūgis peiliu ar kojo- 
mis. Beje, jis buvo kupinas ryžto išsiaiškinti bylą iki galo, 
nepriklausomai nuo to, ar tai buvo Žmogžudystė ar tiesiog 
pasikėsinimas. 

— Tą dieną misterio Sleiterio žirgas turėjo rungtyniau- 
ti su jūsų ristūnu, mis Čedvik. Tai tiesa? 

— Taip. Taip ir būtų atsitikę, jeigu kam nebūtų atėję į 
galvą jį sužeisti. 

— Ir jūsų eržilas būtų atbėgęs pirmas? 

Naomė nenuleido akių. 

— Taip, pirmas. Būtų “išlošęs per kaklą", kaip mū- 
suose sakoma. Už jį buvo statoma trys prieš penkis. 

— Jūs su misteriu Sleiteriu seniai rungtyniaujate. Pas- 
taruoju metu pagrindinė kova vyksta tarp judviejų žirgų. 
Kiek žinau, misterio Sleiterio žirgas yra keletą kartų ap- 
lenkęs jūsiškį. 

— Dublis — kaip reta nuostabus žirgas. Ir mano Pasi- 
didžiavimas — taip pat. Neįtikėtina, tačiau jie savo šuo- 
liavimo kokybe beveik lygūs. 

— Aš nelabai gerai nutuokiu apie žirgų lenktynes. — 
Rosis ramiai nusišypsojo. Tegul aš mėgėjas, bet man atro- 
do, kad... — Jis pertraukė ore ranka. — Ar ne jums buvo 
naudinga apsidrausti nuo netikėtumų? 

— Tai visiškai nepagrįstas kaltinimas, leitenante! — 
Kelsė pašoko, mašinaliai uždėdama palaikymo ženklan ant 
Naomės peties ranką. — Absoliučiai niekuo nepagrįstas ir 
nepamatuotas. 

— Tai visai ne kaltinimas, mis Baiden. Tai tiesiog sam- 
protavimas. Kartais prizinius arklius tyčia žaloja, svaigina 
narkotikais, net užmuša — ir visa tai dėl to, kad pergalė 
atitektų kam nors kitam. Ar aš neteisus, mis Čedvik? 

— Nedori poelgiai ir nusikaltimai būdingi ne tiktai Žir- 
gų lenktynėms. — Naomė iš visų jėgų stengėsi įveikti vir- 
pesį, būgštaudama, jog skvarbus policininko žvilgsnis su- 
gebės sugauti mažiausią baimės pasireiškimą. — Be to, 
lenktynių ir hipodromo pasaulį išmanantys Žmonės tvirti- 
na, kad nusikaltimai atliekami ne treke, o išvedimo rate ir 
tribūnose. 

— “Trims gluosniams" nėra reikalo griebtis tokios 
taktikos, — nepaprastai įniršusi įsiterpė Kelsė. — Be to, 
atrodo, jau sakiau jums, kad mano motina buvo su manimi 
visą rytą. Dešimtys žmonių tai matė ir galėtų patvirtinti... 

— Jie ir patvirtino, — pritarė Rosis. — Bet sutikite, 
mis Čedvik, žirgo savininkui arba treneriui, suinteresuo- 
tam pašalinti konkurentą, nėra reikalo slapta lįsti su peiliu 
į svetimą arklidę. Saugiau pasisamdyti kokį nors valkatą, 
negu rizikuoti pačiam. 

— Tu neprivalai atsakyti į šiuos klausimus! — plyks- 
telėjo Kelsė ir nustebo, su kokia jėga šie žodžiai apdegino 


jai gerklę. — Neprivalai! Jis neturi teisės! 
— Aš manau, jūsų motina puikiai susipažinusi su ma- 
no ir savo teisėmis, — ramiai tarė Rosis. — Kaip ir apie 


žmogžudystės tyrimą. 

— Visiškai teisingai, leitenante, — patvirtino Namo- 
mė. Kaip ir apie tai, kad konstitucinė teisė ne visada tar- 
nauja nekalto apsaugai. 

Jos lūpos virptelėjo, bet tai buvo ne šypsena. 

— Ir jau, žinoma, iš dalies nėra ko tikėtis kaltam. Aš 
galėčiau jums priminti, kad mano eržilas buvo rie vieninte: 
lis Dublio varžovas šiose rungtynėse ir kad per penkiasde= 
šimt “Trijų gluosnių" fermos egzistavimo metų nė karto — 
nė karto! — ant jos nekrito net įtarimo šešėlis, bet aš įsiti- 
kinusi, jog jūs tai tikrai žinote. Lygiai taip pat Žinau, kad 
buvęs kalinys visada gaubiamas įtarimų šešėliu. Pagei- 
daujate dar ką nors sužinoti? pe 

— Kol kas ne. — Velniai žino kas per moteris! — pa- 
galvojo leitenantas, pasiimdamas savo bloknotą. Ko gero, 
jam teks geriau pastudijuoti jos senąjį dosjė. — Dėkoju 
jums, kad skyrėte man laiko. Dar vienas, paskutinis klau- 
simas. Mis Baiden, jūs pasakėte, kad sutikote prie arkli- 
džių misterį Sleiterį, po to jūs kartu įėjote į vidų pažiūrėti 
Žirgo. 

— Taip. Misteris Sleiteris arklidžių kieme kalbėjosi 
su savo treneriu. 

— Ačiū. Nelydėkite manęs, aš pats rasiu kelią. 

— Tai buvo šlykštu! — sušuko Kelsė, kai tiktai už įsta- 
tymų atstovo nugaros užsidarė įeinamosios durys. — Kaip 
tu galėjai taip ramiai sėdėti ir visa tai klausyti? Jis beveik 
kone tave apkaltino, kad tu užmokėjai už Miko nužudymą! 

— To ir tikėjausi. Ir Rosis bus ne vienintelis, kam šaus 
į galvą tokia mintis. Galų gale kartą jau buvau teista. 

— Bet kaip tu gali būti rami, velniai rautų?! 

— Aš anaiptol ne rami. Apsimetimas, kaukė — štai ir 
viskas, kas man beliko. — Naomė pavargusi atsistojo nuo 
krėslo. Viskas, ko jai dabar reikėjo, tai tylus kambarys, 
aspirino tabletė ir gilus miegas — bailio verta išeitis, bet 
vis dėlto išeitis. Prieš išeidama ji truputį užtruko ir, prisit- 
raukusi prie savęs Kelsę, suspaudė delnais jos veidą. 

— O tu... tu nemanai, kad taip galėjo būti, ar ne? Na, 
kad aš galėjau būti įspainiojusi... 

.— Ne. — Atsakymas buvo ištartas akimirksniu, tvir- 
tai ir be mažiausių dvejonių. 

— Tada aš klystu, — sumurmėjo Naomė. — Vadinasi, 
be apsimetimo manyje yra ir dar kai kas. Eik, truputį pasi- 
jodinėk, Kele. Tai padės tau pažaboti įniršį. 


Kelsė iš tikrųjų išvyko pasijodinėti, tačiau jos viduje 
viskas kunkuliavo. Ji užsuko į Geibo fermą, iš karto turė- 
dama du tikslus. Metusi pavadžius netoliese buvusiam ar- 
klininkui, Kelsė greitai įveikė atstumą nuo arklių pririša- 
mosios vietos iki sodybos ir užlipo į užpakalinį sparną. 

Ji buvo pernelyg susijaudinusi, kad skambintų arba 
belstųsi į duris, dėl to tiesiai per tropikų oranžeriją su ba- 
seinu ji įėjo į namą ir, užkopusi neaukštais laipteliais, atsi- 
dūrė didžiulėjė ir gana atsainiai apstatytoje salėje. 


Tiktai čia, nežinodama į kurią pusę eiti toliau, ji su- 
vokė, kad nekviesta įsiveržė į svetimą teritoriją. Kurį laiką 
auklėjimas joje grūmėsi su instinktais, bet veikiai Kelsė 
rado kompromisą. Ji pasuko kairėn ir patraukė koridoriu- 
mi, kuris, jai atrodė, veda prie laukųjų durų. Ten ji išeis į 
lauką ir pasibels kaip pridera, jeigu, Žinoma, pakeliui ne- 
sutiks Geibo. 

Ir tada ji išgirdo balsą. Ne, tai nebuvo Geibo balsas, 
bet ji pažino jį. Jam būdingu prikimusiu balsu kalbėjo Bog- 
sas. Garsas sklido pro nesandariai uždarytas duris. 

— Jis nebūtų norėjęs pernelyg iškilmingų mišių, mis- 
teri Sleiteri. Nei gėlių, nei vargonų muzikos. Kartą Mikas 
man pasakė, kad jis mielai norėtų virsti lenktynių takelio 
dalimi. Skamba, žinoma, keistokai, bet tai tiesa... 

— Jeigu jis taip norėjo, mes taip ir padarysim. — Tai 
kalbėjo Geibas. 

— Va ir puiku. Aš turiu truputį susitaupęs pinigų... Tie- 
sa, nežinau, kiek tai gali kainuoti — padaryti taip, kaip jis 
norėjo, — bet aš pasiruošęs... 

— Leisk man įvykdyti jo paskutinę valią, Bogsai, — 
nutraukė jį Geibas. — Jeigu ne Mikas, tai tikriausiai šian- 
dien čia nesėdėčiau. Labai džiaugčiausi, jeigu man leistum 
kuo nors Mikui atsilyginti. į 

— Aš žinau, kad ne pinigai svarbiausia, misteri Slei- 
teri. Gal ne laikas ir ne vieta tai kalbėti, bet aš pasakysiu: 
jis labai jumis didžiavosi. Mikas kartą pasakė, jog kai jis 
jus pirmąkart išvydo, kai jūs, dar būdamas berniūkštis, at- 
bėgdavote į hipodromą pavedžioti po darbo žirgą, — tai iš 
karto suprato, kad jūs šį tą pasieksite gyvenime... Apskri- 
tai man labai stinga draugužio Miko. 

— Ir man taip pat. 

— Na, tiek to, ko gero, eisiu, misteri Sleiteri. — Bog- 

sas žingtelėjo per slenkstį ir, susidūręs su Kelse, truputį 
paraudo. 

— Mis... — sumurmėjo jis ir, šiek tiek kilstelėjęs virš 
galvos kepuraitę, išskubėjo lauk. 

Kelsė, nežinodama, kur iš gėdos dėtis — juk atsitiko 
taip, tarsi ji būtų klausiusi asmeniško pokalbio, — įžengė į 
kabinetą atsiprašyti. 

Geibas sėdėjo už prabangaus senovinio stalo; pro aukš- 
tą smailėjantį langą už jo nugaros į kambarį sklido blausi 
saulės šviesa. Kabinete dar buvo langų, o ten , kur nebuvo 
praleidžiančio dienos šviesą stiklo, — ten stovėjo knygos. 
Simtai, tūstančiai knygų. Biblioteka buvo didžiulė ir... vi- 
siškai vyriška. 

O jos savininkas sėdėjo, susiėmęs rankomis galvą. 
Užuojautos sukeltas Kelsės sutrikimas tuojau pat dingo. Ji 
energingai žengė prie Geibo, pakuždom tardama jo vardą. 
Nespėjo Geibas pakelti galvos, kai jos rankos apsivijo jo 
kaklą. 

— Aš nežinojau, kad jis buvo tavo draugas... Man la- 
bai gaila... gaila.... gaila... 

Geibas nejuto tokio skausmo jau daugelį metų. Tik- 
riausiai nuo to laiko, kai mirė motina. Jis spėjo užmiršti, 
kaip skaudžiai žeidžia tokia netektis. 

— Jis visada man buvo geras, Kele. Man buvo ketu- 
riolika metų, kai Mikas paėmė mane už pakarpos ir atsi- 
tempė į fermą. Nežinau — iki šio laiko nežinau kuo — aš 
jam patikau, ir jis įkalbėjo Džemisoną priimti mane į dar- 
bą. Ir niekada neužmiršdavo prižiūrėti, kad mokyčiausi 
amato... Velniai rautų, Kelse, juk jam buvo per septynias- 
dešimt! Jis turėjo mirti savo lovoje. 

— Aš žinau. — Kelsė atleido rankas ir per žingsnį at- 
sitraukė. — Geibai! Ką tik mūsų namuose buvo Rosis. 

— Apsukrus vyrukas. — Geibas pertraukė savo pen- 
kiais pirštais per plaukus, veltui mėgindamas juos sutvar- 
kyti. Maždaug prieš valandą jis išėjo iš čia. 

— Man pasirodė, kad jis rimtai įtaria Naomę. Na, tar- 
si ji prie to būtų.... 

vusias lūpas. 

— Aš noriu žinoti, ar tu taip pat negalvoji. 

Geibas, suėmęs save į rankas ir susičiaupęs, įdėmiai 
žiūrėjo į ją. 

— Ne, aš taip nemanau. Iš visa ko spėjant, tu su ma- 
nimi solidari. Rosis labai galvotas vaikinas , ir jis turi dau- 
giau versijų, nei vieną. Pas mane jis atėjo išsiaiškinti, ar 
ne aš pats visa tai sumaniau. Juk Dublis už didelę sumą 
apdraustas. 

— Tu greičiau sau į koją paleistum kulką... — Kelsė 
sunkiai atsiduso. — Tai ir buvo antroji priežastis, dėl ku- 
rios atjojau. Iš Rosio klausimų supratau, kad jis apgalvo- 
ja būtent draudimo idėją. Versiją. Pamaniau, jog reikia ta- 
ve įspėti. 

— Ačiū. Aš labai vertinu tavo rūpestį. — Geibas tru- 
putį pajudino užtirpusius pečius ir išsitiesė. Kelsė stovėjo 
prieš jį purvu aptaškytais drabužiais, su užuojauta akyse, 
pasirengusi pirmiausia rūpintis kitais, o ne savimi. 

— Tu gražiai atrodai, brangioji. 

— Taip, molis ir mėšlas — paskutinis mados šauks- 
mas. 

— Tau viskas tinka. — Jis paėmė ją už rankos ir ėmė 
timpčioti pirštus. — Kodėl tau truputį nepasėdėjus man ant 
kelių? 

Kelsė šiek tiek pakreipė galvą. 

— Tai užuomazga ar kuliminacinis taškas, Sleiteri? 

Vietoj atsakymo jis truktelėjo ją už rankos ir, kai ji 
klupdama neteko pusiausvyros, lengvai ją pasičiupo. 

— Taip. — Jis įsirausė veidu jai į plaukus ir giliai įtrau- 
kė oro, įkvėpdamas pavasario ir lietaus aromatus. — Čia 
kaip tik tai, ko man reikia. Sėdėk ramiai, Kelse. Jeigu muis- 
tysiesi, tai blogai baigsis. Patikėk manimi. 

— Aš nemoku sėdėti ant kelių. 

— Tada mokykis. — Geibas švelniai sukando jos au- 
sies spenelį ir patenkintas pajuto, kaip ji krūptelėjo. 

— Tu atjojai tiktai dėl to, kad praneštum apie Rosį? 

— Tikrai taip. 

Šį kartą Geibas iškvėpė jai į plaukus. 

— O'"kei. Bet aš radau būdą, kaip priversti tave perei- 
ti iš Žinginės į risčią — aš pradedu kankintis. 

— O aš maniau, jog tu ne toks jautrus. — Kelsė nulei- 
do galvą ant Geibo peties, kuris pasirodė jai įprastai jau- 
kus ir pavojingai traukiantis. 

— Aš atėjau ne žaidimų žaisti, — sukuždėjo ji. 

— Gaila, — atsiliepė Geibas. — Aš paprastai laimiu. 

— Tu įsitikinęs, kad tau ant akių nereikalingas raiš- 
tis? — paklausė Kelsė, apkabindama per juosmenį Čei- 
ningą. — Arba paskutinė cigaretė? 

Čeiningas nuleido ant veido apsauginius akinius to- 
nuojančiais stiklais. 

— Tu maištininkė, Kele, — pareiškė jis. 

— Ne. Bet jaučiuosi taip, tarsi lydėčiau tave į sušau- 
dymą. Vieną. 

— Na, mamutę aš įveiksiu. — Čeiningas nerūpestin- 
gai mostelėjo ranka ir nusegė nuo “Charlėjaus" bagažinės 
savo šalmą. — O her profesorius ne problema. 

— O senelė? | 

Jis perkreipė fizionomiją ir užsidėjo šalmą. 

— Paklausyk, jau keleri metai išsisukinėju nuo jos strė- 
lių. Kolei mano išradingosios smegenys padeda man išlai- 
kyti vieną iš pirmųjų vietų pagal pažangumą tarp savo 
moksladraugių, niekas nedrįsta pernelyg manęs ūdyti. 

— Patikimas gerų pažymių skydas, — atsiduso Kelsė. 
Ji pati šituo naudojosi. — O kaip dėl šios vasaros? 

— Mamai teks susitaikyti su tuo, kad mano gyvenime 
gali būti ne vien vadovėliai, bet ir dar kai kas. 

— Broleli... Mano broleli... — Kelsė išsiviepė ir pa- 
barbeno sulenktu pirštu į jo šalmą. — Koks tvirtas.... 

— Beje, Naomė pasiūlė man pas ją šią vasarą padir- 
bėti. 

— Štai kaip? 

— Čeiningas Osbornas, jaunesniojo žirgų berniuko 
vyresnis padėjėjas! Man patinka, kaip tai skamba. — Vik- 
riu judesiu jis apžergė motociklą. — Zinai, užvažiavau čio- 
nai pažiūrėti, ar tu gerai laikaisi. Matai, tavo mamą įsi- 
vaizdavau kaip kokią Ma Barker — nuožmią furiją su bu- 
teliu viskio vienoje rankoje ir keturiasdešimt penkto ka- 
libro “koltu" kitoje. 

— Ir šis paveikslas, — sausai tarė Kelsė, — be abejo, 
buvo su meile ir kruopštumu nutapytas Milisentos Didžio- 
sios. 

— Na, mano mamulė irgi pridėjo ranką. Jos su senele 
pučia vieną dūdą; kadaise jos abi pritarė, kad tu tekėtum 
už tos įpakuotos dešrelės Veido, o dabar jos abi priešina- 
si, kad čia gyventum. 

Čeinas atsisuko ir pažvelgė į sodybą. Vaizdas buvo pui- 
kus, ypač dabar, kai ievos prie slenksčio apsipylė baltais 
žiedais, o hiacintai ir narcizai klombose išskleidė geltonus 
ir baltus žiedus. 

— Ji visai ne tokia, kaip jos paveikslai, tiesa? 

— Atrodo, kad ne, — negarsiai atsakė Kelsė. — Aš 
džiaugiuosi, kad tu atvažiavai manęs aplankyti, Čeinin- 
gai. 

— Tai buvo pačios įdomiausios mano pavasario atos- 
togos! — sušuko Čeinas, palinkdamas prie sesers ir spaus- 
damas prie jos kaktos atsisveikinimo bučinį. — Bet aš grį- 
šiu, pasimatysim po poros mėnesių. 

— Aš... — Kelsė norėjo jam pasakyti, jog pati neži- 
no, kur ji bus po dviejų mėnesių, bet Čeiningas jau užvedė 
variklį. Paskutinį kartą mostelėjęs ranka, jis su kurtinan- 
čiu klerkimu atsiplėšė iš vietos. 

Giliai susimąsčiusi, Kelsė lėtai patraukė prie sody- 
bos. Nejaugi ji nusprendė pasilikti? Mėnuo, dėl kurio ji iš 
pradžių susitarė su Naome, baigėsi, bet nė viena iš jų dar 
neprabilo apie išvažiavimą. 

Kas jos laukia Merilende, jos mažučiame butuke? Pa- 
doresnio darbo paieškos, vienatviški pusryčiai ir pietūs, 
kartais vakarienės su draugėmis, kurios jos gailėsis ir vie- 
na per kitą siūlys savo pusbrolius ir tolimus pažįstamus, 
atsitiktinių aplinkybių dėka tokius pat vienišus, kaip ir ji? 
Ne, net galvoti apie tai jai buvo atgrasu. 

Čia, “Trijuose gluosniuose", ji turėjo nuolatinį darbą, 
buvo ištisas pasaulis, kurį Kelsė spėjo pamilti. Šiuolaiki- 
nis gyvenimo būdas jai tiko labiau, negu bet kuris kitas, 
bet svarbiausia buvo Žmonės, kurie ją vertino pagal tai, ką 
ji moka daryti. 

Ir čia buvo Geibas. 

Kelsė gana miglotai suvokė, kas tarp jos ir Geibo 
vyksta, jau nekalbant apie tai, kad neįsivaizdavo, kaip vys- 
tysis jų santykiai ateityje. Ir jeigu ji dabar išvažiuos, tai 
šis klausimas taip ir pasiliks neišspręstas. 

Ji nenorėjo savęs apgaudinėti, neva Geibas jos visai 
nedomina. Kelsei jis taip ir liko mįslė. Jo nuotaikos ir min- 
tys dažnai būdavo užrašytos jo veide milžiniškomis raidė- 
mis, bet jeigu Geibas nenorėjo, kad apie jas Žinotų pašali- 
niai, jis užsisklęsdavo, ir tada atspėti, ką jis mano, tapda- 
vo neįmanoma. Be to, Kelsei patiko jo humoras ir švelnus 
žavesys, nuo kurių jis lengvai pereidavo prie nesivaržan- 
čio, pašaipaus įžūlumo. | 

Daug kas ją jaudino. Kelsė dažnai prisimindavo, kaip 
iškilmingai ir rimtai jis stovėjo pilkame priešaušrio rūke, 
kolei Bogsas lėtai jojo treniruočių ratą, barstydamas ant 
keliuko Miko pelenus. Be jų trijų, rate nieko nebuvo — tik 
ją Geibas pakvietė į šias keistas laidotuves. Matyt, jis nu- 
sprendė, jog tik Kelsė pajėgs suprasti šio ritualo reikšmę. 

Tokios ištikimybės ir meilės išmokti buvo neįmanoma. 

Ir vis dėlto Geibas būdavo kietas ir žiaurus. Šie cha- 
rakterio bruožai, be abejo , jam buvo tikra parama rimtai 
lošiant kortomis, kur dalyviai vienu metu ramiai išlošdavo 
ir pralošdavo didžiulius turtus, bet net tai Kelsei atrodė 
neįprasta ir patrauklu, lygiai kaip ir nesuvokiamas įžūlu- 

mas, kuris pastūmėjo Geibą iki pamatų nugriauti ankstes- 
nio fermos savininko namą ir pastatyti vietoj jo naują. 

Na ir žinoma, Kelsė negalėjo ignoruoti galingo, be- 
veik gyvuliško potraukio, kurio ji niekada nejautė jokiam 
kitam vyrui. 

Net savo vyrui, kai ji turėjo jį. 

— Kelse? — Naomė sustojo ant apatinės prieangio pa- 
kopos ir įdėmiai pažvelgė į dukrą. Kelsė atrodė tokia susi- 
mąsčiusi ir nutolusi nuo aplinkos. 

— Jau ilgiesi Čeiningo? 

— Visai ne, aš galvojau... — Nebaigusi kalbėti, Kelsė 
staigiai įkvėpė oro, bandydama numesti nuo akių vėjo 
plaikstomus plaukus. — Beje, tai niekai. 

Ji atsisuko į motiną ir taip pat pažvelgė į ją. O, kokia 
ji liekna, liauna ir tuo pat metu — tvirta ir rami. 

— Tu labai gerai padarei, kad pasiūlei Čeiningui va- 
sarą padirbėti. 

— Na, gerumas čia menkas. Jis turi tvirtas rankas ir 
didžiulį norą ką nors jomis dirbti. Be to, man patinka jį 
matyti tarp savo padėjėjų. 

— Man pasirodė, kad jis nori tapti veterinaru. 

— Taip, jis man sakė. 

— Jis tau sakė — Kelsė sutrikusi nusijuokė. — Man 
jis nieko apie tai nekalbėjo. Niekada. Man visada atrodė, 
kad jis tvirtai nusprendė tapti chirurgu, kaip ir jo tėvas. 

— Kartais slapčiausiomis svajonėmis daug lengviau 
pasidalyti su pašaliniu žmogumi, o ne su tuo, kas tau arti- 
mas ar brangus. Čeinas tave myli, tavimi žavisi. Galimas 
daiktas, jis tiesiog būgštavo, jog tu būsi nusivylusi. 

— Aš ? Juo?! Niekada!!! — Kelsė pasipiktinusi su- 
šnarpštė. — Tiesiog Kendė jau kelinti metai tvirtina tik tai, 
kad jis privalo tęsti savo tėvo darbą. Dėl to man susidarė 
įspūdis, kad Čeinas iš tikrųjų to nori. Vienintelis dalykas, 
ko negaliu suvokti, tai kodėl kai kurie tėvai verčia vaikus 
eiti savo pačių pėdomis. 

— Šeimos garbė. Tai nepaprasta pareiga. Baisi pareiga. 

Kelsė prasižiojo, norėdama kažką sakyti — ir čia vėl 

užsičiaupė. Šeimos garbė. Ar ne tai svarbiausia priežastis, 
kad ji ištekėjo už Veido? Kiek sykių jai buvo kalama, ko- 
kia puiki tai partija ir kaip jis jai tinka, dar iki tol, kol ji 
pati tuo įtikėjo? Gera kilmė, puikios perspektyvos, aukšta 
padėtis visuomenėje — visa tai buvo privalumai, dėl kurių 
visi jai išūžė ausis. Galų gale Kelsė persismelkė savo mo- 
raline pareiga ištekėti teisingai, t. y. sutinkamai su 
tradicijomis, kurių saugotoja buvo senelė Milisenta. Atei- 
tis nuo jos beveik nepriklausė. 

Taip, Viešpatie, ar ji išvis mylėjo Veidą? 

— Ir jeigu tu negali įvykdyti šios pareigos, — ištarė 
Kelsė, — ką gi... Tada visuomenės akyse tu tampi apgailė- 
tinu nevykėliu, dar blogiau — atstumtuoju. Aš nenoriu, kad 
visa tai tektų pajusti Čeiningui. 

— Jis pasielgs taip, kaip manys esant reikalinga. Tu 
jau pasirinkai. 

— Taip, galų gale pasirinkau. 

— “Galų gale" tu sakysi, kai tau bus tiek metų, kiek 
dabar man... | 

Naomė nebaigė kalbėti, ne visiškai tikra, ar ji pasirin- 
ko tinkamą toną. Nerūpestingesnį, nusprendė ji. Juo nerū- 
pestingesnis, juo geriau. 

— Aš vykstu į Haijalą, — pakeitė ji temą. — Noriu 
savo akimis įsitikinti, kaip Pasididžiavimas įveiks lenkty- 
nes. Be to, noriu būti kuo arčiau savo žirgo, po to, kas atsi- 
tiko Čarlstone. 

— Štai kaip... — Kelsė suvokė, kad jai apsigalvoti ne- 
liko nė savaitės. — Taip, ko gero, tu nusprendei teisingai. 
Kada išvažiuoji? 

— Rytoj rytą. Galbūt ir tu kartu su manimi? 

— Į Floridą? 

— Žinoma, tai toli gražu ne pavasarinės atostogos, pa- 
našios į tas, kokias planavo Čeiningas, bet pažadu, kad ten 
bus įdomu. 

Kelsė atsargiai linktelėjo. 

— Taip, norėčiau pasižiūrėti. 

— Va ir puiku. O kaip tau atrodytų, jeigu atleisčiau 
iki dienos pabaigos nuo darbų? 

Kelsė kilstelėjo antakius. Ji neprisiminė, kad per pasku- 
tines tris savaites pati Naomė būtų nors valandą ilsėjusis. 

— Dėl ko? 

— Kaip dėl ko? — Naomė nusijuokė linksmai, gar- 
siai, jaunatviškai. — Aišku, kad pavažinėtume po parduo- 
tuves. Koks džiaugsmas kelionėje, jeigu prieš išvykdama 
negali apsirengti naujais drabužiais? 

Kelsė nusišypsojo. 

— Einu, pasiimsiu piniginę. 


Lipskis sėdėjo pustamsiame, nešvariame Penkiolikta- 
jame plente esančio mažučio motelio kambariuke ir stikli- 
nę po stiklinės maukė neatskiestą šiltą džiną. Šaldytuvas, 
stovintis koridoriuje per kelis žingsnius nuo jo numerio 
durų, neveikė, bet Lipskiui buvo nusispjauti. Šiltas ar at- 
šaldytas — džinas jį veikė visiškai vienodai. 

— Sakau tau, anksčiau ar vėliau manęs ims ieškoti. 

— Galbūt tu teisus. — Rikas Sleiteris pasitaisė savo 
siaurutį kaklaraištį. — Bet tu pats kaltas. Reikėjo veikti 
apdairiau. 

— Aš nusprendžiau tuo pat metu pasirūpinti ir arkliu. — 
Laisva ranka Lipskis siekė cigaretės, kuri rūko gruoblėto stik- 
lo peleninėje, iki viršaus prikrautoje nuorūkų. — Visai ne- 
daug... kad tik arklys negalėtų išeiti į startą. 

— Bet tau visai nereikėjo rodyti iniciatyvos, — šaltai 
šypsodamasis, atkirto Rikas. — Tu turėjai būti mano akys 
ir ausys treke, ir ne daugiau. Iki tol, kol tau nebūčiau nuro- 
dęs, ką tau reikia daryti. 

— Bet tu neprieštaravai, kai sužeidžiau tą pirmąjį er- 
žilą. — Paraudusiose Lipskio akyse šmėkštelėjo apmau- 
das. — Tu man net papildomą šimtinę už tai davei. 

— Tą kartą tu buvai atidus, Fredai. Ir, mano nuomo- 
ne, jau tada tau pasakiau, kad nenoriu rizikuoti, statyda- 
mas į pavojų visą savo planą. Bet... — Jis skėstelėjo ran- 

komis. — Čia jau nieko nepadarysi. Kad ir kaip būtų, Gei- 
bo favoritas neišeis į startą dar savaitę arba maždaug tiek. 

Ir tai, ir arklio sužalojimas, ir net žmogžudystė — vis- 
kas puikiai tiko į bendrą strateginį planą, bet Rikas Sleite- 
ris verčiau apie tai nenorėjo užsiminti. Kiekvienas skan- 
dalingas įvykis sukeldavo neišvengiamus gandus ir nerei- 
kalingą spaudos įtampą. 

Užėjus dosnumo antplūdžiui, Rikas Sleiteris įkišo ran- 
ką į vidinę kišenę. Ten gulėjo jo laimingas talismanas — 
piniginė spragtukiniu užraktu, panaši į sidabrinio dolerio 
formą ir nedaug didesnė už originalą. Šitą daikčiuką jis nu- 
kniaukė iš kažkokio išsižiojėlio dar Hiūstone. Ir niekas ne- 
suteikdavo Rikui didesnio malonumo, kaip prisikimšti 
pilną spyruoklinę piniginukę banknotų. 

Paprastai tai būdavo vieno dolerio kupiūros, ant kurių 
viršaus jis dėdavo penkiasdešimties dolerių arba — kai ypač 
sekdavosi — šimtadolerinį banknotą. Bet dabar Rikas pa- 
tenkintas galvojo, jog gali sau leisti kai kurių papildomų 
išlaidų. Jo piniginė buvo kimšte prikimšta šimtinių. Vieną 
jų jis atsargiai ištraukė iš po spyruoklės ir padėjo ant stalo. 

Lipskis įsistebeilijo į pinigus gobšiu ir prasikaltusiu 
žvilgsniu. 

— Aš nenorėjau Gaidžio žudyti. Nė už jokius pinigus 
nebūčiau kėlęs rankos prieš senį Miką. 

— Tai buvo nelaimingas atsitikimas. Nepalankus ap- 
linkybių sutapimas. — Rikas užjaučiamai paplekšnojo bu- 
vusį arklininką per petį. 

Lipskis įsipylė dar džino ir vienu mauku išgėrė. 

— Aš niekada nieko nesu nužudęs. Įdurti kam nors ba- 
re, jeigu išsigimėlis to užsitarnavo, — taip, buvo, bet žu- 
dyti... Aš niekada nežudžiau... — Lipskis užmerkė akis. Mi- 
ko veidas paskutinėmis minutėmis iki šiol prieš jį stovėjo 
kaip ant delno. Prieš užsimerkiant senojo arklininko akims 
ir piestu atsistojant arkliui, parboškusiam jį kanopos smū- 
giu, jame ryškiai atsispindėjo sukrėtimas ir skausmas. 

Kraujas... Visur buvo kraujas. Lipskis matė, kaip jis 
teka iš žaizdų ir kaip ryškiai mėlynas žokėjaus kombine- 
zonas tampa tamsiai raudonas.... 

Jis čiupo butelį ir susikliukino į stiklinę dar porciją 
džino. 

— Nereikėjo kišti nosį, kur nereikia, — suniurzgė 
Lipskis. 

— Čia tai teisybė! — pritarė Rikas, įsipildamas sau 
per du pirštus. Jis negalėjo abejingai Žiūrėti į geriančius 
vienus žmones, net jeigu tai būdavo tokie nekemeižėliai, 
kaip Lipskis. Bet savo cigarečių pakelį ir paauksuotą ži- 
bintuvėlį jis kiekvieną kartą slėpdavo kišenėje. 

— Mums reikia apsvarstyti tolesnius veiksmus. 

— Uniformuočiai būtinai ims manęs ieškoti. Pernelyg 
daug Žmonių mane matė tą dieną prie keliuko ir aikštėje 
priešais arklidę. 

— Tu lošei lenktynėse, — priminė Rikas. — Tąs nie- 
kam nedraudžiama. Hipodrome tave gerai pažįsta, Fredai, 
antraip sargai paprasčiausiai tavęs į arklidę būtų neįleidę. 

— Aha.... Anksčiau ar vėliau kas nors prisimins, kad 
aš Įėjau į arklidę ir neišėjau. Lipskis maigė peleninėje ci- 
garetę, barstydamas ant stalo pelenus ir senas nuorūkas. — 
Paskui jie atsimins, kad dažnai nešiojausi peilį. 

— Tavo dedukciniai gabumai verti pagyrimo. Ką gi... 
Aš tau patariu pasislėpti, tūnoti kur nors Floridoje, Kali- 
fornijoje arba Kentukyje. Galbūt verta persikelti į Meksi- 
ką — ten, girdėjau, taip pat yra hipodromų. 

— Aš nenoriu gyventi svetimoje šalyje. Aš — ameri- 
kietis. 

— Ak, patriotizmas... — Rikas, tarsi pagarbos ženklan 
kilstelėjo džino stiklinę. — Tu esi kimšte prikimštas viso- 
kiausių slaptų vertybių, Fredai. Beje, nebūčiau su tavimi 
susinarpiojęs, jeigu viskas būtų buvę kitaip. Ir vis dėlto, 
turint galvoje aplinkybes, mums su tavimi teks išsiskirti. 

— Tai tau kainuos daugiau negu šimtas dolerių. 

Riko šypsena nevirptelėjo, bet Žvilgsnis tapo veria- 
mai šaltas. Bet Lipskis šito nepastebėjo. 

— Bet juk tu jų ant manęs neužsiundysi, Fredai? 

Lipskis buvo apimtas nevilties. Jo nugara sudrėko nuo 
prakaito, ir jis suuodė savo paties aitrų kvapą. 

— Aš neketinu už tai atsakyti vienas, o kad išneščiau 
kudašių reikia pinigų. Daug pinigų... Galų gale juk tau dir- 
bau, Rikai. Tu turi man padėti. 

— Štai, vadinasi, kaip tu tai įsivaizduoji. 

— Aš įsivaizduoju... jog man prireiks dešimties tūks- 
tančių . Ir kad kaip reikiant pasislėpčiau, ir kad tylėčiau. 
Aš juk ne itin daug prašau, ką, Rikai? 

Rikas Sleiteris atsiduso. Jis iš pradžių bijojo, kad vis- 
kas baigsis šantažu. 
| — Aš tave puikiai suprantu, Fredai, garbės žodis. Im- 
kim ir padarykim štai ką: aš paskambinsiu į vieną vietelę 
1r išsiaiškinsiu, ką dėl tavęs galima sugalvoti. Susitarė- 
me? — Jis plekštelėjo Lipskiui per petį ir nusišypsojo pa- 
drąsinama šypsena. — Tiktai palik mane trumpam vieną, 
gerai? 

— O'kei. Vis tiek man reikia nupilti. — Lipskis atsi- 
stojo ir svirduliuodamas nukėblino į tualetą. 

Likęs vienas, Rikas nelietė telefono. Jis išsitraukė iš 
vidinės švarko kišenės mažą flakonėlį su kažkokiu skys- 
čiu. Jis negalėjo leisti Lipskiui tęsti šantažą. Net jeigu Ri- 
kas ir sumokėtų, nebuvo jokių garantijų, kad Lipskis tylės, 
kai prie jo prisikas policija. Greičiau atvirkščiai, — jis pra- 
čiulbės kaip paukštelis, kai faraonai jį pačiupinės už šonų. 
O tai anksčiau ar vėliau atsitiks, svarstė Rikas, pildamas 
keistą skystį į Lipskio džiną. 

— Ei, Fredai, eikš čionai! — šūktelėjo jis po minutės 
Lipskiui. — Viskas puiku. Aš dėl visko susitariau. Pinigus 
tu gausi rytoj. 

Jis tiesiog švytėjo, kol Lipskis, ramstydamasis į sieną 
rankomis, slinko iš koridoriaus kambarin. Palegvėjimo ir 
girtumo jausmas privertė Lipskį sudribti į krėslą. 

— Velnias, Rikai, tai teisybė? Viskas gerai? 

— Mes juk su tavimi pažįstami visą amžinybę, ar ne? 
Tokie, kaip mes su tavimi, visada rūpinasi vienas kitu. — 
Jis paėmė nuo stalo savo stiklinę ir susidaužė su Lipskiu. — 
Už senus draugus. 

— Už senus draugus, — pakartojo Lipskis. Dėkingu- 

mo jausmas apėmė jį su tokia jėga, kad jis vos neapsiaša- 
rojo, keldamas prie lūpų stiklinę. — Aš žinojau, kad galiu 
tavimi pasikliauti. 

— Žinoma. — Besišypsantis Riko Sleiterio veidas tarsi 
suakmennėjo, kol jis Žiūrėjo, kaip Lipskis tiesiogine pras- 
me išgėrė savo taurę iki dugno. — Gali manimi pasitikėti, 
Fredai. 


Žalios palmės, dryžuoti saulėti tentai, akinanti saulė, 
šliaužiančios bugenvilių palaipos, baltais kostiumais vy- 
rai, spalvotom vasarinėm suknelėm moterys — visa ši pra- 
banga galėjo būti svarbiausiam įvykiui tiktai fonas. Haija- 
lo parko hipodromas gyveno vien artėjančiomis žirgų lenk- 
tynėmis. 

Arklidės stovėjo ant įlankos kranto, ir žirgai tiesė kak- 
lus, trypė, uostė jūros gaivą, nervindamiesi, kaip tikri spor- 
tininkai prieš atsakingas varžybas. Čia daug kas buvo pa- 
našu į Čarlstoną: berniūkščiai pardavinėjo lenktynių pro- 
gramėles, handikaperiai skaičiavo totalizatorių parodymus, 
matuotojai per rytinį pramankštinimą spragsėjo sekundma- 
čiais, ir tiktai oras, palaimingas pietų oras, ryškiai skyrėsi 
nuo šalto Virdžinijos pavasario. 

Štai jau kelias minutes Kelsė mėgavosi stebėdama il- 
gakoję mergiščią, kuri, sunkiai balansuodama aukštais kul- 
nais, ėjo treniruočių ratu, vesdama už kamanų kumelę. Mer- 
giotės ausyse blykčiojo auskarai su dirbtiniais brilijantais, 
mažne siekančiais jos pečius. 

— Argi galima po to laikyti arklį kvailu gyvuliu? — 
pasigirdo greta Geibo balsas, ir Kelsė atsisuko. 

— Ką ką? 

— Pažiūrėk į jos veidą, ką tu matai? 

— Į kieno veidą — kumelės ar merginos? 

— Aišku, kumelės. 

Kelsė klusniai pasisuko, kad įdėmiau įsižiūrėtų į žir- 
gą, kuris, žemai nuleidęs galvą, flegmatiškai kėblino pas- 
kui kikenančią panaitę. 

— Sutrikimą. 

— Būtent taip. Tai — paskutinis Kaningemo atradi- 
mas. 

— Arklys ar merga? 

— Ir vienas, ir kitas. 

Kelsė nusijuokė džiaugdamasi, kad atvažiavo į Haija- 
14 kartu sų.Naome. Galimas daiktas, jos džiaugsmą lėmė 
puikus vasaros oras,;kurio Kelsė jau suspėjo pasiilgti, o 
gal ir tai, kad. ji vis labiau jautėsi pilnateise mažo, vieno 
darbo sujungte-Bendfaminčių Kolektyvo nare. Šiaip ar taip, 
bet.ji jautėsi. puikiai.“ | 

2 < Aš žinaijat“ kas tu Taip pat būsi čia, bet nemačiau 

S eoniraatėje. | 


Hi prieš 
bds. — Kaip | ia 


dą atvažiavau, — paaiškino Gei- 
ka Majamis? 

ai murma, kad jiems visą naktį ne- 
:-*Vakar vaikštinėjau pakrante, ir man 


o r 
tėjosgstvon, kad aš tikriausiai tapau suau- 


kifjės vačiūžas i ir pasivažinėti takeliais. Jeigu neskaitant ši- 
to... — Ji patraukė nosimi orą. — Jeigu neskaitytum šito, 
man čia patinka. Puikus parkas. 

— Žirgų lenktynininkai — tie, kurie gyvena lenkty- 
nių pasaulyje, — paprastai nesidomi aplinkine gamta. 

— Na, šito aš dar nepasiekiau. 

— Tu dar netikra arklininkė. — Geibas pažvelgė į ją 
iš viršaus žemyn. — Šiaip ar taip — kol kas. 

Kelsė dėl visa ko susiraukė, nesuprasdama, ar tai kom- 
plimentas, ar įžeidimas. Tačiau nebuvo kada aiškintis — 
treniruočių rate pasirodė pirmieji žirgai — nelaimėliai, ne- 
gavę prizo per pirmąsias varžybas. Kaip Kelsė žinojo, nu- 
galėtojus iš karto po finišo nuvarydavo į “spjaudyklą", kad 
paimtų seilių ir šlapimo pavyzdžius, norėdami ištirti, ar ne- 
buvo arkliams naudojami draudžiami narkotikai. 

Bet šiandien jinai galvojo tiktai apie pralaimėjusiuo- 
sius, kurie pavargę styrino į aptvaro vidų. Jų kailiai buvo 
patamsėję nuo prakaito, šonai vis dar sunkiai Kilnojosi, snu- 
kiai buvo aptaškyti purvu, ir Kelsei jų buvo iš visos širdies 

gaila. Jau Jeigu Kaningemo kumelė gėdijosi, kad visų aki- 
šnekėti apie tuos vargšus, kurie visiškai patyrė pralaimėji- 
mo kartėlį. 

— Liūdna, ar ne tiesa? — sumurmėjo Kelsė. — Jie 
panašūs į sumuštos armijos kareivius, grįžtančius iš karo 
namo. 

— Iš pradžių spalvų šventė, tikras renginys, kuriame 
jie buvo didvyriai, — ir štai po kokių poros minučių vis- 
kas baigiasi. 

— Na jau, ne už poros minučių. Gaila, tu praleidai Flo- 
ridos derbį — štai kur buvo KE0EMIYS: Akrobatai, vali 
ruotojai, kupranugarių lenktynės... 

— Kupranugarių? Tiesa? 

— Garbės žodis. Bet, aš jose nesilažinau. 

Jie lėtai patraukė pro pakinktų saugojimo sandėliukus 
prie toliausiai nuo tribūnų esančio pagrindinio'tako. Kiek- 
vieną sekundę turėjo būti duotas startas antrosioms tenk- 
tynėms, o Virdžinijos Pasididžiavimas turėjo išeiti trečia- 
sis, ir Kelsė panoro pamatyti Reno dar prieš tai, kai Moi- 
sejus įmes jį į balną. Tai virto jos asmeniniu prietaru — 
linkėti žokėjui sėkmės prieš tai, kai jis išjos iš užtvaros į 
hipodromo lauką. 

— Argi tu šiandien nesilažinsi? — paklausė Geibas. 

— Ne. Aš jau pasirinkau savo favoritus: Pasididžia- 
vimas bus pirmuoju trečiame lenktynių etape, o Trys Vale- 
tai — penktame. — Ji sustojo, kad iš seno negro nusipirk- 
tų indelį šiltokos “pepsi-kolos". — Aš dabar turiu naują 
sistemą. 

Geibas paėmė iš jos rankų skardinėlę, nurijo gurkšne- 
lį ir grąžino Kelsei. 

— Ir kuo ši sistema pagrįsta? 

— Jausmais. Aš statau sumas savo širdyje. 

— Tokiu atveju tu rizikuoji daug netekti. 

Kelsė truktelėjo pečiais. 

— Azartas be rizikos — ne azartas. 

— Velniškai teisingai. O dabar eikš čionai. 


214 


Jie buvo jau beveik prieš boksą, kuriame stovėjo Vir- 
džinijos Pasididžiavimas, ir aplinkui buvo daugybė žmo- 
nių. 

— Palik, Sleiteri! — sušuko Kelsė, bet jis jau sugavo 
ją už "arklio uodegos“, kuri buvo iškišta pro žokėjiškos 
kepuraitės skylę. 

— Aš tiesiog noriu tave pabučiuoti. Mes abu rizikuo- 
jam. 

Kelsei pasirodė, jog visai greta nusikvatojo ir ėmė ty- 
čiotis kažkoks arklininkas, bet jau kitą akimirksnį jai lio- 
vėsi egzistuoti visi aplinkiniai. 

Ji dažnai prisiminė jų patį pirmąjį — ir vienintelį — 
bučinį ir tai, kaip akies mirksniu dingo visos mintys ir visi 
garsai. Jai atrodė, kad tai buvo tiesiog laimingas atsitikti- 
numas. Sutapimas. Kažkas nepakartojama. 

Pasirodo, ne. 

Geibo bučinys buvo toks, kad ji troško ilgiau neatit- 
raukti lūpų, mėgaujantis jo skoniu, šiluma ir stangrumu. 
Geibo lūpos ir liežuvis judėjo taip pamažu, taip kankina- 
mai lėtai, tarsi atsargoje jis būtų turėjęs visą amžinybę. Ir 
tuomet su dejone, kuri galėjo reikšti ir paklusnumą ir mel- 
dimą, Kelsė įsirausė pirštais į jo plaukus ir prie savęs pri- 
spaudė Geibo galvą, jausdama, kaip hipodromo triukšmas 
virsta neaiškiu šniokštimu, išnyksta visai... 

Ji man reikalinga. Aš jos geidžiu. Tai buvo viskas, apie 
ką Geibas galėjo šią minutę galvoti. Didesnę gyvenimo dalį 
jis vis ko nors norėjo — norėjo turėti puikų valgį, švarią 
lovą, norėjo gyventi be baimės. Jam bręstant, jo norai bren- 
do kartu su juo. Dabar jis geidė moterų, valdžios ir labiau 
už viską — pinigų, kurie galėtų jam duoti ir tą, ir aną, ir 
dar daug ką, ir dar virš visa to. 

Bet niekada ir nieko jis netroško taip, kaip dabar troš- 
ko jos, vienintelės.Vienos vienintelės moters, vieną vienin- 
telę naktį su ja. Vardan šito Geibas buvo pasiryžęs pastaty- 
ti ant kortos viską, ką turėjo. 

— Na, ar dar ilgai man laukti? — sumurmėjo jis, ne- 
atitraukdamas burnos nuo Kelsės lūpų. 

— Aš nežinau... — neaiškiai atsiliepė ji, burna gau- 
dydama orą. — Aš tavęs visai nepažįstu. 

— Argi? 

— Prieš porą mėnesių net nežinojau, kad tu esi. — 
Kelsė jį stumtelėjo ir nustebo, kad ją vis dar laiko kojos. — 
Aš ne... 

Ji ryžtingai ištiesė nugarą ir pasitaisė nuslinkusią at- 
gal kepuraitę. Už jos nugaros pasigirdo draugiški gausių 
žiūrovų ir sirgalių plojimai. 

— Pakalbėsim apie tai vėliau, be liudytojų. 

— Sutinku. — Geibas perbraukė pirštais jos smakrą. — 
Vis dėlto, šį tą pasiekiau. Artimiausiu metu pasklis gandas, 
kad aš tave prirėmiau... 

— Tu mane — ką? — Kelsė sukando dantis. — Tai 
štai kodėl tu visa tai surengei? Tai panašu į lažybas tarp 
tikrų vyrų? 

— Viskas ne taip, brangioji. Bet tai turėjo poveikį. Pa- 
simatysim. 

Kelsė prispaudė koja “pepsi" skardinėlę, kurią išme- 
tė, kai bučiavosi su Geibu. 

— Idiotas, — sukuždėjo ji. Stengdamasi išsaugoti pas- 
kutinius savo orumo trupinius, ji staigiai pasisuko ir...vos 
neišmušė iš kojų Naomės. 

— Keista, — tarė Naomė, kol Kelsė karštligiškai ieš- 
kojo žodžių. — Keista tai matyti. Atleisk man tokią analo- 
giją, bet panašiai jaučiuosi, kai matau, kaip į lenktynių ra- 
tą išveda mano žirgą. Tikriausiai taip jaučiasi visi tėvai, 
kai jų atžala pirmą kartą sėda į mokyklos autobusą arba 
dalyvauja saviveiklos spektaklyje. Tik tada pradedi supras- 
ti, jog tavo kūdikis daugiau nepriklauso tau vienai ir kad 
tu, pasirodo, dar daug, labai daug apie jį nežinai. 

— Jis tai padarė tik dėl to, kad mane supykdytų! 

Naomė nusišypsojo, nors jai vis dar buvo liūdna. 

— Aš manau kitaip. — Pasinaudojusi proga, ji pakėlė 
ranką ir paglostė dukrai skuostą. — Jis tave sugundė? 

— Dar ir kaip! 

Bet Kelsė dar nebuvo pasirengusi apie tai kalbėti. Na- 
omė tai beveik akimirksniu suprato. 

— Nori, pakalbėsiu su Geibu? Jam tai nepatiks, bet 
jis pakankamai mane gerbia, kad susitaikytų su mano kiši- 
musi į jo reikalus. 

— Ne. Aš pati šį dalyką sutvarkysiu. — Kelsė apsi- 
dairė. Keli išsiviepę veidai dar buvo atsisukę į jos pusę. 

— Greitai startas, — piktai metė jiems ji. — Už ką 
jums moka? Už tai, kad akis sprogdinate ne ten, kur rei- 
kia? 

Kelsė apsisuko ir ryžtingai nuėjo tenai, kur balnojo 
Virdžinijos Pasididžiavimą, o Naomė, įsitikinusi, kad jos 
dukra nemato, plačiai nusišypsojo. 


Virdžinijos Pasididžiavimas lėkė taku lyg sapne, be- 
veik neliesdamas kojomis žemės. Pro starto vartus jis išsi- 
veržė vienas pirmųjų ir, versdamas krauju pasruvusias akis, 
žvitriai nurūko taku, nešdamas ant nugaros besvorį, prie jo 
galingo sprando prigludusį raitelį. Pirmame posūkyje Re- 
no dar rinkosi poziciją, bet kai raitelių kavalkada išsiveržė 
į toliausią nuo tribūnų tiesią liniją, viskas tapo aišku. At- 
stumas tarp Pasididžiavimo ir jo artimiausių persekiotojų 
sudarė tris korpusus ir vis didėjo. 

— Arklėnas iš turtingos arklidės, — išgirdo Kelsė už 
nugaros žinovo pastabą. 

Taikliai pastebėta, pamanė ji, tiktai pinigai čia niekuo 
dėti. 

Geibas prisėdo prie jos beveik prieš penktojo šuolia- 
vimo pradžią ir elgėsi taip ramiai ir mandagiai, tarsi jie 
kartu būtų pusryčiavę, o neglėbesčiavęsi viso personalo 
akyse. 

— Reno puikiai pasirodė. 

— Jis su Pasididžiavimu yra geriausia pora. — Kelsė 
metė į jo pusę atsargų žvilgsnį. — Jie dviese dar daugelį 
privers ryti dulkes. 

— Pažiūrėsim, — neapibrėžtai atsiliepė Geibas. — Pa- 

sak Kaningemo Didžiąją Bruzdulę, o po to pasakyk man, 
ką pamatysi. 

Prisimerkusi Kelsė ėmė žiūrėti į žirgus, kuriuos kaip 
tik vedė į starto vartus. Stambi ruda kumelė aiškiai nervi- 
nosi. Štai ji šoko į šalį, po to netikėtai metėsi atgal ir iš 
visų jėgų smogė kanopomis grumui ir tas nusirito žeme. 

— Paprasčiausiai ji jaudinasi, vargšelė. Nieko ypa- 
tinga. — Ji nukreipė žvilgsnį į Valetą. Geibo eržilas irgi 
stengėsi išsiplėšti iš arklininkų rankų. 

— Tavo Valetas, beje, irgi nieko prieš papaikauti. 

— Žiūrėk toliau. 

Nuskambėjo varpas, ir lenktynės prasidėjo. Pradžia 
buvo smarki, ir Kaningemo kumelė pradėjo šuoliuoti, sun- 
kiai mesdama priekin ilgas tiesias kojas ir kirsdama kano- 
pomis žemę. Kelsė nukreipė į ją binoklį ir prisimerkė. Dar 
nebuvo apibėgtas pirmas posūkis, o Didžioji Bruzdulė jau 
visa buvo apsiputojusi. 

— Gana mitrus gyvulėlis, — tarė ji. — Bet kodėl jis 
taip ją varo? 

Iš tikrųjų Kaningemo žokėjus iš visų jėgų darbavosi 
rimbu, ir Kelsė nuo kiekvieno smūgio raukėsi. 

— Jis daro tai, kas jam buvo liepta. 

Viduryje distancijos Bruzdulė sulėtino žingsnį — ne- 
daug, bet užteko, kad pagrindinė grupė ją pasivytų. Kelsė 
pajuto, kaip iš jos akių ėmė tekėti ašaros. Bruzdulė „buvo 
daili ir grakšti, bet jai trūko ištvermingumo, žokėjus vis 
dar plakė iš visų jėgų. 

Tolimojoje linijoje Bruzdulę aplenkė Geibo eržilas iš 
pradžių puse korpuso, netrukus — visu korpusu. “Viena 
širdimi“, kaip sakoma hipodrome; jis pateko į prizininkų 
skaičių ir nušluostė artimiausiems persekiotojams nosis. 

— Tai nedovanotina! — Kelsė pasisuko į Geibą. — 
Juk turi būti kokios nors taisyklės. 

— Taisyklių pas mus daugybė, bet nė vienoje nesako- 
ma, kad iš arklio negalima stengtis išgauti to, kas viršija jo 
galimybes. Sklinda gandai, kad Bruzdulė turi silpnus plau- 
čius, o šis idiotas Kaningemas verčia žokėjų ją ginti taip, 

jog po septynių furlongų"“ ji jau uždususi. Bilas taip smar- 
kiai nori gauti prizinę vietą derbyje, kad jis pasiryžęs pra- 
žudyti arklį, kad tik patektų į tašką. 

— Manau, kad jis tiesiog kvailys. 

— Jis ne tiesiog kvailys, o garbėtroška kvailys. Nori 
būti prie stulpo pirmuoju. 

— O mes? Argi mes nenorim to paties? 

— Norim. Visas skirtumas tas, kokiu būdu mes pasi- 
ryžę siekti pergalės. 

Taręs šiuos žodžius, Geibas ją paliko ir pasuko prie 
nugalėtojų aikštelės, o Kelsė atgręžė į treką nugarą. Kaž- 
kodėl jis jai neteko dalies žavesio. 


Lt 


m -Džekas Mozeris palaikė savo motelyje švarą ir tvar- 
ką. Tegul kai kurie jo klientai nuomojo kambarius tiktai 
vienai, valandai-arba pusantros, Džeko tai nė kiek nejaudi- 
no. Jisinumanė, jog už uždarų “Ricos" viešbučio durų vyks- 
ta taspats, kas ir jo kukliuose kambariuose, tiktai “Rico- 
je“ valandinis užmokestis buvo kur kas didesnis. 

Džekas metodiškai kariavo su blakėmis ir žiurkėmis, 
hekentė, naktirhę girtuokliavimų i ir net mokėjo papildomus 
pinigus, kad jo klientai galėtų naudotis kabeline televizija. 
Ir klientai buvo patenkinti, mokėdami po dvidešimt devy- 
nis dolerius už parą, už vienvietį kambariūkštį. 

Jaunesni kaip aštuoniolikos metų vaikai, keliaujantys 
su tėvais, galėjo apsistoti viešbutyje nemokamai. 

Kiekvienas klientas gaudavo nedidelį gabalėlį muilo 
ir vonios kilimėlio dydžio rankšluostį, be to, svečių pato- 
gumui Džekas buvo susitaręs su artimiausia kavine dėl karš- 
tų patiekalų pristatymo nuo šeštos valandos ryto iki dešim- 
tos vakaro. 


'* Farlongas arba furlongas — ilgio matas, lygus 201,17 metro. 


Lenktynės tradiciškai vyksta vienos mylios, kuri lyg aštuoniems 
furlongams, distancijoje. 

Galbūt jis nuslėpdavo dalį grynų ir ne itin reikalavo, 
kad jo klientas pasakytų savo tikrąjį vardą ir pavardę, tačiau 
toks buvo jo biznis. Užtat reguliariai į skalbyklą buvo ga- 
benamos paklodės, dezinfekuojami tualetiniai kambariai, o 
į kiekvienas duris buvo įstatytas patikimas užraktas. 

Labiau už viską Džekui patiko vasara, kada ištisos šei- 
mos, keliaujančios su vaikais iš šiaurės į pietus ir atgal, 
apsistodavo motelyje, perskaitę prie plento mirgsinčią iš- 
kabą, kad esama laisvų vietų. Jie išgriūdavo iš savo senų 
furgonų ir tuoj pat krisdavo į lovą, todėl šeimininkas galė- 
jo nesijaudinti, kad jie ims draskyti paklodes arba taistyti 
sienas alumi. s 4 

Štai jau dvidešimt metų Džekas stovėjo už regiistravi+ 
mo staliuko, stebėdamas atvažiuojančius žmones, todėl galų 
gale išmoko iš pirmo žvilgsnio kai ką suvąękti, net Jeigt 
klijentas tiktai peržengdavo jo motelio.sknkstisJįs iš kar- 


to atspėdavo, kada numerį išsinuomoja porelė, agEdudi 62 
janti vyrą arba žmoną, arba kada moteris slepiasi u 


gyventinio, kuris, sprendžiant iš jos išvaizdos, 2 
J 


kas 
leisti į darbą kumščius. Taip pat nesunkmūi jis ( avo 
nevykėlius, valkatas, bėglius. „« R 
22- ojo numerio gyventoją jis priskyrė pisfirajgi jp7 
tegorijai. => 
“Ne mano dalykas, — pagalvojo Džekdš iial 
lentos atsarginį raktą. — Vaikinas užmokėjo avansą4fŽAT IS 
dienas. Tai kas, kad jis nuolat atsigrįžta, tarsi kiekvieną 
minutę bijotų gauti kulką į tarpuragę?" 
Taip, klientas suplojo savo aštuoniasdešimt septynis 
dolerius, plius mokestį ir nuo to laiko nė karto nepasirodė. 
Čia ir buvo svarbiausia problema. Trys dienos praėjo, 
bet kaip jam pranešė ekonomė ir kambarinė Dotė, 22-ojo 
kambario durys po senovei buvo užrakintos, o ant ranke- 
nos kabėjo lentelė “Netrukdyti"'. Kaip, tiesą sakant, ir vi- 
sas Šias dienas. 
Na ne, vis dėlto teks jį paklibinti, galvojo Džekas, 
žengdamas per automobilių stovėjimo aikštelę prie kito 
motelio sparno su vienodomis durimis ir užtrauktais lan- 

gais. Numerio gyventojui teks užsimokėti dar už vieną die- 
ną arba nešdintis. 

Džekas Mozeris net išimtinais atvejais jokio kredito 
neteikė. 

Sustojęs prie durų, jis garsiai ir valdingai pasibeldė. 
Niekas, išskyrus jį patį, nežinojo, kokį pasitenkinimą jam 
suteikia asmeniškai už pakarpos išmesti laukan visokius 
valkatas ir dykaduonius. 

— Menedžeris! — paskelbė jis nemaloniu gergždžian- 
čiu balsu ir pastebėjo Dotę, kuri iškišo galvą iš kambario, 
greta kurio stovėjo jos vežimėlis. 

— Ko gero, prisilakė, — pareiškė ji. 

Džekas atsiduso ir ištiesė savo gunktelėjusius pečius. 

— Dirbk savo darbą, Dote. Aš susitvarkysiu. — Jis 
pasibeldė, nepastebėjęs, kaip išsiviepė jo kambarinė. 

— Menedžeris! — pakartojo grėsmingai jis, po to įki- 
šo į skylutę atsarginį raktą. 

Tvaikas su tokia jėga tvoskė jam į nosį, kad Džekas 
Mozeris vos neprarado sąmonės. Pirmą akimirksnį jis nu- 
sprendė, jog dvidešimt antrojo kambario gyventojas užsi- 
sakė kavinėje kažką, kas bjauriausiu būdu suardė jo orga- 
nizmą. Antras dalykas, apie kurį pagalvojo valdytojas, tai 
Jog reikės viso bako lizolio, kad įveiktų smarvę. 

Paskui jį apleido visos mintys — Džekas Mozeris iš- 
vydo išskydusį, beformį kūną žmogaus, kuris sėdėjo krūti- 
ne užgriuvęs ant nubrozdinto mažo staliuko ir žiūrėjo į jį, 
išsproginęs gelsvas akių leukomas. Kad ir kas būtų buvęs 
nuomavęs šį kambarį žmogus, per tris dienas jis spėjo pa- 
virsti šlykščia, pūvančia mase. 

Nieko klaikesnio Džekas Mozeris niekada nematė gy- 
venime. 

Jis ėmė trauktis atbulas, nepajėgdamas ištverti nei re- 
ginio, nei kvapo. Džekas išsižiojo šauktis pagalbos, bet tik- 
tai apsivėmė batus. Tai, beje, nesutrukdė jam strimgalviais 
pulti šalin. 

Jis vis dar bėgo, kai Dotė dirstelėjo į numerį ir veria- 
mai suklykė. 

Kai leitenantas Rosis privažiavo prie motelio, palai- 
kus jau pakavo į plastikinį maišą. Sioje nelaimės vietoje 
jis atsidūrė grynai sėkmės ir geros atminties dėka. Leite- 
nantas jau seniai liovėsi reaguoti į kiekvieną pranešimą apie 
mįslingos arba nepaaiškinamos mirties atvejį, tačiau Fre- 
do Lipskio pavardė jį privertė įsiklausyti į nerimastingus 
jo smegenyse suskambėjusius signalus. Sis vardas buvo už- 
fiksuotas Rosio sąraše ryšium su arklininko nužudymu, bet 
jam lig šiolei nepavyko susitikti su šiuo žmogumi. 

Ir dabar, atrodo, atsirado proga. 

Medicinos ekspertė, daktarė Egnesa Lorenco jau rin- 
kosi savo instrumentus, ir Rosis, įėjęs į motelio vidinį kie- 
mą, kaip galėjo mandagiau linktelėjo neaukštai, kresnai, Žils- 
tančiais plaukais ir geromis kaip šunelio akimis moteriai. 

— Labas, Lorenco. 

— Sveiki, leitenante. Maniau, kad šią bylą tiria Nju- 
menas. 

— Klientas susijęs su vienu mano tyrimu. Na, kas pas 
mus? 

Jis prisisegė prie švarko krūtinės ženkliuką ir Žžingte- 
lėjo prie uniformuotų policininkų saugomų durų. Kūnas bu- 
vo jau visiškai paruoštas išsiųsti į lavoninę. Kambaryje vis 
dar tvyrojo stiprus lavono kvapas, bet tai jau seniai negąs- 
dino Rosio ir netrukdė jam dirbti. Paviršutiniškai apžvel- 
gęs kambarį, jis pastebėjo sujauktą lovą, nerūpestingai į 
kampą numestą krepšį su daiktais, kriminalistų brigados 
paliktų specmiltelių pėdsakus. Ant stalo stovėjo viena stik- 
linė, tris ketvirčius nugertas džino butelis ir peleninė, iki 
kraštų pilna “Laki straik" cigarečių nuorūkų. 

— Apie mirties priežastis kol kas gali neklausinėti, — 
įspėjo Lorenco. —Galiu tiktai pasakyti, kad nuo šio tipo mir- 
ties praslinko keturiasdešimt aštuonios — daugiausia — še- 
šiasdešimt valandų. Jokių žaizdų, jokių kovos pėdsakų. 

— O mirties priežastis? 

Lorenco žinojo, kad Rosis vis tiek šito paklaus ir gud- 
riai nusišypsojo. 

— Širdies sustojimas. Tai pasitaiko gana dažnai. Dėl 
pačių įvairiausių priežasčių. 

Nekreipdamas dėmesio į kandžią pašaipą, Rosis pa- 
mėgino atkurti mirtį sukėlusias aplinkybes. Žmogus, užsi- 
daręs motelio numeryje, geria vienas. Kodėl? Baimė? Kal- 
tės jausmas? Pyktis? Kam žmogui nuomoti kambarį varga- 
name motelyje, kai už trisdešimties mylių jis turi savo, 
tegul ir tokį pat skurdų būstą? 

Jeigu Lipskis slėpėsi, vadinasi, jis turėjo priežasčių. 

Žvelgdama į leitenanto veidą, Lorenco jo pasigailėjo. 

— Jo piniginėje radome tris šimtus dolerių ir suvė- 
luotą kreditinę kortelę. Krepšyje gulėjo prieš keturias die- 
nas išėjęs “Deili reising" numeris, o kairiajame bate buvo 
paslėptas peilis. 

Rosis įsitempė lyg geras medžioklinis šuo, pajutęs lai- 
mikį. 

— Koks peilis? 

— Šešių colių ilgio geležtė, gana siaura ir plona, su 
tiesiu pjaunančiu paviršiumi. 

Rosiui pasirodė, kad jo, policininko, širdyje susuokė 
lakštingalos. Peilį reikės skubiai pasiųsti ekspertizei, ir jei- 
gu ant jo yra likusių nors kokių kraujo pėdsakų — Žžmo- 
gaus ar arklio — jie juos suras. 

— Kas rado kūną? 

— Valdytojas, pavardė — Mozeris. Tikriausiai jis dar 
vis sėdi savo kontoroje ir snaudžia prie dubenėlio. 

— Ne visi turi tokius guminius skrandžius, kaip tu, 
Lorenco. 

— Tu man pataikauji. — Ji vėl išėjo į kiemą ir giliai 
įkvėpė gaivaus pavasarinio oro, gerokai praskiesto Penkio- 
liktuoju plentu skriejančių automobilių dujų. Į iškvietimą 
Egnesei teko išvažiuoti tiesiai iš lavoninės, kur ant nerūdi- 
jančio plieno stalo vis dar laukė pusiau išskrostas kūnas. Ir 
štai dabar eilėje jos priėmimo tikėjosi dar vienas nelaimin- 
gasis. “Na, tiesiog kasdien šventė..." — karčiai pagalvojo 
Egnesa. 

— Man reikia skrodimo protokolo kopijos, — paprašė 
Rosis. 

— Po dviejų dienų gausi. 

— Po dienos, Lora. Būk balandėlė. 

— Aš tau ne balandėlė. — Ji apsisuko ir sėdo į mašiną. 

— Ei! — Rosis čiupo už durelių pirmiau, negu pata- 
logoanatomė jas suspėjo uždaryti. Egnesą Lorenco jis pa- 
žinojo jau treji metai. Si moteris beveik neturėjo silpny- 
bių, kuriomis jis būtų galėjęs manipuliuoti, bet vis dėlto 
keletą jautresnių vietų Rosis rado. 

— Ar prisimeni pacientą, kurį tu apžiūrinėjai praėju- 
sią savaitę? Miką Gordoną — senį, sužeistą peiliu į pilvą? 

Egnesa išsitraukė cigaretes — jau kurį laiką ji liovėsi 
gėdytis šio savo įpročio. 

— Tą su lūžusiu kaukolės pagrindu ir gausiais vidinių 
organų plyšimais? Atsimenu. 

— Aš manau, jog šiandieninis vaikinas — tai tas, ku- 
ris jį nužudė. 

Egnesa išleido iš burnos ploną dūmų srovelę. Jai ne- 
pavyko įdėmiai apžiūrėti peilį, o galų gale tai buvo ne jos 
darbas, bet žaizdą Gordono pilve ji prisiminė, kaip, beje, 
ir dešimtis kitų Žaizdų ir sužalojimų, kurie visam laikui 
užsifiksavo jos anksti pražilusioje galvoje. 

— Taip, — linktelėjo ji. — Atrodo, tu čia neprašovei, 
Rosi. Gerai, aš užtruksiu šiandien ilgiau, bet negaliu ga- 
rantuoti, kad man pavyks atlikti visus laboratorinius tyri- 
mus. 

— Ačiū. — Rosis užtrenkė dureles ir, čia pat apie Eg- 
nesą užmiršęs, pasuko į Džeko Mozerio kontorą. 


Geibas sužinojo apie Lipskio mirtį vos po dešimties 
minučių, kai grįžo iš Floridos. Dotės, motelio kambarinės, 
asmenyje spauda rado tiesiog aukso gyslą. 

Žinia apie tai, jog Lipskis buvo rastas negyvas pigaus 
viešbutėlio numeryje, plito nuo arklininko prie arklinin- 
ko, nuo arklidės berniukų iki hipodromo trenerių ir kito 
personalo. Geibui šią naujieną pranešė dukart per savaitę 

jo sodyboje dirbantis ekonomas. Jis ir atnešė laikraštį, ku- 
rį įteikė savo šeimininkui, dar nespėjusiam pastatyti 
kampą kelionės krepšį. 

Geibo įniršis plykstelėjo tarsi benzine pamirkytas deg- 
tukas. Jis kaip tik ruošėsi jį įveikti, kai ant jo namo slenks- 
čio išdygo leitenantas Rosis. 

— Džiaugiuosi jus matydamas, misteri Sleiteri. 

— A-a-a, leitenantas... — Geibas ištiesė policininkui 
laikraštį, kurio taip ir neišleido iš rankų. — Galiu kirsti, 
kad jūs atėjote dėl šios bylos. 

— Jūs išlošėte. — Rosis padėjo laikraštį į šalį ir pato- 
giau įsitaisė pasiūlytame krėsle. — Kiek žinau, dar visai 
neseniai Fredas Lipskis dirbo pas jus? 

— Taip. Iki to laiko, kolei prieš keletą savaičių aš jo 
neatleidau; apie tai jūs, be abejo, žinote. Jis buvo.girtas. 

— Ir, kaip girdėjau, aktyviai jums priešinosi. 

— Visiškai teisingai. Jis išsitraukė peilį, ir man teko 
jį nokautuoti. Maniau, kad tuo klausimas turėjo užsibaigti, 
bet, kaip matote, klydau. — Geibas smarkiai palinko prie- 
kin, neužmiršdamas, beje, kruopščiai kontroliuoti savo vei- 
do išraišką. — Jeigu būčiau žinojęs, kad jis panaudos peilį 
prieš kurį nors mano žmogų arba žirgą, jau tada būčiau jam 
nusukęs sprandą! 

— Jūs taip neturite kalbėti, misteri Sleiteri, juo la- 
biau — policininkui. Į spaudą kol kas tai neprasismelkė, 
bet prie lavono rastas peilis iš tikrųjų panašus į tą, kuriuo 
buvo nužudytas Mikas Gordonas. Kol kas niekas iš liudy- 
tojų neprisiminė, kad būtų matęs Lipskį netoli nusikaltimo 
vietos, tačiau mes turime įrankį ir motyvą. Jis norėjo at- 
keršyti. 

— Byla tikriausiai artėja į pabaigą? — atsainiai pasi- 
domėjo Geibas. 

— Prieš užbaigiant reikia viską sutvarkyti. Šiaip ar 
taip, dar turiu klausimų, į kuriuos norėčiau gauti atsaky- 
mą. 

— Tai klauskite. 

— Jūs gerai Lipskį pažinojote? 

— Ne. Jis man atiteko kartu su ferma, — paaiškino 
Geibas, — aš palikau visus, kurie norėjo pasilikti. Niekas 
iš darbininkų nebuvo kaltas, jog Kaningemui nesisekė po- 
keris. 

Suintriguotas, Rosis pabarbeno pieštuko galu į savo 
bloknoto viršelį. 

— Vadinasi, tai tiesa? O aš manau, jog tai, hm-m... 
vietinis folkloras. Bet mes, ko gero, plačiau nekalbėsime 
apie tai, kad toks sandėris ne visai sutampa su valstijos įsta- 
tymais. 

— Nekalbėsim, — sutiko Geibas. 

— Ką gi, jeigu jūs nepažinojote Lipskio, tuomet aš, 
jums leidus, dar kartą pasikalbėsiu su jūsų treneriu ir ki- 
tais darbininkais. Norėčiau rasti žmogų, kuris būtų jį kiek 
artimiau pažinęs ir paklausti, ar negalvojo Lipskis apie sa- 
vižudybę. 

— Jūs norėtumėte, kad patikėčiau neva Lipskis nusi- 
žudė? — Geibas pajuto, kaip pyktis apėmė jį su nauja jė- 
ga, grėsdamas nušluoti savo kelyje visus jo pastatytus bar- 
jerus. — O dėl ko? Sąžinė užkankino? Tai nesąmonė, lei- 
tenante. Lipskis greičiau būtų pradėjęs vaidinti Brodvėju- 
je, negu kištųsi vamzdį į burną arba galvą į kilpą. 

— Jūs sakėte, kad visai jo nepažinojote, misteri Slei- 
teri. 

— Užtat pažįstu šitą Žmonių rūšį. — Geibas pagalvo- 
jo, kad jį patį auklėjo šaunus šios veislės atstovas. — Jie 
suvers bėdą kam tik nori — tiktai ne sau. Ir niekada nedrįs 
žengti paskutinio ryžtingo žingsnio, nes visada viską “ap- 
skaičiuoja". Jie geria, sukčiauja, plepa apie didelius dar- 
bus, bet niekada — niekada! — patys savęs nežudo. 

— Įdomi teorija. — Rosis ir pats maždaug taip gal- 
vojo. — Tai štai, Lipskis nenusišovė ir nepasikorė. Jis pa- 
prasčiausiai išgėrė džino ir dar kažkokio mišinio koktei- 
lį, kuris, kaip man pranešė, vadinasi acetpromazinas. 
Taip... — Leitenantas žvilgtelėjo į bloknotą. Būtent acet- 
promazinas. Ar jūs žinote, kas tai per daiktas? 

Geibo atsakymas buvo gana santūrus. 

— Šis preparatas naudojamas kaip trankvilizatorius, 
žirgų raminamoji priemonė. 

— Taip. Būtent taip man ir pasakė. Beje, buvau įsiti- 
kinęs, kad jeigu žirgas nusilaužia koją, tai jį nušauna. 

— Pašalinis triukšmas nervina žiūrovus, — sausai ta- 
rė Geibas. — Be to, ne kiekvienas lūžis esti lemtingas. 
Net jeigu žirgas nusilaužia koją, tai nereiškia, kad jis dau- 
giau niekam netinka. Koją galima sugydyti, ir žirgas vėl 
gali dalyvauti lenktynėse. Arba gali būti panaudojamas kaip 
veislinė patelė arba reproduktorius. Tiktai pačiais beviltiš- 
kiausiais atvejais veterinaras suleidžia arkliui šio prepara- 
to injekciją. Sako, kad nuo to arklys nejaučia jokio skaus- 
mo... Norėčiau žinoti, iš kur tai tapo žinoma, — susimąs- 
tęs tarė jis. 

— Taip, bent jau Lipskio šito nepaklausi. Tarp kitko, 
ar pas jus fermoje yra šio trankvilizatoriaus atsargų? 

— Kaip sakiau, juo naudojasi veterinaras. Tiesiog iš 
įnorių nė vienas arklininkas neduos žirgui šių vaistų , lei- 
tenante. 

— Žinoma, jūs teisus. Juk žirgas — ne tiktai gyva bū- 
tybė, bet pinigų investavimo objektas. Ir kokių pinigų!.. 

— Taigi, — šaltai patvirtino Geibas. — Jums kada nors 
teko matyti, kaip tai atsitinka? 

— Ne. 

— Pasitaiko, kad arklys suklumpa take ir krinta. Žokė- 
jus skrenda velniai žino kur, ristūnas, apimtas panikos, mė- 
gina atsistoti, iš visur subėga grumai, treneriai... Šiuo aki- 
mirksniu neturi jokios reikšmės, kieno tai žirgas... jis priklauso 
visiems. Po to kviečiamas veterinaras ir, jeigu nieko negali- 
ma padaryti, jis žirgą užmigdo. Visa tai, suprantama, daroma 
už specialios širmos, o ne viso stadiono akivaizdoje. 

— O jūs... jums kada nors teko tokiu būdu netekti žirgo? 

— Taip, vieną kartą. Tai buvo maždaug prieš metus, 
per rytines treniruotes. Beje, rytiniai darbai kur kas pavo- 
jingesni, negu pačios lenktynės. Žokėjai ne tokie dėmesin- 
gi, ne tokie susikaupę, 0 ir žirgai taip pat... 

Geibas atsiduso. Jis vis dar prisiminė tada jį apėmusį 
silpnumą ir bejėgišką pyktį. 

— Tai buvo labai gabi kumelė, tikra gražuolė. Aš ją 
pavadinau Būgnų Dama. Kai viskas buvo baigta, grumas 
verkė kaip kūdikis. Beje, tai buvo Mikas. — Geibas sun- 
kiai įveikė norą sugniaužti į kumščius rankas. — Todėl jeigu 
kas Lipskį nudaigojo tokiu būdu, kokiu mes užmigdome 
arklius, tai aš jums pasakysiu leitenante: jis šito neužsi- 
tarnavo. 

— Jūs vis dar jo neapkenčiate, misteri Sleiteri? 

— Taip, leitenante. — Geibo akys pasidarė neįžvel- 
giamos, o žvilgsnis — nejudantis. — Jūs norėjote manęs 
paklausti, ar ne aš nužudžiau Lipskį, taip? Aš turiu pasa- 
kyti — ne, bet Žinau, koks būtų mano atsakymas, jeigu aš, 
žinodamas tai, ką jūs man šiandien papasakojote, būčiau jį 
radęs pirmasis. 

— Žinote, misteri Sleiteri, jūs man patinkate. 

— Iš tikrųjų? 

— Taip. — Rosio veide pasirodė reta viešnia — šyp- 
sena, kuri prastai tiko jo nepaslankiam veidui. — Kai ku- 
rie žmonės suka užuolankomis, kai kurie ima mikčioti, kai 
kurie iš baimės prakaituoja. Jūs — ne. — Leitenantas nu- 
ėmė nuo pilvo nematomą pūkelį. — Jūs neapkenčiate to 
kalės vaiko ir, jeigu būtų pasitaikiusi proga, jūs, be abejo- 
nės, būtumėte jį nudėjęs. Ir jūs nebijote man to atvirai pa- 
sakyti. Aš ne tiktai Žaviuosi jūsų nuoširdumu, misteri Slei- 
teri, bet ir tikiu jūsų žodžiais. 

Jis atsistojo. 

— Žinoma, jūs galėjote mane ir apmauti, bet jeigu jūs 
buvote motelyje, vis vien aš tai sužinosiu. Tai, kad jūs ir 
toliau naudositės visiška laisve, mane ne itin jaudina, nes 
aš visą laiką esu netoliese ir prireikus suspėsiu griebtis kon- 
trpriemonių. — Jis išmatavo Geibą dar vienu įdėmiu žvilgs- 
niu. — Bet aš įsitikinęs, kad čia jūs niekuo dėtas. Jeigu 
Lipskis būtų jus pamatęs pro durų akutę, jis būtų užsibari- 
kadavęs kambaryje ir laikęsis iki paskutiniųjų. Tai jūs ne- 
prieštarausite, jeigu aš pasikalbėsiu su jūsų žmonėmis? 

— Nė kiek. — Leitenantas puikiai žinojo kelią, ir Gei- 
bas pasiliko sėdėti savo krėsle. Užsimerkęs jis pasitelkė 
jogą ir nuosekliai, vieną paskui kitą atpalaidavo kaklo 
slankstelius. 


Geibas davė Rosiui valandą, o vėliau pats patraukė prie 
arklidžių. Atmosfera čia buvo smarkiai įkaitusi, ore sklandė 
susijaudinimo ir baimės kvapas, kaip esti visada, kai mir- 
tis, apie kurią paprastai negalvojama, atsiduria visai greta. 
Ir vis dėlto, pasirodžius Geibui, darbininkai liovėsi kalbėti 
ir ėmėsi darbo. 

Džemisoną Geibas aptiko prie sužeisto Dublio. Tre- 
neris kalbėjosi su veterinaru. 

— Uždegiminis procesas beveik liovėsi, — pranešė 
Metas, — ir žaizda gyja gerai. Tvarstį galima keisti vieną 
kartą per dieną. Naudokite tą patį antiseptiką, kurį pasky- 
riau Valetui, ir viskas bus gerai. 

— Randas liks? 

Metas, apžvelgdamas ilgą įbrėžimą ant juodžio šono, 
linktelėjo. 

— Greičiausiai taip. 

— Velniškai gaila! — Džemisonas paėmė švirkštą, no- 


rėdamas praplauti žaizdą. — Tokios veislės eržilas — ir 
staiga su žyme. 
— Užtat koks prestižas! — tarė priekin Žžengdamas 


Geibas, kad palaikytų už apynasrio žirgą. Jo pirštai perbė- 
go per juodžio snukį taip švelniai, kaip ne kiekvienas vy- 
ras galėtų paglostyti moterį, ir eržilas atsiliepė į švelnumą, 
tarsi žaidžiantis šuniukas, baksteldamas į jo ranką snukiu. 

— Kovos randai vyrus puošia, — sumurmėjo Geibas. — 
Svarbiausia, kad tai nepakenktų jo agnumui ir orumui. Ar grei- 
tai jį bus galima balnoti, meistre? 

— Nepatarčiau labai skubėti. — Metas vikriai 1šsisu- 
ko nuo Dublio, kuris krestelėjo galva, ketindamas jį su- 
čiupti dantimis už peties. Eržilas daugiau nepriminė šuniu- 
ko — tai buvo ugninio, karingo būdo gyvūnas, sveriantis 

devynis šimtus svarų. Žirgo dantys čerkštelėjo vos per colį 
nuo veterinaro peties. 

— Šis vaikinas mane nuolat tikrina, nori iš mano kū- 
no išplėšti riebesnį kąsnelį, — pasiskundė į erdvę Metas ir 
geraširdiškai paplekšnojo per kaklą Dublį, prieš tai įsitiki- 
nęs, ar Geibas tvirtai laiko apynasrį. — Kentukio derbiui 
jis jau bus visiškai pasiruošęs. Jeigu būčiau azartiškas žmo- 
gus, už jį statyčiau visus pinigus. 

Geibas išklausė gydytojo žodžius, po to atsisuko į tre- 
nerį. 

— O tu, Džemi, ką pasakysi? 

— Aš jam sudariau naują treniruočių grafiką. Arba jis 
padės, arba ne. 

— Štai ir puiku. Rosis kalbėjo su tavimi? 

Džemisonas uždėjo naują tvarstį, jo veidas pastebimai 
paniuro. 

— Taip, šis knislius čia šlaistėsi labai ilgai — visus 
Žmones sudrumstė savo klausimais. Pitersonas galvoja, kad 
su Lipskiu susidorojo jo bičiuliai, Kipas mano, jog čia įsi- 
maišiusi moteris. Lainetas su juo nesutinka, jie susiginči- 
jo, ir Kipui truputį nubrozdino nosį. Apskritai dėl šių avin- 
galvių vyrukai pasiskirstė į stovyklas. 

— Tikiuosi, niekas nemano, kad tai buvo savižudybė? 

Džemisonas metė į jį pasipiktinusį žvilgsnį ir išlipo iš 
aptvaro. 

— Niekas iš tų, kurie jį nors kiek pažinojo. 

— Juk jis kažkur nustvėrė acetpromazino, — priminė 
Džemisonui Metas. — Matyt, Lipskis žinojo, kad policija 
labai greitai ims lipti jam ant kulnų. 

— Tokia utėlė, kaip Lipskis, galėjo lengvai dingti kur 
nors Vakaruose, užsikasti. — Džemisonas pažvelgė į erži- 
lą ir atpjovė didoką pleistro gabalą. Visas medicinines pro- 
cedūras jis atlikdavo pats — tai buvo jo paties sau skirta 
pareiga. — Man reikėjo jį atleisti dar prieš kelis mėnesius, 
tada viskas būtų galėję būti kitaip. 

— Galbūt ir Mikas būtų galėjęs būti gyvas, — niūriai 
samprotavo jis. 

— Jeigu teta turėtų pautus, tai būtų dėdė.... — nutrau- 
kė jį Geibas. — Tai jau nueitas etapas, bet jis toli gražu dar 
nebaigtas. Juk kažkas įteikė Lipskiui paskutinę džino stik- 
linę, todėl... 

— Aš tau pasakysiu tai, ką sakiau Rosiui... — Kasy- 
damasis smakrą, Metas patraukė paskui Geibą iš arklidės. — 
Su Lipskiu susidorojo žmogus, kuris išmano apie žirgus ir 
gali prieiti prie veterinarinių preparatų. 

Jis silpnai šyptelėjo. 

— Tai, atrodo, nelabai padės mūsų Šerlokui Holmsui. 

— Į šį ratą įeiname ir mes. — Geibas pažvelgė į neti- 
kėtai nukarusį Meto smakrą. — Na, ir, žinoma, dar keli šim- 
tai žmonių. Ačiū, kad užsukai. 

Veterinaras nervingai nurijo seilę. 

— Jokių problemų, Geibai. Aš užvažiuosiu pažvelgti 
į juodį po poros dienų, kada... kada vėl būsiu “Trijuose 
gluosniuose". 

— M-taip? — Žiūrėdamas į išraudusį daktarą, Geibas 
išsiėmė cigaretę ir užsirūkė. — O ten kokios problemos? 

— Ne, jokių... Šiaip... 

Geibas abejingai, beveik linksmai nusišypsojo. Neti- 
kėtai visa jo įtampa atlėgo. 

— Malonu į ją pasižiūrėti, tiesa? 

Metas paraudo dar labiau, ir tai buvo ypač pastebima 
dėl jo šviesios odos. 

— Juk man, tiesą sakant, nesunku. Čeiningas kartą man 
pasakė, jog Kelsė, galimas daiktas, dar truputį čia pabus, 
todėl būtų neblogai, jeigu aš... — Jis nutilo, beviltiškai ban- 
dydamas prisiminti, ką būtent sakė Čeiningas, tačiau, 
sprendžiant iš neaiškių nuotrupų, kurias daktaras protar- 
piais išspausdavo, Kelsės brolis buvo arba labai uždaras, 
arba kiekvieną kartą, kai būdavo imama kalbėti apie jo 
suvestinę seserį, pradėdavo mikčioti. 

— O, aš įsitikinęs, kad ji čia išbus dar gana ilgai, — 
atsiliepė nerūpestingai Geibas. Jis pats ketino tuo pasirūpin- 
ti. — O tu žiūrėk, bičiuli, žiūrėk į ją, kiek tik širdis geidžia... 

Apkabinęs veterinarą per pečius, jis palydėjo jį iki 
sunkvežimio. 

— Už akių ganymą pinigų nereikia mokėti. Tiktai, 
meistre, prieš ją paliesdamas, triskart pagalvok. 

Kolei Metas rinko atsakymui žodžius, Geibas malo- 
niai atidarė jam dureles. 


— Mano! — paprastai ir suprantamai paaiškino jis, 
matydamas veterinaro sutrikimą. 

— Tu... — Metas sumikčiojo ir tapo net rausvai mėly- 
nas. — Aš nė įsivaizduoti negalėjau. Kelsė nieko... Ir aš 


niekada... Ką tu, Geibai, aš net nemaniau... 

— Jeigu sužinosiu, kad tu staiga ėmei manyti, man teks 
tave įskaudinti. — Geibo šypsena buvo draugiška, beveik 
užjaučianti, bet įspėjimas buvo daugiau negu aiškus. — Per- 
duok Kelsei, kai ją vėl pamatysi, mano geriausius linkėji- 
mus. 

— Žinoma, Geibai, žinoma... — Skubėdamas išvažiuo- 
ti, Metas Haneris užsirioglino ant sunkvežimio sėdynės. — 
Žinai, aš turbūt važiuosiu tiesiai namo — turiu velniškai 
daug popierinio darbo. 

— Na ką gi, važiuok. — Geibas atsitraukė į šalį ir su 
pasitenkinimu žvilgsniu palydėjo daktaro furgoną, pasilei- 
dusį žemyn važiuojamąja alėja tokiu greičiu, tarsi jį būtų 
vijęsi komančiai. 

— Tu mirtinai išgąsdinai vaikiną. — Džemisonas atplė- 
šė pakelį vyšninės kramtomosios gumos, kuri protarpiais — 
jo gyvenime būdavo tokių tarpsnių — atstodavo cigaretes. 

— Tiesiog išgelbėjau jį nuo nemalonumų grįžtant 
atgal. 

— Galbūt. — Žiūrėdamas į besileidžiančias ant kelio 
sunkvežimio ratų sukeltas dulkes, treneris įmetė į burną 
gabalėlį kramtomosios gumos ir ėmė mėgautis jos vėsiu, 
rūgštoku skoniu. — Ar ji žino, kad tu jai įspaudei savo 
įdagą? 

Geibas išleido srovelę dūmų, su pasitenkinimu prisi- 
mindamas Kelsės reakciją į šį publikai skirtą bučinį. 

— Ji — protinga moteris. 


232 


— Protingos bobos — vyrams didžiausia žala. 

— Na ką gi, šia prasme man senokai nė viena neken- 
kė... — Geibas pagalvojo, kad Džemisonas net neįsivaiz- 
duoja, kaip smarkiai jis to nori. — Man, atrodo, reikia ten 
nuvykti pačiam ir pabandyti paerzinti žąsis. 

“Ši išvyka man padės prasiblaškyti", — sugalvojo sau 
pasiteisinimą jis ir atsisuko į trenerį. 

Iki šiol jo dėmesys buvo sukauptas į kumelį ir į vete- 
rinarą. Tiktai dabar Geibas pastebėjo, kad Džemisonas at- 
rodo pavargęs — veido raukšlės buvo ryškesnės, o aplink 
akis juodavo tamsūs šešėliai. 

— Tu atrodai prislėgtas, Džemi. Kas tau? 

Po Miko mirties Džemisonas miegojo prastai ir ma- 
žai, 0 į valgė net žiūrėti negalėjo ir tik priešokiais užkąs- 
davo — kai alkis jį priversadavo praryti keletą kąsnelių. 

— Pernelyg daug visko susikaupė mano sieloje. — Tre- 
neris susikrimtęs palingavo galva. 

— Tu galėtum palengvinti savo sielą, jeigu liautumeis 
save kaltinti dėl Miko mirties. 

Džemisonas vis dar žiūrėjo į šalį, ir Geibas apmau- 
džiai metė ant žemės cigaretės nuorūką ir ją sutrypė. Tre- 
nerio akių išraiška vėl sužadino jam miglotą kaltės jaus- 
mą. 

— O'kei, tu klydai, kad jo laiku neatleidai. Aš kly- 
dau, kad jam prieš visus padariau gėdą. Tegul tai buvo 
mūsų visų padėtas dinamito užtaisas, bet ne mes prie dag- 
čio prikišome ugnį. 

— Kaskart, kai užsimerkiu, matau jį — Miką. — Dže- 
misonas kalbėjo tyliai, bet jo balsas skambėjo kaip įtemp- 
ta styga. — Matau jį tokį, koksai jis tapo po to, kai su juo 
susidorojo Lipskis ir eržilas. To neturėjo atsitikti, Geibai. 
Niekada. 

Geibas įveikė atodūsį. Dėl to nebuvo galima priešta- 
rauti, ir DŽemisonas tai irgi gerai žinojo. 

— Po trijų su puse savaičių vyks derbis. Eržilas turi 
būti sveikutėlis, ir aš turiu jį kaip reikiant paruošti. Bet kai 

aš į jį žiūriu, visada prisimenu, kaip Mikas didžiuodavosi, 
kad būtent jis — Dublio arklininkas. 

Neatsakydamas Geibas pasisuko į kalvas. Jos priklau- 
sė jam, ir ten ganėsi jo žirgai. Po to jis susimąstė apie der- 
bį. Jam tai buvo ne šiaip sau lenktynės, ne tiesiog tikslas — 
tai buvo Gralio taurė, kurią Geibas medžiojo visą savo ne- 
ilgą gyvenimą. 

Ir štai dabar, po ištisos kovos, po penkių katorgiško 
darbo metų šis tikslas atsidūrė visiškai arti — tereikia tik- 
tai ištiesti ranką. Galimas daiktas, karčiai pagalvojo Gei- 
bas, taurė pasirodys esanti tuščia, bet jis pats turi tuo įsiti- 
kinti. 

— Eržilas privalo bėgti, Džemi. Jeigu tu negali su juo 
dirbti, aš jį perduosiu Djukui. 

Djukas Boidas, pirmasis Džemisono padėjėjas, buvo 
gana kompetentingas treneris, ir jie abu tai žinojo. Bet, 
nepaisant visų Žinių ir patyrimo, jam trūko uoslės, įgimtos 
uoslės, kurią turėjo Džemisonas. 

— Šiaip ar taip, — pridūrė po ilgos pauzės Geibas, — 
Dublis privalo būti parengtas gauti Čerčil Daunzo hipodro- 
me prizą. 

— Savo darbą aš padarysiu, — atsiliepė Džemisonas 
ir pasitrynė paraudusias akis. 

— Man reikia, kad tu įdėtum į šį dalyką visą sielą. 

Džemisonas nuleido rankas. 

— Juk tu žinai, kad taip ir bus, velniai tave rautų! Ir 
sielą, ir magaryčių širdį. 

Jis apsisuko ir lėtai nuėjo link arklidės. 


Kelsė žinojo, kad įsimylėti žirgą yra mažų mažiausiai 
kvaila, bet čia protas buvo niekuo dėtas. Naujagimiai ku- 
meliukai, netvirtai stovintys ant savo plonučių kojyčių , 
jai patiko ne mažiau, negu suaugę eržilai. Šios meilės ne- 
galėjo aptemdyti net kanopos smūgis — beje, vieninte- 
lis, — kurį jai kartą smogė suirzusi kumelė, atsakydama į 
švelnų paplekšnojimą per kryžių. 

Kelsė žiūrėjo į tai filosofiškai ramiai — ji paprastai 

atsistojo nuo Žemės ir nusipurtė. Nuo šio istorinio momen- 
to incidento liudytojas Moisejus rimtai ėmėsi ją mokyti. 

Jam patiko Kelsės elgesys ir tai, kaip ji reagavo į žir- 
gus. Ir, kas buvo daug svarbiau, jam patiko, kaip į ją rea- 
gavo žirgai. 

Kai Moisejus nusivedė Kelsę į vienamečių kumeliu- 
kų arklidę, jis patenkintas konstatavo, kad kantrybės ir va- 
lios Kelsė turi daugiau, negu entuziazmo. 

Iš pradžių pasitaręs su jauniklių treneriu, jis paklausė 
Kelsės nuomonės ir išrinko jai vieną vikrią, šviesiai bėrą, 
tamsiais karčiais ir uodega metinę kumelaitę, sveriančią, 
nepaisant išorinio grakštumo, septynis šimtus penkiasde- 
šimt svarų. 

Saulė ką tik buvo pakilusi virš horizonto, ir lydytu 
auksu užlieję apylinkes jos spinduliai pateko į gardą ir ap- 
švietė bėros kumelės kailį, kuris ėmė tiesiog Švytėti ir 
mirguliuoti, tarsi būtų 1š ugninio atlaso. Regėdama šią gro- 
žybę, Kelsė nejučia apmirė prie gardo durelių. Niekada, 
niekada anksčiau ji nematė nieko gražesnio! 

— Ji turi charakterį, — tarė Moisejus, padėdamas Kel- 
sei balnoti kumelę. 

— Ir širdį. Štai kodėl Naomė ją pavadino Naomės Gar- 
bė. Sutrumpintai — Nambė. 

Tarsi atsiliepdama į šį vardą, Naomės Garbė taip smar- 
kiai jam niuktelėjo galva į petį, jog Moisejus susvyravo, 
tačiau pavadžio iš rankų neišleido — tiktai jį iš visų jėgų 
įtempė. 

— Tu būsi pirmasis svoris, kurį ji pajus ant savo nu- 
garos, tad paklusnumo nesitikėk. Grynakraujo metinio žir- 
go, įpratusio mėgautis visiška laisve, sutramdymas yra ne- 
paprastai kuopštus darbas. Net aš nežinau, ko galima iš jos 
laukti, išskyrus, žinoma, tai, kad ji vargu ar stengsis tau 
suteikti malonumą. Jau dabar Nambė truputį už tave stip- 
resnė — Moisejus šiek tiek skeptiškai iš padilbų nužvelgė 
trapią Kelsės figūrą. — Vadinasi, tu turi būti už ją protin- 
gesnė. Jis papurtė kumelės karčius ir pridūrė: 

— Ir geresnė. 

Svarbiausia — geresnė. Dėl to jis pasirinko Kelsę. Ne- 
turintis gerumo Žmogus negalėjo sėkmingai dirbti su meti- 
nukais. 

Arklidėje vyravo nuostabi tyla; Moisejus taip pat kal- 
„bėjo visai negarsiai, tarsi jie būtų buvę šventykloje. Paga- 
liau jis pliaukštelėjo liežuviu ir linktelėjo Kelsei, duoda- 
mas suprasti, kad ji gali įeiti į boksą ir pabandyti užmegzti 
su kumele pirmąjį kontaktą. 

Kelsės širdis plastėjo taip smarkiai ir garsiai, kad ji 
bijojo išgąsdinti kumelę, tačiau jos rankos buvo minkštos 
ir švelnios, o judesiai — ryžtingi ir lėti. Įsitikinusi, kad 
Nambė reaguoja normaliai, Kelsė prabilo — tiksliau su- 
kuždėjo kelis švelnius žodžius, ir kumelė ištempė ausis. 

— Gražuolė... Tu tikra gražuolė, Nambe. Kaip norė- 
čiau greičiau užšokti tau ant nugaros. Juk mes tapsime drau- 
gėmis, tu ir aš, tiesa? 

Kumelė, tarsi svarstydama, garsiai prunkštelėjo. Moi- 
sejus tuo metu jai per galvą užmovė pavadėlį, ir Nambė 
suglaudė ausis. 

— Na, mieloji, nusiramink, — murmėjo Kelsė. — Ta- 
vęs niekas neskriaus. Štai pamatysi, praeis visai nedaug lai- 
ko ir tu tapsi turfo!* karaliene. Galiu ginčytis, dabar tai 
skamba keistai, bet taip bus. Tu manimi tiki, žirgeli? 

Moisejus linktelėjo Kelsei ir, uždėjęs ant kumelės nu- 
garos mažutį treniruočių balną, ėmė tempti pavaržą. Ku- 
melė ėmė nervingai šokti, ir Kelsė paplekšnojo jai kaklą. 

— Kad tu žinotum, kas per dalykas — nešioti perjuostę 
su kojinėmis, — ramino ją Kelsė. — Garantuoju tau, dar 
nepatogiau, negu šis mažutis, ne didesnis už pašto ženklą, 
balnas. 

Saulė pakilo aukščiau, ir apšvietimas pasikeitė: spal- 
vos tapo sodresnės ir šiltesnės. 

— Na štai, — Moisejus užsegė paskutinę sagtį. — Aš 
tave užkelsiu ant balno. Neužmiršai, ką tau sakiau? 

— Ne. — Kelsė giliai atsiduso, stengdamasi įveikti 
drebulį. — Juk aš dar neatsisėdau... Iš pradžių reikia labai 
nuoširdžiai pasikalbėti su arkliu, ar ne? 


"5 Turfas — profesionalus hipodromo tako pavadinimas. 


236 


— Taip, taip. Tu atsisėsi ant Nambės ne tam, kad šuo- 
liuotum, kiek įkerti. Tiesiog tuo tu jai arklių kalba paaiš- 
kinsi, kam ji čia stovi ir kas su ja bus paskui. Ir jos nesku- 
bink. Svarbiausia neužmiršk, kur yra durys: gali taip atsi- 
tikti: jų tau prireiks, kad greičiau iš čia iššoktum. 

Sis perspėjimas privertė Kelsę dar keletą akimirkų už- 
trukti prieš patikint savo kelį — ir savo ateities viltis — 
Moisejaus rankoms. 

Pajutusi, kaip Kelsė apžergė balną, kumelė iš pradžių 
nustebo, po to išsigandusi šoko į šalį, paskui susierzinusi 
ėmė trauktis atbula. Jausdama po savimi staigius raume- 
ningo kūno trūkčiojimus, Kelsė iš visų jėgų stengėsi ne- 
galvoti, kiek jai pavyks išsilaikyti. Nepasakysi, kad ji la- 
bai norėjo kabėti ant šio septynių šimtų penkiasdešimties 
svarų supykusio žirgo nugaros, ir dar Moisejaus akivaiz- 
doje. Tad jai nebeliko nieko kita, kaip tik klausyti gautų 
instrukcijų ir savo pačios instinktų. 

Stengdamasi nedaryti staigių judesių, Kelsė išsitiesė 
balne, perkeldama svorį ant pagalvėlės ir balnakilpių. 

Nambė ėmė šokti vienoje vietoje ir sutrypė pasturga- 
linėmis kojomis, tuo pat metu bandydama apsisukti ap- 
link savo ašį, kad pataikytų kanopomis Moisejui. Moise- 
jus šaltakraujiškai išvengė jos įnirtingų išpuolių, o truputį 
aprimusi Kelsė palinko priekin ir tyliai, bet tvirtai prabilo 
kumelei: 

— Nagi liaukis, drauguže! Tu juk nenori, kad kas nors 
pagalvotų, neva tu — paprastas arklys? 

Bet Kelsės žodžiai nebuvo stebuklingi, o balsas ir to- 
nas nuramino Nambę toli gražu ne iš karto. Kumelaitė pa- 
darė dar kelis užgaidžius šuolius ir tiktai po to truputį ap- 
rimo. 

— Aš jai patikau! — iškilmingu balsu pareiškė iš bal- 
no Kelsė. 

— Ji kaip tik sprendžia, kokiu būdu tave galima nu- 
mesti nuo nugaros, — atkirto Mo. 

— Nieko panašaus, — Kelsė nusišypsojo Moisejui. — 
Aš jai patikau. 

— Pažiūrėsim. — Mo privertė Kelsę pasėdėti balne 
dar porą minučių ir tiktai po to patenkintas linktelėjo. — 
Na štai, lyg ir gerai. O dabar imkim ir padirbėkim. 

Pasak Moisejaus žodžių, tai buvo arklių darželis. Iš 
pradžių Kelsei reikėjo tiktai sėdėti balne, kolei arkliave- 
dys ves kumelę ringo taku, skirtu metiniams kumeliukams. 
Keliukas buvo atitvertas aukšta nepermatoma tvora — spe- 
cialiai tam, kad nei žirgo, nei raitelio neblaškytų jokie pa- 
šaliniai dalykai. Paskui, kai tiktai Žirgas įpras nešti ant sa- 
vęs raitelį, arkliavedys paleis pavadžius, ir Kelsei teks val- 
dyti arklį pačiai. 

Žodžiu, mokytis teko abiem. 

— Na, kaip ji? — paklausė Moisejų priėjusi Naomė. 

— Kaip tu ir tikėjaisi. Jos gyslomis taip pat teka Čed- 
vikų kraujas. — Moisejus švelniai spustelėjo ranka Nao- 
mės alkūnę, nors prie Žmonių jis retai sau leisdavo rodyti 
jausmus. — Tau reikėjo čia ateiti 1š pat pradžių. 

— Aš pernelyg nervinausi. — Naomė pažiūrėjo į duk- 
terį, kuri prilaikė lengvais pavadžių judesiais kumelę, ir 
prisimerkė, užkišusi didžiuosius pirštus už džinsų kišenių. — 
Ji čia jau visas mėnuo ir nė karto neužsiminė apie išvažiavi- 
mą. Kai prisimenu, kas čia per paskutines dvi savaites at- 
sitiko, pradedu bijotis, kad Kelė gali susikrauti lagaminą. 

— Pažvelk į ją atidžiau. — Moisejus truputį šyptelė- 
jo, žvelgdamas, kaip Kelsė, užmiršusi treniruočių uždavi- 
nrus, palinko priekin, kad įsiraustų veidu į kumelės kar- 
čius. — Niekur ji neišvažiuos. 

Pastebėjusi Moisejaus rankos mostelėjimą, Kelsė 1š- 
sitiesė balne ir lėtai prijojo prie jų. 

— Ji gražuolė, tiesa? — paklausė ji. 

— Taip. — Išdidumas, kurį jautė Naomė, žvelgdama į 
dukrą, buvo iš tikrųjų gąsdinantis. Stengdamasi slėpti sa- 
vo jausmus, ji pakėlė ranką, kad paglostytų Nambės kaklą, 
tuo pačiu truputį paliesdama Kelsės pirštus. 

— Jūs labai gražiai abi atrodote. 

— Mes viena kitai patinkam. Labai. 

Pamačiusi, kad Moisejus šeria kumelei morką kaip ap- 
dovanojimą už paklusnumą, Kelsė ištiesė ranką. 

— O man? Argi neužsitarnavau? 

— Užsitarnavai, užsitarnavai... 

Kelse paėmė iš trenerio rankų morką ir atsikando di- 
delį kąsnį. 

— Žinote, kai lioviausi bijoti, man tai ėmė patikti. — 
Ji dar kartą švelniai paglostė Nambės kaklą, stengdama- 


si neparodyti savo triumfo. — Aš ir rytoj su ja dirbsiu, 
Mo? 

— Ir rytoj, ir užporyt, — atsiliepė treneris. — Dabar 
ji visiškoje tavo žinioje. 

— Iš tikrųjų? — Kelsė norėjo pašokti iš vietos ir pa- 


bučiuoti Moisejų; ji sunkiai susilaikė, užtat apdovanojo jį 
spindinčia šypsena. — Aš tavęs neapvilsiu. 

— Tiktai pabandyk, sumažinsiu perpus atlyginimą. 

Dabar jau Kelsė nusišiepė: 

— Aš negaunu atlyginimo. 

— Štai jau dvi savaitės, kai tu turi etatą. — Moisejus 
patenkintas išvydo, kaip Kelsė iš nustebimo plačiai išsižio- 
jo. — Atlyginimas penktadienį, gausi savo pirmąjį čekį. 

— Bet kam?... Aš juk tiesiog... 

— Tu dirbi, vadinasi, — privalai gauti pinigus, — 
tvirtai tarė Moisejus, atmindamas, jog fermoje būtent jis 
atsako už samdymą ir algų išmokėjimus. — Zinoma, tavo 
pati mažiausia alga. Kol kas... Juk ir tu taip pradėjai, Nao- 
me, ar ne? 

— Taip, aš pradėjau iš pačios apačios, — atsakė šyp- 
sodamasi Naomė. — Mano tėvas mygo, kad atidirbčiau už 
kiekvieną centą, kuriuos man mokėjo. O mokėjo niekingai 
mažai. Jis tikėjosi, jog kai ferma taps mano, aš ją labiau 
branginsiu. Ir jis buvo teisus. 

Kelsė susimąstė. Galimas daiktas, taip iš tikrųjų buvo 
geriau. Paprasčiau ir dalykiškiau... 

— O kokia ta pati mažiausia alga? 

— Maždaug du šimtai per savaitę, — paaiškino Moi- 
sejus, ir Kelsė tyčia susiraukė. 

— O kada gausiu priedą? 

Naomė nusijuokė ir žingtelėjo prie jos. 

— Labai greitai. Mo tave jau įvertino. — Ji švelniai 
perbraukė pirštų galiukais per slidų kumelės kailį. — Ir tu 
jai patinki. 

Kelsė, nutaisiusi pranašumo šypseną, pažvelgė į Moi- 
sejų. 

— O ką aš sakiau? 

— Aš praleidau dvidešimt tris tavo gimtadienius... — 
Tonas, kokiu Naomė ištarė šiuos žodžius, patraukė Kelsės 
dėmesį, ir ji sukluso. — Dvidešimt trys gimtadieniai ir dvi- 
dešimt trejos Kalėdos. Tai labai daug... — Bandydama sa- 
ve suimti į rankas, Naomė pakėlė galvą ir susitiko žvilgs- 
niu su dukra. 

— Aš norėčiau pabandyti tai ištaisyti. Tu ją priimsi 
dovanų? 

— Ją?!... Kelsė plačiai išplėtė akis. — Nambę? Tu no- 
ri ją man padovanoti? 

— Labai norėčiau, kad ji tau priklausytų. Bet aš ne- 
verčiu. Žinoma, laikyti arklį miesto bute ne itin patogu, 
bet... — Naomė stengėsi suteikti savo balsui reikiamą leng- 
vumą. — Ji gali pasilikti “Trijuose gluosniuose" taip ilgai, 
kaip tu panorėsi. Jeigu užsimanysi, Mo gali ją treniruoti, bet 
ji priklausys tiktai tau. Jeigu, žinima, tu neprieštarausi. 

Kelsė, įaudrinta pačių prieštaringiausių jausmų, lėtai, 
tarsi sapne, nulipo nuo Nambės. Jos delnai sudrėko ir pali- 
ko ant vadelių odos tamsius pėdsakus, kaklą kuteno karš- 
tas kumelės alsavimas. 

— Ačiū. Pasakysiu atvirai, kad man labai norėjosi tu- 
rėti savo žirgą. Juo labiau — tokį. 

— Štai ir puiku. — Naomė susikišo rankas į kišenes ir 
truputį pasistiebė. — O dabar privalau eiti — turiu daly- 
kinį susitikimą. 

Kelsė žengtelėjo priekin, sustojo ir netikėtai kyštelė- 
jo pavadį į Moisejaus rankas. Naomė ilgais, stangriais 
žingsniais jau tolo, ir Kelsei teko bėgti, kad ją pasivytų. 
Nežinodama, kaip toliau elgtis, jis atsargiai palietė moti- 

ną už peties. Visa kita įvyko savaime, visiškai paprastai ir 
natūraliai, kur kas lengviau, negu Kelsė tikėjosi. 

Ji pabučiavo Naomę. 

— Ačiū, — pakartojo ji, ruošdamasi pasakyti dar ką 
nors, bet visi žodžiai dingo, kai Naomė ją apkabino ir pri- 
glaudė prie savęs. 

Iš kur, nesuvokė Kelsė, visu kūnu jausdama, kaip 
greitai plaka jos motinos širdis, iš kur atsirado ši meilė? 
Nejaugi įmanoma, kad ji visą laiką buvo ir nė karto neiš- 
siveržė į paviršių? 


— Atleisk, — sumurmėjo, nuleisdama galvą ir per 
žingsnį atsitraukdama, Naomė. — Einu sutvarkysiu valdy- 
mo dokumentus. Man laikas... — išspaudė ji ir, neatsisuk- 


dama, nuskubėjo tolyn. 

Kelsė stovėjo vidury kelio. Ji negalėjo suvokti pati sa- 
vęs, savo jausmų, ne tik kad suprastų moterį, kadaise pa- 
dovanojusia jai gyvybę. 

— Tiesiog nežinau, ką man daryti! — ištrūko jai. 

— Kaip — ką? Eik valyti arklį. — Moisejus perdavė 
jai pavadėlį ir pridūrė: — Viskas gerai, Kele. Tu puikiai 
susitvarkei. 

Slinko dienos, bet Kelsė nepastebėjo jų veržlios tėk- 
mės. Dabar ji turėjo savo žirgą, buvo susižavėjusi nuosta- 
biu ir mįslingu vyru, atkirdo jausmai motinai — ji pradėjo 
ją mylėti. 

Kelsė nesitikėjo, kad pamils Naomę. Ji manė, jog 
motina jai daugų daugiausia sukels smalsumą, galbūt net 
pagarbą, tačiau kasdien bendrauti su tokia moterimi, kaip 
Naomė — taip išauklėta ir turinčia tokią gyvenimo patir- 
tį, — ir nesusipainioti savo jausmuose buvo neįmanoma. 

O kaip reikiant pagalvoti Kelsė neturėjo laiko. Artėjo 
lenktynės Bliugras Steikso prizui laimėti, kurios turėjo 
įvykti prieš svarbiausią sezono įvykį — derbį, — ir abi fer- 

mos — “Trys gluosniai" ir “Rizikingoji byla" — tiesiog 
kunkuliavo. Todėl Kelsė kuopė mėšlą ir slapta svajojo, kad 
už poros metelių jos gražuolė Nambė išeis į derbio nuga- 
lėtojų aikštelę, apdengta raudonomis rožėmis išsiuvinėta 
čempiono gūnia. 

Ir jau šiandien ji turėjo žengti pirmąjį žingsnį pasitik- 
ti savo išsvajotąjį tikslą. 

Greta treniruočių tako “Trijuose gluosniuose" buvo 
įrengtas starto boksas — tiksli hipdromo startinių vartų ko- 
pija. Žiema jau buvo seniai praėjusi, bet ryto oras buvo 
vėsus, ir Kelsė nervingai siautėsi į megztą vilnonį švarke- 
lį, nuoširdžiai kliaudamasi, kad jos jaudinimasis Nambei 
nepersiduos. 

Grynakraujė kumelė gimsta tam, kad skrietų taku ir 
nugalėtų, mąstė Kelsė. Bet kad ir kiek čempionų kraujo būtų 
tekėję Nambės gyslomis, ji niekada nebus pirmoji prie fi- 
nišo stulpo, jeigu neišmoks staigiai iššokti iš plieninio star- 
to vartų narvo. Ir šiandien turėjo įvykti pirmoji pamoka. 

— Aš girdėjau, kad čia tau atsirado varžovė, — pri- 
ėjęs Geibas paglostė kumelės snukį, ir Nambė suglaudė au- 
sis, baigščiai žvairuodama į jį akimi. Bet, matyt, pažinusi 
patyriusią ir švelnią ranką, ji nurimo ir, pakėlusi ausis, 
Žingtelėjo prie jo. 

— Aš Žinau. — Savininko judesiu Kelsė paėmė už apy- 
nasrio. — Senokai tavęs nebuvo matyti. 

— Pasiilgai? 

— Ne itin. — Kelsė atsainiai gūžtelėjo pečiais ir pa- 
galvojo, jog ji, garbė Dievui, dar nepradėjo Žeminančiai 
budėti prie telefono. Kol kas nepradėjo. 

— Dublis dabar treniruojasi pagal ištisinę programą. 

Apsimestinis Kelsės abejingumas akimirksniu išgara- 
vo, ir ji čiupo Geibui už rankos. 

— Tiesa? Kaip puiku, Geibai! Aš labai, labai džiau- 
giuosi. 

Geibas pasinaudojo proga ir spūstelėjo pirštų galiu- 
kus. 

— Ar tu taip užgiedosi, kai jis laimės varžybas?! 

— Visus savo pinigus statysiu už Pasididžiavimą, — 
pareiškė Kelsė ir pagalvojo, kad jos širdis taip pat bėrojo 
gražuolio pusėje. — Tarp mūsų kalbant, aš galbūt staty- 
siu tam tikrą sumą už tai, kad Dublis atbėgtų antras. 

— Mes nusprendėme jį nusiųsti į lenktynes Kinlende. 
Džemis nori jam surengrti rimtą išbandymą prieš Bliug- 
ras Steiksą. 

— Ir tu taip pat važiuosi? — nerūpestingai metė Kelsė. 

— Aš visada būnu ten, kur yra mano eržilas, įskaitant 
ir nugalėtojų aikštelę Čerčil Daunze. — Geibas paglostė 
Kelsės plaukus lygiai tokiu pat judesiu, kokiu ką tik glostė 
kumelę. — Nori man palaikyti kompaniją? 

Kelsė nusisuko, kad pataisytų balno pavaržą. 

— Aš ketinu išeiti į nugalėtojų aikštelę kartu su Naome. 

Geibas truktelėjo ją už plaukų. 

— Aš turiu galvoje kelionę į Kinlendą. Pati pagalvok — 
beveik dvi paras mes su tavimi beveik būtume vieni. — Jis 
pasislinko arčiau ir pauostė. Nuo Kelsės kvepėjo žirgais, 
šis kvapas buvo sumišęs su jos pačios pavasariniu aromatu 
ir citrinų lapais ir sudarė tokią puokštę, kad Geibui vos ne- 
apsvaigo galva. 

— Man tiesiog labai įdomu, kiek kartų mes spėsim 
per vieną trumpą užmiesčio kelionę pasimylėti. 

Kelsė pajuto, kaip jos šlaunų raumenys virsta minkš- 
tu vašku ir vos neteka. 

— O ką, — sunkiai ištarė ji, — ar tu turi asmeninį 
rekordą? 

— Ne, bet bus, — pažadėjo Geibas ir, neatpėšdamas 
nuo jos veido žvilgsnio, palinko priekin ir dantimis sukan- 
do jos apatinę lūpą. — Tavo nuostabi burnelė, — ištarė 
jis, žvelgdamas į išisplėtusias Kelsės akis. 

— Palik mergaitę ramybėje! — stengdamasis atrodyti 
piktas, Moisejus nesmarkiai stuktelėjo Geibą per petį. — 
O tu Kelse, užuot broliavusis su konkurentais, geriau dirbk 
darbą. 

Kelsė truktelėjo smakrą ir pasitaisė ant galvos skybė- 
laitę. 

— Aš puikiai sugebu atlikti ir tą, ir kitą, — pareiškė 
išdidžiai ji ir pasisuko į žirgą. Moisejus pakišo rankas ir 
padėjo jai atsisėsti į balną. 

— Nebūk pernelyg pasitikinti savimi, — suniurzgė jis. 

— Tiesiog aš žinau savo jėgas, — pataisė Kelsė ir, de- 
monstratyviai nusisukusi nuo abiejų vyrų, nujojo su Nam- 
be link plieninio bokso. 

Priešakinės bokso durelės irgi buvo atdaros, kad ar- 
klys nebijotų įeiti į siaurą grotuotą tunelį. Ir vis dėlto prie 
pat įėjimo Nambė krestelėjo galva ir pabandė pasukti į ša- 
lį. Kaip suprato Kelsė, tam kad dar kartą pasitikslintų dis- 
poziciją. 

— Na na, neišdykauk! — giežtai ištarė ji. Kol kas aš 
čia vyriausia. Be to, tikriausiai nenori mudviem abiem pa- 
daryti gėdą? 

Po to Kelsė lengvai spustelėjo keliais, lengvai trukte- 
lėjo pavadį, ir žirgas paklusniai įėjo į boksą. Kai tiktai jos 
atsidūrė viduje, Kelsė Nambę sustabdė, o Moisejus uždarė 
priešakinius vartelius. 

— Na, kaip tu jautiesi? — kreipėsi į žirgą Kelsė. — 
Nedrebėk, mažute. Bet kuriuo atveju tau neteks čia ilgai 
būti. Svarbiausia prasidės, kai tik tu išsiverši į takelį. 

Ji parodė Moisejui ženklą, starto vartai atsidarė, ir jos 
lėtai išjojo iš bokso, po to pakartojo pratimą dar kartą. 

— Jos geros rankos, — tarė Moisejus. 

— Raita ji dar labiau panaši į Naomę, — atsiliepė Gei- 
bas ir, susikišęs į kišenes rankas, pagalvojo, jog yra tūks- 
tantis kur kas įdomesnių būdų praleisti rytą, negu čia kiurk- 
soti ir gėrėtis, kaip Kelsė treniruoja kumelę. Bet jis kažko- 
dėl negalėjo nė vieno prisiminti. 

— Kaip jos sutaria? — pasidomėjo jis, linktelėjęs į 
bokso pusę. 

— Po truputį, pradžia buvo ne itin sėkminga, bet Kel- 
sė daro pažangą. Pasakyčiau. kad pirmąjį posūkį jos jau 
praėjo. 

— Naomė deda į šį arklioką dideles viltis. 

— Ir dar didesnes viltis ji deda į savo dukterį. — Moi- 

sejus metė žvilgsnį į sekundometrą, kad užfiksuotų laiką, 
ir pasisuko į Geibą. 

— Aš Žinau, kad mergiotė turi tėvą, bet jis dabar toli, 
todėl aš, ko gero, imsiuosi atsakomybės tave įspėti. Būk, 
vaikine, atsargesnis. Pažaidei ir metei — su Kelse šis nu- 
meris nepavyks. Be to, jeigu tu ją nuskriausi, bus labai ne- 
malonu Naomei. 

Geibo veidas akimirksniu suakmenėjo. Kai jis paga- 
liau prabilo, jo balse nebuvo girdėti nei apmaudo, nei stai- 
gaus pykčio. Vienintelė emocija, kuri nuskambėjo kitame 
klausime, buvo, ko gero, lengvas smalsumas. 

— O tau atrodo, — ištarė jis, — kad būtinai turiu ją 
nuskriausti? 

Moisejus ištraukė iš Geibo viršutinės kišenės cigaretę 
1r įsikišo į savo marškinių kišenę. 

— Nedaryk, vaikine, tokio neįžvelgiamo veido. Ma- 
no protėviai šypsojosi kankinami, kai tavo protėviai dar 
gyveno urvuose ir mito žalia mėsa. Man niekas niekada 
neatrodo. Į judu kartu labai gražu žiūrėti. 

Jis akimirksniu nusuko žvilgsnį, kad pasižiūrėtų, kaip 
sekasi Kelsei. 

— Tiesiog neužmiršk, prieš ką nors spręsdamas, pa- 
galvoti. Niekada nežinai, kam teks ištraukti iš plaukų ša- 
pus po to, kai dviese pasivolios šiene. 

Geibo lūpos suvirpėjo ir susiklostė į nedrąsią šypseną. 

— Kokiai tautai priklauso ši išmintis? — paklausė 
jis. — Tai, kuri kankinama šypsojosi, ar tai, kuri buvo iš- 
vyta iš savo pačios šalies? 

— Tiesiog nelėk galopu prie stulpo, vyruti. Ji irgi turi 
Širdį. — Moisejus susierzinęs nusisuko ir per žolę patrau- 
kė prie starto bokso, kad padarytų Kelsei kai kurias pa- 
stabas. 

Taip, ji turi širdį, pagalvojo Geibas, žvelgdamas, kaip 
Kelsė įdėmiai klausosi trenerio patarimų. Ir širdį,1r mėly- 
ną kraują. 

Dauguma pažinojusių Geibą žmonių neprieštarauda- 
mi sutiktų, jeigu jiems kas nors pasakytų, kad jis visai ne- 

turi širdies. Ir jau niekas niekada nepamanytų, kad jo gys- 
lomis teka aristokratų kraujas. Bet tai nesustabdydavo Gei- 
bo anksčiau, nesustabys ir dabar. Jis tai tvirtai nusprendė. 

Daugybė moterų žiūrėtų pro pirštus į šiuos jo kilmės 
ir išsiauklėjimo trūkumus. Dauguma, pasitaisė Geibas, ner- 
vingai truktelėdamas pečiais, pernelyg daug nekreiptų dė- 
mesio nei į jo prasilakusį tėvą, nei į buvimą kalėjime, nei 
į jo charakterio savybes, kurios versdavo Geibą azarto var- 
dan statyti viską ant kortos. Bet žiūrėdamas, kaip Kelsė 
sukioja žirgą tarp plieninių grotų starto vartų imitacijoje, 
jis pagalvojo, kad į visas tas moteris jam nusispjaut. Gei- 
bas tvirtai žinojo, kad jam reikia tiktai vienos vienintelės 
moters. Vienos vienintelės. Šios. 

Saulė spigino vis ryškiau, ir Geibas išsiėmė iš kiše- 
nės apsauginius tamsius akinius. Jau buvo arti vidudienis, 
jam buvo laikas grįžti į savo fermą, prie savo paties rūpes- 
čių, bet jis niekur nėjo, su jam nebūdinga kantrybe laukda- 
mas, kada Kelsė užbaigs. 

Pagaliau ji nulipo nuo arklio ir, paėmusi Nambę už 
pavadžių, pabučiavo ją į skruostą, o po to ištiesė kumelei 
morką. 

— Nambė šiandien šaunuolė, — sučiauškėjo ji. — 
Nambė nė per nago juodymą nebijojo. Nambė mūsų gud- 
rutė, geras arkliukas. 

— Norėčiau šiandien vakare su tavimi pasimatyti. 

— Ką? — Vis dar glausdama skruostą prie aksominio 
žirgo kailio, Kelsė atsisuko į jį. 

— Aš kviečiu tave. Vakarienei, į kiną, į šokius, pasi- 
važinėti automobiliu — pasirink. Tai pasimatymas, — pa- 
tikslino Geibas, matydamas, jog Kelsė susimąsčiusi žiūri į 
jį ir net nesiruošia atsakyti. — Man tik neseniai atėjo į gal- 
vą, kad nedera paniekinti šio senojo ritualo. 

— Pasimatymas? — Kelsė, atrodo, susimąstė dar la- 
biau. — Vadinasi, tu užvažiuoji manęs, mes kartu vyksta- 
me į kokią nors įstaigą, darome tai, ką daro visi, po to pa- 
lydi mane namo ir pastovi po mano balkonu? 

— Maždaug taip, — pritarė Geibas. 

— Na, ką gi, iš principo aš sutinku. — Kelsė pakėlė 
galvą. — Bet reikėtų kai ką pakoreguoti. Rytoj man reikia 
keltis penktą valandą, todėl pasimatymą teks skirti pa- 
čiam ankstyviausiam vakarui. Aš neprieštaraučiau apsilan- 
kyti kine, sakykim, septintos valandos seanse, o po to gali- 
ma užsukti į restoraną ir sušlamšti po picą. Na, kaip tau 
mano planas? 

Atėjo Geibo eilė susimąstyti. Jis nesitikėjo, kad Kelsė 
pasirinks tokią programą. Beje, šiaip ar taip, jiems buvo 
metas vienas kitą geriau pažinti. 

— Taigi septintą valandą kinas ir pica. Sutinku. Aš pas 
tave atvažiuosiu šeštą. — Jis truputį kilstelėjo dviem pirštais 
jos smakrą ir išsiblaškiusia išvaizda pakštelėjo į skuostą. 

— Ei, Sleiteri! — riktelėjo ji jam įkandin. — Kodėl 
neklausi, kokį aš norėčiau pamatyti filmą? 

Geibas nesustojo, bet atsisuko per petį. 

— Suaugusiems. 

— Tai per pirmąjį pasimatymą? — Kelsė nusijuokė. — 
Įdomu, kuo tu mane laikai? 

— Moterimi, — atsiliepė Geibas. — Savo moterimi. 

Kelsė liovėsi juoktis. 


Picerija buvo kimšte prisikimšusi paauglių ir nebuvo 
jokios romatikos. Būtent šito Kelsė ir norėjo. Kuo nerū- 
pestingiau, tolydžio priminė ji sau. Nerūpestingiau ir pa- 
prasčiau. Venk įtemptų situacijų, kurios reikalautų rimtų 
sprendimų, ir pabandyk išsiaiškinti, koks vidinis Gabrie- 
lio Sleiterio pasaulis. 

— Man čia patinka, — pareiškė ji, įsitaisydama at- 
skirame kambarėlyje, kur ant stalo gulėjo popierinės ita- 
liškos servetėlės, išmargintos raudonais, baltais ir žaliais 
raštais. — Aš jau beveik pamiršau, kad gali būti koks nors 
kitas gyvenimas, nesusijęs su lenktynėmis ar žirgais. 

— Panašiai atsitinka mums visiems. — Geibas ištiesė 
kojas. Jis jautė keistą malonumą sėdėdamas šioje užeigo- 
je, kurios sienos buvo papuoštos ryškiais plakatais, vaiz- 
duojančiais prakąstas picas ir kalzonius!'*. — Tu greitai 


'* Kalzonis — pyragų rūšis, su sūrio arba moliūgų įdaru. 

pripratai prie naujo gyvenimo būdo, tarsi taip būtum gyve- 
nusi visą gyvenimą. 

— Tai vienas iš mano privalumų. Arba trūkumų — 
priklausomai iš kokios pusės žiūrėsi. Kad ir ką daryčiau, 
visuomet visa pasineriu į naują užsiėmimą. Antraip, kam 
be reikalo gaišti laiką? — Ilsėdamasi Kelsė užkėlė koją ant 
suolo, kur sėdėjo Geibas. — Tiktai šitaip galima pasiekti 
garbę arba žlugti ir nugarmėti po velnių! 

— Tai štai ko tau reikia, Kelse. Garbės... 

Kelsė nusišypsojo. 

— Aš dažnai painioju garbę ir pasitenkinimą. — Ji pa- 
žvelgė į priėjusią padavėją, po to vėl į Geibą. 

— Pasirink. Aš tokia alkana, jog galiu suvalgyti bet ką. 

— O aš ne, — atkirto Geibas ir kreipėsi į oficiantę: 

— Prašome atnešti mums mažą... 

— Didelę! — pataisė Kelsė jį. 

— ... Didelę picą su grybais bei raudonaisiais pipirais 
if pepsi. 

— Ganėtinai protingas pasirinkimas, — tarė Kelsė, 
kai nuėjo padavėja. — Net pasakyčiau — konservatyvus. 
Tai niekaip nesiderina su ultramodernistine ir didžiausiu 
laipsniu netradicine vieno iš mano pažįstamų būsto ant kal- 
vos architektūra... 

— Aš mėgstu žinoti, ką valgau, — atsiliepė Geibas ir 
pagalvojo, jog šį paprotį, matyt, jam išugdė gyvenimas, ku- 
riame buvo pernelyg daug kovos dėl išėdų ir atmatų. — 
Beje, apie didelę picą... Argi prieš valandą, kol buvome 
kine, tu nesušlamštei du paketus kukurūzų spragėsių? 

Šypsodamasi Kelsė ėmėsi žaisti ant jos kaklo kabėju- 
sia auksine grandinėle. 

— Kukurūzų spragėsiai nesiskaito. Tai tiesiog būti- 
nas priedas prie filmo — kaip, pavyzdžiui, muzikinio akom- 
ponimento orkestruotė. 

— O ten buvo orkestruotė? Aš kažkodėl negirdėjau. 

— Aš ypatingai nesiklausiau. — Kelsė gūžtelėjo pe- 
čiais. — Man labiau patinka filmai, kuriuose daug veiks- 
mo. Kartą pati parašiau kursams, kuriuose tada studijavau, 

scenarijų. Gėrio su pykčiu kova prabangių automobilių 
lenktynių ir susišaudymų fone. Jis buvo aukščiausiai įver- 
tintas. 

— Ir ką tu su juo vėliau darei? 

Kelsė ėmė išsiblaškiusi trepsenti į taktą sklindančiai 
iš muzikos automato melodijai. 

— Kažkur nukišau, — atsakė pagaliau ji. — Nenorė- 
jau jo siųsti į kino studiją, nes jeigu kas nors mano scena- 
rijų ir būtų nupirkęs, vis tiek būtų taip pakeitę, kad vargu 
ar jį būčiau pažinusi. Tai jau būtų buvęs ne mano scenari- 
jus, supranti? — Ji palaukė, kolei padavėja padės ant stalo 
dideles plastikines raudonos spalvos taures. — Be to, ne- 
norėjau būti rašytoja. 

— O kuo gi? 

— Na, išbandžiau įvairiausias specialybes. Dešimtis 
specialybių. Kelsė trūktelėjo pečiais ir, palinkusi priekin, 
paėmė nuo stalo plastikinę taurę su pepsi. — Viskas pri- 
klausė kiekvieną konkrečią minutę nuo mano nuotaikos. 
Arba nuo kursų, kuriuose tuo metu mokiausi. — Kelsės vei- 
du šmėkštelėjo greita šypsena, kuri pasirodė Geibui tru- 
putį liūdna. — Aš nepaprastai mėgstu mokytis visokiau- 
siuose kursuose. Jeigu nori įgyti būtiną kokios nors moks- 
lo srities žinių bagažą — kreipkis į mane. Paviršutiniškai 
susipažinau su daugybe visokiausių specialių disciplinų, 
pradedant kompiuterių programavimu ir baigiant vidiniu 
tarnybinių patalpų dizainu. 

— Nieko nuostabaus, — atsainiai metė Geibas. — Juk 
tavo tėvas — univesiteto profesorius. Žinios, aukščiau vis- 
ko — žinios! 

Jis pakėlė pepsi taurę, tarsi ruošdamasis sakyti links- 
mą tostą. 

— Tikriausiai tu šiek tiek teisus, bet tiktai truputį. Aš 
linkusi manyti, kad viską išbandžiusi, aš kada nors susi- 
dursiu su tokiu dalyku, kuris man patiks. 

— Na ir kaip? 

— Pavyko. — Kelsė atsiduso. — Mano namiškiai, jei- 
gu jie čia būtų, tau pasakytų, jog panašiai esu kalbėjusi ir 

anksčiau, ypač stodama į eilinius kirpimo ir siuvimo kur- 
sus, tačiau jaučiu, kad šį sykį viskas kur kas rimčiau. Beje, 
taip aš irgi ne kartą kalbėjau, — sutrikusi prisipažino ji. — 
Bet iš tiesų jaučiu, jog kai ką radau. Niekas iš to, ką aš 
anksčiau dariau, man taip smarkiai nepatiko, ir niekada 
anksčiau aš nejutau, jog tai, ką darau — natūralus, vieninte- 
lis, teisingas, tikrasis darbas. Viešpats liudytojas, man nie- 
kada gyvenime neteko taip įtemptai plūktis. 

Kelsė nutilo ir pažvelgė į savo šiurkščius delnus. Per 
praėjusį mėnesį jos rankos sutvirtėjo, ir Kelsė guodėsi vil- 
timi, kad ji pati irgi tapo tvirtesnė. 

— O tu? Tu suradai gyvenime savo užsiėmimą? 

Geibas tebežiūrėjo į ją. Akimirksniu Kelsei pasirodė, 
jog, žvelgdamas jai tiesiai į akis, jis kaip atverstoje kny- 
goje ten skaito visas puoselėjamas mintis ir paslaptis bei 
atspėja beviltišką, deginantį alkį, kuris neturi nieko ben- 
dra su česnakų, grybų ir lydyto sūrio kvapais. 

— Galbūt. 

— Tu visada taip žiūri į moteris? 

— Kaip? 

— Taip. Man , pavyzdžiui, ima rodytis, jog dar trupu- 
tis, ir tu pulsi mane ir imsi plėšti dantimis didelius kąs- 
nius. Pradedant nuo kojų ir kylant vis aukščiau. 

Geibo lūpos virptelėjo ir išlinko į šypseną, bet jo akys 
net nekrustelėjo. 

— Manęs niekados to neklausė, — atsiliepė jis ir, nu- 
leidęs ranką ant gulinčios greta jo ant suolo Kelsės kulkš- 
nies, pradėjo atsargiai ją glostyti. — Bet jeigu jau tu apie 
tai prabilai, — aš pagalvosiu. Šiaip ar taip, tai įdomus bū- 
das užbaigti mūsų vakarą. 

Padavėja atnešė picą ir dvi plastikines lėkšteles. 

— Gero apetito, — dirbtinai palinkėjo ji ir iš karto 
grįžo į virtuvę, skubėdama vykdyti kitą užsakymą. 

— Ir vis tiek čia man patinka, — pakartojo Kelsė ir, at- 
sargiai nuleidusi ant grindų kojas, pasislinko arčiau stalo. — 
Bet aš, atrodo, nukrypau nuo temos. Mes kalbėjome apie ta- 
vo fermą. Sakyk, Geibai, ji tau davė tai, apie ką tu svajojai? 

Geibas susikaupęs darbavosi plastmasiniu peiliu, da- 
lydamas į du gabalus picą. Vieną iš jų jis įdėjo į Kelsės 
lėkštę, kitą — į savąją. 

— Mano ferma mane visiškai patenkina. 

— Kuo? 

— Žinai, brangioji, man atrodo, tu padarei klaidą, at- 
sisakydama rašytojos karjeros. Arba žurnalistikos. 

— Norint sužinoti atsakymą į klausimą, klausti reikia 
pirmiausia. — Kelsė suleido dantis į picą, gausiai pabars- 
tytą aštriais raudonaisiais pipirais ir užpiltą minkštu ly- 
dytu sūriu, grybais ir kitais prieskoniais. Iš jos lūpų ištrū- 
ko pasitenkinimo aiktelėjimas. 

— Bent jau daugelis žmonių elgiasi būtent taip, — tę- 
sė ji, rydama pirmąjį kąsnį. — O gal tu nemėgsti klausimų, 
Sleiteri? 

Geibas į šį paskutinį klausimą nepanoro atsakyti. Jis 
verčiau grįžo prie ankstesniojo. 

— Mano ferma mane patenkina dėl to, kad ji — mano. 

— Taip paprastai? 

— Ne, taip sudėtingai. Tikiuosi, tu nenori sugadinti 
vakarą ir priversti mane pasakoti savo gyvenimo įstoriją? 
Tai kenksminga virškinimui. 

— Mano skrandis sveikas. — Kelsė nulaižė nuo di- 
džiojo piršto pomidorų padažą. — Mano istoriją tu Žinai, 
bent jau pagrindines jos gaires, svarbiausius kilimus ir kri- 
timus. Aš nežengsiu jokių naujų žingsnių, kol nežinosiu, 
su kuo, tiesą sakant, aš bendrauju. 

Matydama, jog Geibas raukia antakius, Kelsė lyg nie- 
kur nieko palinko prie lėkštės ir valgė toliau. 

— Tai ne ultimatumas ir — sergėk Dieve! — ne kokia 
nors garantija. Tai tiesiog būtinybė. Aš nė kiek neslepiu, 
kad mane prie tavęs traukia ir kad tavo draugija man teikia 
malonumą. Bet aš tavęs visai nepažįstu. 

Geibas aiškiai suvokė, kad jeigu Kelsė jį iškvostų iki 
panagių, tai maža šansų, kad jos šilti jausmai jam iš esmės 
nepasikeistų. Sito tikimybė buvo devyni iš dešimties, bet 
jam teko lošti ir blogesnėmis sąlygomis. Dar daugiau: 

jeigu statymas jam atrodydavo gana aukštas, jis pats, bū- 
davo, nepaprastai rizikuodavo, regzdamas neįtikėtinas gal- 
vosūkiškas kombinacijas, turint mažiausia šansų išlošti. 

— Leisk man iš pradžių kai ką papasakoti apie tave 
pačią. Taigi tu buvai vienintelė dėmesingo, rūpestingo tė- 
vo dukra. Tave rengė, avė, tavimi rūpinosi, paikino.... 

Šie žodžiai, Kelsės nuomone, nė kiek neatitiko tikro- 
vės, bet ji nepradėjo jų nei neigti, nei aiškinti. 

— Iš esmės viskas teisingai, — pripažino ji. — Kolei 
augau, iš tikrųjų gaudavau viską, ko norėjau. Arba beveik 
viską. Ir ne tiktai materialine, daiktine prasme, bet ir emo- 
cine, dvasine. Mano nuomone, visa tai vyko dėl tėvo ir 
senelės noro kaip nors kompensuoti motinos nebuvimą. Ir 
aš to nebuvimo visiškai nejaučiau. 

— Didelis priemiesčio namas, — tęsė Geibas. — Pres- 
tižinė mokykla, vasaros stovykla, baleto pamokos... 

Jeigu jis siekė suerzinti ją, tai jam tai gerai sekėsi. 
Stengdamasi suimti save į rankas, Kelsė įsidėjo lėkštėn dar 
gabalą picos. . 

— Taip pat skambinau fortepijonu, plaukiojau ir jodi- 
nėjau, — užbaigė ji. 

— Tai — tiesiog visumos dalis, — numojo ranka Gei- 
bas. — Paskui buvo abiturientų balius, pagal tavo pasirin- 
kimą koledžas ir — kaip visko viršūnė — ištekėjimas. Šau- 
nus, su puikiomis perspektyvomis, be to, iš geros šeimos 
jaunuolis. 

— Neužmiršk taip pat ilgų, varginančių skyrybų, — 
priminė Kelsė. — O ką tu pasakysi, Sleiteri? 

— Tu net negali įsivaizduoti, Kelse, kaip man viskas 
buvo. Aš papasakosiu, bet vargu ar tu suprasi. 

Bet Geibas nusprendė, jog vis tiek jai apie tai papasa- 
kos. Papasakos ir pažiūrės, kaip kris korta. 

— Negaliu sakyti, kad aš guldavau visiškai alkanas, — 
pradėjo jis. — Tais laikais pinigų maistui mums dažniausiai 
užtekdavo, o jeigu neužtekdavo, vogdavau arba prašyda- 
vau gatvėse išmaldos. Iš vaikų paprastai išeina geri vagys 
ir geri kaulytojai, — paaiškino jis, įdėmiai stebėdamas jos 

akių išraišką. — Suaugęs greičiau įtars kitą suaugusį, ne- 
gu vaiką, o kai dėl elgetavimo, tai... Suaugusiųjų kaltės 
kompleksas teikia mažiems vaikams gerą pasirinkimą. 

— Daugelis žmonių atsiduria tokioje padėtyje, kai tu- 
ri prašyti išmaldos, — atsargiai tarė Kelsė. — Čia nėra nie- 
ko nepadoraus. 

— Tu taip sakai, nes tau nė karto neteko prašyti. Arba 
imti. — Geibas suteliuškavo taurę su ledu, bet gerti nepra- 
dėjo ir pastatė ją į vietą. — Naktimis girdėdavau, nors ir 
stengdavausi neklausyti, kaip gretimame kambaryje muša- 
si, kaip verkia motina, kaip kaimynė užsidirba sau kasdie- 
ninį duonos kąsnį lovoje su kokiu nors valkata. Laimingu 
atveju aš nubusdavau toje pačioje lovoje, kurioje užmi- 
gau, bet dažnai motina žadindavo mane gerokai po vidur- 
nakčio, ir mes sėlindami palikdavom namus, nes tėvas vėl 
būdavo prasilošęs arba pragėręs pinigus, skirtus mokėti už 
nuomą. 

Kelsė mėgino akivaizdžiai įsivaizduoti tai, ką jis jai 
pasakojo. Išėjo niūrus vaizdas. 

— Tai kurgi tu augai? 

— Niekur. Tai galėjo būti Čikagoje, Renoje arba Ma- 
jamyje. Žiemą mes stengdavomės užtrukti kur nors pie- 
tuose, nes ten šiltas oras laikosi ilgiau, ir hipodromai už- 
baigia sezoną daug vėliau, negu šiaurėje. Nesvarbu kur, kad 
tiktai būtų hipodromas. Visos vietos man atrodė vienodos, 
nes iš visur mums tekdavo sprukti slapčia, nakties prie- 
dangoje. Žinoma, mano senis tvirtindavo, kad mes papras- 
čiausiai persikeliam ir kad jis rengia eilinį projektą, kuris 
mums atneš glėbį pinigų. Kad mes nebadautume, mano mo- 
tina šveitė viešas išvietes, 0 jis atimdavo didesnę jos už- 
darbio dalį ir pralošdavo žirgų lenktynėse kortomis, tara- 
konų lenktynėse ir net lažindamasis dėl to, kaip toli nu- 
šoks velnio žiogas. Jam buvo nusispjauti dėl ko ir su kuo 
ginčytis — kad tik galima būtų pamojuoti prieš kieno nors 
nosį kupiūromis ir apsimesti dideliu vabalu.... 

Geibas kalbėjo visiškai ramiai, be pykčio, ir tiktai kar- 
tais jo Žvilgsnyje šmėkšteldavo skausmas. 

— Be viso to, ką jau išvardijau, tėvas nevengdavo su- 
kelti riaušes, sukeisti kortas, kitaip sukčiauti. Jis buvo ga- 
na vikrus, ir dažniausiai tokie juokai jam pasisekdavo, bet 
prisimenu keletą atvejų, kai motina vos ne vos sukrapštė 
reikiamą sumą, kad sumokėtų jo partneriams, kurie jam bū- 
tų išsukioję pirštus. Ji jį mylėjo... 

Geibas pamanė, jog tai kaip tik ir buvo pati karčiausia 
piliulė, kurią jam teko praryti. 

— Daug moterų mylėjo Riką Sleiterį... 

Jis ėmė valgyti, tarsi bandydamas parodyti, jog visa 
tai daugiau jam neturi jokios reikšmės. 

— ... O jis mėgo joms teikti skausmą. Daug moterų 
išeidavo ir grįždavo tiktai tam, kad dar kartą gautų kumš- 
čiu į veidą. Ir keisčiausia, kad jos didžiavosi savo sumuš- 
tomis lūpomis ir juodais ratilais po akimis, tarsi tai būtų 
buvę medaliai arba kokie nors kiti pasižymėjimo ženklai. 
Mano motina irgi buvo viena iš tokių. Jeigu bandydavau 
tėvui sutrukdyti, jis imdavo mus abu lupti, o motina nė karto 
man nepadėkojo. Ji tik kartojo, jog aš nieko nesuprantu... 
Ir ji buvo visiškai teisi, — netikėtai pridūrė Geibas. — Aš 
ligi šiol nesuprantu. 

— Nejaugi tu negalėjai niekur išeiti? Susirasti kokią 
nors slėptuvę, kreiptis į socialines tarnybas, pagaliau į po- 
liciją... 

Geibas tiktai žvilgtelėjo į tobulus, tipiškus aristokra- 
tiško Kelsės veido bruožus ir pagalvojo apie jos nepriekaiš- 
tingą, į kūną ir kraują įaugusį auklėjimą. 

— Kai kuriuos žmones likimas būtinai nubloškia į pa- 
čius purviniausius ir tamsiausius kampus, Kelse. Kitaip nė 
būti negali. Taip dirba sistema. 

— Bet taip neturi būti. Tai... neteisinga. 

— Kad gautum pagalbą, reikia ja tikėti, ieškoti, vars- 
tyti visokiausių įstaigų duris ir turėti ganėtinai drąsos, kad 
jos prašytum. Mano motina taip niekada nebūtų dariusi. Di- 
desnę laiko dalį ji buvo nukorusi galvą, nieko nelaukė, nie- 
ko neprašė. 

Dabar jau Kelsė žiūrėjo neatsiplėšdama į jį, ir jos 
žvilgsnyje buvo sumišusi užuojauta ir siaubas. 

— Bet juk tu buvai vaikas! Kas nors juk turėjo imtis... 

— Aš tokiam Žmogui nebūčiau padėkojęs. Mane iš vai- 
kystės mokė nusispjauti pamačius faraoną ir galvoti apie 
socialinius darbuotojus kaip apie veltėdžius, kurie tiktai iš 
vienos vietos į kitą kilnoja nereikalingus popiergalius, ki- 
ša kur nereikia savo knysles, ir tau trukdo elgtis taip, kaip 
tu nori. Todėl stengiausi vengti ir vienų, ir kitų. Kartais 
eidavau į mokyklą, kartais — ne. Dievas mato: tėvui tai 
buvo tas pat, o motinai neužteko jėgų priversti mane kaip 
reikiant mokytis. Buvau paliktas likimo valiai ir, supran- 
tama, dariau tai, ką sumanydavau. Seniui patiko, kai aš 
šlaisčiausi kur nors arti jo: arba pasukdavau jam klientus, 
arba pats sumanydavau kokį nors žaidimą. Užtat kolei bu- 
vau greta tėtuko, galėjau saugoti, kad jis prisigėręs neiš- 
leistų paskutinių skatikų. Jam tada niekas nerūpėjo, o mums 
su motina reikėjo kaip nors gyventi. 

— Tu galėjai pasistengti nuo jo išeiti, pabėgti. 

— Žinoma, aš galvojau apie tai, ir ne kartą. Bet bijo- 
jau, kad tada jis mirtinai primuš mamą. Žodžiu, pasilikau, 
bet jokios naudos mums niekam iš to vis tiek nebuvo. Mo- 
tina mirė nuo plaučių uždegimo municipalinėje vargšų li- 
goninėje, — faktiškai — prieglaudoje. Po jos mirties šešis 
mėnesius taupiau pinigus, slėpdamas nuo tėvo viską, ką 
man pavykdavo uždirbti lošiant arba dirbarft*ėtiodrome. 
Galų gale aš pabėgau. Tada man buvo trylika. 

Jis, prisimindamas, nutilo. Pagal metus, jis tada buvo 
gana augalotas ir velnių priėdęs. Ir turint galvoje, kiek jis 
išgyveno, beveik senis. 

— Tėvelis kelis kartus mane gaudė, — nenorom tęsė 
po ilgos pertraukos Geibas. — Man jau tada patiko žirgai, 
todėl mane visada traukė hipodromai. Jis taip pat nuolatos 
trynėsi prie lenktynių takelių. Tokiais atvejais susitikimai 
buvo neišvengiami, ir kiekvienas toks susitikimas baigda- 
vosi vienodai. Jis mane lupdavo, po to reikalaudavo pini- 
gų. Paprastai man pavykdavo išsipirkti... 

— Išsipirkti? 

— Jeigu sekdavosi, tai šiek tiek pinigėlių turėdavau. 
Su pora šimtų dolerių tėvas puldavo lošti lenktynėse arba 
nulįsdavo į artimiausią smuklę. — Geibas pagalvojo, jog 
nuo to laiko kainos smarkiai padidėjo. — Ir kiekvieną kar- 
tą man pavykdavo jo atsikratyti, o aš pradėdavau viską iš 
pradžių tiktai su viena mintimi galvoje: kada nors aš tu- 
rėsiu viską, ir jis nedrįs manęs paliesti net pirštu. Nei jis, 
nei kas nors kitas.... Kodėl tu nevalgai?... 

— Man labai gaila, Geibai... — Ji čiupo jį už rankos 
ir tvirtai spūstelėjo. — Garbės žodis. 

Ne, Geibas ieškojo ne gailesčio. Tiktai dabar jam tapo 
aišku, ko jisai siekė, visa tai pasakodamas. Jis tikėjosi, 
jog Kelsė pasibaisės, kad ji nusisuks nuo jo beveik su 
pasibjaurėjimu ir baime. Tai jam būtų pretekstas nuo jos 
pasitraukti ir liautis beprotiškai lenktyniauti su ateitimi, 
kurios jis negalėjo numatyti. 

— Kadaise tupėjau ir už grotų, — tęsė jis. — Dėl po- 
kerio. Sėdau lošti ir nepastebėjau, jog tai buvo gudriai pa- 
spęstos pinklės... 

Jis truputį patylėjo, laukdamas, kaip ji reaguos, bet 
Kelsė neištarė nė žodžio. 

— Aš buvau smulki žuvytė, bet mane susėmė į bučių 
su stambiais lydžiais. Išėjęs į laisvę, pasidariau protinges- 
nis. Kelis kartus sukeičiau kortas, bet žaidimas man patiko 
labiau, negu sukčiavimas. Dirbant hipodromų arklidėse bu- 
vo galima užsidirbti vien lažybomis, o žirgai... Žirgai — 
kaip žirgai. Beje, apie tai, atrodo, jau kalbėjau. O ir kalėji- 
me man taip nepatiko, kad nusprendžiau daugiau ten ne- 
patekti. Svarbiausia, kas man padėjo sutaupyti nemaža pi- 
nigų, tai tas dalykas, kad negėriau, o negėriau dėl to, jog 
kiekvieną kartą, kai prikišdavau prie lūpų stiklinę, jutau 
nepakenčiamą tėvo kvapą. Na ir, žinoma, man sekėsi. 

Užbaigęs pasakojimą, Geibas atsilošė į kėdės atkaltę 
ir užsirūkė cigarą. 

— Na ką, dabar tau viskas aišku? 

Nejaugi išties jis mano, kad aš nematu jo įniršio, jo 

skausmo, kuris vis dar rusena po senais randais? — galvo- 
jo Kelsė. Einantys pro jų staliuką Žmonės būtų priešais i1š- 
vydę tiktai vyrą, kuris žvaliai kalbasi su savo draauguže ir 
mėgaujasi maloniu vakaru. Ir vis dėlto net pašalinis žmo- 
gus, kuris būtų radęs laiko pažvelgti jam į akis, būtų ten 
pamatęs šaltą, negailestingą pyktį. 

Ryžtingu judesiu Kelsė paėmė jį už rankos. 

— Gal aš nesugebu visko suprasti, ką tu man norėjai 
pasakyti, — ištarė ji. — Ir vis dėlto man atrodo, jog galiu 
įsivaizduoti, koks tai košmaras — gyvenimas su alkoholi- 
ku, kuris... 

— Jis ne alkoholikas, — nutraukė lediniu balsu Gei- 
bas. — Yra tam tikras skirtumas tarp alkoholiko ir girtuok- 
lio, Kelse. Jokia socialinės reabilitacijos programa nepa- 
keis nei jo, nei to fakto, kad jis — tiesiog niekingas latro 
snukis, kuriam malonumas mušti moteris ir visus, kurie už 
jį silpnesni. Ir, be to, tai buvo visai ne košmaras, tai buvo 
gyvenimas. Mano gyvenimas. 

Kelsė nuėmė ranką. 

— Tau norėtųsi, kad aš nesuprasčiau. 

Geibas pasukinėjo rankose cigarą ir galų gale įdėmiai 
įbedė žvilgsnį į jo rūkstantį galiuką. Jis negalėjo nė įsi- 
vaizduoti, kad ši paprasta nebyli užuojauta sukels tiek kar- 
čių prisiminimų ir jausmų, kurie taip ilgai snūduriavo jo 
sielos gilumoje, ir štai, pažadinti, jie ėmė suktis neapsako- 
mame, beprotiškame sūkuryje. 

— Tu teisi. Aš verčiau norėčiau, kad tu žiūrėtum į mane 
ir priimtum mane tokį, koks esu. Arba šį dalyką baigiame. 

— Mes abu esame tokie, kokiais mus auklėjo, Geibai. 
Šiaip ar taip, aš ir anksčiau nepuoselėjau kam nors kokių 
nors jausmų dėl to, kad tie žmonės man atrodo tokie, ar 
šiokie. Jeigu aš tau reikalinga, tau teks susitaikyti su tuo, 
jog stengsiuosi tave suprasti. 

Geibas užgesino cigarą. 

— Tai panašu į ultimatumą. 

— Tai ir yra ultimatumas. — Kelsė atstūmė lėkštę ir 
pasiėmė nuo kėdės nugarėlės švarkelį. — Einam, mums dar 
reikės ilgai krapštytis namo. Geriau išvažiuokim anksčiau. 

Taip, jai reikės gerai pamąstyti apie mažutį berniuką, 
kuriam nuo pat vaikystės teko pačiam muštis kelią į gyve- 
nimą. Apie berniuką, kuris, guldamas miegoti, vietoj lop- 
šinės girdėjo už sienos prostitučių bruzdesį ir girto tėvo 
riksmus. 

Kiek šio berniuko beliko suaugusiame vyre, ji neži- 
nojo. Kelsei atrodė, jog truputį daugiau, negu galvojo pats 
Geibas. Kur kas daugiau, negu jis būtų leidęs kam nors įžiū- 
rėti. 

Greičiausiai, svarstė ji, nuo to laiko Geibas tiesiog pa- 
keitė togą. Nepriekaištingos manieros, ant kalvos sukre- 
čiantis rūmas, nuosava, pilnutėlė prizinių čempionų arkli- 
dė, — visa tai kaukė, kuri pirmiausia krinta į akis. Įdomu, 
kiek žmonių iš tų, kurie priklauso aukščiausiam žirgų sa- 
vininkų ratui, žino tiesą apie jo kilmę? O žinodami žiūri į 
Geibo gyvenimo istoriją kaip į dar vieną jo ekscentrišku- 
mo pasireiškimą? 

Taip Kelsė pradėjo suprasti Geibą, nors jis ir būtų no- 
rėjęs atvirkščiai. Ir, ar jis tai matė, ar ne, bet visa tai buvo 
jai ne tas pats. 


Buvo beveik pirma valanda nakties, kai Bilas Kanin- 
gemas išgirdo, jog kažkas beldžiasi į paradines duris. Įsi- 
supęs į plono raudono šilko kinietišką chalatą, vos vos su- 
einantį per jo storą pilvą, jis nuskubėjo prie įėjimo. Žvelg- 
damas pro akutę, jis pasidžiaugė, kad Marla — jo paskuti- 
nis džiaugsmas, saldžiai miega ir vargu ar nubus. Kanin- 
gemui patiko manyti, jog svarbiausia priežastis, kad ji už- 
miega kaip užmušta, yra audringas seksas, tačiau geičiau- 
siai kalti buvo raminamieji, kuriuos Marla rijo rieškučio- 
mis. 

Siaip ar taip, Kaningemas džiaugėsi, jog, be jo, nie- 
kas nepamatys šio vėlyvo ir nelaukto svečio. 

— Aš juk tau sakiau: niekada čionai neateik! — su- 
šnypštė Kaningemas, glostydamas ant pakaušio retus plau- 
kus. Po derbio — tiksliau po pergalės derbyje — jis ruo- 
šėsi persisodinti plaukus. 

— Na na, berniuk Bili , nesijaudink, niekas manęs 
nematė. — Iš visa ko spėjant, Rikas Sleiteris jau buvo pa- 
daręs didesnę įprastinio maratono dalį, tačiau dar nesvir- 
duliavo ir Žodžius tarė ganėtinai aiškiai. Girtumą išdavė 
tiktai nenatūralus akių blizgesys. 

— O net jeigu ir matė — tai kas? Nėra įstatymo, drau- 
džiančio aplankyti savo senąjį pokerio partnerį. — Jis nu- 
siviepė ir greitai apžvelgė prabangų prieangį. Rikas sume- 
tė, kad senis Bilas atkuto ir srebia iš pilnos lėkštės, tada 
bus galima iš jo išmelžti tam tikrą sumelę. 

— Kaip dėl išgėrimo? 

— Tu iš proto išsikraustei?7 — Nors namuose buvo vien 
migdomųjų tablečių prisirijusi Marla, Kaningemas kalbė- 
jo piktu šnypštimu. — Argi tu nežinai, kad čia buvo farao- 
nai? Čia! — pakartojo reikšmingai jis, tarsi jo prabangus 
namas būtų bažnyčios altorius. — Klausinėjo manęs viso- 
kių niekų, ir visa tai dėl to, jog kažkoks plepys jiems pasa- 
kė, neva Lipskis prieš porą dienų pas mane mėžė. 

— Aš tau sakiau, nereikia jo imti. Na, maktelkim po 
mažiukę. — Sleiteris pakėlė aukštyn du sudėtus pirštus ir 
prisimerkęs pasižiūrėjo į juos. — Kur yra tavo baras, ber- 
niuk Bili? Aš sausas kaip Sachara. 

— Aš nenoriu, kad tu gertum mano namuose. 

Riko šypsena pasidarė dar platesnė, bet Žvilgnis tapo 
Žiaurus. 

— Negalima taip, Bili, kalbėti su savo biznio partne- 
riu. Taip nepriimta, — ištarė lėtai jis. — Juo labiau kad 
man gimė nauja idėja. 

Kaningemas aplaižė lūpas. 

— Mes dėl visko susitarėme. 

— Apie tai aš ir norėjau su tavimi pasiplepėti. Drau- 
giškai, prie taurelės viskio. 

— Na gerai, tiktai vis tiek — sukis greičiau. — Ka- 
ningemas metė greitą žvilgsnį į laiptus, vedančius į viršu- 
tinį miegamąjį, ir nusivedė Sleiterį į svetainę, įrengtą že- 
miau prieangio lygio ir su karališka prabanga išmuštą švie- 
siai žydru, paauksuotu aksomu. — Ir tyliau — aš turiu 
ten, viršuje, moterį, — pridūrė jis. 

— Ak tu, senas drigante... — Rikas draugiškai dūrė 
pirštu Kaningemui tarp šonkaulių. — O ar draugužės ji ne- 
turi? Aš, brolau, šia prasme irgi praalkau. 

— Ne... Ir laikykis nuo jos kuo toliau, supratai? Ne- 
noriu, kad ji sužinotų, jog buvai čia, ir kokie mūsų su ta- 
vimi reikalai. Marla graži boba, bet kvaila. 

— Dievinu tokį moterų tipą. — Su pavydžiu atsidūsė- 
jimu Rikas sudribo į platų krėslą paauksuotais kiliminiais 
apmušalais. — Moki tu gyventi, biče. Aš visada sakiau: 
nepalaužiamasis Bilis moka gyvuliuoti. 

— Tiktai nereikia to dabar kartoti, — skubino jį Ka- 
ningemas, pildamas į stiklines viskio — tikro, dvylika me- 
tų išlaikyto “škotiškojo". Rikui, žinoma, buvo tas pats, ką 
maukti, bet Kaningemas mėgo pūsti į akis miglą ir visada 
naudodavosi atsiradusia proga. 

— Tu turėjai susitvarkyti su Lipskiu, — priminė jis. 

— Aš viską padariau. — Nepaprastai savimi patenkin- 
tas, Rikas sukliukeno stiklinėje viskį, pauostė ir tiktai po 
to nurijo. — Šauniai sugalvojau — atsikratyti, kaip išbro- 
kuoto arklio? 

Stiklinė Kaningemo rankoje taip virptelėjo, kad jis vos 
neišliejo viskio. 

— Aš neketinu klausytis jokių smulkmenų. Be to, kal- 
bu ne apie šį paskutinį ... incidentą, o apie tai, kas buvo 
anksčiau. Viešpatie, Rikai, juk mes neplanavom nieko žu- 
dyti! Juo labiau senioką Miką! Juk hipodrome jį laikė ko- 
ne šventuoju! 

— Nenumatyti keblumai. — Rikas susiraukė ir, ištie- 
sęs ranką į butelį, vėl įsipylė viskio. — Ir Lipskis sumokė- 
jo už tai, tačiau man teko gerokai paprakaituoti ir pasiner- 
vinti, kolei išsprendžiau šią problemą. Tai suprantama, pa- 
didino mano išlaidas. Tau tai atsieis dar dešimt tūkstančių. 

— Ar tu kuoktelėjai?7 — Kaningemas net pašoko ir ga- 
lų gale paliejo savo “škotiškąjį"" ant kelių. — Tai buvo 
tavo kvaila iniciatyva, Rikai. 

— Aš tiktai norėjau apsaugoti tavo įdėtas lėšas. Uni- 

formuočiams būtų užtekę kokių penkių minučių, kad atriš- 
tų Lipskiui liežuvį, o pračiulbėjęs jis būtų tuoj pat nuro- 
dęs mane. O bet kokie įkalčiai prieš mane, — Rikas drau- 
giškai nusišypsojo savo kompanionui, — gali būti panau- 
doti ir prieš tave. Todėl krapštyk dešimt žalių, Bilai. Tai 
tiktai šventas teisingumas. 

Kaningemas sunkiai nurijo seilę. Dideli pinigai, neti- 
kėtai jam įplaukę į rankas, buvo tikras stebuklas, tačiau jis 
gerokai iššvaistė, pirkdamas Didžiąją Bruzdulę. O ir ste- 
buklas turėjo savo kainą. 

— Taip pat sėkmingai gali prašyti dešimt milijonų. Ar- 
ba šimtą. Aš esu visiškai išnaudojęs kreditą. 

Rikas to ir tikėjosi ir jau iš anksto buvo paruošęs atsa- 
kymą. 

— Nieko, man neskubu. Šiaip ar taip, galiu palaukti 
iki gegužės pabaigos. Ką dviems seniems bičiuliams reiš- 
kia pora savaičių? Tfu! Smukmena... — Jis sukryžiavo ko- 
jas. — Tad štai kokia mano idėja, Bili... Tiesą sakant, net 
ne idėja, o variacija mūsų pagrindine tema, bet ji mums 
abiems turi atnešti nemažą laimėjimą. Tu nori išplėšti 
Čerčil Daunze nemažą sumelę. Aš irgi. Bet man dar rei- 
kia užbaigti mūsų darbą ir suvesti sąskaitas su savo šu- 
niūkščiu. 

 — Kolei dirbamas darbas, tavo šeimyninės problemos 
mžnęs nedomina, — atkirto Kaningemas, bet perspektyva 
atsiskaityti su Geibu negalėjo jo palikti abejingo. Keršto 
mintis jį sušildė labiau už “škotiškąjį"', tačiau tai jis pasi- 
stengė nuslėpti ir kaip galėdamas rūsčiau tarė: 

— Kokios dar ten idėjos? Tu ir taip vos nepražudei 
mūsų prie vienuolyno, kai susinarpliojai su Lipskiu. 

— Gali nesijaudinti. — Rikas mostelėjo stikline. — 
Aš juk pasakiau, jog viskas tvarkoj. Tiktai truputį pakei- 
čiau pirminį planą. 

— Kaip būtent? 

— Visa ironija ta.... — Rikas tingiai nugėrė iš stikli- 
nės ir šį veiksmą palydėjo ilgu atsidusimu. — Dabar papa- 

sakosiu. Aš įsitikinęs, jog tu deramai įvertinsi, kaip vik- 
riai viską apsukau, nepalaužiamasis kovotojau Bili. 


Po kiek laiko Kaningemas grįžo į savo lovą. Jis visas 
drebėjo. Niekada, niekada jis nebuvo kerštingas žmogus, 
įtikinėjo save Kaningemas. Jis nekaltas, kad žuvo Mikas 
su Lipskiu. Taip susiklostė aplinkybės, ir jie ištraukė ne tą 
burtą, kaip pasakė Rikas. 

Taip, ko gero, tiktai beprotis būtų savo noru susipai- 
niojęs su Riku Sleiteriu, bet toje beviltiškoje situacijoje 
Bilas kitos išeities neturėjo. Jis pasirodė tokiu laiku, jog 
Kaningemas nejučia pagalvojo — tai lemtis. Kad ir kaip 
būtų, Riko planas, net su paskutiniais pakeitimais ir papil- 
dymais, turėjo prasmę. Baisią prasmę. 

Ką jis galėjo padaryti? — paklausė pats savęs Kanin- 
gemas. Jeigu Čerčil Daunze Didžioji Bruzdulė nieko ne- 
peš, tai teks užmiršti Marlą, sodybą, savigarbą kutenan- 
čius vizitus į hipodromo aptvarą, kur įleidžia tiktai trene- 
rius ir savininkus. 

Didžioji Bruzdulė, pagalvojo Bilas Kaningemas. Jis 
ją norėjo paversti pagrindiniu koziriu ir sukišo į ją visus 
grynuosius pinigus — viską, ką jam pavyko sukaupti ir pa., 
siskolinti, — o ji pasirodė besanti silpnų plaučių fliajesis!?ž.. 

Užmerkęs akis, Kaningemas prakeikė tą dieną ir 
landą, kai susiejo savo ateitį su Bruzdule. Dabar jam 
ko vienintelė viltis — derbis. Jeigu jis laimėtų dėrbi £0 
visiškai pakaktų, kad atsipirktų visos išlaidos. Jis aseles 
padoriai gyventi iš pajamų, gautų už Bruzdulės atvęst 
kumeliukus. 2 

Taip buvo daroma ir anksčiau, svarstė Kaningėmas, 
nuolat grįždamas prie Riko pasiūlyto plano. Ir, ko gero, 
viskas eis kaip sviestu patepta. Vienos lenktynės, vienos 
vienintelės laimėtos lenktynės — ir viskas. 

Jis panoro šilumos, ir prisiglaudė prie Marlos. Labai grei- 
tai jos knarkimas jį užliūliavo, ir Bilas Kaningemas užmigo. 


"7 Fliajeris — žvitrus, bet nepakankamai ištvermingas arklys. 

Kelias iš žemdirbystės Virdžinijos į provincialųjį Me- 
rilendą Kelsei pasirodė kur kas ilgesnis, negu tą kartą, kai 
ji pirmąsyk važiavo į motinos fermą, tačiau tai jai kaip tik 
buvo palanku. Negalima nė kiek abejoti, kad jos laukia pa- 
sipriešinimas. Ir jeigu per paskutines kelias savaites nie- 
kas nepasikeitė, pasipriešinimas bus pats žiauriausias. Blo- 
giausia tai, jog Kendė jau bus spėjusi paskambinti Mili- 
sentai ir pranešti apie Kelsės atvažiavimą. 

Ir vis dėlto Kelsė buvo pasiryžusi susikauti su jais vi- 
sais iš karto. Šokiruoti, nuvilti, išvesti iš kantrybės — ir 
nugalėti. 

Puikus planas, pagalvojo kreivai šypsodamasi ji. Ken- 
dė bus šokiruota, tėvas — nusivylęs, senoji įsiutusi. 

Bet užtat ji pasieks savo. 

Kai Kelsė įsuko į kiemo keliuką, Filipas Baidenas dir- 
bo sode. Šiam atvejui jis vilkėjo senu, sulopytomis alkū- 
nėmis mMegztiniu ir plačiomis drobinėmis kelnėmis, žemė- 
mis išpurvistais keliais. Profesorius ravėjo azalijas: jos ką 
tik pradėjo skleisti pirmuosius žiedpumpurius. 

Kelsė iššoko iš mašinos ir puolė prie tėvo per kuopš- 
čiai nukirptą veją, kad greičiau jį apkabintų. Filipas atsi- 
stojo jos,pasįtikti, ir jie kurį laiką stovėjo vienas priešais 
kitą, nieko aplinkui nematydami. 

— Viešpatie, kaip aš myliu šiuos namus, — sušnabž- 
dėjo Kelsė, nuleisdama ant tėvo peties galvą. — Tik nese- 
niai supratau, kaip man pasisekė, kad būtent čia užaugau. 

Jos galvoje šmėstelėjo mintis apie Geibą, ir ji išsiblaš- 
kiusi palietė ranka švelniai rožinį erškėčio žiedą, siūbuo- 
jantį ant krūmo prieš pat jos veidą. 

— Kaip man pasisekė, kad turėjau tave, šį sodą ir gė- 
les... — Ji nusišypsojo. — Ir baleto pamokas. 

— Baleto mokyklos tu po penkių mėnesių ėmei neap- 
kęsti, — priminė Filipas. 

— Bet aš laiminga, kad ji buvo mano gyvenime. Su- 
pranti? 

Filipas įdėmiai pažvelgė į dukros veidą, rūpestingai 
pataisė išsisklaidžiusius ant pečių plaukus. 
— Tu gerai laikaisi, Kelse? 


— Taip. 

— Mes nerimavome. Tos neseniai įvykusios žŽmogžu- 
dystės... 

— Aš žinau, — nutraukė Kelsė. — Tai, kas atsitiko 


tiems dviems žmonėms, tiesiog siaubinga. Ir, deja, negaliu 
pasakyti, jog tai man nepadarė įspūdžio. Žinoma, mums vi- 
siems buvo labai skaudu, bet dabar, atrodo, viskas norma- 
lizuojasi. 

— Aš matau ir dėl to labai džiaugiuosi. Telefonu ne 
labai ką... — Filipas palinko ir ėmė rinkti į vielinę pintinę 
savo sodo inventorių. — Svarbiausia, kad tu pagaliau na- 
mie. Tiktai eikime per užpakalines duris, nes Kendė man 
nuners odą, jeigu išpurvinsiu grindis. 

Pakeliui Kelsė apkabino tėvą per juosmenį. 

— O, matau senelės automobilį! 

— Taip. Kendė jai paskambino, kai tik pasakei, kad 
parvažiuosi. Jos abi svetainėje — aptarinėja pavasarinį lab- 
daros balių klube. — Filipas užjaučiamai nusišypsojo duk- 
rai. — Pats svarbiausias jų uždavinys — rasti tau deramą 
kavalierių. O 

Kelsė iš įpratimo mirktelėjo tėvui, bet iš karto susi- 
mąstė. 

— Pavasarinis labdaros balius... Jis būna gegužės mė- 
nesį, juk taip? 

— Taip. Pirmąjį gegužės sekmadienį. 

Šią dieną į Kentukį ateina pasavaris, prisiminė Kelsė. 
Kasmet vis tą pačią dieną. Šią dieną vyksta didysis Ken- 
tukio derbis. Na ką gi, tegul praleistas pavasarinis balius 
kris dar viena sunkia nuodėme ant jos sąžinės. 

— Tėti... — Kelsė palaukė, kolei Filipas padėjo pinti- 
nę į mažutį sandėliuką, kuris, beje, blizgėjo tokia pat ne- 
priekaištinga švara, kaip ir visas namas. — Bijau, per šias 
išeigines manęs nebus mieste. 

— Nebus mieste? — Filipas pasuko į virtuvę nusiplauti 

rankas. Paklausyk, Kele, kiek pamenu, tu nesi praleidusi 
nė vieno pavasarinio baliaus nuo to laiko, kai tau sukako 
šešiolika metų. 

— Aš žinau, bet man labai gaila. Aš turiu kitų planų. 

Profesorius tylėdamas nusišluostė į rankšluostį rankas. 
Nusivylė, pamanė Kelsė. Štai jis jau nusivylęs. 

— Aš turiu kitų planų, — pakartojo ji. — Bet geriau, 
jeigu apie juos papasakosiu, kai susirinksim visi kartu. 

— Va ir gerai. — Stengdamasis nelabai jaudintis, Fi- 
lipas nusekė paskui dukrą į svetainę. 

Kendė su Milisenta iš tikrųjų buvo čia. Iš visa ko spė- 
jant, jos trumpino laiką nerūpestingai plepėdamos; prieš 
jas ant stalo stovėjo vazelė sausainių ir mažučiai arbatos 
puodeliai. 

Jazminų, nusprendė iš aromato Kelsė. Po to jai top- 
telėjo į galvą, jog arklidėje šiuo dienos metu ji paskubom 
plėšdavo dantimis ilgą sumuštinį, padarytą iš išilgai per- 
pjautos bandelės, ir jį užgerdavo stipria juoda kava. 

Taip, jos skonis — kaip dar daug kas — pasikeitė iš 
pat pagrindų. 

— Kelse! — Kendė džiaugsmingai nusišypsojo ir at- 
sistojo iš krėslo, kad išbučiuotų į abu skuostus podukrą. 
Kelsė pajuto sklindantį nuo jos “Ler diu tam" aromatą, su- 
mišusį su arbatos kvapu ir “Šanel"— “firminiais" Mili- 
sentos kvepalais. 

Aukštuomenės salono kvapai, pagalvojo Kelsė, spėjusi 
priprasti prie aitrių tvarto aromatų, ir savo ruožtu apkabino 
Kendę — galbūt pernelyg tvirtai, tarsi jausdama kaltę. 

— Tu nuostabiai atrodai, Kene! Nauja šukuosena. 

Kendė mašinaliai pasitaisė trumpus juodus plaukus. 

— Ar tai ne pernelyg jaunatviškas stilius, kaip tau at- 
rodo? — paklausė ji. 

— Prinstonas toks mielas, jis, atrodo, sugebėtų mane 
įtikinti nusikirpti plikai. 

— Tau labai tinka, — gyrė ją Kelsė, prisimindama, 
kad ji pati štai jau kelios savaitės nebuvo nei Prinstono gro- 
Žio salone, nei paprastoje kirpykloje. 

— Labas, senele! — Pasisveikinimas, kaip ir bučinys 
į skruostą, buvo gana netikras, įtemptas. — Tu taip pat pui- 
kiai atrodai. 

— O tu, kaip matau, papilnėjai. — Milisenta gurkšte- 
lėjo arbatos, įdėmiai apžiūrinėdama Kelsę. — Tai neblo- 
gai, bet būk atsargi ir neleisk sau ištižti. Smulkūs kauliu- 
kai blogai pakelia viršsvorį. 

— Tai ne riebalai, tai raumenys. — Kelsė tyčia pade- 
monstravo bicepsus, kad išvestų Milisentą iš pusiausvy- 
ros. — Tai puiki fizkultūra — nešioti šieną ir mėžti. 

Akinančiai šypsodamasi, Kelsė atsisuko į Kendę, ku- 
rios veide buvo galima aiškiai perskaityti abejonę. 

— Ar galite man įpilti puodelį arbatos? — Nesijau- 
dink, po rytinės trenituotės aš suspėjau nusiprausti. 

— Žinoma, Kele, suprantama. Sėsk, brangioji. O tu, 
Filipai, ar tu neprinešei sodo žemių į kambarius? 

— Nė grumstelyčio, — garantavo žmonai profesorius 
ir klusniai paėmė iš jos rankų puoduką arbatos ir mažutėlį 
sviestainį, o Kelsė nejučia pagalvojo, kad Ceiningui, įpra- 
tusiam vakarais brautis į šaldytuvą, atsirado rimtas konku- 
rentas. — Azalijos šiais metais ruošiasi žydėti nuostabiai 
anksti. Man regis, jos dar niekada nebuvo taip gausiai nu- 
sėtos žiedpumpuriais. 

— Tu tai sakai kiekvieną pavasarį. — Kendė švelniai 
patapšnojo jį per petį. — Beje, čia yra dalis tiesos. Žinai, 
Kelse, visame kvartale tiktai mes vieni nelaikom sodinin- 
ko, bet nė vienas sodas negali lygintis su mūsų. Ir vis Fili- 
po dėka. Jis turi tiesiog stebuklingas rankas. 

— Tai puikus hobis, — kvarktelėjo Milisenta. — Aš 
negu daugelio. 

Ji išdidžiai apsidairė aplinkui ir įsmeigė žvilgsnį į Kel- 
sę. Bent jau, konstatavo ji, mergiščiai užteko takto pado- 
riai apsirengti. Milisenta beveik buvo įsitikinusi, jog iš gry- 
no užsispyrimo Kelsė parsibels namo su džinsais ir purvu 
aplipusiais darbiniais batais. Tačiau vaikaitė vilkėjo persi- 
kų spalvos švarkelį ir tokias pat elegantiškas kelnes, todėl 
nebuvo prie ko prikibti. 

— Beje, — pradėjo Milisenta, — mes su Kende kaip 
tik svarstėme, kokias spalvas geriau pasirinkti pavasariniam 
baliui. Tai mūsų pareiga, nes mes abi įeinam į organizacinį 
komitetą, bet tavo, Kelse, geras skonis. Galbūt tu dirstelsi, 
ką mums siūlo floristas dizaineris, ir jam duosi kelis pata- 
rimus? 

— Labai vertinu jūsų pasitikėjimą, — šyptelėjo Kel- 
sė, bet, deja, — aš priversta atsisakyti jūsų savimeilę glos- 
tančio pasiūlymo. Esmė ta, jog manęs čia nebus. 

— Tu nebūsi baliuje? — Kendė dirbtinai nusijuokė ir 
paskubėjo Kelsei ir Milisentai dar įpilti arbatos. — Tu 
juokauji, Kelse! Suprantu, jog po skyrybų tau bus nemalo- 
nu susitikti su Veidu ir jo pasija, tačiau į tokias smulkme- 
nas neturėtum kreipti dėmesio. Mes su Milisenta kaip tik 
apie tai galvojome. 

Kelsė išsižiojo pasiaiškinti, tačiau staiga nutilo. 

— Štai kaip? — pakartojo klausimą ji. — Tai miela. 


— Ne, iš tikrųjų!.. — Kendė, kurios veidas švytėjo 
natūraliu entuziazmu, įdėjo į puoduką antrą cukraus gaba- 
lėlį. — Buvo labai malonu, kad Čeiningas sutiko eiti su 


tavimi į balių praeitais metais, tačiau niekas iš mūsų ne- 
norėtų, kad tai virstų tradicija. Bet kuriuo atveju Žmonės 
mažiau liežuvaus už tavo nugaros, jeigu tave lydės tikras 
kavalierius... 

Nenutraukdama kalbos, Kendė pasiūlė susirinkusiems 
patiekalą iš agurkų sumuštinių, ir Kelsė pagalvojo, kad ji 
visada buvo nepriekaištinga šeimininkė. 

— Į mūsų kraštus kaip tik sugrįžo Džunės ir Rodžerio 
Milerių sūnus. Tu prisimeni Parkerį, Kelse? Paskutinius ke- 
lerius metus jis atliko Niujorke stomatologinę praktiką, o 
dabar gavo prestižinę vietą Kolumbijos apygardoje. Ir Par- 
keris niekada nebuvo vedęs, — pridūrė, gudriai šypsoda- 
masi, ji. 

— Taip, aš jį prisimenu. 

Padori šeima, aukšta socialinė padėtis, prisiminė Kel- 
sė. Prestižinis koledžas, prestižinė profesija — viskas kaip 
turi būti. Ne jo kaltė, kad Kelsė į jį žiūrėjo kaip į dar vieną 
Veido Monro pavidalą. 

— Aš jau kalbėjau su Mileriais. — Milisenta, nepa- 
prastai patenkinta pokalbio posūkiu, atsargiai siurbtelėjo 
aromatingos arbatos. — Ir dėl visko susitariau. Parkeris su- 
tinka tave lydėti. 

Nuostabu, pamanė Kelsė, kovodama su užverdančiu 
pasipiktinimu. Ir apvesdino mane be manęs, poniutės! Tai 
yra ištekino. 

— Aš įsitikinusi, kad misis ir misteris Mileriai labai 
džiaugiasi, kad jis sugrįžo. Perduokite jam mano geriau- 
sius linkėjimus, — prabilo lediniu balsu ji. — Bet, karto- 
ju, manęs čia nebus. Šią savaitę išvykstu į Kentukį ir grį- 
šiu tiktai antroje gegužės pusėje. 

— Į Kentukį? — Milisenta su Žvangesiu pastatė puo- 
duką į lėkštelę. — Ko, vardan visų šventųjų, tau ten prirei- 
kė? 

— Ten vyks derbis. Net tuose visuomenės sluoksniuo- 
se, kuriuose sukiojiesi tu, senele, tai laikoma svarbiu įvy- 
kiu. Aš įsitikinusi, kad ir baliuje lenktynių tema bus daug 
kalbama, ypač jeigu pirmąjį prizą laimės eržilas iš “Trijų 
gluosnių". 

Kelsė nutilo, kad įkvėptų oro ir dirstelėtų į tėvą. Ji 
labai vylėsi, kad jis ją teisingai supras. 

— O jis būtinai laimės, ir aš noriu būti ten, kai tai 
įvyks, — užbaigė ji. 

— Tai neatleistina! — pratrūko Milisenta. — Baide- 
nai buvo vieni iš tų, kurie įkūrė šį klubą. Tradicija siekia 
net tavo prosenelį. Tu tiesiog privalai dalyvauti baliuje nors 
dėl šeimos garbės. 

— Bet viskas keičiasi, — atšovė Kelsė, stengdamasi, 
kad jos balsas skambėtų kaip galint švelniau ir įtikina- 
miau. — Aš turiu darbą, tam tikrų pareigų ir norų. Ir aš 
negaliu viso to atmesti dėl šokių klube. O tu, Kende... Aš 
labai vertinu tavo rūpestį, bet Parkeris Mileris man nerei- 
kalingas net kaip lydėtojas. Man patinka kitas žmogus. 

— Oi... — Kendė mirktelėjo ir pabandė apsimesti pa- 
tenkinta. — Tai nuostabu, Kelse, tiesiog nuostabu. Tu jį 
būtinai turi pasikviesti į balių. 

— Bijau, kad iš šito nieko nebus. — Kelsė užjaučia- 
mai spustelėjo Kendės ranką. — Tai ne toks žmogus, kurį 
galima sutikti baliuje kantri'ė klube. 

— Tikriausiai koks nors arklininkas, — sarkastiškai 
įsiterpė Milisenta. 

— Nieko panašaus, — atkirto Kelsė ir, neturėdama jė- 
gų atsisakyti malonumo, pridūrė: — Jis — profesonalus Io- 
šėjas. 

— Tu daraisi vis labiau panaši į savo motiną. — Lai- 
kydamasi nenatūraliai tiesiai, Milisenta atsistojo iš krėslo 
tr pasuko prie sūnaus. — Aš tave įspėjau, Filipai, ir dėl 
Naomės, ir dėl dukters, bet tu mano perspėjimų nepaisei. 
Ir štai dabar visi mes turime rezultatus. 

— Milisenta!.. — Kendė taip pat pašoko ir skubiai iš- 
bėgo iš svetainės įkandin anytos. 

Kelsė atstūmė arbatą į šalį. Ji jau suspėjo pasigailėti 
savo žodžių, bet įžeisti Milisentos jausmai buvo niekuo 
dėti. Jai labiausiai buvo gaila tėvo. 

— Iš mano pusės, žinoma, nelabai taktiška... — pra- 
dėjo ji. 

— Garbingumas ir tiesumas visada buvo tavo svarbiau- 
si privalumai, — pavargusiu balsu atsiliepė Filipas, ir Kel- 
sė dar skaudžiau pajuto savo kaltę. 

— Tu nusivylęs, — tarė ji. — Kaip norėčiau rasti bū- 
dą daryti tai, ką privalau daryti, ir tuo pačiu neįžeisti tavo 
jausmų. 

— Tokioje situacijoje visiems absoliučiai įtikti neįma- 
noma. — Jis atsistojo ir, nusisukęs nuo Kelsės, patraukė 
prie lango. Iš svatainės lango buvo matyti stangrūs azalijų 
žiedpumpuriai; jie ką tik pradėjo skleisti savo švelnius vai- 
niklapius. Praeis labai nedaug laiko, ir jie išsiverš iš savo 
jaukios ir saugios vienutės, sudarytos iš sandariai susig- 
laudusių odinių taurėlapių, ir išsiskleis pasitikdami pava- 
sarinį orą ir naują gyvenimą. 

— Tu prie jos prisirišai, — negarsiai ištarė Filipas. — 

'* Kantri klubas — užmiesčio klubas išrinktiesiems su plaukiojimo 
baseinais, teniso kortais ir panašiais dalykais. 

Ką gi, to ir tikėjausi. Tu labai į ją panaši, ir ne tiktai išore, 
bet, svarbiausia, charakterio sankloda. Kažkuri dalis ma- 
nęs — dalis, kurios aš gėdijuosi, — vis dar nori tau pasa- 
kyti, kad tu darai klaidą. Kad tu nepriklausai tam pasau- 
liui. Ši dalis atkakliai atsisako matyti, kokia tu laiminga, 
kad tu ten nesvetima. 

— Aš jaučiuosi taip, tarsi man pagaliau būtų pavykę 
rasti savo kelią gyvenime, suprasti savo paskirtį. Aš lai- 
minga, kad man nebereikia daugiau blaškytis, skubėti ieš- 
koti ko nors vis įdomesnio, svarbesnio. Juk būtent tai aš 
dariau didesnę savo gyvenimo dalį. Mes abu tai žinome. 

— Tu ieškojai. Cia nėra ko gėdytis. 

— O aš nė nesigėdiju. Tiesiog nuo to lakstymo pavar- 
gau. Man patinka dirbti su žirgais, man malonus bet koks 
darbas arklidėje ir patinka aplinkiniai žmonės. Tikriausiai 
jau nesugebėsiu grįžti prie popierinio darbo, į savo butą, į 
pasilinksminimus klube. Aš jaučiuosi taip, tarsi aš... 

— Gėlė, kuri ką tik pražydo? — Žiūrėti į gėles tapo 
nepakeliamai skaudu, ir Filipas nusisuko. — Pražydo ir 
pagaliau pajuto, kas yra tikroji laisvė? 

— Taip, ko gero. Iki šiol nesupratau, kiek manyje bu- 
vo nepasitenkinimo ir pirmiausia — nepasitenkinimo sa- 
vimi. 

— Net jeigu taip!.. — pasigirdo Kendės, nepastebi- 
mai grįžusios į svetainę, balsas. 

Kelsė pažvelgė į pamotę ir išvydo ryžtingai atkištą 
smakrą ir iš po surauktų antakių piktą žvilgsnį. — Bet tai 
ne pretekstas būti šiurkščiai. Tavo tėvas ir aš... ir tavo se- 
nelė irgi — mes visi norime tau padėti šį sunkų laikotarpį. 

— Man atodo, — lėtai ištarė Kelsė, — jog šis peri- 
odas iš tikrųjų ne toks jau sunkus, kaip jūs manote. 

— Juo labiau tu galėtum pagalvoti apie artimuosius, — 
atkirto Kendė. — Ir pirmiausia apie tėvą. Apie tai, kaip vi- 
sa tai atrodo pašalinių akimis. 

— Kende! — nutraukė Filipas žmoną. — Nereikia apie 
tai, gerai? 

— Nereikia? O kodėl, tiesą sakant, nereikia? 

— Galbūt tu iš dalies teisi, — įsiterpė Kelsė. — Aš 
labai nenorėčiau skaudinti tėtės, bet — deja! — negaliu 
pritarti tavo susirūpinimui dėl to, ką pasakys ar pagalvos 
aplinkiniai. Aš labai nenorėčiau įžeisti jūsų jausmus arba 
būti jūsų nesantaikos obuoliu. 

— Ir vis dėlto tu pamokei Čeiningą mane apgauti ir 
pasilikti toje siaubingoje viloje. 

— Taip, aš jo prašiau pabūti su manimi. 

— Ir dabar jis nori ten vykti visai vasarai, nori dirbti 
fermoje! Jis vieną kartą apie tai prasitarė, bet aš nepatikė- 
jau. Ir tiktai dabar... — Iš susijaudinimo dusdama, Kendė 
tvirtai suspaudė abiem rankom krėslo nugarėlę. — Galbūt 
ji užbūrė tave, Kelse, bet aš jai neleisiu padaryti iš Čeinin- 
go... nežinia ką! 

— Dieve mano! — Kelsė beviltiškai susiėmė ranko- 
mis galvą, suleidusi į plaukus pirštus. — Ir iš kur tos visos 
nesąmonės! Tu nė karto nematei Naomės, bet jau laikai ją 
ištvirkusia menkaverčių filmų sirena, viliojančia tyrus ir 
naivius jaunuolius ir naikinančia viską, prie ko tiktai pri- 
siliečia. Kende, tu klysti. Naomė atidarė Čeiningui savo 
namų duris anaiptol ne tam, kad jį tvirkintų ir jau, žino- 
ma, ne tam, kad jums įgeltų. Ji tai padarė dėl manęs. O 
darbą Naomė jam pasiūlė tik dėl to, kad Čeiningas susido- 
mėjo ferma. 

— Aš šito neleisiu! — sušuko pasipiktinusi Kendė. Ji 
negalėjo pakęsti scenų, bet Kelsės užsispyrimas jai nepali- 
ko jokios išeities. — Aš nenoriu, kad mano sūnus šlaisty- 
tųsi hipodrome ir bendrautų su kortuotojais bei buvusiais 
kaliniais. 

Kelsė paleido plaukus ir bejėgiškai nusvarino žemyn 
rankas. 

— Na, šį klausimą jūs su Čeiningu išspręsite be manęs. 

— Būtent! Suprantama, aš neturiu teisės tau nurodi- 
nėti, ką ir kaip daryti... — Kendės lūpos išdavikiškai su- 
virpėjo. Ji taip stengėsi susidraugauti su Kelse, stengėsi 
būti jai pavyzdžiu, o ne chrestomatine pamote iš vaikiškų 
pasakų, ir kuo visa tai baigėsi? 

— ... Bet jeigu aš net turėčiau tokią teisę, — tęsė vos 
neverkdama ji, — tu vis tiek manęs neklausytum! Tu vis 
tiek pasiegtum taip, kaip tu nori, ir niekaip kitaip! 

Filipas žengė žingsnį į priekį. Netikėtai audringa Ken- 
dės reakcija jį ne tiktai sutrikdė, bet ir suglumino. 

— Paklausyk, Kende, ar tau neatrodo, jog mes darom iš 
musės dramblį? Galų gale tai viso labo tiktai šokiai klube. 

— Atleisk, Filipai... — Apmaudas dėl vyro ir dėl Mi- 
lisentos Kendei sutrukdė iš karto susivaldyti ir įveikti su- 
sierzinimą. Anyta jai buvo kur kas daugiau, negu giminė iš 
vyro pusės, — ji buvo Kendės draugė ir patarėja, jos svar- 
biausia sąjungininkė. — Aš dar ne viską pasakiau. Tai ne 
šiaip sau šokiai. Kalbama apie padorumą, gerą toną ir, at- 
leiskite, apie lojalumą artimiesiems. Taip tokiau tęstis ne- 
gali, Kelse. Atiduodama pirmenybę Naomei, tu įžeidei tė- 
vą, kuris tave išaugino ir auklėjo. 

— Tai štai kaip jūs manote? — plykstelėjo, prieidama 
prie tėvo, Kelsė. — Sakyk, tu iš tikrųjų taip galvoji? Ne- 
jaugi tau atrodo, kad aš negaliu jūsų abiejų mylėti? O gal 
tu manai, kad aš nemoku atleisti, nemoku suprasti žmonių 
tokių, kokie jie yra? 

— Tau nėra ko Filipui atleisti, — įsiterpė ištikimoji 
Kendė. — Jis viską darė tinkamai. 

— Taigi, aš stengiausi elgtis taip, kaip man atrodė 
geriau, — sumurmėjo Filipas. — Dabartinė situacija man 
ne iš pačių lengvųjų — tai neigti būtų kvaila. Ir vis dėlto 
aš abiem rankom balsuoju už tai, kas tau geriau. 

— Aš kaip tik ir bandau nuspręsti, kas man geriausia. 
Arba jau bent teisingiausia. Aš tiktai nenoriu, kad tu dėl 
mano kaltės kentėtum. 

— Žinoma, ne, — pavargusi ištarė Kendė. Ji niekada 
iš tikrųjų nesuprato savo podukros, tai kodėl dabar kas nors 
turėjo pasikeisti? 

— Didžiausia bėda, Kelse, ne čia, o kitur. Tai, beje, 
sena tavo bėda: kai tu sieki tikslo, tu eini į jį pačiu trum- 
piausiu keliu, nieko aplinkui nepastebėdama ir nesusimąs- 
tydama apie pasekmes. O kai tikslas pasiektas, staiga pasi- 

rodo, kad jis tau visiškai nereikalingas ir kad tu tikėjaisi 
visai ko kito. Taip jau buvo, ir ne kartą. 

Ši analizė, šie logiški ir pernelyg tikslūs žodžiai įgėlė 
Kelsę labiau, negu bet kokie Milisentos kaltinimai ir nuo- 
dingos pastabos. 

— Kitais Žodžiais, aš — bejausmis ir šaltas sutvėri- 
mas. — Nepaisant visų pastangų, Kelsės balsas virptelėjo. — 
Na ką gi, ne pirmą kartą man nurodomas šis trūkumas, tad 
ginčytis, ko gero, nėra prasmės. 

— Tai ne taip. — Filipas žengė prie jos ir tvirtai pač- 
mė už pečių. — Ir jau, žinoma, Kendė neturėjo galvoje 
nieko bloga. Tiesiog tu labai kryptingas, užsispyręs, mo- 
kantis pasiekti savo Žmogus. Tai, be abejo, privalumai, bet 
kartais jie turi ir minusų. 

Tai išgirdusi, Kendė mintyse pasiruošė atsitraukti. Ji 
iš patyrimo žinojo: kad ir kokie teisingi būtų jos reikala- 
vimai, atsilaikyti prieš jungtinį frontą ji nepajėgs. 

— Mes labai jaudinomės dėl tavęs, Kelse, — pasku- 
bėjo įsprausti ji savo žodį. — Ir jeigu kur nors peržen- 
giau ribą, tai tiktai dėl to, kad mes visi labai smarkiai su- 
sijaudinome. Mes visi atsidūrėme nelengvoje padėtyje. 
Naujausi pranešimai laikraščiuose... jie privertė Žmones 
prisiminti praeitį, kuri, atrodė, buvo galutinai užmiršta. 
Vėl prasidėjo kalbos, dėl kurių tavo tėvas atsidūrė keb- 
lioje situacijoje. 

— Buvo nužudyti du žmonės, — pakartojo Filipas. — 
Ir tu manai, kad mes galėjome į tai ramiai žiūrėti? 

— Žinoma, kad ne. Aš galiu tiktai dar sykį pakartoti, 
kad šie įvykiai neturi nieko bendra nei su manimi, nei su 
“Trijais gluosniais". Žmogžudysčių pasitaiko visur, ir žir- 
gų lenktynių pasaulis šiuo atžvilgiu niekuo nei geresnis, 
nei blogesnis. Jūs tikriausiai įsivaizduojate, kad hipodro- 
mas — tai visų blogybių židinys. Bet juk tai visai netiesa! 
Be to, žirgų lenktynės — viršutinė ledkalnio dalis. Gry- 
nakraujų žirgų veisimas — tai darbas, darbas ir dar kartą 
darbas. Jeigu kasdien kelsiesi su aušra, vakaronėms tiesiog 
neužteks jėgų. Daug kas šiame darbe man patinka, kai kas 

kartais atrodo nuobodu ir monotoniška, bet užtat visada 
matau savo darbo rezultatus, — Kelsė padarė nedidelę pau- 
zę, kad atsikvėptų. — Na, o kai dėl vakaronių su šampanu 
1r visa kita... Dešimtą vakaro dauguma darbininkų jau mie- 
ga, ir mes su Naome — ne išimtis. Aš mačiau, kaip gimsta 
kumeliukai, mačiau, kaip suaugę vyrai visą naktį sergan- 
tiems arkliams niūniuoja lopšines... Taip, žinoma, šis pa- 
saulis visiškai nepanašus į Disnėjaus multiplikacinius fil- 
mukus, bet tai ir ne begalinė, nežabota orgija. 

Filipas tylėjo. Jis žinojo, kad pralošė. Žvelgdamas į 
dukrą, jis matė prieš save Naomę, kuri įnirtingai ir karštai 
gynė tą pasaulį, kurio jis taip ir nesuprato ir kuriam nieka- 
da negalėtų priklausyti. 

— Aš sutinku, kad tas pasaulis turi savitumo, darančio 
Ji patrauklų. — Kendė aiškiai pasuko taikos kryptimi. — 
Aš pati mačiau per televizorių Kentukio derbį. Zirgai man 
atrodė nuostabūs, o ir pati šventė buvo labai prabangi. Ką 
ten kalbėti, aš prisimenu, jog prieš kelerius metus Henega- 
nai net laikė kelis lenktyninius žirgus. Tu taip pat turi pri- 
siminti, Filipai... Ir mes, žinoma, negalime visiškai smerk- 
ti šio užsiėmimo. Bet mus jaudina, kad tu galbūt priversta 
bendrauti ne su savo rato žmonėmis. Tas tavo susižavėji- 
mas profesionaliu lošėju... 

Kelsė tyliai prunkštelėjo 

— Aš tai pasakiau, kad įgelčiau senelei. Man derėjo 
paaiškinti, jog mane sudomino gretimos fermos savinin- 
kas. Man labai gaila, kad aš supykdžiau Milisentą, bet... 
Apskritai turiu jūsų atsiprašyti, nes jums nepasakiau dar 
vieno dalyko. Aš nusprendžiau nebenuomoti buto mieste. 
Aš gyvensiu “Trijuose gluosniuose“, bent jau kol kas. Ga- 
limas daiktas, metų pabaigoje pradėsiu ieškoti tinkamo na- 
melio, bet dirbsiu vis tiek fermoje. 

Kendė uždėjo ranką ant vyro peties, tarsi ketindama jį 
palaikyti ir priminti, kad ji greta, jo pusėje. 

— Nepaisant pasekmių? 

— Aš padarysiu viską, kas įmanoma, kad nemalonių 
pasekmių būtų kuo mažiau. Suprantu, kad jums nepatogu 

mane lankyti fermoje, todėl kaip galėdama dažniau atva- 
žiuosiu pas jus pati. Jeigu man teks išvažiuoti, aš jums 
paskambinsiu. — Kelsė paėmė į rankas rankinę ir ėmė su- 
kioti jos dirželį. — Aš nenoriu jūsų netekti, — ištarė nu- 
leidusi akis. — Nė vieno jūsų... 

— Tai neįmanoma. Šie namai visada bus tavo. — Fi! 
lipas prisitraukė prie savęs Kelsę. Kendė tylėjo. 


Kelionė atgal Kelsei buvo nelengva. Visą kelią ji čia 
verkė, čia imdavo pykti, ir tik kai visai priartėjo prie “Tri- 
jų gluosnių", jos pyktis išgaravo, užleisdamas vietą kartė- 
liui ir apmaudui. 

Kelsė nestojo prie paradinių durų. Ji mažiausiai norė- 
jo susitikti akis į akį su Naome. Svarstyti su motina viską, 
kas buvo kalbama apie ją pačią ir apie pasaulį, kuriame ji 
gyveno, būtų buvę silpnybės pasireiškimas, ir Kelsė nu- 
sprendė, kad tą turi įveikti pati. Dėl to ji pasuko už namo 
kampo ir sustojo nejudėdama, žvelgdama į nuvytusius nar- 
cizus ir į beveik sulapojusią sedulą ir laukdama, kolei jos 
viduje aprims audra. 

Tačiau ji neilgai buvo viena. Už nugaros girgžtelėjo 
durys, ir į verandą įėjo Geibas. 

— Aš tavęs ieškojau, — paaiškino jis. — Matau, stovi 
mašina, o tavęs niekur nematyti. 

— Aš maniau, kad tu jau išvažiavęs. 

Jis nusivedė ją ant siauručio akmeninio suolelio prie 
klombos, kur raudonavo ankstyvieji gvazdikai ir sinavadai. 

— Aš išvažiuoju šį vakarą. — Paėmęs už smakro Kel- 
sę, Geibas ją privertė atsisukti. Kaip jis norėjo ją pamaty- 
ti! Dėl to žlugo visi jo planai, ir jis pats dėl to buvo kal- 
tas... Bet kas tai? Atrodo, ji verkė. Taip, Geibas neklydo ir 
buvo sukrėstas; taip pat jį nustebino jo paties reakcija į 
ašaras, kad ir kas jas būtų sukėlęs. 

— Kas atsitiko, mažiuke? — švelniai paklausė jis, bet 
Kelsė tiktai palingavo galva ir nusisuko. 

— Sakyk, — dusliai ištarė ji, — ar tu dažnai atsigręži 
pats į save? Mėgini analizuoti savo poelgius? 

— Ne, ypač jeigu to galima išvengti. 

— O man nieko neišeina. Beje, sunku nusileisti iki sa- 
vo kaltės pripažinimo, kai tave baksnoja nosimi į tavo pa- 
ir 1mi matyti save. Kaip veidrodyje. 

Geibas apkabino ją per pečius ir ištarė pačiu nerūpes- 
tingiausiu balsu, kokiu tiktai galėjo: 

— Kas tave nuskriaudė, Kelse? Sakyk, aš jam kaip rei- 
kiant pakasysiu kudlas. 

Pusiau šniurkščiodama, pusiau juokdamasi, Kelsė įbe- 
dė veidą į jo petį, bet tuoj pat atkirto: 

— Aš — bjaurus žmogus, Geibai. Ir net nesistengiu 
būti gera. Visada stebėdavausi, kai kas nors man sakyda- 
vo, jog aš sugedusi, užsispyrusi, kaprizinga, egoistiška. To- 
kiais atvejais man visada pavykdavo save įtikinti, jog tai 
ne taip. Kad aš elgiuosi taip, kaip man atrodo teisinga, ne- 
ginčijamai pagrįsta. 

Kelsė juto, kaip viduje vėl užverda pyktis ir, nepa- 
jėgdama išsėdėti ant suoliuko, pašoko, palikdama Geibą ste- 
bėti, kaip ji vaikšto pirmyn ir atgal plytomis grįstu taku, 
nutiestu tarp gėlių klombų. 

— Kai Veidas sakė, kad mane domina tik mano pa- 
čios asmuo, kad aš šalta, egoistikša, užsispyrusi, nelinkusi 
atleisti ir visa kita, man atrodė, neva jis visa tai sugalvojo 
dėl to, jog pateisintų savo vedybinę neištikimybę. Veidas 
mane kaltino, kad aš pernelyg šalta lovoje, — štai jis ir 
įsitaisė meilužę, kuri jį patenkina. Kad aš ne itin domiuosi 
jo karjera, ir jis susirado moterį, kuriai tai rūpėjo. Bet ma- 
nęs tai nejaudino. Aš niekaip negalėjau užmiršti ir atleisti 
išdavystės. Tegul nepakankamai gerai supratau, ko jis tiki- 
si iš manęs fizine prasme, — sutinku, tai mano bėda, bet 
visais kitais atvejais — atsiprašau! Išpilti iš vonios kartu 
su vandeniu ir kūdikį — štai kokie sprendimai mane perse- 
kiojo. Jis pažeidė sutuoktinių priesaiką? Puiku. Vadinasi, — 
santuokai galas. Tiktai taip — nei daugiau, ir nei mažiau. 
Ką jau ką, o aš moku būti nepalaužiama... 

Kelsė staigiai atsisuko į Geibą. Tegul tiktai pabando 
nesutikti! 

— Tiesa yra tiesa, o melas yra melas. Balta yra balta, 
O juoda — juoda.Tai teisinga, o tai neteisinga, tai įstaty- 
mas, 0 tai — savivalė. Prisisegti mašinoje diržus — tai įsta- 
tymas! 

Geibas atsargiai linktelėjo. 

— O'kei, įstatymas. Kas toliau? 

— Galimas daiktas, aš kartais užmiršdavau prisisegti 
diržą, — prisipažino truputį kaltai Kelsė. — Įsivaizduok, 
tu labai užsiėmęs, tu labai skubi — arba tiesiog lėtai važi- 
nėjiesi išilgai kvartalo; tokiais atvejais apie atsargumo prie- 
mones negalvoji, ar ne? Bet jei dalykas susijęs su principi- 
niais klausimais, aš būtinai prisisegu. Kiekvieną kartą, ne- 
atsikalbinėdama. 

— Tai ir yra tavo nepalenkiamumas? 

— Būtų kvaila kasdieniniame gyvenime nesinaudoti 
saugos diržais. Jokios taisyklės nepakeis kasdienės svei- 
kos nuovokos, bet į sveiką nuovoką galėčiau nusispjauti, o 
Įį įstatymą — ne. Na, jeigu neskaitysim greičio apribojimo 
automagistralėse, — kaltai nusišypsojo Kelsė. — Bet kai 
aš viršiju greitį, aš ieškau tam racionalaus paaiškinimo. Jei- 
gu aš važiavau į Atlantą, kad pabandyčiau kai ką pataisyti 
savo santuokoje, jeigu jaučiau, kad kažkas yra ne taip ir 
norėjau — nuoširdžiai norėjau — ką nors pakeisti, tai ko- 
dėl aš nepanorau atleisti Veidui už išdavystę? Todėl kad jis 
man buvo davęs pažadą. Jis prisiekė ištikimybę ir savo prie- 
saiką pažeidė. Pažeidė įstatymą. Man to buvo daugiau ne- 
gu gana. 

Geibas pasitrynė ranka smakrą. 

— Tu nori, kad aš tau pasakyčiau, jog tu buvai netei- 
si, kai savo Veidą atstatydinai? Aš šito nedarysiu dėl dvie- 
Jų priežasčių. Pirmiausia, aš tau visiškai pritariu, o antra, 
tu reikalinga man pačiam. Vienintelis dalykas, ką aš galė- 
čiau pridurti, tai jog jeigu kas nors panašaus būtų įvykę 
tarp tavęs ir manęs, — jeigu aš tave būčiau užklupęs su 
kitu vyru, — tai tas vaikinas būtų negyvas, o tu labai labai 
savo poelgio gailėtumeis. Na, kaip tau toks variantas? 

Kelsė užsimerkė ir įnirtingai patrynė abiem delnais 
veidą. 

— Viešpatie, na kodėl visa tai atsitiko man? 

— Man kažkodėl atrodo, jog tau pasitaikė ne pats leng- 
viausias rytas. Kur tu, Kelse, buvai? 

— Važiavau pasimatyti su tėvu. — Kelsė pajuto, jog 
ji tuoj pat vėl pravirks, ir sutrikusi nusisuko. Tiktai suėmusi 
save į rankas, ji vėl prabilo. 

— Aš norėjau su juo pasikalbėti, pasakyti, kad nu- 
sprendžiau atsisakyti miesto buto ir persikelti čionai. Bent 
jau artimiausiam laikui. 

— Vadinasi, jis tau sukėlė skandalą? 

— Ne, ne jis. Mano tėtė — pats geriausias pasaulyje 
žmogus, 0 aš... aš jį skaudinu. — Ašaros vis ritosi jos 
veidu, bet Kelsė nusprendė — velnias su jom, tegul teka. — 
Aš to nenoriu. Aš nenoriu jo jaudinti, bet man neužtenka 
Jėgų nusileisti, nusilenkti, padaryti taip, kad būtų gera vi- 
siems. 

Geibas nieko neatsakė, jis tiesiog atsistojo ir priglau- 
dė ją prie savęs. Jis gerai žinojo, kad žodžiai prieš ašaras — 
niekas, 0 jis nė nesiruošė Kelsės guosti. Tegul verkia, nu- 
sprendė Geibas. Tegul ašaros teka nunešdamos šalin kartė- 
l;, apmaudą, liūdesį... 

— Kaip kvaila... — Kelsė šniurkštelėjo nosimi ir ėmė 
ieškoti kišenėje nosinės. Galų gale ji paėmė Geibo pasiū- 
lytą nosinę ir išsišnypštė. — Viskas prasidėjo dėl tų kvailų 
šokių, dėl derbio ir dantų gydytojo. 

— Imkim iš pradžių ir atsisėskim, — pasiūlė Geibas, — 
ir tu pakartosi visa ką dar sykį, bet žmogiška kalba. 

— Tai tokia tradicija. — Kelsė konvulsiškai sukūk- 
čiojo ir vėl atsisėdo ant suolelio. — Be to, aš turiu patei- 
sinti viltis, kurias į mane deda mano šeima. Negaliu pasa- 
kyti, kad vaikystėje iš manęs reikalavo pasiaukojamo tar- 
navimo kokiems nors idealams, bet, šiaip ar taip mano auk- 
lėjimo procese neišvengiamai dalyvavo Baidenų šeima, ta- 
rytum koks dorovinis orientyras. Kad žinočiau, į ką galiu 
lygiuotis, ypač stengėsi senelė... — Kelsė sumaigė rankoje 

nosinę, nuoširdžiai gailėdamasi, kad negali lygiai taip pat 
sumaigyti ir nusviesti šalin viso savo pasipiktinimo ir ap- 
maudo. 

— Ji iki šiol pikta ant manęs už tai, kad išsiskyriau su 
Veidu ir tuo sutepiau šeimos garbę. Ar verta sakyti, kad 
mano buvimas čia ją nepaprastai siutina? — Stengdamasi 
pažvalėti, Kelsė išsunkė šypseną. — Iš manęs jau atėmė 
palikimą, geriausiomis viduramžių tradicijomis... 

— Na ką gi... — Geibas paėmė jos ranką ir ėmė glos- 
tyti visus pirštus iš eilės. — Tu visada gali persikelti pas 
mane ir tapti išlaikomąja meiluže. Manau, tai neblogas bū- 
das atkeršyti savo gerajai senelei. 

— Dieve mano!.. Tada mane paprasčiausiai prakeik- 
tų, o mano vardą visam laikui išbrauktų iš šeimos maldak- 
nygės! 

Geibas paleido jos ranką, supratęs, jog Kelsė anaiptol 
nejuokauja. 

— Na tai kaip ten dėl dantų gydytojo, derbio ir to mas- 
karado? 

— Skamba kaip pigaus vodevilio pavadinimas, tiesa? — 
Bandydama atsipalaiduoti, Kelsė persibraukė rankomis plau- 
kus, leisdama jiems laisvai pabirti ant pečių. — Kai parva- 
žiavau namo, ten jau sėdėjo senelė ir Kendė — tai mano 
pamotė. Abidvi kramsnojo sumuštinius su marinuotais agur- 
kais ir ginčijosi, kokiomis spalvomis papuošti kantri klu- 
bo salę pavasariniam baliui. Jos rimtai tikėjosi, kad aš irgi 
eisiu, ir tikėjosi man įpiršti floristo dizainerio darbą. Bet 
svarbiausia ne tai — svarbiausia, kad jos man surado ka- 
valierių, kuris turėjo mane lydėti į tą balių. Ir visa tai dėl 
to, jog aš nė su kuo nesusitikinėju nuo to laiko, kai nu- 
traukiau su Veidu santuoką. Jos... 

— Nagi palauk! — pertraukė Geibas, pakėlęs aukštyn 
ranką. — Pakartok man dar sykį, ką tu dabar pasakei. Dėl 
to, jog tu su niekuo nesusitikinėji... 

— Dvejus paskutinius metus aš su vyrais nesusitiki- 
nėjau. Iš dalies dėl to, jog man, kol neįvyko formalios sky- 
rybos, tai atrodė ne visai teisinga, bet labiausiai todėl, kad 

tiesiog nenorėjau... Seksas man niekada nebuvo svarbiau- 
sias gyvenimo dalykas. 

Geibas vėl paėmė ją už rankos ir pabučiavo į delną. 

— Na, tai mes dar pamatysim, — nusišypsojo jis. 

— Aš juk stengiuosi išsiaiškinti, — Kelsė pabandė 
ištraukti ranką, bet Geibas laikė ją tvirtai, ir ji pasidavė. — 
Dantų gydytojas — tai sūnus vienų mūsų pažįstamų, kurie 
neseniai persikėlė į Kolumbijos apygardą iš Niujorko. Sis 
vaikinas puikiai atitinka visus baidenų standartus. Tu, be- 
je, neatitiktum. 

— Tai pats maloniausiais dalykas, ką man esi pasa- 
kiusi. Imkim, nuvažiuokim pas mane ir atšvęskim. 

— Tu, Geibai, gražini mane į gyvenimą. Aš imu jaus- 
tis geriau, nors prieš pusvalandį man atrodė, kad... Apskri- 
tai nebuvau tam pasiruošusi. — Nusišypsojusi, Kelsė pa- 
dėjo galvą ant Geibo peties. — Žodžiu, man teko jiems pa- 
sakyti, jog, pirma, jų misteris Visais Atžvilgiais Tobulybė 
manęs absoliutėliai nedomina, ir, antra, manęs paprasčiau- 
siai baliuje nebus. Juk pagal tradiciją jis įvyksta pirmąjį. 
gegužės sekmadienį. 

— Kaip ir derbis. Štai dabar viskas atsistojo į vietas. 

— Taigi. Žodžiu, prasidėjo skandalas. Iš pradžių tai 
buvo visiškai civilizuotas skandalas, kurį sau gali leisti iš- 
silavinę Žmonės, tačiau senelei galų gale pavyko mane rim- 
tai supykdyti. Ir tada... — Kelsė metė į Geibą iš po blaks- 
tienų greitą žvilgsnį. — Tada jai pasakiau, kad aš įsimylė- 
jau profesionalų kortuotoją. Na, tiesiog tam, kad ji prilai- 
kytų liežuvį. 

— O tu, pasirodo, linkusį į nešvarius metodus. — Jis 
suspaudė jos skruostus delnais ir, jai nespėjus ištrūkti, karš- 
tai pabučiavo. — Man, šiaip ar taip, tai patinka. 

— O štai jiems nepatiko. Senelė įsiuto, tėvas sutriko, 
o Kendė supyko. Mums ir anksčiau teko susidurti kakto- 
mis, bet šį kartą ji taikėsi kur kas žemiau. Ir jai vis dėlto 
pavyko pataikyti į pačią skaudžiausią vietą. Esą, kuo 1!- 
giau aš čia išbūsiu, tuo didesnę žalą padarysiu šeimos gar- 
bei. Ir kadangi aš pernelyg užsispyrusi, kad nusileisčiau, 
apie jokius kompromisus negali būti nė kalbos. 

— Esti tokių situacijų, kai kompromisas neįmanomas 
Iš principo. 

— Protingi Žmonės paprastai ieško abiems pusėms 
priimtinų sprendimų. 

Kokia sudėtinga ir subtili situacija, galvojo Geibas, 
apžiūrinėdamas vazonuose jaunas pelargonijas, vainikavu- 
sias atraminius terasos stulpus. Seimyninė sutuacija. Jis 
niekada neturėjo šeimos, vadinasi, neturi jokio patyrimo 
spręsti tokias problemas. 

— Tau niekada neatėjo į galvą, — lėtai pradėjo jis, — 
kad tavo šeima taip pat nelinkusi ieškoti kompromisų? 

Kelsė lėtai atsisuko į jį. 

— Viskas arba nieko — juk taip jie reikalauja. 

— Aš... Aš apie tai negalvojau. 

— Žinoma, ne todėl, kad tu rūsti, nepalenkiama mak- 
simalistė, kuri automatiškai prisiima sau visą kaltę. Jie ga- 
li tave apkaltinti visomis mirtinomis nuodėmėmis, gali at- 
imti iš tavęs palikimą, priekaištauti tau už jaunystėje su- 
valgytą duonos kąsnį, kalbėti apie tavo egoizmą... Argi 
visa tai — tavo kaltė? 

Kelsė susimąstė. Kiek ji pajėgė prisiminti, Geibas bu- 
vo pirmasis Žmogus, kuris šiais klausimais jai pritarė. Iš 
Veido ji taip ir nesulaukė nei pagalbos, nei paramos. Kelsė 
pirmoji pradėjo šiaušti plunksnas, gindama savo teisumą, 
ir dažnai tapdavo eilinės šeimyninės scenos kurstytoja, bet 
jai nė karto neatėjo į galvą, kad jos namiškių pozicija bu- 
vo tokia pat kieta ir nesutaikoma, kaip ir jos pačios. 

— Aš elgiuosi taip, kaip manau esant geriau, nepri- 
klausomai nuo... 

—- Nepriklausomai nuo ko? — reikliai paklausė Gei- 
bas. Žinoma, jis niekada neturėjo nei šeimos, nei namų, kur 
būtų galėjęs pasislėpti nuo gyvenimo audrų ir negandų, už- 
tat niekas iš žmonių, besivadinančių jo giminėmis, niekada 
nemėgino jo sužvejoti į kaltės ir pareigos tinklus. — Ne- 
priklausomai nuo to, kaip pasielgtų tavo vietoje kiti žmo- 
nės, daug labiau, kaip sakai, lankstesni? Na ir kas būtų pa- 
sikeitę, jeigu tu būtum prisivertus jiems nusileisti ir pa- 
traukus su tuo dantų lupiku į šokučius? 

— Nieko, — atsakė, ilgokai pagalvojusi, Kelsė. — Tuo 
tik būčiau atitolinusi neišvengiamą skandalą kitam kartui 

— Ar tu gyveni “Trijuose gluosniuose", kad juos įpyk- 
dytum? 

— Žinoma, ne! — Įžeista dėl geriausių jausmų, Kelsė 
atmetė galvą. — Žinoma, ne... — pakartojo ji ramiau. — 
Tau tikriausiai visa tai juokinga. Tiek triukšmo dėl kažko- 
kių ten tradicijų ir aukštuomenės papročių. 

— Man atrodo, jog tu galutinai pavargai, svarstyda- 
ma, kas tu tokia, ko tu nori ir kam nori. Gal užteks raus- 
tis savyje ir plakti save? — Jis patylėjo. — Na kaip, tau 
geriau? 

— Kur kas. — Kelsė iš tikrųjų daug lengviau atsidu- 
so. — Aš džiaugiuosi, kad tu, Sleiteri, buvai netoliese. 

— Prieš išvažiuodamas, labai norėjau tave pamatyti. — 
Jo pirštai nuslydo Kelsės kaklu, ir ji pajuto, kaip nugara nu- 
bėgo malonus šaltukas. — Tarp kitko, per tave nulėkė vel- 
niop mano grafikas. 

— Iš tikrųjų? — Kelsė po senovei nenuleido žvilgs- 
nio nuo ant kelių sudėtų rankų. 

— Aš pradedu apie tave galvoti dar prieš tai, kai rytą 
atsimerkiu. Vyras labiausiai pažeidžiamas trim atvejais: kai 
Jis girtas, kai jis užsiima seksu, ir rytą, kai jis dar nepabu- 
do, bet tuoj tuoj nubus. Aš negeriu, o nuo to laiko, kai 
išvydau tave, aš netekau bet kokio noro mylėtis su kitomis 
moterimis. Bet tu mane užklupai labai netikėtai — tą patį 
momentą, kai aš buvau neapsisaugojęs. 

Vyrai daug kartų skaitė Kelsei eilėraščius, bet eilėraš- 
čiai jos niekada nejaudino ir net nežadino jokių romantiš- 
kų jausmų. O dabar, klausydamasi minkšto, ryžtingo, mei- 
likaujamo Geibo balso, ji susidomėjusi pakėlė galvą — ir 
pakliuvo! Dabar jis užklupo ją tą akimirką, kai ji buvo 
labiausiai pažeidžiama. 

— Aš tavęs bijau. — Kelsė neturėjo supratimo, ar ji iš 
tiesų jaučia baimę; šiuos žodžius ji ištarė beveik nesąmo- 
ningai. 

— Vadinasi, mes abu vienodi. 

Geibas atsargiai paglostė Kelsės galvą, atmesdamas at- 
gal plaukus ir nutęsdamas momentą, kurį, jis žinojo, jie 
ilgai prisimins. Paukščių čiulbėjimas, įstriži vėlyvos sau- 
lės spinduliai, kvapios pavasarinės gėlės — visa tai turėjo 
būti puiki dekoracija, kurios fone susijungė jų lūpos, su- 
virpėjo jų širdys, o iš pačių sielos gelmių ištrūko tyli ir 
ilgoka, kupina kankinamos aistros dejonė. 

— Kai tave bučiuoju, mano viduje kyla tokie pojū- 
čiai, nuo kurių man pačiam darosi šiurpu. — Geibas pri- 
sišliejo galva prie Kelsės galvos, jausdamas, kaip jį apima 
naujos ir tuo pačiu metu keistai pažįstamos emocijos. — 
Bet dar labiau mane gąsdina toji aplinkybė, jog po kiek- 
vieno bučinio man norisi tave bučiuoti vėl ir vėl. 

— Ir mane tai baugina. Galbūt net geriau, kad tu ke- 
lioms dienoms išvažiuoji. Man reikia apie daug ką pagal- 
voti. 

— O aš, — atsainiai metė Geibas, — aš jau beveik 
viską nusprendžiau. 

Kelsė sunkiai atsiduso ir linktelėjo. 

— Aš irgi. — Kone apgailestaudama, ji išsivadavo iš 
jo glėbio. — Sėkmės tau Kinlende. Ačiū už petį — man 
reikėjo išsiverkti. Ir dar... tikriausiai tu buvai man reika- 
lingas. 


(Romano pabaiga antroje dalyje) 

MONTANOS 
PADANGĖ 


Trijų seserų — Vilos, Tesės, Lilės — gyvenimas, 
mirus tėvui, pasikeičia. Jos turi vykdyti testamento są- 
lygas, kad paveldėtų tėvo turtą. Tačiau gyvenimas pil- 
nas netikėtumų. Visos trys seserys patiria įvairių 
išbandymų, bet neišsigąsta ir neišduoda savo svajonių... 


Teiraukitės visuose knygynuose. 

DUKTE 


Po turtingo rančos savininko mirties pagal testa- 
mentą ūkį paveldi trys jo dukros iš skirtingų santuokų. 
Aplinkybėms susiklosčius, nepažįstamos savito būdo 
merginos — Vila, Tesė ir Lilė — suartėja, pamilsta viena 
kitą. Jas buria draugėn ne tik darbas ir rančos šiokiadie- 
niai, bet ir stipri aplink siautėjančio žudiko maniako 
baimė, aistringi meilės saitai su drąsiais vietiniais vaiki- 
nais. Intriguojantys blogio ir gėrio vaizdai, atskleidžian- 
tys Žmonių taurumą ir nuopuolį, sodriai vaizduojami 
erdvių laukų ir didingų kalnų krašte — Montanos pa- 
dangėje. 

KĄ JŪS DARYTUMĖTE, JEIGU BŪTŲ LEMTA IŠ- 
SIPILDYTI TRIMS JŪSŲ NORAMS? 


Barbara Delinski, kurios kūriniai nuolat paten- 
ka į laikraščio “New York Times" labiausiai skaito- 
mų knygų sąrašą, pateikia meilės istoriją, kuri iš- 
tirpdys net ir šalčiausias širdis. Dabar, parašiusi 
"Tris norus", Barbara Delinski ne tik pateisina savo 
galybės gerbėjų lūkesčius, bet ir teisėtai įsitvirtina 
geriausių moterų rašytojų gretose. 


Teiraukitės visuose knygynuose. 

NEUŽMIRŠTUOLĖ 


Eleina Ryvz neprisimena tragedijos, apvertusios 
aukštyn kojomis visą jos gyvenimą — tų šešių dienų, 
praleistų Vaijomingo Brauken Mauntino kalnuose. 

Visai netikėtai iš praeities šešėlių išnyra vyriškis — 
atšiaurus pašalietis, kažkada užvaldęs jos širdį, o dabar 
siekiantis sugrąžinti ją į gyvenimą. 

Eleina grįžta į savo košmarų vietą, bet šįkart lydima 
Rafaelio Vinterio. Tik jo stipriame glėbyje ji gali įveikti 
savo baimę... ir vėl patirti meilę. 


Teiraukitės visuose knygynuose. 

žiuoja pas motiną į jos fermą Virdžinijoje, kur pa- 
tenka į jai nepažįstamą lošėjų ir žirgų lenktynių 
pasaulį. Čia Kelsė sutinka azartišką ir nuostabų 
vaikiną, lošėją profesionalą Geibą. Įsitraukę į 
aistrų sūkurį, jaunuoliai dėl savo meilės pasi- 
ruošę įveikti visas kliūtis. 

